
Det  er  ikke  Tanken  med  nærværende  Bog  at  give 
en  Levnedsskildring  af  Alfred  Tennyson:  gennem  en 
Række  Studier  over  hans  Værker  har  jeg  søgt  at  tegne 
et  Billede  af  hans  Digterpersonlighed. 

Enhver,  der  har  beskæftiget  sig  med  saadanne  Stu- 
dier, ved,  hvor  overordentlig  vanskelig  en  Opgave  det 
er  fuldt  ud  at  forstaa  en  fremmed  Forfatter,  og  dobbelt 
vanskelig  bliver  Opgaven  over  for  en  saa  national  Digter 
som  Tennyson.  Det  er  den  engelske  Natur,  engelske 
Karakterer,  Sæder  og  Skikke,  han  skildrer  i  sine  Værker; 
det  er  engelske  Følelser  og  Tanker,  der  gennemtrænge 
dem.  Og  det  er  en  bestemt  Egn  i  England,  der  frem 
for  nogen  anden  har  givet  Tennysons  Poesi  dens  ejen- 
dommelige Farve,  Digterens  Fødeegn:  Lincolnshire. 
Atter  og  atter  vender  han  i  sine  Værker  tilbage  til  den 

stille  Plet,  hvor  han  tilbragte  sin  Barndom  og  Ungdom, 
og  intet  har  bidraget  saa  meget  til  at  lette  Udlændinge 
Forstaaelsen  af  hans  Arbejder  som  de  Skildringer  fra 
hine  Dage,  der  i  de  senere  Aar  fra  kompetent  Side  ere 
forelagte  Læseverdenen.  KærHge  Hænder  have  tegnet 
hans  Barndomshjem  og  ført  os  om  i  de  Egne,  hvor  han 
færdedes  som  Dreng,  hvor  han  sang  sine  første  Sange 
og  modnedes  til  Mand.  Medens  Kendskabet  til  Tenny- 
sons  senere  Liv  endnu  er  yderst  sparsomt  uden  for  den 
snævre  Kreds  af  Slægt  og  Venner,  foreligger  der  i  Virke- 
hgheden  et  ret  omfattende  Materiale  til  hans  Ungdoms- 
historie;  men  adskilligt  af  dette  er  spredt  rundt  om  i 
vanskelig  tilgængelige  Blade  og  Tidsskrifter,  og  enkelte 
Bøger  ere  udsolgte.  Et  kort  Omrids  af  Digterens  Barn- 
doms- og  Ungdomshv  vil  derfor  maaske  ikke  være 
danske  Læsere  uvelkomment  og  kan  muhgvis  tjene  til  at 
fæstne  og  udfylde  det  Billede  af  hans  Digterpersonhghed, 
der  danner  sig  for  os  under  Studiet  af  hans  Værker. 
For  Fuldstændigheds  Skyld  skal  jeg  derefter  tilføje  de 
vigtigste  Data  i  hans  senere  Liv:  Milepælene  paa  Vejen, 
ad  hvilken  han  har  vandret. 

Alfred  Tennyson  blev  født  den  5.  August  1809  i 
den  lille  Flække  Somersby  i  Lincolnshire.  Der  har 
hersket  nogen  Tvivl  med  Hensyn  til  Datoen,  idet  adskil- 
lige Forfattere  have  angivet  den  sjette  som  Digterens 
Fødselsdag,  og  i  et  Brev  til  Mr.  Henry  van  Dyke,  har 
Tennyson  selv  erklæret  denne  Dag  for  den  rette.  »Han 
blev  rimeligvis  født,«  skriver  han,  »tidhgt  om  Morgenen 
til  den  sjette,  lige  efter  Midnat.  Hans  Moder  plejede 
at  holde  hans  Fødselsdag  den  6.  August,  c  Siden  har 
ogsaa  Mr.  C.  J.  Caswell  efter  en  Undersøgelse  af  Kirke- 
bogen i  Somersby  oplyst,  at  Blækket  er  falmet  saaledes 
i  Datoen,  at  venstre  Side  af  Sekstallet  er  svunden  bort 
forneden,  saa  at  det  har  faaet  Lighed  med  et  Femtal; 
dette  har  da  givet  Anledning  til  den  formentlige  Misfor- 
staaelse.      Men   i  Modstrid    hermed    erklærer  Mr.   J.  C. 


Forældrene.  o 

Walters,  at  der  faktisk  staar  den  femte  August  i  Kirke- 
bogen, og  efter  Digterens  Død  er  denne  Dato  angiven 
paa  hans  Kiste  efter  Opgivelse,  maa  man  vel  formode, 
fra  den  mest  kompetente  Side.  ^) 

Alfreds  Fader,  George  Clayton  Tennyson,  LL.  D., 
—  tJCoiod  Dodor,  som  han  kaldtes  af  den  omboende 
Befolkning  —  var  Sognepræst  til  Grimsby  samt  Præst  for 
Bag  Enderby  og  Somersby  Menigheder.  Han  var  en 
Mand,  der  var  i  Besiddelse  af  mange  Talenter:  >han 
var  Digter  og  Maler,  Arkitekt  og  Musiker,  Sprogmand 
og  Matematiker.«  En  saa  alsidig  Lærdom  har  maaske 
været  mindre  heldig,  naar  det  gjaldt  at  præke  for  en 
beskeden  Menighed  ude  paa  Landet,  og  en  gammel 
Bonde,  der  blev  spurgt  om,  hvorledes  Doktorens  Taler 
plejede  at  være,  svarede  da  ogsaa:  »Han  læste  dem  op 
af  et  Papir,  og  jeg  vidste  ikke,  hvad  Meningen  var.« 
('J^e  read  '  um  from  a  paiiper,  an'  I  didn't  hnaw  ivhat 
'um  meant)  -).  Doktoren  skildres  for  øvrigt  som  en  dyg- 
tig Forretningsmand,  retfærdig  og  streng,  agtet  og  anset. 
Alfreds  Kærlighed  til  Faderen  kommer  smukt  til  Orde  i 
Digtet  Til  J.  S.,  skrevet  et  Par  Aar  efter  Faderens  Død, 
til  en  Universitetskammerat,  James  Spedding,  der  havde 
mistet  sin  Broder: 

Alas! 

In  grief  I  am  not  all  unlearn'd; 
Once  thro'  mine  own  doers  Death  did  pass; 
One  went,  who  never  hath  return'd. 


>)  Henry  van  Dyke,  The  Poetry  of  Tennyson.  Second  Edition, 
S.  323.  Dette  Værk  indeholder  en  meget  udførlig  Liste  over 
Tennysons  Arbejder  og  den  hele  Tennyson  Litteratur.  —  John 
Cuming  Walters,  In  Tennyson  Land,  S.  6L  —  Daily  lelegraph, 
8.  Oktbr.  1892;  Pall  Mali  Gazette,  8.  Oktbr.  1892;  TJie  Echo. 
Extra  Special,  12.  Oktbr.  1892. 

^)  Lord  Tennysons  Childhood.  By  P.  Anderson  Graham.  {The 
Art  Journal,  Januar  &  Februar  1891)  S.  14. 

He  will  not  smile  —  not  speak  to  me 

Once  more.     Two  years  his  chair  is  seen 

Empty  before  us.     That  was  he 

Without  whose  life  I  had  not  been.; 

{Works,  S.  62). 

*Den  gamle  Doktor«  var  Søn  af  en  rig  Prokurator, 
George  Tennyson,  men  største  Delen  af  Formuen  gik  i 
Følge  Testamente  til  en  yngre  Broder  Charles,  der  se- 
nere tog  Navnet  D'Eyncourt.  Slægtens  Stamtræ  kan 
føres  tilbage  til  Huset  Plantagenet.^) 

Digterens  Moder,  hvis  Pigenavn  var  Elizabeth 
Fytche,  var  Datter  af  Sognepræsten  i  Louth.  »Hun  var 
saa  godhjertet,«  fortæller  Mrs.  Ritchie,  »at  det  er  blevet 
til  et  Ordsprog;  og  de  skændige  Beboere  af  en  nærlig- 
gende Landsby  plejede  at  prygle  deres  Hunde  foran 
hendes  Vinduer  i  Haab  om  at  faa  Penge  af  den  milde 
Frue  for  at  høre  op,  eller  gøre  en  god  Forretning  ved 
at  sælge  hende  de  værdiløse  Køtere.  Hun  var  dybt, 
glødende  religiøs,  som  en  Digters  Moder  skulde  være. « ^) 
Hun  var  da  ogsaa  almindelig  elsket  af  alle  —  hvad  hun 
var  for  sine  Børn,  har  en  af  Sønnerne  skildret: 


»A  mother  heard  our  infant  cries, 

And  folded  us  with  fond  embrace, 

And  when  we  woke,  our  infant  eyes 
Were  opened  on  a  mother's  face. 

Our  wishes  she  did  make  her  own, 
Her  bosom  fed  and  pillow'd  too, 

Answering  each  start  or  fitful  moan 

With  trembling  pulses  fond  and  true. 


')  Tennysoniana,  S.  2.  —  Henry  J.  Jennings,  Lord  Tennyson,  S.  5 
og  9 — 10  (2.  Udgave,  S.  3  og  5).  —  Sammenlign  med  de  cite- 
rede Vers  ogsaa  In  Memoriam,  XX. 

2)  Anne  Thackeray  Ritchie,  Alfred  Tennyson.  {Harpers  Maga- 
zine,  December  1883),  S.  23. 

Det  var  en  talrig  Familie,  der  voksede  op  i  Præste- 
len i  Somersby:  syv  Sønner  og  fem  Døtre.  Alle 
vare  de  mere  eller  mindre  litterært  anlagte,  og  ikke  blot 
Alfred  men  ogsaa  hans  to  ældre  Brødre  have  vundet  et 
Navn  i  Litteraturen.  Frederick  Tennyson  blev  kendt 
som  Forfatter  til  Digtsamlingen  Days  and  Hours  (18.54), 
et  episk  Digt  The  Isles  of  Oreece  (1890)  samt  Daphne 
and  other  Poems  (1891),  og  Charles,  der  antog  Navnet 
Tennyson-Turner  ved  Overtagelsen  af  en  Arv,  har  ud- 
givet et  Bind  gode  Sonetter.^)  Hvor  tidligt  disse  Evner 
begyndte  at  udvikles  hos  Børnene,  faa  vi  en  Forestilling 
om.  naar  vi  høre,  at  de  lavede  smaa  Historier  og  Af- 
handhnger,  »saa  snart  de  blot  kunde  skrive«.  De 
=> legede  Forfattere«  og  synes  at  have  haft  litterær  Ær- 
gerrighed, »før  de  kunde  stave«.  2)  Der  tilføjes,  at  Alfred 
ingenlunde  var  den  dygtigste  ved  disse  Lege.  Ved  Mid- 
dagsbordet lagde  hver  af  Børnene  efter  Tur  et  Kapitel 
af  sin  Historie  under  Kartoffelfadet,  »lange,  uendelige 
Historier«,  sommetider  i  Breve  ligesom  Clarissa  Barlowe. 
Alfreds  Historie  De^i  gamle  Best  varede  i  Maaneder. 
Han  har  selv  fortalt,  hvorledes  hans  første  Vers  frem- 
kom. Det  var  en  Søndag  Formiddag,  og  alle  de  ældre 
Medlemmer  af  Famihen  gik  i  Kirke.  Han  alene  skulde 
blive  hjemme.  Charles,  der  var  et  Aar  ældre,  gav  ham 
da  en  Tavle  og  sagde,  at  han  kunde  skrive  et  Digt, 
medens  de  vare  borte  —  han  kunde  jo  skrive  om  Blom- 


^)  Alfred  var  den  tredie  ældste  af  Brødrene  —  eller  rettere  Num- 
mer fire,  men  den  førstefødte  Søn  døde  som  lille;  de  andres 
Navne  vare  Edward,  Horatio,  Arthur  og  Septimus.  Af  Søstrene 
nævnes  Emily,  Cecilia  og  Mary.  Biografier  og  Karakteristikker 
af  Frederick  og  Charles,  skrevne  af  Alex.  H.  Japp,  findes  til- 
lige med  et  Udvalg  af  deres  Værker  i  det  1892  udkomne  Bind 
af  The  Poets  and  the  Poetry  ofthe  Century,  udgivet  af  Alfred  H. 
Miles.  De  citerede  Vers  om  Moderen  ere  af  Charles  T.  og 
anførte  efter  denne  Bog  S.  63. 

■^)  P.  Anderson  Graham,  S.  15. 

sterne  i  Haven.  Da  de  kom  hjem,  rakte  Alfred  Broderen 
sin  Tavle,  der  var  helt  bedækket  med  urimede  Vers 
å  la  Thomsons  Aarstiderne,  den  eneste  Poesi,  han  no- 
gensinde havde  læst.  »Ja,  du  kan  skrive,«  sagde 
Charles,  da  han  efter  at  have  gennemgaaet  Versene 
leverede  ham  Tavlen  tilbage.  Han  var  noget  ældre,  da 
hans  Bedstefader  en  Dag  bad  ham  skrive  en  Elegi  over 
Bedstemoderen,  der  kort  i  Forvejen  var  død.  Da  den 
var  skreven,  belønnede  han  Drengen  med  ti  shillings,, 
men  sagde,  temmelig  mistrøstende  for  den  unge  For- 
fatter: »Det  er  de  første  Penge,  du  nogensinde  har  tjent 
ved  dine  Digte,  og  du  kan  stole  paa,  det  vil  ogsaa  blive 
de  sidste.« 

Mrs.  Ritchie,  hvem  vi  skylde  mange  af  de  Anek- 
doter, der  ere  opbevarede  fra  Tennysons  Barndomsliv, 
og  fra  hvis  nydelige  AfhandUng  ovenstaaende  Bemærk- 
ninger ere  laante,  fortæller  ogsaa,  at  Børnenes  Leg  dog 
ikke  helt  indskrænkedes  til  disse  litterære  Produktioner, 
Rygterne  om  de  mægtige  Krige  med  Napoleon  naaede 
næppe  til  Drengene  i  den  afsides  Præstegaard,  men 
Arthur  og  hans  Riddere  kendte  de,  og  de  delte  sig  i  to 
Partier  og  kæmpede  drabeligt  med  hverandre.  En  stor 
Pilegren  blev  stukken  ned  i  Jorden  —  den  forestillede 
Kongen;  i  Kreds  rundt  om  ham  stode  stærke,  stive 
Kæppe:  de  udødelige  Riddere,  der  skulde  forsvare  ham. 
Og  saa  kastede  de  to  Hære  Stene  mod  hinandens  Konge 
i  Haab  om  at  fælde  ham. 

1  et  Brev  fra  Frederick  Tennyson,  skrevet  i  hans 
høje  Alderdom,  mindes  han  endnu  med  Glæde  hine 
Dage,  da  han  legede  »Kejsere  af  Kina«  med  Charles  og 
Alfred,  og  hver  af  dem  regerede  i  sin  Del  af  den  gamle 
Have.  Han  har  besøgt  Stedet  igen  og  er  dybt  greben 
deraf:  »Haven  var  overgroet  med  Ukrudt, <  skriver  han, 
»et  Par  gamle,  visne  Æbletræer  i  Frugthaven;  Resterne 
af  en  Pumpe  ude  i  Gaarden  og  en  sværtet  Arnesten  — 
og  Tavshed.     Men  jeg   hørte   vore   unge    Stemmer    og 

Vindens  Susen  i  de  gamle  Træer,  som  nu  ikke  længere 
vare  der«.^) 

Præstegaarden  laa  lige  over  for  Kirken.  Det  var 
en  rummelig  Bygning,  egentlig  to  Huse,  der  vare  byg- 
gede sammen,  og  den  gamle  Doktor  opførte  selv  Spise- 
stuen, der  med  sine  høje  Kirkevinduer  næsten  saa  ud 
som  et  Kapel.  Haven  var  ogsaa  stor,  med  prægtige 
skyggefulde  Træer.  I  Ode  til  Erindringen  mindes  den 
unge  Digter  senere  »de  syv  Elme  og  fire  Poppeltræer« 
uden  for  Faderens  Dør,  og  atter  og  atter  taler  han  om 
den  i  sine  Værker.  Men,  som  Drengene  bleve  større, 
nøjedes  de  ikke  med  Haven.  Hele  Omegnen  blev  under- 
søgt, og  hvilke  Billeder  har  Digteren  ikke  senere  givet 
os  derfra.  Ikke  langt  borte  laa  the  moated  Orange,  den 
triste  øde  Herregaard,  hvor  Mariana  (i  Digtet  af  dette 
Navn)  forgæves  ventede  den  elskede.  Saa  var  der 
Bækken,  hvis  Rislen  lød  som  sagte  Sang: 

»I  steal  by  lawns  and  grassy  plots, 

I  slide  by  hazel  covers; 
I  move  the  sweet  forget-me-nots 

That  grow  for  happy  lovers. 

I  slip,  I  slide,  I  gloom,  I  glance, 
Among  my  skimming  swallows; 

I  make  the  netted  sunbeam  dance 
Against  my  sandy  shallows. 

I  murmur  under  moon  and  stars 

In  brambly  wildernesses; 
I  linger  by  my  shingly  bars; 

I  loiter  round  my  cresses; 


')  The  Poets  and  the  Poetry  of  the  Century,  S.  15.  —  Mr.  Japp 
citerer  flere  Breve  af  Frederick  Tennyson,  der  var  en  fortrinlig 
Brevskriver. 

And  out  again  I  curve  and  flow 

To  join  the  brimming  river, 
For  men-  may  come  and  men  may  go, 

But  I  go  on  for  ever.«     (Works,  S.  141). 

Fem  Minutters  Vej  fra  Kirken  laa  en  dyb  Klippe- 
kløft, Holywell  Glen.  En  Række  Trin  førte  ned  til 
Kilden;  Vandet  bruste  hen  over  Klippen,  og  det  var 
berømt  for  sine  forfriskende  og  styrkende  Egenskaber. 
Nu  glimter  det  kun  som  en  smal,  rislende  Strøm  nede 
i, Svælget.  Det  lave  Leje  er  næsten  fyldt  op  med  vis- 
sent Løv.  Omstyrtede  og  hængende  Træer  og  forvredne 
Rødder  strække  sig  tværs  over  Kløften,  og  Skraaning- 
erne  ere  bevoksede  med  »Lærke-  og  Fyrretræer,  med 
Ask  og  Bøg  og  Valbirk«,  der  danne  et  Løvtag,  gennem 
hvilket  Solen  næppe  kan  trænge,  medens  paa  andre 
Steder  den  nøgne  Khppe  rager  frem.  Mr.  J.  C.  Walters, 
der  besøgte  Stedet  i  Sommersolskin  ved  Middagstide, 
har  givet  os  en  levende  Skildring  af  dets  skønne  og 
vilde  Natur  og  paavist  Forbindelsen  mellem  Holywell 
Glen  og  hin  skæbnesvangre  Kløft,  som  Digteren  har 
skildret  i  Maud.  ^)  Her  faa  vi  straks  i  første  Vers  Bil- 
ledet af  det  skumle  Svælg,  som  det  til  andre  Tider 
kunde  se  ud  for  den  opskræmmede  Fantasi : 

»Jeg  hader  den  mørke  Fjeldkløft  bag  ved  det  lille  Krat, 
dens  Læber  i  Marken  hist  er  besudlet  med  Lyngen  rød, 
bloddryppende  Rædsel  ruger  derover  ved  Dag  og  ved  Nat, 
og  Ekko,  hvad  man  saa  raaber,  svarer  bestandig:  Død.« 2) 

Lincolnshires  Sumpe  og  Marsker  ere  i  senere  Aar 
i  stor  Udstrækning  udtørrede,  og  hvor  der  før  var  øde 
Egn,   ser  man  nu  ofte  bølgende  Kornmarker.      Allerede 


^)  In  Tennyson  Land,  Kapitel  VII.  —  Sammenlign  hermed  ogsaa 
de  smukke  Illustrationer  til  Mr.  Grahams  Afhandling  i  The 
Art  Journal,  S.  49. 

2)  Dr.  Ad.  Hansens  Oversættelse  {Anna  og  Locksley  Slot,  S.  1). 

Tennysons  gamle  Forpagter  (Northern  Farmer.  Old 
Style)  taler  om  de  store  Forandringer,  der  ere  fore- 
gaaede,  og  siden  da  ere  stedse  større  Strækninger  bragte 
imder  Ploven.  Alt  er  heller  ikke  lige  fladt  og  ensfor- 
migt, og  særligt  rundt  om  Digterens  Fødested  brydes 
det  triste  Landskab  af  træbevoksede  Bakkestrækninger, 
the  wold,  som  Tennyson  har  skildret  i  saa  mange  af 
sine  Digte. 

Hvert  Aar  opholdt  Familien  sig  i  nogen  Tid  i  den 
lille  By  Mablethorpe  ved  Kysten  af  Nordsøen.  Høje 
Klitter  hæve  sig  over  den  lave  sandede  Strand,  og  et 
Dige  er  bygget  til  Værn  mod  Havet,  bag  hvilket  flade 
Enge  strække  sig  mflevidt  op^i  Landet.  Her  færdedes 
Børnene  tidligt  og  sflde,  og  her  lærte  Tennyson  først  at 
elske  Havet  og  forstaa  dets  vekslende  Skønhed,  som 
han  har  malet  med  saa  vidunderlig  Trofasthed.  Han 
forstod  at  se,  som  ingen  anden,  og  at  gengive  det  sete 
i  klare,  skarpe  Træk.  Hvor  mange  af  hine  skønne  Sø- 
billeder  skylde  vi  ikke  disse  Ferieophold  i  Mablethorpe  ? 

Meddelelserne  om  Alfreds  første  Skoledage  ere 
temmelig  forskelhge.  Det  synes,  at  en  ung  Mand, 
Charles  Clark,  i  1815  har  aabnet  en  Landsbyskole  i 
Somersby,  hvor  han  forblev  til  1820.  Derefter  blev 
William  Cadney  Skolemester,  og  Skolen,  der  hidtfl  havde 
været  i  en  Del  af  en  Kornlade  oven  over  en  Stald, 
flyttedes  nu  til  en  Bygning  i  HolyweU  Glen,  hvor  der 
tidligere  havde  været  en  Brøndanstalt  for  Folk,  der 
søgte  Styrkelse  ved  den  sunde  Kilde.  Naar  det  derfor 
siges,  at  Alfred  fik  sin  første  Undervisning  i  »Cadneys 
Landsbyskole«,  maa  det  have  været  for  en  ganske  kort 
Tid,  og  inden  Cadney  selv  havde  overtaget  Skolen.  I 
1816  blev  han  sendt  tfl  Latinskolen  i  Louth,  hvor  afle 
syv  Brødre  efterhaanden  fik  Undervisning.  Dr.  Tennyson 
tog  hver  Gang  selv  dertfl  fra  Somersby  for  at  indmelde 
Drengene,  der  kom  i  Huset  hos  deres  Bedstemoder  og 
Tante,  som  vare  bosatte  i  Louth,    og  Moderen  boede  i 


10  Indledning  I. 

nogen  Tid  i  Nærheden  af  Skolen  for  at  kunne  være 
hos  Børnene.  Bestyreren,  Rev.  J.  Waite,  og  hans 
Hjælpelærer,  Mr.  Dale,  synes  at  have  haft  særlig  Tilhd 
til  Risets  opdragende  Virkning;  i  hvert  Fald  er  deres 
hyppige  Benyttelse  deraf  det  eneste,  der  fremhæves  ved 
deres  pædagogiske  Virksomhed.  Aaret  før  Alfred  kom 
hertil,  var  Charles  bleven  optaget  i  Skolen;  Alfred  for- 
lod imidlertid  allerede  Louth  ved  Juleferien  1820,  me- 
dens den  ældre  Broder  blev  et  halvt  Aar  længere.  De 
to  stilfærdige  Drenge  holdt  sig  for  sig  selv;  de  deltoge 
kun  Kdet  i  de  andres  Lege,  men  næsten  intet  vides  om 
dem  fra  denne  Tid.  Mrs.  Ritchie  anfører,  at  Digteren 
selv  har  fortalt,  hvorledes  han  og  Broderen,  pyntede 
med  blaa  Baand,  deltoge  i  en  Procession  i  Anledning 
af  Georg  den  Fjerdes  Kroning,  og  at  de  gamle  Koner 
sagde,  at  Drengene  udgjorde  den  kønneste  Del  af  Op- 
toget.    Men  ud  over  dette  vides  intet.  ^) 

Fra  Alfred,  elleve  Aar  gammel,  kom  ud  af  Louth 
Latinskole  og  til  1828,  da  han  begyndte  sine  Studier  i 
Cambridge,  fik  han  næppe  nogen  regelmæssig  Skole- 
undervisning. Dr.  Tennyson  selv  lærte  Drengene  Mate- 
matik, en  romersk-katolsk  Præst  underviste  dem  i 
Sprog,  og  en  dygtig  Musiklærer  i  den  nærliggende  lille 
By  Horncastle,  Mr,  Smalley,  ledede  deres  musikalske 
Uddannelse.  Cadney  lærte  dem  Regning,  men  da  han 
snart  blev  uenig  med  Doktoren,  kom  en  lille  Fyr, 
William  Clark,  en  fjern  Slægtning  af  den  tidligere  om- 
talte Skolebestyrer,  hjem  til  Sønnerne  for  at  hjælpe  dem 
i  dette  Fag,  hvori  de  vare  langt  tilbage.^) 


')  Om  Tennysons  Skoletid  se:  En  Artikel  i  Pall  Mali  Gazette 
for  19.  Juni  1890:  Tennyson's  School  Days.  —  J.  C.  Walters, 
S.  32—38.  —  P.  A.  Graham,  S.  46-47.  —  Mrs.  Ritchie,  S.  22. 
—  Jennings,  S.  12  og  17  (2den  Udgave,  S.  7  og  9—10). 

2)  Han  var  født  d.  16.  Maj  1807  og  altsaa  ikke  synderlig  ældre 
end  sine  Elever.     Det  er  hos  ham,  at  Meddeleren  i  Pall  Mali 

Udenfor  Skoletiden  havde  Drengene  Frihed  til  at 
strejfe  om,  hvor  de  vilde.  Man  kunde  møde  Alfred  Mile 
fra  Hjemmet,  uden  Hat  paa,  fordybet  i  Tanker.  »De 
løb  altid  om  fra  et  Sted  til  et  andet«,  fortalte  en  gam- 
mel Mand  fra  Somersby  Mr.  Walters,  »og  enhver  kendte 
dem  og  deres  Zigeunervæsen.  De  skreve  alle  Vers,  de 
havde  aldrig  Lommepenge,  de  gik  lange  Ture  om 
Natten  og  holdt  sig  altid  for  sig  selv«.  ^) 

Det  er  maaske  denne  Mangel  paa  Penge,  vi  skylde 
Udgivelsen  af  Brødrenes  første  Digtsamling.  Der  for- 
tælles, at  Faderens  Kusk,  der  var  de  unge  Menneskers 
gode  Ven,  foreslog  dem  at  sælge  deres  Vers,  for  at  de 
paa  denne  Maade  kunde  faa  de  nødvendige  Ressourcer. 
Hvorledes  nu  end  dette  forholder  sig,  udkom  Poems  by 
Two  Brothers  i  1826.2).  Det  var  en  lille  Bog  paa  228 
Sider,  der  indeholdt  en  Samling  af  102  Digte,  skrevne  i 
de  mest  forskellige  Versemaal  og  forfattede  af  Charles 
og  Alfred,  nogle  allerede  i  deres  femtende  Aar.  Et 
Boghandlerfirma  i  Louth,  J.  &  J,  Jackson,  betalte  de 
unge  Mennesker  £  20  for  den,^)  sandsynligvis  i  Haab 
om,  at  Familiens  mange  Venner  og  Bekendte  nok  vilde 
holde  dem  skadesløse  ved  at  købe  Bogen.  En  lang 
Fortale  indledede  Værket,  og  paa  Titelbladet  stod  som 
Motto  de  beskedne  Ord:  Hæc  nos  novhnus  esse  nihil, 
et  Citat  fra  Martial.  Der  var  en  overvældende  Mængde 
Noter,  og  næsten  hvert  Digt  var  forsynet  med  et  Motto 
af  en  klassisk  eller  moderne  Digter.     Horats  var  citeret 


Gazette  har   indhentet  en  Del   af  sine  Oplysninger  om  denne 
tidlige  Periode  i  Digterens  Liv. 

1)  J.  C.  Walters,  S.  40. 

2)  Den  er  dateret  1827,  men  udkom  efter  Tennysons  egen  Oplys- 
ning i  Virkeligheden  Aaret  i  Forvejen.  —  H.  van  Dyke,  S.  323. 

3)  J.  C.  Walters,  S.  44.  —  The  Nineteenth  Century,  Jan.  1893, 
S.  181:  >£  15  i  Penge  og  £  5  i  Bøger«.  Her  meddeles  tillige, 
efter  Alfreds  egen  Opgivelse,  at  ogsaa  den  ældste  Broder, 
Frederick,  havde  en  ringe  Del  i  Forfatterskabet. 

ikke  mindre  end  atten  Gange  og  Byron  seks.  Et  af 
Digtene  var  skrevet  i  Anledning  af  dennes  Død,  et 
andet  indeholder  en  Hentydning  til  samme  Begivenhed, 
og  flere  ere  Efterligninger  af  Hehreiu  Mélodies.  ^) 

Byron  døde  i  1824,  da  Alfred  var  femten  Aar  gam- 
mel, og  hans  Død  gjorde  et  dybt  Indtryk  paa  Drengen. 
Ogsaa  herom  har  Mrs.  Ritchie  opbevaret  Tennysons 
egen  Beretning:  »Byron  var  død!  Jeg  troede,  Verdens 
Ende  var  kommen.  Jeg  troede,  at  alt  var  ovre  og  forbi 
for  alle  —  at  alt  andet  var  ligegyldigt.  Jeg  kan  huske, 
jeg  gik  ud  alene  og  huggede  i  Sandstenen:  'Byron  er 
død'.<^2) 

Mr.  R.  H.  Shepherd  har  i  første  Kapitel  af  Tenny- 
soniana  indgaaende  behandlet  disse  »Skoledrengedigte«. 
Han  anfører  nogle  Prøver,  deriblandt  tre  Strofer  af  An- 
tonius til  Kleopatra,  der  upaatvivlelig  er  af  Alfred  Ten- 
nyson,  og  søger  i  det  hele  at  afgøre,  hvem  af  Brødrene 
der  er  Forfatter  til  hvert  enkelt  Digt.  Dette  er  ogsaa  i 
ikke  faa  Tilfælde  lykkedes  ham,  især  ved  Opdagelsen  af 
Parallelsteder  i  Brødrenes  senere  Værker,  men  ofte  har 
det  været  aldeles  umuligt.  Mr.  J.  G.  Walters  har  haft 
Lejlighed  til  at  undersøge  Originalmanuskriptet,  men 
heller  ikke  ved  Hjælp  af  dette  interessante  Dokument  er 
det  muligt  at  komme  til  fuld  Klarhed  over  dette  Spørgs- 
maal. 

Bogen  vakte,  som  rimeligt  er,  ikke  megen  Opmærk- 
somhed. Kun  en  enkelt  samtidig  Kritik  er  opsporet: 
en  venlig  om  end  noget  reserveret  Anmeldelse  i  The 
Literary  ChronicU'and  WeeJcly  Review  for  den  19.  Maj 
1827.3). 


1)  Tennysonicma,  S.  3—4. 

2)  Mrs.  Ritchie,  S.  23. 

^)  Tennysoniana,  S.  4.  —  Den  liUe  Bog  er  ogsaa  indgaaende  om- 
talt af  Mr.  Benry  van  Dyke  i  The  Poetry  of  Tefinyson:  The 
first  F light. 

II. 

Studenteraarene  i  Cambridge.  —  Omgangsvenner.  —  A.  H.  Hallam. 
—  Timbuctoo.  —  Poems,  chiefly  Lyrical  og  Sonnets  and  Fugitive 
Pieces.  —  Ferieliv  i  Præstegaarden.  —  Dr.  Tennysons  Død.  —  Rejser 
i  Pyrenæerne  og  i  Wales.  —  Poems  by  Alfred  Tennyson.  —  Chri- 
stopher North.  —  Hallams  Død. 

I  Oktober  1828  begyndte  de  to  Brødre  deres  Stu- 
dier ved  Universitetet  i  Cambridge,  Trinity  College,  livor 
den  ældste  Broder,  Frederick,  der  var  opdraget  i  Eton, 
allerede  havde  været  i  et  Aars  Tid  eller  to.  Ogsaa  hans 
mere  olfenthge  litterære  Virksomhed  begyndte  paa  denne 
Tid,  idet  han  i  1828  vandt  Universitetets  Pris  for  et 
græsk  Digt  om  Ægypten. 

I  Cambridge  stiftede  Tennyson  Bekendtskab  med 
en  sjælden  Kreds  af  begavede  unge  Mænd  —  et  Bekendt- 
skab, der  i  mange  Tilfælde  blev  et  Venskab  for  hele 
Livet.  Man  samledes  til  Diskussioner  og  Samtaler,  der 
have  været  af  den  største  Betydning  for  alle  Deltagerne. 
Ofte  kommer  Tennyson  i  sine  Værker  tilbage  til  disse 
Tider,  og  altid  dvæler  han  derved  med  Glæde.  Mange 
af  disse  Venner  have  skabt  sig  et  Navn  i  Litteraturen. 
Der  var  Richard  Chenevix  Trench,  der  døde  som  Ærke- 
biskop af  Dublin  og  Forfatter  til  poetiske,  teologiske  og 
sproglige  Værker;  Richard  Monckton  Milnes  (senere 
Lord  Houghton),  hvis  smukke  Digte  og  Biografi  af  Keats 
endnu  mindes;  A.  W.  Kinglake,  der  har  skrevet  et 
fremragende  historisk  Arbejde  om  Krimkrigen  og  Eothen, 
en  »henrivende«  Bog,  som  Prof.  Morley  siger,  ^)  hvori 
han  har  skildret  sine  Rejser  i  Orienten,  og  John  Mit- 
chell Kemble.  om  hvem  Tennyson  skrev  i  en  af  sine 
tidlige  Sonetter:  »Mit  Haab  og  Hjerte  er  med  dig  — 
du  vil  blive  en  anden  Luther fra  en  Trone  oprejst 


^)  English  Literature  in  the  Reign  of  Victoria,  S. 

i  Himmelen  vil  du  skyde  lynende  Pile  ind  i  Mørket«,  men 
som  opgav  Teologien  og  helligede  sig  til  angelsach- 
siske  og  oldnordiske  Studier.  Saa  var  der  den  tidligere 
omtalte  James  Spedding  og  W.  H.  Brookfield,  en  af 
Tennysons  kæreste  Venner,  ved  hvis  Død  i  1874  Dig- 
teren skrev  den  Sonet,  som  bærer  Brookfields  Navn;  og 
der  var  den  senere  Diakon  i  Canterbury,  Henry  Alford, 
der  har  udgivet  adskillige  Digte  og  Prækensamlinger; 
E.  Fitzgerald,  hvis  poetiske  Oversættelse  af  orientalske 
Digte  skattes  højt,  og  hvem  Tennyson  i  1885  tilegnede 
en  af  sine  Digtsamlinger,  og  frem  for  alle  var  der  Arthur 
Henry  Hallam.  Ogsaa  Thackeray,  som  var  et  Par  Aar 
yngre  end  Alfred,  var  samtidig  med  ham  i  Cambridge, 
men  synes  ikke  paa  denne  Tid  at  have  tilhørt  den 
snævrere  Vennekreds;  senere  omgikkes  de  meget,  og 
det  er  denne  venskabelige  Forbindelse  gennem  mange 
Aar,  vi  skylde  hans  begavede  Datter,  Mrs.  Thackeray 
Ritchies  smukke  Afhandling  om  Tennyson.  Ogsaa  andre 
kendte  Navne  nævnes  fra  Digterens  Studentertid  i  Cam- 
bridge,  men  de  anførte  vise  tilstrækkeligt,  af  hvad  Art 
de  unge  Brødres  Omgang  var.  Disse  Venskabsforbin- 
delser  give  i  Virkehgheden  et  betydningsfuldt  Indblik  i 
Tennysons  Karakter:  sig  mig,  hvem  du  omgaas,  og  jeg 
skal  sige  dig,  hvem  du  er. 

En  af  disse  Venner  fordrer  en  mere  indgaaende 
Omtale:  Arthur  Hallam,  en  Søn  af  den  berømte  Histo- 
riker. Han  var  født  den  1.  Februar  1811.  Allerede 
tidligt  viste  han  fremragende  Evner,  der  yderligere  ud- 
vikledes ved  en  fortrinlig  Opdragelse.  Som  syv  Aars 
Dreng  besøgte  han  Itahen  og  Svejts,  hvorved  Lysten  til 
at  studere  fremmede  Sprog  vaktes  hos  ham.  Han  kom 
først  til  Eton,  hvor  han  læste  Shakespeare,  Byron, 
Wordsworth  og  Shelley  med  større  Iver  end  Skolefagene, 
og  inden  han  gik  til  Universitetet,  besøgte  han  atter 
Itahen,  hvor  han  studerede  Dante  og  Petrarca. 

Sytten  Aar   gammel   begyndte   han   sine   Studier  i 

Cambridge  ved  samme  Kollegium  som  Tennyson  og  i 
samme  Aar.  Matematikken  interesserede  ham  kun 
lidet,  og  Græsk  og  Latin  forsømtes  for  fransk  Litteratur 
og  Filosofi ;  men  som  Tænker  og  Kritiker  var  han 
fremragende.  Ogsaa  paa  andre  Omraader  udmærkede 
han  sig;  han  vandt  Prisbelønninger  for  engelsk  Dekla- 
mation og  for  en  Afhandling  om  Cicero.  Saa  ung  han 
var,  havde  hans  Mening  Vægt,  og  lige  saa  anset  som 
han  var  for  sine  Kundskaber,  lige  saa  afholdt  var  han 
for  sin  Elskværdighed. 

»The  stern  were  mild  when  thoii  wert  by, 
The  flippant  put  himself  to  school 
And  heard  thee,  and  the  brazen  fool 

Was  soften'd,  and  he  knew  not  why«  — 

skrev  Tennyson  om  ham  mange  Aar  efter  hans  Død 
{In  Memoriam  CX),  og  alle  Beretninger  bekræfte  Sand- 
heden heraf.  Venskabet  mellem  Tennyson  og  Hallam 
bidrog  i  høj  Grad  til  at  udvikle  og  modne  dem  begge. 
»De  sympatiserede  i  poetisk  Temperament  og  filosofisk 
Smag«,  siger  Dr.  Gatty,  en  af  Hallams  Skolekammerater. O 
De  læste  deres  Værker  for  hinanden  og  kritiserede  hin- 
anden. Tennyson  skrev  en  poetisk  Fortælling  TJie 
Lover's  Tale  i  1828, '-)  og  i  Sommeren  det  følgende  Aar 
konkurrerede  begge  Venner  til  en  Guldmedaille  for  et 
Digt  om  Timbukto.  Tennyson  vandt  Prisen,  skønt  hans 
Arbejde  mod  al  akademisk  Skik  var  skrevet  i  rimfri 
Jamber;  det  udkom  samme  Aar  med  Forfatterens  Navn 
paa  Titelbladet.  Timbiidoo  blev  rost  i  Athenæum  (22. 
Juli  1829),  endog  i  stærke  Udtryk.  Anmelderen,  sand- 
synligvis John  Sterling  eller  Frederick  Maurice,  Tidsskrif- 
tets daværende  Redaktører,  »tager  ikke  i  Betænkning  at 


1)  A   Key   to   Lord    Tennyson's   „In   Memoriam",    S.    XVIII.   - 
Denne  lille  Bog  indeholder  et  fint  udført  Billede  af  Hallam. 
^)  Den  blev  først  trykt  1833. 

erklære«',  at  det  lille  Arbejde  »vilde  have  gjort  en  hvil- 
kensomhelst  Forfatter  Ære«,  og  efter  at  have  anført  et 
halvt  Hundrede  Vers  til  Prøve  tilføjer  han:  »Hvor  mange 
i  de. sidste  hundrede  Aar  have  kunnet  skrive  Magen  til 
dette?«  Timbudoo  gav  Anledning  til  nogle  burleske 
Vers  af  Thackeray,  der  paa  den  Tid  var  Udgiver  af  et 
lille  Studenterblad  i  Cambridge,  The  Sjiob.  Thackeray 
har  ogsaa  skrevet  et  »Digt«  om  hint  mærkelige  Land, 
men  da  hans  Værk  desværre  ikke  er  blevet  færdigt  i 
rette  Tid,  fremkommer  det  i  dette,  »det  mest  udbredte 
Tidsskrift  i  Europa <,  »da  det  vilde  være  en  Ynk,  om  et 
saadant  Digt  skulde  gaa  tabt  for  Verden«.^) 

Til  andre  Tider  spillede  man  Komedie,  og  det  var 
ikke  altid  smaa  Opgaver,  hvorpaa  de  unge  Mennesker 
prøvede  deres  Kræfter.  Fredag  den  19.  Marts  1830  op- 
førtes Much  Ado  about  Nothing,  ved  hvilken  Lejlighed 
Monckton  Milnes,  der  i  Regelen  stod  for  disse  Arrange- 
menter spillede  Beatrice,  Kemble  var  Dogberry  og  Hal- 
lam Ver  ges.  Nu  og  da  samledes  man  for  at  høre  Ten- 
nyson  læse  sine  nye  Digte  op,  og  tolv  af  de  unge 
Mennesker  stiftede  et  Selskab,  Ajyostlene,  der  holdt 
ugentlige  Diskussionsmøder. 

I  1830  udgav  baade  Alfred  og  Charles  en  Digtsam- 
ling. Alfreds  bar  Titelen  Poems,  chiefly  Lyrical,  den 
ældre  Broders  hed  Sonnets  and  Fiigitive  Pieces.  Denne 
Gang  vakte  Brødrene  mere  Opmærksomhed.  Westminster 
Eeview  for  Januar  1831  gav  en  meget  udførlig  Anmel- 
delse af  Alfreds  Digte,  hvoraf  jeg  skal  anføre  Slutningen 
efter  et  Aftryk  i  Tennysoniana  (S.  33—34).  De  første 
Linier  ere  af  særlig  Interesse  i  vore  Dage,  da  vi  dels 
gennem  Tennysons  egen  senere  Produktion,  dels  gennem 
Efterlignernes  talrige  Værker,  næsten  have  mistet  Blikket 


1)  Tennysoniana,  Kap.  II.  —  Jennings,  S.  34—37  (anden  Udgave, 
S.  19—21).  —  Arthur  Waugh,  Alfred  Lord  Tennyson,  S.  27—32, 
indeholder  en  ret  udførlig  Analyse  af  Timbudoo. 

for  disse  Digtes  Oprindelighed  og  Friskhed,  og  den  hele 
Artikel  er  skreven  med  et  sjældent  Klarsyn: 

»At  disse  Digte  ville  finde  en  meget  hurtig  og  ud- 
bredt Yndest,  vente  vi  ikke.  Selve  deres  Oprindelighed 
vil  hindre  dem  i  at  blive  almindelig  skattede,  for  en 
Tid.  Men  denne  Tid  vil  være  forbi,  haabe  vi,  inden 
altfor  længe.  De  vise  Besiddelsen  af  Evner,  hvis  Ud- 
vikhng  vi  imødese  med  en  vis  Ængstelse.  En  ægte 
Digter  har  et  stort  Ansvar  hge  over  for  sit  Land  og 
hele  Verden,  over  for  nuværende  og  fremtidige  Gene- 
rationer, Jord  og  Himmel.  Han  skulde,  frem  for  alle 
Mænd,  stille  sig  bestemte  og  ædle  Formaal  og  indvie 
sig  til  deres  Fremme.  Det  er  saaledes,  at  han  bedst 
tager  Hensyn  til  sin  Kunsts  Ære  og  sin  egen  varige 
Berømmelse.  Mr.  Tennyson  har  en  farlig  Egenskab  i 
den  Lethed,  vi  have  omtalt,  hvormed  han  gaar  op  i  en 
fremmed  Karakter,  og  ved  Hjælp  af  hvilken  han  saa 
fuldstændig  sætter  sig  ind  i  andre  Menneskers  mest  be- 
synderlige og  lunefulde  Idiosynkrasier.  Den  maa  ikke 
degradere  ham  til  en  poetisk  Harlekin.  Han  har  et 
højere  Hverv  at  udføre  end  at  forlyste  sig  imellem 
» Mystikere <^  og  »taagede  Filosofer«:.  Han  ved,  at  »Dig- 
terens Tanke  er  hellig  Jord<<;  han  ved,  at  Digterens  Lod 
er  at  blive 

»Dower'd  with  the  hale  of  hate,  the  scorn  of  scorn, 
The  love  of  love«;^) 

han  har  i  de  Linier,  hvorfra  vi  citere,  vist  sin  egen 
korrekte  Opfattelse  af  Digterens  store  Bestemmelse,  og 
vi  vente  af  ham,  at  han  vil  fuldbyrde  den.  Saadanne 
Mænd  maa  ikke  synke  ned  til  at  blive  blotte  Verse- 
magere  til  Morskab  for  sig  selv  og  andre.  De  kunne 
paavirke  utalte  Aanders  Idéassociationer;  de  kunne  be- 
herske utalte  Hjerters  Sympatier;  de  kunne  udsaa  Prin- 


')  Se  Digtene  The  Poet  og  The  Poefs  Mind,  Works,  S.  13  &  14. 
Kalisch:    Studier  over  Tennyson.  2 

cipper;  de  kunne  give  disse  Principper  Magt  over  Men- 
neskers Forestillinger;  de  kunne,  i  en  god  Sag,  vække 
den  stærke  Begejstring,  der  sikkert  vil  føre  til  Sejr;  de 
kunne  bringe  Tyrannernes  Laurbær  til  at  visne  og  hel- 
lige Minderne  om  Fædrelandskærlighedens  Martyrer;  de 
kunne  virke  med  en  Kraft,  hvis  Styrke  det  er  vanske- 
ligt at  vurdere,  paa  en  Nations  Følelser  og  Karakter  og 
følgelig  paa  en  Nations  Lykke.  Hvis  vor  Vurdering  af 
Mr.  Tennyson  er  rigtig,  er  ogsaa  han  en  Digter,  og  om 
mange  Aar  vil  han  maaske  læse  sin  ungdommelige  Be- 
skrivelse af  hin  Karakter  med  den  stolte  Bevidsthed  om, 
at  den  er  bleven  en  Beskrivelse  og  historisk  Fremstil- 
ling af  hans  eget  Værk«. 

Leigh  Hunt  skrev  en  venlig  Anmeldelse  af  begge 
Digtsamhnger  i  The  Tatler  Nr.  149—55  (24.  Februar  til 
3.  Marts  1831),  Arthur  Hallam  gav  en  meget  begejstret 
Kritik  af  Alfreds  Bog  i  The  Englishman's  Magazine  for 
August  1831,  og  Wordsw^orth  udtalte  sig  anerkendende 
om  begge  Brødre. 

I  Ferierne  besøgte  Hallam  Tennysons  i  Præste- 
gaarden,  og  In  Memoriam  giver  os  Billeder  af  det  ung- 
dommelige Liv,  der  herskede  her  ved  saadanne  Lej- 
ligheder : 

»O  bliss,  when  all  in  circle  drawn 

About  him,  heart  and  ear  were  fed 
To  hear  him,  as  he  lay  and  read 

The  Tuscan  poets  on  the  lawn: 

Or  in  the  all-golden  afternoon 

A  guest,  01-  happy  sister,  sung, 

Or  here  she  brought  the  harp  and  flung 

A  ballad  to  the  brightening  moon«.      (LXXXIX). 

Til  andre  Tider  holdt  man  Gilde  i  det  grønne  eller  gen- 
nemstrejfede  Egnen  til  sent  om  Aftenen,  under  fængs- 
lende Samtaler  om  Kunst,  Litteratur  og  de  store  Livs- 
og  Samfundsspørgsmaal.     Det  er  særligt  disse  Samtaler 

om  fælles  Interesser,  der  knyttede  Vennerne  sammen. 
Det  var  ikke  almindelige  Menneskers  almindelige  Tale. 
Det  hverdagsagtige,  det  filistrøse,  var  fjernt  fra  deres 
Tanke.  Man  betragte  blot  Hallams  Portræt:  det  noble 
Ansigt  lyser  af  Intelligens.  Panden  er  ualmindelig  høj 
og  kraftig;  Haaret  er  skilt  ved  venstre  Side  og  falder 
skraat  ned  derover  i  korte,  bløde  Lokker.  Underansigtet 
er  næsten  kvindeligt,  fmt  og  klogt.  »Han  havde  Øje  for 
alt,  hvad  han  saa«,  skriver  Tennyson  i  det  ovenfor  ci- 
terede Digt  af  In  Memoriam.  Hans  Skikkelse  var 
mandig  og  ejede  Ynde,  en  Egenskab,  der  er  saa  sjælden 
hos  unge  Mænd.  Allerede  fra  Barnealderen  var  hans 
Helbred  desværre  sart,  og  Døden  bortrev  ham  tidhgt: 
før  han  var  tre  og  tyve  Aar  gammel.  Men  ingen  har 
paavirket  Tennyson  som  han  —  i  de  unge  Aar  og  længe, 
længe  efter. 

Søsteren  Emily  blev  forlovet  med  Hallam,  hvorved 
Vennen  knyttedes  endnu  nærmere  til  Familien.  Hallam 
skrev  ogsaa  Vers,  og  der  eksisterer  endnu  en  smuk 
Sonet,  som  han  digtede  til  sin  Forlovede,  da  han  be- 
gyndte at  undervise  hende  i  Italiensk.  I  Februar  1831 
forlod  Tennyson  Cambridge  uden  at  tage  nogen  Eksamen. 
Kort  efter,  den  16.  Marts,  døde  Faderen,  52  Aar  gammel, 
men  Mrs.  Tennyson  vedblev  ogsaa  derefter  i  nogen  Tid 
at  bo  sammen  med  Børnene  i  det  gamle  Hjem.  Senere 
paa  Aaret  rejste  Alfred  og  Hallam  i  Pyrenæerne,  hvor 
de  skulle  have  støttet  Kampen  mod  Ferdinand  VII  ved 
at  bringe  Penge  og  hemmelige  Breve  til  nogle  af  Oprø- 
rernes Førere.  Hjemkommen  herfra  foretog  han  en 
Fodtur  i  Wales.  Ogsaa  fra  disse  Ture  har  Mrs.  Ritchie 
bevaret  et  Par  Træk.  Tennyson  var  paa  den  Tid  en 
rank  og  kraftig  ung  Mand,  hvis  ydre  Person  nok  kunde 
vække  Opmærksomhed.  Da  han  vandrede  igennem 
Wales,  kom  han  en  Dag  til  en  lille  Landevejskro,  hvor 
en  gammel  Mand  sad  ved  Ilden.  »Kommer  De  fra  Ar- 
meen?«   spurgte   han,    og   da   Svaret   lød   benægtende, 

2* 

fortsatte  han:  »Ikke  fra  Armeen?  Hvor  kommer  De  da 
fra?«  —  »Jeg  er  lige  kommen  fra  Pyrenæerne«,  sagde 
Alfred.  »Ja,  jeg  kunde  jo  nok  se,  der  var  noget  sær- 
ligt«', svarede  den  gamle  Mand.  ^) 

Ogsaa  Edward  Fitzgerald  har  skildret  os  Tennysons 
ydre  Person  fra  de  Dage;  han  sammenligner  ham  med 
den  noble  og  kraftige  unge  Junker  hos  Chancer. 

Efter  at  Tennyson  havde  udgivet  nogle  enkelte 
Smaadigte  i  forskellige  Tidsskrifter,  udkom  i  Vinteren 
1832  et  nyt  Bind:  Poems  hy  Alfred  Tennyson,  som 
indeholdt  flere  af  de  mest  yndede  af  hans  Arbejder,  der- 
iblandt Møllerens  Datter,  Oenone,  Majdronningen  og 
En  Drøm  om  skønne  Kvinder.  Disse  ville'  senere  blive 
omtalte;  andre  Digte  bleve  ikke  optrykte  i  de  følgende 
Udgaver  og  ere  nu  kun  lidet  kendte.  Et  enkelt  af  disse 
var  et  Svar  paa  en  Artikel  af  Christopher  North  alias 
Professor  Wilson.  Denne  havde  i  Februar  Heftet  af 
Blackwood's  Magazine  (1832)  udtalt  sig  ret  rosende  om 
Tennysons  første  Samling,  men  i  en  senere  Artikel  (i 
Maj)  gik  han  løs  paa  den  unge  Digter  og  hans  Beun- 
drere med  skaanselløs  Strenghed  og  spottende  Haan. 
At  der  har  været  nogen  Berettigelse  i  den  haarde  Dom, 
har  Tennyson  selv  stiltiende  indrømmet  ved  senere  at 
tilbageholde  alle  de  af  Wilson  særlig  haardt  medtagne 
Digte  paa  to  nær;  men  Lektionen  var  utilbørlig  drøj,  og 
Tennysons  Ærgrelse  gav  sig  da  Luft  i  følgende  lille 
Vers:  Til  Christopher  North. 


»You  did  late,  review  my  lays, 

Crusty  Christopher; 
You  did  mingle  blame  and  praise, 

Rusty  Christopher. 
When  I  learnt  from  whom  it  came, 


1)  Mrs.  Ritchie,  S.  28. 

I  forgave  you  all  the  blame, 

Musty  Christopher; 
I  could  not  forgive  the  praise, 

Fusty  Christopher«.!) 


Nu  er  baade  Wilsons  voldsomme  Angreb  og  Tennysons 
lidt  larvelige  Svar  kun  litterære  Kuriositeter. 

Den  nye  Samling  slap  heller  ikke  fra  det  uden  haard 
Medfart.  Juli  Heftet  af  The  Quaterly  Beview  (1833)  — 
hvis  strenge  Kritik  under  John  Gibson  Lockharts  Re- 
daktion havde  skaffet  Tidsskriftet  Øgenavnet  »The  hang, 
draw,  and  Quaterly«  —bragte  en  ubarmhjertig  ironiserende 
Artikel.  I  en  helt  anden  Tone  talte  Samuel  Taylor  Cole- 
ridge.  Men  om  han  end  i  Tennysons  Digte  »fandt 
Ting  af  ikke  ringe  Skønhed«,  klager  han  over  Forfat- 
terens Synder  mod  Metrikken:  »Som  det  er,  kan  jeg 
næppe  skandere  hans  Vers«. 2) 

To  Aar  efter  (Juli  1835)  gav  John  Stuart  Mill  Dig- 
teren nogen  Revanche  i  en  rosende  Anmeldelse  i  West- 
minster  Revieiv. 

Men  inden  den  Tid  havde  en  stor  Sorg  ramt  Ten- 
nyson.  I  Januar  1832  havde  Arthur  Hallam  taget  sin 
Eksamen  i  Cambridge  og  opholdt  sig  derefter  i  London 
hos  sin  Fader,  medens  han  studerede  Jura  i  The  Inner 
Temple.  I  August  næste  Aar  rejste  han  med  sin  Fader 
til  Tyskland,  til  Dels  for  at  rekreere  sig  efter  et  Anfald 
af  Influenza.  Paa  Turen  fra  Pesth  til  Wien  forkølede 
han  sig  og  fik  Feber.  Ingen  ansaa  Sygdommen  for 
fariig.  En  Dag  kom  Faderen  hjem  og  troede,  at  han 
sov.  Han  var  død :  allerede  som  Barn  havde  han  lidt 
af  Kongestioner  til  Hovedet;  nu  havde  et  Anfald  af  hans 
gamle  Sygdom  gjort  Ende  paa  hans  Liv.  Det  var  den 
15.  September  1833.     Hans  Lig  førtes  til  England,  hvor 


1)  Efter   et  Aftryk  hos   Jennings,    der   giver  et  langt  Uddrag  af 
Wilsons  Artikel.     S.  49—56.     (2den  Udgave  S.  27—31). 

2)  Tennysoniana,  S.  44—45. 

han  blev  begravet  i  Clevedon  Kirke  —  en  afsides  stille 
Plet  ved  Bristolkanalen.  ^) 

Hallams  Død  vakte  Sorg  i  mange  Hjerter.  For 
Vennen  var  Slaget  næsten  mere,  end  han  kunde  bære. 
In  Memoriam  bærer  Vidne  derom. 


III. 

Ti  Aars  Tavshed.  —  Det  gamle  Hjem  opløses,  —  Mrs.  Carlyle  og 
Tennyson.  —  Carlyles  Beskrivelse  af  Digteren.  —  Andre  Portrætter 
af  ham.  —  Hans  Oplæsninger.  —  Poems,  1842.  —Bon  Gaultier  Bal- 
lads. —  The  New  Timon.  —  Prinsessen.  —  In  Memoriam.  —  Tenny- 
sons  Ægteskab.  —  Poet  laureate.  — Rejse  i  Frankrig  og  Italien.— 
Farringford  House.  —  Nye  Værker.  —  Stigende  Berømmelse.  —  Mo- 
derens Død.  —  Aldworth.  —  Charles  Tennysons  Død.  —  Rejse  til 
Norge  og  Danmark.  —  Baron.  —  Digterens  Død.  , 


1  den  følgende  halve  Snes  Aar  udkom  der  intet 
større  Værk  af  Tennyson.  Enkelte  mindre  Digte  bleve 
trykte,  men  hvad  han  ellers  frembragte,  beholdt  han 
foreløbig  for  sig  selv.  I  1835  opløstes  det  gamle  Hjem 
i  Somersby  >paa  Grund  af  Giftermaal  og  andre  Familie- 
begivenheder«, siger  Mrs.  Ritchie.  I  nogen  Tid  opholdt 
Alfred  sig  hos  en  Onkel  i  Gaistor,  til  andre  Tider  var 
han  i  London,  hvor  han  boede  i  The  Temple,  i  Lin- 
coln's  Inn  Fields  og  andre  Steder,  men  oftest  levede 
han    sammen    med    sin    Moder    og   sine    Søstre,       Tidt 


1)  Gatty,  S.  XVIII— XXV.  —  Mrs,  Ritchie,  S.  27-28.  —  Jennings, 
S.  71-76  (2den  Udgave  S.  40-42).  —  Alex.  H.  Japp,  Arthur 
Henry  Hallam  (The  Poets  and  thePoetry  ofthe  Century,  S.  103— 
108).  —  Hallams  efterladte  Skrifter,  Bemains  in  Verse  and  Prose 
of  Arthur  Henry  Hallam,  bleve  udgivne  af  hans  Fader  i 
1834  og  ere  senere  optrykte  et  Par  Gange. 

strejfede  han  om  paa  lange  ensomme  Ture;  han  var 
tilbageholdende  lige  over  for  den  store  Verden,  men  de, 
der  lærte  ham  at  kende,  forstode  at  skatte  ham.  En  af 
disse  Venner,  Digteren  Richard  Hengist  Horne,  fortæller 
om  ham  fra  hine  Dage,  at  han  undgik  de  manges  Sel- 
skab: »ofte  foretrak  han  at  sidde  oppe  hele  Natten  med 
en  Ven  eller  ogsaa  sidde  og  tænke  alene.  Man  mødte 
ham  aldrig  udenfor  en  lille  Kreds«.  ^) 

I  1838  var  han  Medlem  af  den  anonyme  Klub  eller 
Sterling-Klubben,  som  den  senere  kaldtes,  hvor  man 
diskuterede  litterære  og  filosofiske  Spørgsmaal,  og  hvor 
han  mødtes  med  Carlyle,  Stuart  Mill,  Sterling,  Thackeray, 
Forster,  Macready,  Landor  og  andre.  Han  sluttede  sig 
især  nøje  til  Carlyle,  og  baade  den  store  Historiker  og 
hans  begavede  Hustru  have  givet  os  karakteristiske  Bil- 
leder af  Tennyson  fra  Begyndelsen  af  Fyrrerne.  Dickens 
og  Forster  havde  arrangeret  en  af  de  Dilettantforestil- 
linger, for  hvilke  de  interesserede  sig  saa  meget,  og  ved 
denne  traf  Mrs.  Carlyle  sammen  med  Tennyson.  »Da 
jeg  gik  igennem  en  lang  mørk  Gang«,  skriver  hun  i  et 
Brev  til  Carlyle,  »stødte  jeg  paa  en  høj  Mand,  der  stod 
lænet  mod  Væggen,  med  Hovedet  imod  Loftet  ligesom 
en  Karyatide  —  saa  vidt  man  kunde  se,  sovende  eller 
standhaftig  prøvende  derpaa  under  de  mest  ugunstige 
Forhold.  »Alfred  Tennyson!«  raabte  jeg  glad  overrasket. 
»Ja,«  sagde  han  og  tog  Haanden,  som  jeg  rakte  ham, 
og  glemte  at  slippe  den  igen.  »Jeg  vidste  ikke,  at  De 
var  her  i  Byen,«  sagde  jeg.  »Jeg  vilde  gerne  vide, 
hvem  De  er,«  sagde  han;  »jeg  ved,  at  jeg  kender  Dem, 
men  jeg  kan  ikke  huske  Deres  Navn«  —  og  jeg  maatte 
virkelig  til  at  præsentere  mig  for  ham.  Saa  vaagnede 
han  for  ramme  Alvor  og  sagde,  at  han  havde  tænkt  paa 
at  besøge  os  i  Chelsea.  »Men  Carlyle  er  i  Skotland«, 
sagde  jeg  med  skyldig  Beskedenhed.      »Ja,   det  har  jeg 


Citeret  af  Jennings,  S.  79  (2den  Udgave,  S.  48). 

allerede  hørt  af  Spedding,  men  jeg  bad  ham  tage  mig 
med  hen  for  at  besøge  Mrs.  Carlyle,  og  det  har  han 
lovet««.  Tennyson  modlager  nu  en  Indbydelse  til  at 
drikke  Te  hos  Fruen.  Næste  Aften  da  hun  ligger  paa 
Sofaen  og  har  Hovedpine,  kommer  en  Droske  kørende 
—  Alfred  Tennyson  selv,  og  alene!  Mrs.  Carlyle  er 
henrykt  ved  Tanken:  han  har  forladt  et  Middagsselskab 
for  at  komme  og  ryge  i  hendes  Stue  og  snakke  med 
hende!  Anstrengelsen  med  at  sørge  for  Te  til  ham 
drev  Hovedpinen  paa  Flugt,  og  hun  tilføjer  med  Lune: 
»Maaske  var  det  ogsaa  lidt  kvindelig  Forfængelighed 
over  at  have  indgydt  en  saadan  Mand  Kraft  til  at  tage 
en  Droske  paa  eget  Ansvar  og  i  TilUd  til,  at  Forsynet 
nok  vilde  hjælpe  ham  hjem  igen!«  ^) 

Carlyle  skriver  om  ham  et  Aars  Tid  derefter:  »Han 
undlader  tidt  at  komme  hen  til  mig  paa  disse  korte  Be- 
søg her  i  Byen  —  han  kommer  i  Virkeligheden  ikke  til 
nogen.  Han  er  ensom  og  melankolsk,  som  visse  Mænd 
ere,  og  lever  i  et  Element  af  skummelt  Mørke  —  han 
fører,  kort  sagt,  et  Stykke  Kaos  om  med  sig,  som  han 
forvandler  til  Kosmos.«  Efter  en  Skildring  af  Tenny- 
sons  Familieforhold  giver  han  saa  en  Beskrivelse  af 
hans  Person.  »Han  er  en  af  de  skønneste  Mænd  i 
Verden.  Stort,  busket,  graasort  Haar ;  straalende,  leende, 
nøddebrune  Øjne;  massivt  Ørneansigt,  i  høj  Grad  mas- 
sivt, og  dog  overordentlig  fint  formet;  gusten-brun  Teint, 
næsten  indianeragtig;  han  lader  Klæderne  hænge  løst 
om  sig,  med  kynisk  Ligegyldighed,  frit  og  ugenert;  han 
ryger  en  Uendehghed  af  Tobak.  Hans  Stemme  er  musi- 
kalsk metalagtig  —  skikket  til   høj  Latter   og  skærende 


1)  Brev  til  Carlyle,  citeret  af  Jennings  S.  94—95  (2den  Udgave 
S.  56—57);  det  næste  er  fra  Carlyle  til  den  amerikanske  For- 
fatter Emerson,  August  1844,  citeret  sammesteds  S.  97—99 
(2den  Udgave  S.  58— 59j.  Desværre  gengiver  Oversættelsen 
kun  højst  ufuldkomment  Carlyles  karakteristiske  Stil. 

Klage  og  alt,  hvad  der  kan  ligge  derimellem.  Han  taler 
og  tænker  frit  og  meget:  jeg  har  ikke  i  de  sidste  Tiaar 
truffet  saadant  Selskab  ved  en  Pibe ! .  .  Han  er  ofte  upas- 
selig; meget  kaotisk  —  hans  Vej  gaar  gennem  Kaos  og 
det  bundløse  og  ubanede,  hvor  man  ikke  let  vandrer 
mange  Mil.« 

Det  var  for  Resten  ikke  altid,  at  de  just  talte  saa 
meget:  undertiden  nøjedes  de  med  at  tænke.  En  Hi- 
storie fortæller,  hvorledes  Tennyson  og  Carlyle  en  Aften 
gik  ind  i  dennes  Studereværelse  for  at  tale  sammen 
mere  uforstyrret.  De  fik  Piberne  tændte  og  satte  sig  til 
Rette  hver  ved  sin  Side  af  Kaminen.  Og  saaledes  bleve 
de  siddende  i  to  Timer,  hensunkne  i  Tanker,  uden  at 
sige  et  Ord.  Da  Tennyson  efter  denne  »stumme  Sam- 
tale« rejste  sig  for  at  tage  Afsked  med  sin  Vært,  tog 
Carlyle  ham  i  Haanden  og  sagde:  *Ja,  Alfred,  vi  have 
haft  en  storartet  Aften.  Kom  snart  igen.  <  —  Begge  vare 
aabenbart  lige  tilfredse  med  Underholdningen,  i) 

Maaske  jeg  tør  tilføje  et  Par  andre  Beskrivelser  af 
Tennyson  fra  senere  Aar.  Der  eksisterer  mange  virke- 
Hge  Portrætter  af  Digteren,  næsten  enhver  Bog  eller  Ar- 
tikel om  ham  indeholder  hans  Billede,  2)  men  disse  Bil- 
leder i  Ord  stille  Manden  i  ganske  anden  Grad  lyslevende 
frem  for  os.  Carlyle  taler  om  hans  Stemme;  ogsaa 
Mrs.  Ritchie  søger  at  beskrive  denne.  Hun  har  ofte 
hørt  ham  læse  op  og  giver  os  en  Forestilling  om,  hvil- 
ken Virkning  han  øvede  paa  sine  Tilhørere.  Hun  ved 
knap,  om  hun  kan  kalde  det  Læsning.  »Det  er  en 
Slags  mystisk   Besværgelse,    en   Sang,    hvori  hver  Tone 


^)  Max  O'Rell,  citeret  af  Jennings,  2den  Udgave,  S.  49. 

'-)  Jeg  skal  særlig  henlede  Opmærksomheden  paa  The  Illustrated 
London  News  for  15.  Oktober  1892,  der  indeholder  en  hel 
Række  Portrætter  af  Digteren,  fra  hans  unge  Aar  til  umiddel- 
bart før  hans  Død,  ligesom  ogsaa  en  Mængde  Billeder  af  Per- 
soner og  Steder,  der  ere  knyttede  til  hans  Historie. 

stiger  og  synker  og  klinger  igen«.  Hun  sammenligner 
den  med  Lyden  af  Havet.  »Den  fylder  Værelset;  den 
ebber  og  flyder  bort;  og  naar  vi  forlade  Stuen,  er  det 
med  en  besynderlig  Musik  i  vort  Øre,  med  en  Følelse 
af,  at  det  maaske  er  første  Gang,  vi  høre,  hvad  vi 
kunne  have  læst  de  hundrede  Gange  før.« 

Det  er  interessant  hermed  at  sammenligne  Mr.  Ca- 
merons  Beskrivelse  ^)  af  Tennysons  Oplæsning  af  Bizpah 
i  Digterens  høje  Alderdom.  »Jeg  var  saa  heldig«,  skriver 
han,  »at  komme  til  Aldworth  sammen  med  Madame 
Modjeska,  og  efter  Middagen  tog  Digteren  os  med  til 
sit  Studerekammer  og  læste  Biz-pah  for  os.  Modjeska 
var  fuldstændig  overvældet,  kastede  sig  for  Digterens 
Fødder,  greb  hans  Haand  og  kyssede  den  atter  og  atter.« 
Den,  der  har  set  Madame  Modjeska  spille  Komedie,  har 
i  den  store  Skuespillerindes  Begejstring  en  Maalestok  til 
Bedømmelse  af  Tennysons  Læsning. 

I  1857  saa  den  amerikanske  Forfatter  Nathaniel 
Havirthorne  Tennyson  paa  en  MaleriudstiUing  i  Manchester. 
Han  var  ikke  præsenteret  for  ham  og  talte  ikke  med 
ham,  men  han  følte  sig  paa  en  ejendommehg  Maade 
tiltrukken  af  Tennysons  ydre  Person.  »Han  er  saa 
uengelsk  som  vel  muligt,«  siger  han.  —  Dog  ligner  han 
heller  ikke  nogen  Amerikaner:  »Jeg  kan  ikke  rigtig  be- 
skrive Forskellen,  men  der  er  noget  mere  mildt  over 
ham  —  han  er  blødere,  bhdere,  mere  aaben  og  naturlig, 
end  vi  ere  tilbøjelige  til  at  være.  At  leve  adskilt  fra 
Mennesker,  som  han  gør,  vilde  skade  enhver  af  os, 
mere  end  det  skader  ham.«  Og  han  tilføjer:  »Jeg  kan 
Uge  saa  godt  forlade  ham  her,  for  jeg  kan  ikke  faa  fat 
paa  det  centrale  hos  ham.«-) 

Det  er  ikke  meget,  der  kendes  til  Tennysons  Liv  i 
hine    ti   Aar    efter    Udgivelsen    af    hans    Digte    (1832). 


1)  Ovennævnte  Nummer  af  III.  London  News,  S.  492. 

2)  T'ennysoniana,  S.  161—163. 

Trods  Kritikken  trængte  hans  Poesi  igennem.  Bogen 
blev  udsolgt;  Blade  og  Tidsskrifter,  indeholdt  nu  og  da 
Artikler  om  ham,  men  selv  var  han  tavs.  Tennyson 
hørte  ikke  til  de  Digtere,  der  have  travlt  med  Udgivelsen 
af  deres  Værker;  han  forstod  den  Kunst  at  vente,  til 
Tiden  var  moden  til  deres  Offentliggørelse.  Endelig  i 
1842  udkom  Poems  hy  Alfred  Tennyson  i  to  Bind. 
Første  Bind  indeholdt,  hvad  Digteren  havde  bibeholdt 
fra  tidligere  Samlinger,  adskilligt  i  en  ændret,  mere  af- 
sleben  Form.  Andet  Bind  bragte  næsten  udelukkende 
nye  Arbejder:  de  senere  saa  berømte  English  Idylls. 
Det  ene  nye  Oplag  fulgte  efter  det  andet;  fra  1848 
(femte  Udgave)  udkom  Digtene  samlede  i  eet  Bind;  i 
1853  naaede  Samlingen  ottende  Oplag. 

Straks  efter  deres  Udgivelse  læste  Margaret  Fuller 
dem  med  Begejstring  —  særlig  Ulysses:  og  i  Dora, 
LocJcsley  Hall,  The  Two  Voices  og  Morte  d' Arthur  finder 
hun  meget  af  sit  eget  Liv.  Ogsaa  andre  amerikanske 
Forfattere  ydede  ham  deres  Hyldest.  Emerson  og  Low- 
ell  udtalte  deres  Beundring,  og  Edgar  Allan  Poe  skrev 
i  The  Democratic  Beview  for  August  1844:  »Jeg  er  ikke 
vis  paa,  at  Tennyson  ikke  er  den  største  af  alle  Digtere«, 
Ord,  der  Aaret  efter  komme  igen,  om  end  med  en  væ- 
sentlig Indskrænkning,  i  et  Brev  fra  Wordsworth  til 
Professor  Henry  Reed  i  Philadelphia:  '»Tennyson  er  af- 
gjort den  første  af  vore  nulevende  Digtere«.^)  Dickens 
udtalte  sig  med  ikke  mindre  Begejstring,  og  Blade  og 
Tidsskrifter  bragte  rosende  Anmeldelser.  I  The  Qiiar- 
terly  Revieiv  blev  Bogen  omtalt  af  John  Sterling;  og 
andre  Venner,  James  Spedding  og  Monekton  Milnes, 
kritiserede  den  henholdsvis  i  The  Edinburgh  og  i 
Westminster  Beview  i  indgaaende  og  forstaaende  Ar- 
tikler. 


Jennings,    S.   90—91   &  93    (2den  Udgave  S.  55  &  56);    Henry 
van  Dyke,  S.  327;  Tennysoniana,  S.  95—98. 

Men  heller  ikke  ved  denne  Lejlighed  undgik  Ten- 
nyson  den  Art  af  spottende  Kritik,  der  havde  ramt  hans 
tidligere  Digtsamling.  Theodore  Martin  og  W.  E.  Aytoun, 
der  begge  senere  have  vundet  et  Navn  i  Litteraturen, 
men  som  den  Gang  vare  lystige  unge  Mænd,  der  ikke 
toge  det  saa  nøje,  skrev  nogle  —  særdeles  morsomme 
—  Parodier,  der  først  bleve  trykte  i  et  Par  kendte  Tids- 
skrifter og  senere  udkom  i  Bogform  under  Navnet  Bon 
Gaultier  Ballads.  Satiren  gik  i  ikke  ringe  Grad  ud  over 
Tennyson,  men  ramte  for  Resten  ogsaa  andre  kendte 
Digtere.  Blandt  andet  drøftes  Spørgsmaalet  om,  hvem 
der  skal  være  Wordsworths  Efterfølger  som  poet  lau- 
reate;  men  Forfatterne  have  næppe  tænkt  sig,  hvor  snart 
deres  ironiske  Hentydninger  til  Tennysons  Muligheder  i 
denne  Retning  skulde  falde  til  Jorden. 

Langt  skarpere  var  et  Digt  af  Bulwer  Lytton:  The 
New  Timon:  a  Romance  of  London.  Sir  Robert  Peel 
havde  udvirket,  at  der  tilstodes  Tennyson,  som  hidtil 
havde  levet  under  meget  indskrænkede  pekuniære  For- 
hold, en  Statsunderstøttelse  paa  £  200  om  Aaret. 
Bulwer  saa  en  Uretfærdighed  heri,  og  Vreden  gjorde 
ham  selv  uretfærdig.  »Den  nye  Timon«  raaber  spot- 
tende : 

»Not  mine,  not  mine  (O  muse . forbid)  the  boon 
Of  borrowed  notes,  the  mock-bird's  modish  tune, 
The  jingling  medley  of  purloined  conceits, 
Out-babying  Wordsworth  and  out-glittering  Keats; 
Where  all  the  airs  of  patchwork-pastoral  chime 
To  drowsy  ears  in  Tennysonian  rhyme!«— ^) 

og  karakteriserer  Tennyson  som  »Skolefrøkenen  Alfred«, 
der  bliver  »rost  af  Kritikere  og  tilbedt  af  Blaastrømper«, 
og  klager  over,  at  Tennyson  »i  sin  bedste  Alder,  uden 
Hustru  og  Børn«  skal  leve  paa  Statens  Pung. 


')  Citeret  af  Jennings,  S.  107  (2den  Udgave  S.  64).     Sammenlign 
ogsaa  Tennysoniana,  98—102). 


Poems,  1842.  —  Statsunderstøttelse.  29 

Tennyson  svarede  i  Funch  —  ogsaa  han  tog  haardt 
fat,  saa  haardt,  at  han  fortrød  det  igen.  I  det  følgende 
Nummer  af  Bladet  indrykkede  han  under  Titelen  After- 
thought  de  fortræffelige  Vers,  der  nu  findes  i  Digterens 
Værker  (S.  237)  under  Overskriften  Literary  Squahhles: 
han  indser  det  taabelige  i  en  Strid  af  denne  Art;  han 
indrømmer,  at  han  har  fejlet,  idet  han  har  svaret:  det 
nobleste  Svar  er  fuldstændig  Tavshed.  Derved  kom  en 
Forsoning  i  Stand.  Det  første  Digt  blev  ikke  optrykt 
igen,  og  Bulwer  Lytton  udelod  senere  de  fornærmelige 
Linier  af  sin  Satire.  I  1877  tilegnede  Tennyson  Bulwers 
Søn,  Lord  Lytton,  sit  Skuespil  Harold. 

Det  var  gennem  Monckton  Milnes,  at  Peel  blev 
bragt  til  at  interessere  sig  for  Digtergagen  til  Tennyson. 
I  Wemyss  Reids  Life  of  Lord  Houghton  fortælles 
herom  en  for  Carlyle  karakteristisk  Anekdote:  »Richard 
Milnes,«  sagde  Carlyle  en  Dag,  idet  han  tog  Piben  ud  af 
Munden,  medens  de  sade  sammen  i  det  lille  Hus  i  Cheyne 
Rov^r,  »naar  skaffer  De  saa  Tennyson  den  Understøttelse?« 
-  »Min  kære  Carlyle,«  svarede  Milnes,  >den  Sag  er  ikke 
saa  let,  som  De  synes  at  formode.  Hvad  ville  mine 
Vælgere  sige,  hvis  jeg  virkelig  faar  Understøttelsen  til 
Tennyson?  De  kende  intet  til  ham  eller  hans  Poesi  og 
ville  sandsynligvis  tro,  at  han  er  en  eller  anden  fattig 
Slægtning  af  mig,  og  at  det  hele  er  en  god  Forretning 
for  mig  selv.«  —  Højtideligt  og  med  Eftertryk  kom  Car- 
lyles  Svar:  »Richard  Milnes,  paa  Dommedag,  naar 
Herren  spørger  Dem,  hvorfor  skaffede  De  ikke  Tennyson 
den  Statsunderstøttelse,  saa  vil  det  ikke  hjælpe  Dem 
noget  at  lægge  Skylden  paa  Deres  Vælgere;  saa  er  det 
Dem^  der  vil  blive  fordømt.«  ^) 

Efter  Udgivelsen  af  Poems  hengik  der  atter  lang 
Tid,  før  Tennyson  udgav  noget  større  Værk.  Da  ud- 
kom i  1847  Prinsessen,  et  romantisk-skønt,  halvt  even- 


1)  Citeret  af  Jennings,  2den  Udgave  S.  62. 

tyrligt  Digt,  der,  som  Mrs.  Ritchie  fortæller  os,  »blev 
født  i  London  i  Lincoln's  Inns  Taage  og  Smuds:«  men 
Tennyson  opholdt  sig  sjælden  længe  paa  eet  Sted,  og 
enkelte  Dele  af  Digtet  ere  da  ogsaa  blevne  til  i  andre 
Omgivelser.  Hun  har  saaledes  hørt  Digteren  selv  sige, 
at  han  blev  inspireret  til  »Tears,  idle  Tears«  (IV)  ved 
Tintern  Abbey.  —  Anden  Udgave  kom  allerede  Aaret 
efter,  tilegnet  Henry  Lushington,  med  hvem  Tennyson 
havde  stiftet  Bekendtskab  nogle  Aar  tidligere,  og  paa 
hvis  Kritik  han  satte  særlig  Pris.  ^)  Tredie  Udgave  ud- 
kom 1850  med  mange  Forandringer;  i  denne  Udgave 
fandtes  for  første  Gang  den  Cyklus  af  dejHge  Sange, 
der  indleder  Digtets  forskellige  Afsnit.  Det  næste  Aar 
maatte  Digtet  oplægges  igen,  og  i  1853  naaede  det  femte 
Udgave;  begge  disse  Oplag  indeholde  atter  nye  Tilføj- 
elser. 

I  1850  udkom  hi  Memoriam  og  fandt  straks  en 
saa  stor  Læsekreds,  at  tredie  Oplag  maatte  trykkes  endnu 
i  samme  Aar  og  fjerde  Aaret  efter.  Det  var  ogsaa  i 
andre  Henseender  et  betydningsfuldt  Aar  for  Digteren. 
Den  trettende  Juni  blev  han  viet  til  Emily  Sellwood  i 
Shiplake  Kirke,  Oxfordshire.  Hans  Brud  hørte  hjemme 
i  Horncastle,  den  lille  By,  hvor  Tennyson  i  sine  Barne- 
aar  havde  faaet  Musikundervisning.  Hendes  Søster  Louisa 
havde  tretten  Aar  tidhgere  ægtet  Charles  Tennyson, 
Alfreds  kæreste  Broder.  Faderen  Henry  Sellwood  var 
en  velhavende  Prokurator  af  god  Famihe ;  Mrs.  Sellwood 
var  en  Søster  til  den  berømte  Ishavsfarer  Sir  John 
Franklin.  Faderens  Slægt  skal  have  været  Ejendoms- 
besiddere i  Berkshire  allerede  paa  Karl  den  Førstes  Tid, 
og  endnu  tidligere  —  i  den   angelsachsiske   Periode  — 


1)  Digterens  Søster,  Cecilia  Tennyson,  ægtede  senere  Mr.  Lushing- 
tons  Broder,  Edmund  Law  Lushington,  Prof.  i  Græsk  ved  Uni- 
versitetet i  Glasgow.  Slutningsdigtet  i  In  Memoriam  sigter 
til  deres  Bryllup. 

vare  de  indflydelsesrige  Folk  i  den  Skov,    hvis  Navn  de 
bære. ') 

Hvor  lykkeligt  Tennysons  Ægteskab  var,  har  han 
selv  fortalt  os  i  det  Digt,  hvormed  han  tilegnede  sin 
Hustru  Enoch  Arden: 


• 


»Dear,  near  and  true  —  no  truer  Time  himself 
Can  prove  you,  tho'  he  make  you  evermore 
Dearer  and  nearer,  as  the  rapid  of  life 
Shoots  to  the  fall  — «  (TFor&s,  240). 


Ogsaa  Locksley  Hall  Sixty  Years  affer  er  tilegnet 
hende,  og  The  Daisy  er  skrevet  til  hende.  »Lady  Ten- 
nysons svage  Helbred,«  skriver  Mr.  J.  C.  Walters, ^)  »har 
været  den  eneste  Skygge  i  Digterens  lange  og  lykkelige 
ægteskabelige  Liv.  Hun  er  utvivlsomt  Edith  i  Sixty 
Years  after.«  Nogle  Maaneder  efter  Brylluppet,  den 
19.  November,  blev  Tennyson  udnævnt  til  poet  laureate. 
Der  havde  været  flere  Kandidater  til  Posten,  men  Dron- 
ningen og  Prins  Albert  vare  stemte  for  Tennyson.  Der 
fortæfles,  at  man  blandt  andre  ogsaa  raadførte  sig  med 
Sir  Robert  Peel,  der  erklærede,  at  han  aldrig  havde  læst 
noget  af  Digterens  Værker  —  men  saa  læste  han  Ulysses 
og  anerkendte  hans  Ret  til  at  være  poet  laureate. 

Med  sin  Hustru  foretog  Tennyson  Aaret  efter  deres 
BryUup  en  Rejse  til  Frankrig  og  Italien  og  bosatte  sig 
derefter  i  Twickenham,  berømt  i  den  engelske  Litteraturs 
Historie  fra  Popes  Ophold  her.  I  1852  fødtes  hans 
ældste   Søn,    Hallam.  ^)      Næste   Aar    købte     han    den 


')  Mrs.  Ritchie,  S.  34. 

'■)  In  Tennyson  Land,  S.  29. 

'1  De  havde  mistet  et  lille  Barn,  før  Hallam  blev  født.  Mr.  Jen- 
nings  citerer  (S.  137,  2den  Udgave  S.  81)  et  Brev  fra  Carlyle 
til  Emerson:  »De  har  maaske  hørt,  at  Alfred  Tennyson  er 
rejst  til  Italien  med  sin  Hustru;  deres  lille  døde;  de  befandt 
sig  ilde  i  England.« 

smukke  Ejendom  Farringford  House  ved  Freshwater 
paa  Øen  Wight,  og  her  blev  den  anden  Søn,  Lionel, 
født  1 854.  ^)  Aaret  efter  skænkede  Universitetet  i  Oxford 
ham  Doktorgraden. 

I  August  1859  rejste  han  et  Par  IJger  i  Portugal 
sammen  med  Francis  Turner  Palgrave,  der  paa  den  Tid 
forberedte  Udgivelsen  af  The  Golden  Treasiiry  of 
English  Songs  and  Lyrics^  og  et  Par  Aar  senere  be- 
søgte han  atter  Pyrenæerne,  hvor  han  opfriskede  Min- 
derne om  Ungdomsdagene,  da  han  færdedes  her  med 
Hallam.  2)  Imidlertid  voksede  hans  Berømmelse  ved 
Udgivelsen  af  Maud,  Idylls  of  the  Eing,  Enoch  Arden 
og  andre  Værker,  som  ville  blive  omtalte  senere.  Hans 
Digte  bleve  oversatte  paa  fremmede  Sprog;  engelske  og 
udenlandske  Kritikere  skreve  Afhandlinger  og  hele  Bøger 
om  hans  Arbejder,  ^)  og  Farringford  blev  et  Valfartssted 
for  berømte  Mænd  i  Ind-  og  Udland.  Blandt  disse  var 
ogsaa  Garibaldi,  der  efter  Mrs.  Ritchies  Beretning  en 
Gang  plantede  et  Træ  i  Haven  —  og  inden  fire  og  tyve 
Timer  brækkede  en  alt  for  ivrig  Republikaner  en  Gren 
deraf.*)  Blandt  Digterens  Venner  i  Omegnen,  nævner 
hun  særlig  Mrs.  Cameron,  hvem  vi  skylde  mange  for- 
træffelige Fotografier  af  Familien  Tennyson,  og  Sir  John 
Simeon,  ved  hvis  Død  Tennyson  skrev  de  smukke  Vers 
In  the  Garden  at  Stvainston  {Works,  S.  235). 

I  1865  tilbød  Dronningen  ham  Baronettitelen,  som 
han  imidlertid  vægrede  sig  ved  at  modtage,  og  samme 


»)  Død  d.  20.  April  1886  paa  Hjemvejen  fra  Indien. 

2)  Se  Digtet  In  the  Valley  of  Cauteretz  (Works,  235). 

3)  Alfred  Tennysons  Navn  fordrer  for  Øjeblikket  52  Sider  i  Bri- 
tisk Musæums  Katalog.  Det  er  den  største  Plads  i  Katalogen, 
nogen  Berømthed  i  vor  Tid  indtager.  Mr.  Gladstone  kommer 
nærmest  efter  ham  ined  22  Sider.  —  Tit- Bits,  29.  Oktober  1892, 
S.  69,  Sp.  3. 

*)  Mrs.  Ritchie  S.  35.  —  Se  ogsaa  Beretningen  i  TJie  World,  12. 
Okt.  1892,  S.  24—25. 

Aar  blev  han  valgt  til  Medlem  af  Royal  Society.  Det 
var  ogsaa  i  dette  Aar,  den  21.  Februar,  at  hans  Moder 
døde,  84  Aar  gammel.  Tennysons  Kærlighed  til  hende 
kommer  kønt  til  Orde  i  et  Par  Udtalelser  fra  denne 
Lejlighed,  der  ere  meddelte  af  Biskoppen  af  Exeter  i  et 
Brev  til  The  Times. '^)  Hun  døde  i  Hampstead,  og  Dig- 
teren kom  for  sent  til  at  træffe  hende  i  Live.  Han 
vægrede  sig  ved  at  se  Liget,  idet  han  sagde:  »Mine 
sidste  ForestiUinger  om  min  Moder  skulle  være,  som  jeg 
saa  hende  for  to  eller  tre  Uger  siden,  da  hun  sad  i  den 
Stol  —  det  Billede  er  indgravet  i  min  Sjæl  for  bestandig.« 
Efter  Begravelsen  bemærkede  han:  »Mr.  Bickersteth,  jeg 
haaber,  De  ikke  vil  synes,  at  jeg  har  talt  i  overdrevne 
Udtryk  om  min  Moder;  men  hun  var  virkelig  det  skøn- 
neste, den  almægtige  Gud  nogensinde  har  skabt.« 

Da  hans  Hustrus  Helbredstilstand  fordrede  en  For- 
andring, købte  han  i  1867  et  lille  Gods  i  Surrey,  ikke 
langt  fra  den  lille  By  Haslemere,  hvor  han  opførte  den 
smukke  Ejendom  Aldworth,  paa  hvilket  Sted  Familien 
derefter  tilbragte  Sommermaanederne.  I  1879  døde  hans 
Broder  Charles,  og  da  dennes  samlede  Sonetter  senere 
udkom,  indlededes  de  med  et  Digt  af  Alfred,  dateret 
Midnat,  den  30.  Juni  dette  Aar  (Works,  573),  hvori  han 
betegner  Charles  som  en  ægte  Digter  og  trofast  Broder, 
og  mindes  deres  Barndoms  Dage: 

»And  thro'  this  midnight  breaks  the  sun 
Of  sixty  years  away, 
The  light  of  days  when  life  begun, 
The  days  that  seem  to-day, 

When  all  my  griefs  were  shared  with  thee, 
As  all  my  hopes  were  thine  — 
As  all  thou  wert  was  one  with  me, 
May  all  thou  art  be  mine !« 


1)  Dette  Nummer  af  Bladet   er  ikke  kommet  mig  i  Hænde.      Jeg 
citerer  efter  The  Globe,  den  12.  Okt.  1892,  S.  4,  Sp.  4. 
Kalisch:    Studier  over  Tennyson.  3 

Samme  Aar  var  det  ogsaa,  at  Tennyson  afslog  at 
modtage  Udnævnelse  som  Lord  Rektor  for  Universitetet 
i  Glasgow.  Han  havde  først  sagt  ja,  men  da  han  for- 
stod, at  det  blot  var  de  konservative  Studenter,  fra 
hvem  Indbydelsen  var  udgaaet,  trak  han  sig  tilbage,  lige- 
som han  allerede  tidligere  havde  afslaaet  at  være  de 
liberales  Kandidat;  han  ønskede  ikke  at  blande  sig  i 
politisk  Strid. 

Endnu  en  Udenlandsrejse  foretog  Tennyson,  denne 
Gang  i  Selskab  med  Mr.  Gladstone,  der  paa  den  Tid 
var  Premierminister.  I  Efteraaret  1883  besøgte  de 
Norge  og  Danmark  og  modtoges  med  megen  Ære  ved 
Hoffet  i  Fredensborg.  Gladstone  og  Tennyson  havde 
kendt  hinanden  fra  Midten  af  Fyrrerne,  da  de  første 
Gang  traf  sammen  hos  Samuel  Rogers,  og  trods  forskei- 
hge  Meninger  om  mangt  og  meget  satte  de  stor  Pris  paa 
hinanden.  Ved  en  højtidelig  Lejlighed  udtalte  Gladstone 
om  Digteren,  at  han  »havde  skrevet  sin  udødelige  Sang 
i  sine  Landsmænds  Hjerter . . .  Tiden  var  magtesløs  imod 
ham« ;  og  i  sit  sidste  Leveaar,  da  det  gjaldt  om,  hvor- 
vidt Gladstone  skulde  faa  Majoritet  i  det  nye  Parlament, 
afløse  Lord  Salisbury  som  Regeringens  Leder  og  bringe 
sin  irske  Politik  til  Udførelse,  tillod  Tennyson  Offentlig- 
gørelsen af  følgende  karakteristiske  Brev: 

»Sir,  June  28. 

I  love  Mr.  Gladstone,  but  hate  his  present  Trish 

policy. 

I  am,  yours  faithfully, 

Tennyson. « ^) 

Henimod  Slutningen  af  Aaret  1883  tilbød  Dron- 
ning Victoria  Tennyson  Pairsværdigheden,  og  Digteren 
modtog  den.  Tennyson  er  den  første  engelske  Digter, 
der  er  bleven  adlet  for  sin  poetiske  Virksomhed.  Den 
18.  Januar  1884   udnævntes  han  til  Baron  af  Aldworth 


1)  Citeret  af  Jennings,  2den  Udgave  S.  176. 

Og  Farringford.  Der  har  været  delte  Meninger  om, 
hvorvidt  han  burde  have  modtaget  denne  Ære  eller  ikke 
—  et  Spørgsmaal  vi  ikke  her  behøve  at  diskutere.  Kun 
ved  meget  faa  Lejligheder  har  han  givet  Møde  i  Over- 
huset for  at  afgive  sin  Stemme.  —  Samme  Aar  udnævntes 
han  til  Præsident  for  The  incorporated  Society  of  Aiithors. 
Tennyson  døde  Natten  til  den  6.  Oktober  1892,  et 
Par  Maaneder  efter  at  han  havde  fyldt  sit  tre  og 
firsindstyvende  Aar.  Han  blev  begravet  i  Westminster 
Abbedi,  i  »Digternes  Krog«,  ved  Siden  af  sin  Ven,  den 
victorianske  Periodes  anden  store  Sanger,  Robert 
Browning. 


3* 


FØRSTE  AFSNIT. 


Juvenilia.     The  Lady  of  Shalott,  and  other  Poems. 
English  Idylls,  and  other  Poems. 

I. 

Tilegnelsesdigt.  —  Juvenilia.  —  Kvindeportrætter.  —  Beslægtede 
Digte.  —  Tidlig  Tilbøjelighed  til  at  filosofere.  —  Supposed  Confes- 
sions  of  a  Second-rate  Sensitive  Mind.  —  Ode  til  Erindringen.  — 
Tennysons  Evne  til  at  beskrive.  —  Paavirkning  af  andre  Forfattere. 


De  nyere  Udgaver  af  Tennysons  Værker  ere  til- 
egnede Dronning  Victoria  med  et  Digt,  dateret  Marts 
1851,  fire  Maaneder  efter  Forfatterens  Udnævnelse  til 
poet  laureate.  Det  er  skrevet  i  det  samme  karakteristi- 
ske Versemaal  som  In  Memoriam,  der  udkom  Aaret  i 
Forvejen,  og  er  saa  vel  Dronningen  som  Digteren  fuldt 
ud  værdigt. 

Derefter  følge  de  mindre  Arbejder  fra  Forfatterens 
tidlige  Ungdom,  som  hans  strenge  Selvkritik  ikke  har 
unddraget  Læseverdenen.  Overskriften  Juvenilia  antyder 
Digterens  senere  Standpunkt  over  for  disse  Poesier:  om 
han  end  ikke  har  overgivet  dem  til  Glemselen,  ønsker 
han  dem  dog  heller  ikke  betragtede  som  ligestillede  med 
de  senere  Værker,    og  det  uagtet  den  ydre  Form,  hvori 

de  nu  fremtræde  for  os,  er  forandret  og  affilet  for  at 
tilfredsstille  den  modne  Forfatters  kræsne  Smag. 

Det  første  af  disse  Digte  bærer  Overskriften  Claribel 
og  betegnes  som  >'en  Melodi«,  en  Betegnelse,  der  kunde 
passe  paa  adskillige  af  Tennysons  Ungdomsarbejder.  Det 
rent  musikalske  i  Versets  Bygning,  de  vekslende  Rim, 
de  bløde,  klangfulde  Ord,  har  fortryllet  den  unge  Digter. 
Men  det  er  ogsaa  kun  en  Melodi,  en  klagende  Tone, 
der  lyder  over  en  elsket  Kvindes  Grav:  »Hvor  Claribel 
hviler,  —  standse  Vindene  og  dø  —  og  lade  Rosenbla- 
dene falde  .  .  .« 

Ikke  mindre  end  ni  andre  af  Digtene  i  denne  lille 
Samling  bære  et  lignende  romantisk  Kvindenavn  til  Over- 
skrift. I  hvert  af  dem  har  Digteren  malet  et  Kvinde- 
portræt, fint  og  yndefuldt,  med  skønne  Farver,  men  og- 
saa ulegemligt,  uvirkeligt  som  en  Drøm.  Lilian,  der  ler 
af  hans  ømme  Elskovsord,  Isabel,  »paa  hvis  Hjertes 
hvide  Tavler  Ægteskabets  Love  ere  skrevne  i  Guld«,  og 
Mariana.,  der  henlever  sit  triste  Liv  paa  den  øde  Herre- 
gaard,  medens  hun  forgæves  venter  paa  den  elskede, 
udgøre  den  første  lille  Gruppe  af  disse  Billeder.  Om- 
kvædet i  det  sidst  nævnte: 

»She  only  said,  'My  life  is  dreary, 

He  cometh  not,'  she  said; 
She  said,  'I  am  aweary,  aweary, 

I  would  that  I  were  dead!'« 

er  melodisk  og  ualmindelig  fint  formet,  men  taber  maa- 
ske  ved  den  hyppige  Gentagelse.  Det  følgende  Billede 
er  et  Portræt  af  den  lunefulde  »evig  omskiftende«  Made- 
line. I  Balladen  om  Oriana  synger  Digteren  om  den 
elskede,  der,  medens  Slaget  rasede  rundt  om  Borgen, 
traadte  frem  paa  Muren  og  faldt  ved  et  Vaadeskud, 
ramt  af  sin  Bejlers  Pil.  Medens  den  melodiske  Klang  i 
disse  Ungdomsdigte  oftest  beror  paa  Gentagelsen  af 
visse  Linier  eller  af  enkelte  Adjektiver  med  et  ejendom- 

meligt  musikalsk  Tonefald,  er  det  i  Oriana  den  elskedes 
Navn,  der  giver  det  hele  Digt  dets  karakteristiske  Stem- 
ning. Den  »skyggeagtige,  drømmende*  Adeline  og  hen- 
des »Tvillingsøster«  Margaret  ere  maaske  de  mest  ule- 
gemlige af  disse  Kvindeskikkelser ;  dog  gør  Digteren  selv 
opmærksom  paa,  at  Margaret  er  »mere  menneskelig  i 
sine  Sindsstemninger«  skønt  ikke  »mindre  guddommelig« 
end  Madehne.  Allerede  i  disse  tidlige  Frembringelser 
viser  Tennyson  Evne  til  at  give  træffende  poetiske  Sam- 
menligninger, især  i  Billeder,  hentede  fra  Naturen,  Mar- 
garet begynder  saaledes  med  de  skønne  Linier: 

^>0  sweet  pale  Margaret, 

O  rare  pale  Margaret, 

What  lit  your  eyes  with  tearful  power, 

Like  moonlight  on  a  falling  shower?« 

Portrætterne  af  Bosalhid,  »min  muntre  Falk  med  straa- 
lende  Øjne«,  og  af  den  »majestætiske  Eleanor e'^  ere  de 
sidste  i  Rækken. 

Men  det  er  ikke  blot  i  disse  Poesier,  at  den  tyve- 
aarige  Ynglings  Elskovsdrømme  have  fundet  et  Udtryk. 
Digte  som  Havmanden  og  Havfruen  udtale  de  samme 
Længsler.  Hvis  Digteren  var  en  »Havmand«,  da  vilde 
han  »sidde  hele  Dagen  og  synge,  og  fylde  Havets  Haller 
med  mægtig  Røst« ;  men  om  Natten  vilde  han  »strejfe 
om  og  lege  med  Havfruerne«  .  .  .  »Jeg  vilde  kysse  dem 
ofte  under  Havet  —  og  kysse  dem  igen,  til  de  kyssede 
mig  —  leende,  leende;  —  og  saa  vilde  vi  vandre  bort, 
bort  —  til  de  lysegrønne  Lunde  i  Havet  ....  og  jage 
hinanden  lystigt.«  Dette  er  ikke  den  klagende  Havmand, 
som  svigtes  af  sin  jordiske  Elskerinde,  og  som  Matthew 
Arnold  har  malet  for  os  i  et  med  Tennysons  Ungdoms- 
arbejder beslægtet  Digt  —  ligesom  hine  ved  sin  musi- 
kalske Ordpragt  vidt  forskelligt  fra  Folkesangens  rørende 
Toner,  men  mere  episk  i  sit  Form:    her  er  dog  en  An- 

tydning  af  Handlingen  i  det  skønne  Sagn.  ^)  Heller  ikke  i 
The  Mermaid  har  Tennyson  brudt  sig  om  at  benytte 
mere  af  de  gamle  Viser  end  det  blotte  Billede  af  Hav- 
fruen, der  synger  ved  Strandens  Bred  og  kæmmer  sit 
gyldne  Haar  med  en  Kam  af  Perler  —  hun  lokker  intet 
Menneske,  det  er  de  rauntre  Havmænd,  mod  hvem  hun 
længes.  Hverken  det  tragiske  i  den  forladte  Havmands 
Klage  eller  det  romantiske  Billede  paa  Havets  dragende 
Magt  eller  det  religiøse  Element  i  de  gamle  Sange,  hvor 
Kirkeklokken  kalder  den  jordiske  Kvinde  tilbage,  har 
Tennyson  ønsket  at  benytte.  Overnaturlige  Væsener  fore- 
komme i  det  hele  kun  sjældent  i  hans  Digtning,  og  naar 
han  benytter  dem,  som  i  The  Kraken  (Navnet  paa  et  fanta- 
stisk Søuhyre)  eller  i  The  Sea-Fairies  i  denne  Samling,  da  er 
det  ligesom  i  Havmanden  ogHavfruen  mere  for  den  roman- 
tiske Beskrivelses  end  for  den  romantiske  Tankes  Skyld. 
Dette  er  saa  meget  mærkeligere,  som  Tennyson  alle- 
rede paa  denne  Tid  gerne  fordybede  sig  i  filosofiske 
Undersøgelser.  De  to  sammenhørende  Digte  Intet  vil 
dø  og  Alt  vil  dø  vise  i  deres  blotte  Titler  Digterens  Til- 
bøjelighed i  denne  Retning,  og  straks  efter  skildrer  han 
i  Supposed  Confessions  of  a  Second-rate  Sensitive  Mind 
den  religiøse  Tvivler,  der  ønsker  at  have  samme  Tro 
som  de  andre  for  sammen  med  dem  at  kunne  se  Døden 
i  Møde: 

»How  sweet  to  have  a  common  faith! 

To  hold  a  common  scorn  of  death!« 

der  forbander  sin  Vaklen  uden  dog  at  kunne  tro  og  be- 
tragter det  spæde  Barn  som  trefold  lykkelig,  fordi  det 
ikke  kender  til  Grublerier  over  Liv  og  Død  —  »Det  lader 
sine  rosenrøde  Fingre  lege  om  Moderens  Hals  og  kender 
intet   uden    sin  Moders  Øjne«.     Dette  Digt  var  i  mange 


^)  The  Forsdken  Merman.  Poems  by  Mattheiv  Arnold.  I.  Early 
Poems,  Narrative  Poems,  and  Sonnets^  S.  241.  —  Paa  Dansk  i 
Oversatte  engelske  Digte  ved  Adolf  Hansen,  S.  62. 

Aar  blandt  dem,  Forfatteren  havde  dømt  til  evig  Glem- 
sel; men  i  de  nyere  Udgaver  har  han  atter  taget  det  til 
Naade.  Ogsaa  Ode  til  Erindringen  bør  maaske  henreg- 
nes til  disse  Poesier  af  en  mere  spekulativ  Natur.  Dig- 
teren kommer  heri  til  det  Resultat,  at  Mindernes  Skat 
er  mere  værd  end  al  jordisk  Magt  —  en  mærkelig  An- 
skuelse for  en  tyveaarig  ung  Mand.  Det  første  skønne 
Billede,  hvori  han  tiltaler  Erindringen:  »Du,  som  stjæler 
Ild  fra  Fortidens  Kilder  for  at  kaste  Straaler  over  Nuti- 
den«, lover  mere,  end  Fortsættelsen  holder.  Men  om 
end  saaledes  Digterens  Tanker  eller  Tankeudviklinger  i 
disse  tidlige  Frembringelser  ikke  ere  dybe,  er  hans  Evne 
til  at  beskrive  saa  meget  mærkeligere.  Tennyson  er  i 
sine  første  Arbejder  næsten  mere  Maler  end  Digter. 
Hver  lille  Enkelthed  udpensles  med  den  kærligste  Omhyg- 
gelighed, og  hans  Malerier  straale  i  de  reneste  Farver, 
baade  naar  han  skildrer  den  virkelige  Natur,  og  naar 
han  maler  sine  fantastiske  Drømmebilleder.  Det  har 
været  ham  selv  en  Nydelse  at  forme  alle  disse  pragt- 
fulde Ord,  disse  farverige  Vers,  som  i  det  melankolske 
lille  Digt,  der  bærer  Overskriften  Sang: 

>Heavily  hangs  the  broad  sunflower 
Over  its  grave  i'  the  earth  so  chilly; 

Heavily  hangs  the  hoUyhoc'k, 
Heavily  hangs  the  tiger-lily.« 

Men  ofte  trættes  Læseren;  Digteren  taler  mere  til  vort 
Øje  og  Øre  end  til  vort  Hjerte.  Vi  føle  dette,  selv  i  saa 
smukke  Digte  som  Erindringer  om  1001  Nat  og  Den 
døende  Svane,  og  det  er  en  ren  Vederkvægelse  i  Ode 
til  Erindringen  at  træffe  de  faa  simple  Linier,  hvori 
han  maler  sit  Barndomshjems  fredelige  Omgivelser,  eller 
at  læse  den  anden  og  tredje  Strofe  af  Det  forladte  Hus 
—  det  er  som  Glimt  af  den  Naturlighed  og  Sandhed,  vi 
kende  fra  de  bedste  af  hans  Manddoms  Værker. 

Vilde    man    imidlertid    søge  efter  nogen  Handling  i 

disse  Digte,  da  vilde  man  søge  forgæves;  ofte  er  det 
umuligt  blot  at  forbinde  nogen  Tanke  med  dem.  De  to 
Sange  Til  Uglen  tilhøre  denne  Kategori.  Tonen  gen- 
kalder Lyden  af  enkelte  Shakespeareske  Sange  —  især 
Slutningssangen  af  Lovens  Laboiir''s  Lost  —  men  om 
nogen  virkelig  Efterligning  kan  der  næppe  være  Tale. 
De  tidlige  italienske  Digtere  synes  derimod  at  have  øvet 
nogen  Indflydelse:  haside  Jiivenilia  og  The  Lady  of  Sha- 
lott,  and  other  Poems  bære  Vidnesbyrd  derom,  og  ved 
Digte  som  Mariana,  Madeline^  The  Ballad  of  Oriana, 
The  Lady  of  Shalott  og  deres  nærbeslægtede  Søskende 
—  ligesom  ogsaa  ved  de  trofaste  Naturbeskrivelser  i 
andre  Digte  —  viste  han  Vejen  for  den  præ-Raphaeliti- 
ske  Skole,  der  senere  under  Dante  Gabriel  Rossettis  Le- 
delse skulde  faa  saa  stor  Indflydelse  paa  den  engelske 
Litteratur  og  Kunst.  ^)  Det  er  maaske  ogsaa  italiensk 
Indflydelse,  der  bringer  Digteren  til  saa  ofte  at  forme 
sine  Tanker  og  Stemninger  i  Sonetter,  af  hvilke  Juveni- 
lia  har  opbevaret  ikke  mindre  end  elleve.  Men  ligesom 
Tennyson  i  det  hele  snart  kom  bort  fra  hin  itahenske 
Paavirkning,  saaledes  opgiver  han  ogsaa  med  det  samme 
og  næsten  for  bestandig  Sonetten,  der  laa  mindre  godt 
for  hans  Evner;  foruden  disse  tidlige  Forsøg  findes  der 
i  hans  samlede  Værker  kun  ganske  enkelte  Digte  i  denne 
Form,  skrevne  mange  Aar  efter.  Stærk  Paavirkning  af 
Datidens  herskende  engelske  Forfattere  finde  vi  ikke  i 
disse  Juvenilia.  Ganske  vist:  Keats  synes  at  have  øvet 
nogen  Indflydelse,  idet  Tennyson  ligesom  denne  Digter 
skriver  med  et  bevidst  kunstnerisk  Maal  for  Øje  i 
formel  Henseende,  medens  Fortællingens  Indhold  er  mere 
underordnet,  og  vi  kunne  maaske  i  enkelte  Digte  høre 
en  svag  Efterklang  af  Wordsworths  Naturskildringer  — 


1)  Malerne  af  denne  Skole  vælge  hyppigt  Tennysons  Digte  som 
Emner  for  deres  Billeder.  —  Se  The  Æsthetic  Movement  in 
England.    By  Walter  Hamilton,  S.  41. 

sammenlign  f.  Eks.  Leonine  Elegiacs  med  den  ældre 
Digters  T/ie  coch  is  crowing^)  —  men  dette  er  vist  ogsaa 
alt.  Byron,  hvis  Død  gjorde  et  saa  dybt  Indtryk  paa 
ham,  og  hvem  han  sikkert  har  efterlignet  i  Poems  hy 
Two  Brothers,  staar  hans  Poesi,  som  den  her  fremtræ- 
der, saa  fjernt  som  vel  muligt,  og  man  vil  lige  saa  lidt 
finde  noget  Spor  af  Shelley,  af  Robert  Burns  eller  Wal- 
ter Scott. 

Det  lille  Digt  Amor  og  Døden  er  oversat  paa  Dansk 
af  Caralis  i  hans  smukke  Samling  Hundrede  Digte  efter 
det  engelske. 


II. 

The  Lady  of  Shalott,  and  other  Poems.  —  Udvikling  i  formel  Hen- 
seende. —  Nye  Kvindeportrætter.  —  De  to  Stemmer.  —  Majdron- 
ningen.  —  Engelske  Lokaliteter.  —  En  Drøm  om  skønne  Kvinder. 
—  Emner  fra  Oldtiden:  Oenone,  Lotos-Spiserne.  —  The  Palace  of 
Art.  —  Gaasen. 


IVlan  kan  næppe  blot  løseligt  gennemblade  det  næste 
lille  Afsnit  af  Tennysons  Værker,  der  bærer  Overskriften 
The  Lady  of  Shalott  og  andre  Digte,  uden  at  blive  op- 
mærksom paa  en  Forskel  i  rent  ydre  Henseende  imellem 
disse  Digte  og  Juvenilia.  De  uregelmæssigt  byggede, 
ulige  lange  Strofer  ere  næsten  forsvundne,  og  kun  und- 
tagelsesvis genfinde  vi  Digterens  tidhgere  Forkærlighed 
for  overdaadig  Ordpragt.  Strengere,  knappere  Former 
gøre  sig  mere  gældende,  og  i  Oenone  samt  i  Indlednings- 
digtet  til  The  Palace  af  Art  har  Rimet  veget  Pladsen 
for  den  rimfri  femfodede  Jambe  (det  engelske  hlank  verse), 


^)  The  Poetical  Works  of  William  Wordsworth,  S.  152. 

en  Verseform.  han  havde  benyttet  allerede  i  The  Lover's 
Tale  og  Timhiictoo,  og  med  hvilken  han  senere  skulde 
opnaa  saa  store  Triumfer.  Men  ikke  blot  i  Form,  ogsaa 
i  Stof  indeholder  denne  Samling  Spirer  til  Tennysons 
modne  Manddomsværker.  For  første  Gang  knytter  han 
her  sit  Navn  til  Sagnet  om  Kong  Arthur,  og  for  første 
Gang  forsøger  han  sig  i  den  idylliske  FortæUing :  fra  den 
blaa  Himmel  stiger  han  ned  til  Jorden  —  og  han  vin- 
der uendeligt  derved. 

Det  er  i  The  Lady  of  Shalott,  at  vi  finde  den  før- 
ste Antydning  af  Historien  om  Lancelot  og  Elaine,  som 
vil  blive  indgaaende  omtalt  i  det  følgende  {Fjerde  Af- 
snit, ni).  Mariana  i  Syden  slutter  sig  i  Form  og  Ind- 
hold til  det  med  samme  Kvindenavn  betegnede  Digt  i 
Jiivenilia.  I  De  to  Stemmer  har  Forfatteren  stillet  sig 
et  større  Maal.  En  svag  Stemme  hvisker  til  ham:  »Du 
er  saa  ulykkelig,  var  det  ikke  bedre  ikke  at  være?«,  og 
nu  udvikler  der  sig  en  Samtale  om,  hvorvidt  det  er 
Mennesket  tilladt  med  egen  Haand  at  gøre  Ende  paa  sit 
Liv.  Der  er  i  dette  Digt  meget,  som  er  smukt  og  sandt, 
men  vi  trættes  ved  denne  teologisk-filosofiske  Disputats 
gennem  154  trelinede  Strofer,  trods  den  klare,  faste 
Form,  hvori  den  er  skreven.  Digteren  overvinder  den 
fristende  Stemme  i  den  lærde  Disput,  og  en  anden  Røst 
tilhvisker  ham  nu  Trøst  og  Opmuntring.  Det  skønneste 
i  dette  Arbejde  synes  mig  at  være  den  nydelige  og  træf- 
fende Beskrivelse  af  Guldsmeden,  der  kaster  Puppehyl- 
steret: »Straalende  Plader  af  safirblaat  Malm  kom  frem. 
Den  tørrede  Vingerne,  de  bleve  klare  som  Flor,  og  som 
et  levende  Lysglimt  fløj  den  bort  over  dugvaade  Tofter 
og  Græsgange«,  og  henimod  Slutningen  den  fornøjelige 
Skildring  af  Søndag  Morgen  paa  Landet,  medens  Klok- 
kerne ringe  Folk  til  Kirke:  især  Billedet  af  Forældrene, 
der  komme  gaaende  med  deres  lille  Pige  —  det  er  fuld- 
endt; her  er  ikke  et  overflødigt  Ord.  Men  det  er  kun 
nogle  faa  Linier,  ligesom  i  enkelte  af  Digtene  i  Juveni- 

Ua.  I  det  følgende  Digt,  Møllerens  Datter  (der  for  Re- 
sten er  skrevet  før  De  to  Stemmer),  er  det  store  Skridt 
gjort:  Tennyson  forlader  for  en  Stund  Fantasiens  og 
Spekulationens  uvirkelige  Verden.  I  jævne  Ord  fortæller 
han  sin  lille  Historie;  med  munter  Elskværdighed  tegner 
han  den  gemytlige  Møller  og  hans  »halv  Hstige,  halv 
undselige«  Datter.  Og  ligesom  de  lette  Omrids  af  disse 
Skikkelser  vise  os  virkelige  Mennesker,  saaledes  give 
ogsaa  de  yndefulde  Landskabsbeskrivelser  virkelige  Bil- 
leder af  engelsk  Natur,  med  Reminiscenser  fra  Digterens 
Barndomsegn.  Og  lidt  længere  henne  i  denne  Samling 
træffe  vi  i  Majdronningen,  det  mest  populære  maaske 
af  alle  Tennysons  mindre  Digte,  lignende  Billeder  af 
ikke  ringere  Værd. 

Det  er  delt  i  tre  Afsnit  —  tre  Monologer.  Først 
den  unge  Piges  Jubel  over,  at  hun  skal  være  Majdron- 
ning;  al  hendes  Tanke  drejer  sig  om  dette  ene.  Den 
stakkels  Robin  elsker  hende,  men  hvad  agter  hun  der- 
paa?  Blot  hendes  Moder  vil  kalde  tidligt  nok  paa  hende 
næste  Morgen,  kan  han  gerne  dø  af  Kærlighed  —  »for 
jeg  skal  være  Majdronning,  Moder,  jeg  skal  være  Maj- 
dronning!«  Saa  følger  Nytaarsaftenen :  hun  ligger  paa  sit 
Dødsleje.  Atter  beder  hun  sin  Moder  kalde  paa  hende, 
for  at  hun  kan  se  Solen  staa  op,  over  det  nye  Aar  — 
det  sidste,  hun  skal  opleve.  »I  Aften  saa  jeg  Solen  gaa 
ned:  den  gik  bort  og  efterlod  bag  ved  sig  det  gode 
gamle  Aar,  den  kære  gamle  Tid  og  al  min  Fred.  Og 
det  nye  Aar  stiger  frem,  Moder,  men  jeg  skal  aldrig  se 
Blomsterne  paa  Slaaentornen,  Bladene  paa  Træet.«  Lige- 
saa  betagende  frisk  som  den  unge  Piges  Jubel  er  malet 
i  første  Afsnit,  ligesaa  rørende  har  Digteren  her  skildret 
hendes  Sorg  over,  at  hun  skal  dø  bort  fra  Hjemmet  og 
den  skønne  Natur,  som  hun  elsker  saa  højt.  Og  det  er 
Vinter  —  blot  hun  kunde  leve  til  Foraaret  kommer  til- 
bage! »Der  er  ikke  en  Blomst  paa  alle  Højene,  og  Ru- 
derne ere  frosne ;  jeg  ønsker  blot  at  leve,  til  Vintergæk- 

kene  komme  igen;  jeg  ønsker,  at  Sneen  vilde  smelte 
og  Solen  komme  frem  paa  Himmelen,  jeg  længes  saa 
meget  efter  at  se  en  Blomst,  forinden  jeg  dør.  Raagen 
vil  bygge  Rede  og  skrige  fra  det  susende  høje  Elmetræ 
og  den  toppede  Brokfugl  pibe  i  Brakmarken,  og  Svalen 
vil  komme  tilbage  med  Sommer  over  Bølgen,  men  jeg 
skal  ligge  alene,  Moder,  og  smuldre  hen  i  min  Grav.« 

Hendes  inderlige  Ønske  bliver  opfyldt;  hun  lever, 
til  hun  »alt  i  den  vilde  Martsmorgen  hører  Englene 
kalde«;  men  nu  har  Døden  tabt  sin  Rædsel  for  hende, 
og  hun  velsigner  den  gode  gamle  Præst,  som  har  for- 
sonet hende  med  Tanken  derom.  Hun  har  fundet  Fred 
og  tænker  mildt  paa  alle:  »Og  sig  Robin  et  venligt  Ord 
og  bed  ham  ikke  at  sørge«;  hun  kunde  maaske  være 
bleven  hans  Hustru,  hvis  hun  havde  levet  —  hun  ved 
det  ikke —  »men  alle  disse  Ting  havde  ophørt  at  være«. 
—  »O,  herligt  og  besynderligt  synes  det  mig,  at  før 
denne  Dag  er  forbi,  er  den  Stemme,  som  nu  taler,  maa- 
ske hinsides  Solen  —  for  evigt  sammen  med  hine  ret- 
færdige og  trofaste  Sjæle  —  Og  hvad  er  Livet,  at  vi 
skulde  jamre?  hvorfor  opløfte  vi  Klageraab?« 

Dette  sidste  Afsnit  af  Digtet  (Conclusion)  synes  mig 
ikke  at  staa  helt  paa  Højde  med  de  to  foregaaende. 
Det  forekommer  mig  at  være  mindre  ægte  —  ikke  i 
Tanken,  men  i  Tankens  Udformning.  Vi  røres  ikke  ved 
Fortællingen  om  det  natUge  Varsel,  hvori  den  unge  Pige 
ser  et  Tegn  paa  sin  forestaaende  Død,  og  dog  findes 
her  saa  dejlig  en  Strofe  som  denne: 

»All  in  the  wild  March-morning  I  heard  the  angels  call; 
It  was  when  the  moon  was  setting,  and  the  dark  was  over  all; 
The  trees  began  to  whisper,  and  the  wind  began  to  roll, 
And  in  the  wild  March-morning  I  heard  them  call  my  soul.« 

Ligesom  Forfatteren  i  disse  sidste  Digte  har  sat 
Foden  paa  engelsk  Grund,  saaledes  finde  vi  ogsaa 
engelske  Lokaliteter,  engelske  Tanker  og  Følelser,  i  en 

hel  Række  andre  Digte  i  denne  Samling,  som  f.  Eks.  i 
Søstrene^  det  berømte  Lady  Clara  Vere  de  Vere,  den 
smukke  Sang  Det  gamle  Aars  Død^)  og  et  Par  Digte, 
der  ikke  bære  nogen  Overskrift.  Det,  der  begynder  med 
Linien:  »You  ask  me,  why,  tho'  ill  at  ease«  indeholder 
de  ofte  citerede  Vers,  i  hvilke  England  prises  som 

5>The  land.  where  girt  with  friends  or  foes 
A  man  may  speak  the  thing  he  will; 

A  land  o£  settled  government, 
A  land  of  just  and  old  renown, 
Where  Freedom  slowly  broadens  down 

From  precedent  to  precedent.« 

En  Drøm  om  skønne  Kvinder^  med  den  smukke 
Hyldest  til  Chancer,  er  et  Slags  Sidestykke  —  under 
langt  mindre  Former  —  til  den  gamle  Mesters  Legenden 
om  gode  Kvinder.  Før  Digteren  har  lagt  sig  til  Hvile, 
har  han  læst  i  denne  Bog,  og  nu  ser  han  i  Drømme, 
hvorledes  i  alle  Lande  »Skønhed  og  Sjæleangst  gaa 
Haand  i  Haand  nedad  den  stejle  Skrænt  til  Døden«. 
Skønne  Kvinder,  om  hvis  Lidelser  og  sørgelige  Død  Sagn 
og  Historie  fortæller,  vise  sig  for  ham,  og  alt  som  den 
lange  Række  drager  forbi,  høre  vi  FortælUngen  om  dem. 
I  dette  Digt  berører  Tennyson  allerede  Historien  om 
Rosamond  og  Dronning  Eleanor,  der  har  fristet  saa 
mangen  Digter,  og  hvortil  han  to  og  halvtresindstyve  Aar 
senere  skulde  komme  tilbage  i  sit  store  Skuespil  Becket 

Stoffet  til  enkelte  Dele  af  En  Drøm  om  skønne 
Kvinder  er  hentet  fra  den  klassiske  Oldtid;  et  hermed 
beslægtet  Emne  har  han  valgt  i  Oenone,  et  af  hans 
ypperste  Værker,  ægte  menneskehgt  i  Indhold,  rent  og 
skønt  i  Form.  Det  er  Sagnet  om  den  unge  Nymfe,  som 
Paris  elskede  og  forlod,  da  han  paa  Bjerget  Ida  havde 
dømt  Gudinderne  imellem,  og  Venus  til  Løn  havde  lovet 


^)  Oversat  paa  Dansk  af  Caralis  i  Digte  og  Sange,  S.  105. 

ham  den  skønneste  Kvinde  i  Grækenland.  Kærlighed  og 
Skinsyge  kæmper  om  Magten  i  hendes  Hjerte.  Der  er 
en  Energi  over  hendes  Tale,  som  vi  kun  sjældent  træffe 
i  Værkerne  fra  Digterens  tidlige  Ungdom.  Hendes  sta- 
digt tilbagevendende  Raab :  »O,  Moder  Ida,  kilderige  Ida, 
—  kære  Moder  Ida,  hør  mig,  før  jeg  dør!«  lyder  i  vort 
Øre,  længe  efter  at  vi  have  lukket  Bogen. 

Dr.  Georg  Brandes  har  i  Studier  over  Chr.  Winther'^) 
paapeget,  med  hvor  stor  Virkning  Gentagelsen  af  en 
Linie  eller  blot  af  enkelte  Ord  kan  benyttes  i  Poesien. 
Den  Adskillelse,  den  fremragende  Kritiker  her  har  gjort 
mellem  de  to  forskellige  Maader,  hvorpaa  dette  Virke- 
middel kan  anvendes,  passer  fortræffeligt  paa  Tennysons 
Værker,  hvor  vi  finde  det  benyttet  atter  og  atter.  I 
hans  tidligere  Arbejder  har  det  oftest  en  blot  musikalsk 
Betydning,  og  da  Gentagelsen  ikke  staar  i  nogen  logisk 
Forbindelse  med  Tanken  i  Digtet,  er  den  for  saa  vidt 
meningsløs.  Helt  anderledes  i  Majdronningen  og  Oenone. 
Den  bestandig  gentagne  Bøn  til  Moderen  giver  den  unge 
Kvindes  Tale  Liv  og  Kraft  og  belyser  hendes  Sjæls- 
tilstand. 

Sagnet  om  Oenone  er  allerede  benyttet  poetisk  af 
Ovid  (Heroidum  V),  og  man  fejler  næppe,  naar  man  gør 
den  gamle  Forfatters  Vers  2) 

implevique  sacram  querulis  ululatibus  Iden 

til  Tennysons  Udgangspunkt.  Den  latinske  Digters  klare 
Stil  og  naturlige  Portrættegning  har  maaske  ogsaa  paa- 
virket Tennyson.  Med  hvilken  Sandhed  ere  ikke  Oenones 
skiftende  Stemninger  udtrykte,  fra  hendes  rørende  Klage: 
»Og  jeg  blev  ladt  alene  tilbage  i  Løvhytten  —  og  fra 
den  Tid  til  nu  har  jeg  været  alene  —  og  jeg  skal  være 
ene,    til  jeg    dør,«  —  til  de  vilde  Smertens  Skrig:    »Jeg 


1)  Det  nittende  Aarhimdrede,    April  1876,  S.  60  og  flg. 

2)  Vers  73.  Rieses  Udgave  S.  16. 

vil  ikke  dø  alene,  —  at  ikke  deres  skingrende,  lykkelige 
Latter  skal  naa  mig,  —  medens  jeg  vandrer  uden  Trøst 
ad  den  kolde  og  stjerneløse  Vej  til  Døden  .  .  .  Hvor  jeg 
er  ved  Nat  og  Dag,  —  synes  Jord  og  Luft  at  brænde 
mig  som  Ild.« 

Det  er  i  dette  Digt,  de  ofte  anførte  Linier  findes, 
som  Forfatteren  lader  Pallas  Athene  sige: 

»Self-reverence,  self-knowledge,  self-control, 
These  three  alone  lead  life  to  sovereign  power.« 

Man  standser  uvilkaarligt,  naar  man  mindes,  at  det 
er  en  treogtyveaarig  Digter,  der  taler.  ^) 

Ogsaa  i  Lotos-Spiserne  bevæger  Forfatteren  sig  paa 
klassisk  Grund.  Homer  fortæller  i  niende  Sang  ^i  Odys- 
seen om  Lotofagernes  Land :  da  den  omflakkende  Konge 
kom  hertil,  sendte  han  nogle  af  sine  Mænd  ud  for  at 
se,  »hvad  Slags  Folk  her  le  ved'  og  Markernes  Grøde 
fortæred'«,  og  de  traf  da  ogsaa  snart  Landets  Beboere. 

»Og  Lotofagerne  gjorde  de  Mænd,  jeg  skikkede  til  dem, 
ingen  Fortræd,  nej  Lotos  endog  de  gav  dem  at  smage. 
Hver    af   disse,    som    aad   af   den    Frugt,    der   var   liflig   som 

Honning, 
lystedes  ej  at  bringe  Besked  eller  komme  tilbage; 
hos  Lotofagernes  Folk,  hvor  de  var,  de  vilde  forblive, 
der  vilde  Lotos  de  plukke,   og  ej   de  tænkte  paa  Hjemfærd 2).« 

Ud  fra  denne  lille  Antydning  skildrer  Tennyson  de 
rejsendes  Ankomst  til  dette  Land,  »hvor  det  syntes,  sora 
om  det  altid  var  Eftermiddag«. 


^)  Den   anden   Linie    er   forandret   i    senere  Udgaver;    oprindelig 
stod  der: 

»Self-reverende,  self-knowledge,  self-control, 
Are  the  three  hinges  of  the  gate  of  life.« 
Se    en   Artikel    af  Herbert  Paul,  M.  P.,    i  The  Mneteenth  Cen- 
tury.   Marts  1893.     S.  438. 
«)  Wilsters  Oversættelse,  S.  108. 

»Bestandig  syntes  alt  det  samme  her! 
Om  Kølen  Lotofagers  blege  Rækker, 
mørkladent-blege  mod  hint  Rosenskær, 
med  mildt-timgsindigt  Blik  sig  samled  stille  der*).« 

Ligesom  hos  Homer  nyde  Sømændene  den  søde 
Frugt.  Da  lyder  Bølgens  Brænding  for  dem  som  kla- 
gende Toner  fra  fjerne  Kyster,  og  deres  Stemmer  blive 
klangløse  som  Røster  fra  Graven.  Trætte  af  Søen, 
trætte  af  at  flakke  om,  sætte  de  sig  paa  det  gule  Sand 
»paa  Kysten,  mellem  Sol  og  Maane«,  for  at  drømme 
om  Hjem  og  Slægt;  men  de  fortrylles  af  den  milde  Fred 
rundt  om  dem:  »Blomster  med  lange  Blade  græde  i  Aaen, 
og  Valmuen  hænger  sovende  paa  Klipperanden«.  Hvor- 
for skulle  de  forlade  dette  Sted?  Deres  Arner  ere 
kolde,  deres  Sønner  have  arvet  dem.  De  vilde  komme 
som  Spøgelser  og  forstyrre  Glæden.  Vokser  ikke  Lotos- 
blomsten  alle  Vegne  rundt  om  dem?  Her  er  Fred  og 
Hvile.  De  have  haft  nok  af  Kamp  og  farlige  Sejladser 
paa  det  vilde  Hav,  og  de  sværge  en  Ed:  »at  leve  i  det 
hule  Lotos-Land  og  ligge  paa  Højene  ligesom  Guder 
uden  at  ænse  Menneskene.«  Mennesket  træller  for  at 
leve,  han  kæmper  og  lider,  men  Guderne  nyde  deres 
Nektar  og  slynge  deres  Tordenkiler  ned  i  Dalen, 

»og  de  smile,  mens  de  skue  paa  det  øde  Land, 

skue  ned  paa  Pest  og  Jordskælv,  Afgrundssvælg  og  glødhedt  Sand, 

knuste  Skibe,  Bøn  og  Taarer,  Kiv  og  Kampe,  Mord  og  Brand.« 

De  ville  gøre  som  Guderne,  hvile  i  drømmende  Stilhed 
og  aldrig  kæmpe  mere.  »Søvn  er  sødere  end  SHd,  og 
Kysten  bedre  end  det  vilde  Hav —  o,  hvil  eder.  Brødre, 
vi  ville  ikke  vandre  mere.« 

Man  vil  se,  hvilken  Udvidelse  Tennyson  har  givet 
den  Homeriske  Fabel.    Mennesket  flakker  om  paa  Livets 


*)  I  dette  og  det  følgende  versificerede  Citat  har  jeg  benyttet  Dr 
Ad.  Hansens  Oversættelse  {Oversatte  engelske  Digte,  S.  19  &  26). 
Kalisch:    Studier  over  Tennyson.  4 

stormfulde  Hav  —  vor  Tilværelse  er  Kamp:  hvert  lille 
Skridt  frem  maa  købes  med  Lidelse,  med  Sjæleangst  og 
uophørligt  Arbejde.  Men  bestandig  staar  Maalet  fjernt 
og  uopnaaeligt.  Hvem  har  ikke  hgesom  hine  Sømænd 
følt  denne  Længsel  efter  Fred  og  evig  Stilhed,  hvem 
har  ikke  kendt  Selvopgivelsens  bitre  Timer  og  spurgt: 
hvad  kan  det  hele  nytte?  Men  er  Livet  Kamp,  da  er 
Kampen  ogsaa  Liv:  Nyd  ikke  den  lokkende  Lotosfrugt. 
opgiv  ikke  Kampen!  Sorgfulde  og  blege  vare  de  Mænd, 
der  levede  i  hint  tavse  Land,  hvor  Solen  aldrig  staar 
op,  hvor  der  syntes  at  være  »evig  Eftermiddag«.  Der 
høres  ingen  munter  Latter  eller  frejdig  Tale;  Haabet  er 
flygtet  bort  og  Glæden  død.  Men  ude  paa  Havet  blæser 
den  friske  Vind,  og  Solen  giver  Kinderne  Farve. 

Den  amerikanske  Kritiker  Edmund  C.  Stedman  har 
i  sin  Bog  om  de  Victorianske  Digtere  helliget  et  helt 
Kapitel  (VI)  til  en  indgaaende  Undersøgelse  af  Tenny- 
sons  Forhold  til  Theokritos  og  paavist,  i  hvor  høj  Grad 
den  engelske  Digter  i  sine  Idyller  har  støttet  sig  til  den 
gamle  sicilianske  Sanger.  Ved  Sammenstilling  af  Ver- 
sene hos  de  to  Digtere  viser  han,  hvorledes  Tennyson  i 
Fortællemaade,  Form  og  Sprog  har  taget  meget  fra 
Theokritos  ^).  Særligt  gælder  dette  for  Digte  som  Oenone 
og  Lotos-Spiserne.  Men  han  viser  ogsaa,  hvorledes  Ten- 
nyson i  disse  Efterligninger  »har  været  sit  poetiske  In- 
stinkt tro«,  og  mener,  at  Landors  Ord  om  Shakespeare: 
»Han  var  mere  original  end  dem,  han  efterlignede.  Han 
aandede  paa  døde  Legemer  og  gav  dem  Liv«,  til  en  vis 
Grad  kan  anvendes  paa  Tennyson.^) 

I  The  Palace  of  Art  have  vi  atter  et  dybsindigt 
filosofisk  Værk,  hvis  Grundtanke  Forfatteren  selv  har 
forklaret  i  nogle  Vers  til  en  unævnt  Person,  hvem  han 
sendte  sit  Arbejde;  de  ere  trykte  umiddelbart  foran  det 


1)  Victorian  Poets, 

2)  S.  232. 

større  Digt.  Dette  betegnes  som  en  allegorisk  Fortæl- 
ling om  »en  syndig  Sjæl«,  der  var  i  Besiddelse  af  mange 
Aandsgaver,  og  som  elskede  Skønhed  alene  og  Kundskab 
for  dens  Skønheds  Skyld,  og  hvis  den  elskede  det  gode, 
da  var  det  ogsaa  kun,  fordi  det  gode  er  skønt.  Den 
forstod  ikke.  >:at  Skønhed,  Godhed  og  Kundskab  ere  tre 
Søstre,  der  elske  hverandre  og  ere  Menneskets  Venner, 
der  leve  sammen  under  samme  Tag  og  aldrig  kunne 
adskilles  uden  Taarer.  Den,  der  lukker  Kærlighed 
ude,  skal  til  Gengæld  lukkes  ude  fra  Kærlighed.«  Be- 
skrivelsen af  det  pragtfulde  Slot,  hvor  Sjælen  bor,  er 
udført  med  rig  Fantasi  og  en  vidunderlig  teknisk  Dyg- 
tighed. Digteren  beskriver  alle  dets  Kunstskatte;  i  syv 
Strofer,  hver  paa  fire  korte  Linier,  maler  han  lige  saa 
mange  Landskabsbilleder,  hvert  saa  tydeligt,  som  om  vi 
saa  Maleriet  for  os. 

Det  sidste  lille  Digt  i  dette  Afsnit,  Gaasen,  er  det 
eneste  Forsøg  i  komisk  Retning  fra  Digterens  Ungdom, 
der  er  bibeholdt  i  de  nyere  Udgaver.  Der  findes  heri 
Glimt  af  den  Humor,  som  senere  skulde  komme  til  saa 
høj  Udvikling  i  Forfatterens  Dialektdigte:  men  ved  sin 
allegoriske  Form  er  det  ikke  uden  Slægtskab  med  mange 
af  de  bedste  af  Tennysons  alvorlige  Ungdomsdigte.  Lige- 
som Historien  i  sig  selv  er  morsom,  er  den  litterært  set 
ikke  uden  Interesse. 


4* 

III. 

English  Idylls,  and  other  Poems.  —  Tennysons  Digterpersonlighed. 

—  Morte  d' Arthur.  —  Andre  tidlige  Bearbejdelser  af  Arthursagnet. 

—  St.  Agnes'  Eve.  —  St.  Simeon  Stylites.  —  Ulysses.  —  Tithonus. 
Filosofiske  Digte.  —  Tennysons  Syn  paa  Digtere  og  deres  Biogra- 
fer. —  Engelske  Idyller.  —  Fælles  Karaktertræk.  —  Gartnerens 
Datter.  —  Dora.  —  Locksley  Hall.  —  Den  talende  Eg.  —  Det 
gyldne  Aar.  —  Godiva.  —  En  Drøm  ved  Dag.  —  Ballader.  — 
Edward  Gray.  —  Tennysons  Navne.  —  Lady  Clare.  —  Kaptajnen. 

—  The  Lord   of  Burleigh.  —  Tiggersken.  —  Tennysons   Sange.  — 

Will  Waterproof. 


V  i  have  set,  hvorledes  de  forskellige  Sider  af  Ten- 
nysons Digterpersonlighed  lidt  efter  lidt  have  udviklet 
sig.  Den  Renhed,  den  ædle  Aand,  den  ideale  Stræben, 
der  hviler  over  hans  allerførste  Arbejder,  bevarer  han 
igennem  hele  Livet.  Lidenskaben,  der  sprænger  alle 
Baand  og  tilsidesætter  alle  Hensyn,  kender  han  ikke; 
selv  i  de  stærkest  bevægede  Scener  overskrider  han 
aldrig  Grænsen  for  det  skønne.  Han  dyrker  Skønheden; 
men  for  ham  er  den  uadskillelig  fra  Kundskab  og  God- 
hed. Han  er  religiøst  bevæget,  han  har  tvivlet  og  grub- 
let —  men  han  filosoferer  i  skønne  Vers,  naar  Tvivlen 
hster  sig  ind  i  hans  Sjæl,  og  Troen  vender  tilbage.  Han 
er  ingen  oprørsk  Natur;  han  bøjer  sig  viUigt  under  de 
herskende  Former  og  Englands  faste  Love.  Ikke  af 
Fejghed  eller  Svaghed,  men  fordi  han  anser  dem  for 
gode  og  retfærdige.  Han  elsker  Friheden;  men  ikke  den 
lovløse  Frihed:  han  ser  ingen  Frelse  for  Menneskeslægten 
i  omstyrtede  Troner  eller  brændende  Byer.  Og  han 
elsker  sit  Fædreland,  dets  Folk  og  Historie,  fremfor  alt 
dets  fredelige,  skønne  Natur.  Han  vandrer  gennem 
Skoven  eller  langs  den  gule  Mark  og  beskriver,  hvad 
han  ser,  med  den  kyndige,  opmærksomme  Iagttagers 
Korrekthed,  med  Digterens  levende  Anskuelighed.  Ero- 
tiske Digte  forekomme  forholdsvist  sparsomt ;  de  ere  fint 

formede,  beherskede,  skrevne  med  et  kunstnerisk  Maal 
for  Øje  snarere  end  som  Udtryk  for  virkelige  Følelser. 
Den  forsmaaede  Kærlighed  kommer  kraftigere  til  Orde, 
men  maaske  kun  paa  Grund  af  det  valgte  Forbilledes 
kraftigere  Karakter.  Hans  tekniske  Færdighed  er  ud- 
dannet til  Virtuositet,  og  han  benytter  en  Rigdom  af 
Verseformer,  som  næppe  nogen  engelsk  Digter  før  ham. 
Idyllen  er  den  Kunstform,  hvori  han  hidtil  er  naaet 
højest,  og  det  er  ogsaa  inden  for  denne,  at  han  vinder 
sine  største  Sejre  i  sin  næste  Digtsamling,  Engelske  Idyl- 
ler og  andre  Digte ;  men  samtidig  viser  han  i  Digte  som 
St.  Simeon  Stylites  og  Ulysses  Evner,  der  pege  langt 
ud  over  Idyllens  snævre  Omraade. 

Det  første  af  disse  Digte,  The  E pie,  er  blot  en  Ind- 
ledning til  det  følgende  Morte  d'Arthur  og  danner  i 
Forening  med  dettes  Slutning  en  moderne  Ramme  om 
den  gamle  Fortælling,  hvortil  Stoffet  er  taget  fra  Sir 
Thomas  Malorys  engelske  Rearbejdelse  af  middelalderhge 
franske  vromantiske  Digtninge.  Malorys  Bog  blev  trykt 
første  Gang  af  Caxton  i  Westminster  1485.  Det  er 
Slutningen  af  21.  Bog,  Tennyson  har  benyttet  i  sit  Digt, 
og  han  følger  den  gamle  Forfatter  i  næsten  alle  Enkelt- 
heder, saa  at  Professor  Skeat  endog  i  sine  Noter  til  den 
gamle  Tekst  kan  henvise  til  Tennysons  Gengivelse  af  et 
vanskeligt  Sted: 

Capitulum   V,  44—45: 
»I  sawe  no  thynge  but  the  waters  wappe  and  icaices  wanne«^ 


Tennyson: 


»I  heard  the  water  lapping  on  the  crag. 
And  the  long  ripple  ivashing  in  the  reeds^ 


')  Skeat,  Specimens  of  English  Literature,  1394—1579.  VIII,  S. 
83  &  404.  Professor  Skeat  har  citeret  Sir  Bediveres  første 
Svar  i  Stedet  for  det  andet,  hvad  der  for  øvrigt  for  Forklaring- 
ens Skyld  kommer  ud  paa  eet.  I  det  første  er  Bogstavrimet 
stærkere  fremtrædende : 

Jeg  skal  komme  tilbage  til  dette  ejendommelige  og 
smukke  Digt  ved  Omtalen  af  The  Passing  of  Arthur, 
i  hvilket  det  senere  blev  inddraget.  Ogsaa  i  et  Par 
andre  af  disse  Digte,  Sir  Oalahad  samt  Sir  Launcelot 
og  Dronning  Giiinevere  kommer  Tennyson  ind  paa  Be- 
handlingen af  Arthursagnet.  Den  førstes  Historie  blev 
senere  behandlet  i  Den  hellige  Oral,  medens  Fortæl- 
lingen om  Sir  Launcelots  Kærlighed  til  Dronningen  er 
den  Akse,  hvorom  hele  Handhngen  i  Idylls  of  ihe  King 
drejer  sig.  Sir  Gaiahad  og  Sir  Launcelot  og  Dronning 
Guinevere  ere  i  Form  og  Tone  nærmest  beslægtede  med 
Digterens  tidhgere  »præ-Raphaelitiske«  Studier.  Til 
samme  Kategori  kan  ogsaa  henregnes  St.  Agnes'  Eve, 
et  af  hans  skønneste,  mest  fejlfri  Forsøg  i  denne  Ret- 
ning. Paa  St.  Agnes's  Dag  (21.  Januar)  fastede  de  unge 
Piger  under  visse  Ceremonier;  de  vilde  da  i  Drømme 
faa  deres  tilkommende  Brudgom  at  se.  I  det  lille  Digt 
er  denne  Tanke  ført  videre :  den  fromme,  døende  Nonne 
ser  i  Aanden  sin  himmelske  Brudgom,  for  hvem  hun 
paa  denne  Dag  skal  træde  frem.  I  rent  kunstnerisk 
Henseende  er  Digtet,  ligesom  enkelte  andre  af  Tenny- 
sons  Ungdomsarbejder,  ikke  uden  Slægtskab  med  The 
Eve  of  St.  Agnes  af  John  Keats,  men  Fabelen  i  denne 
skønne  Fortælling  er  en  ganske  anden:  den  unge  Mand 
skjuler  sig  paa  den  betydningsfulde  Aften  i  den  elskedes 
Kammer;  hun  gaar  til  Hvile  i  Haabet  om  at  se  ham  i 
Drømme,  og  hendes  Drøm  bliver  til  Virkelighed.^) 

I  St.  Simeon  Stylites  har  Digteren  valgt  et  med  St. 
Agnes'  Eve  beslægtet  Emne:  en  Askets  sidste  Øjeblikke. 


I  heard  the  ripple  washing  in  the  reeds, 
And  the  wild  water  lapping  on  the  crag.« 
Baade   hos  Tennyson    og   i   en  gammel  Folkevise  om  samme 
Emne  (Percy's  Beliques  of  Ancient  English  Poetry,   Serie  III, 
1.     S.  397—98)  fmde  vi  de  to  Svar  lidt  varierede  ligesom  hos 
Malory  —  saa  nøje  ere  Originalens  Detailler  fulgte, 
n  The  Poetical  Works  of  John  Keats,  S.  170. 

Men  ligesom  det  i  ydre  Form  afviger  fra  dette  Digt  — 
det  er  meget  længere  og  skrevet  i  urimede  femfodede 
Jamber  med  et  kraftigt  og  ejendommeligt  Tonefald  — 
saaledes  er  ogsaa  den  mærkelige  Søjlehelgens  Tanker  i 
Dødens  Time  et  direkte  Modstykke  til  den  døende 
Nonnes  overjordiske,  skønne  Sværmeri,  Tennyson  har  i 
ISt  Simeon  taget  mere  haandfast  paa  sin  Opgave,  end 
han  plejer,  og  givet  os  et  Karakterbillede  af  sjælden 
Rang,  Hvert  lille  Træk  er  ægte  menneskeligt.  Og 
medens  Digteren  staar  satirisk  overlegen  over  for  denne 
Søjleboer,  der  vil  købe  Helgenglorien  med  et  Livs  frivil- 
lige Lidelser,  og  dog  i  sidste  Øjeblik  frygter,  at  han 
maaske  ikke  har  pint  sig  nok,  lyder  den  tragiske  Patos 
igennem  Skildringen  af  al  denne  Tomhed  og  Forfænge- 
lighed. Fra  Time  til  Time,  fra  Aar  til  Aar,  har  Simeon 
pint  sig  paa  Toppen  af  sin  Søjle;  og  han  nævner  alle 
de  Sygdomme,  han  har  paadraget  sig,  alle  de  Kvaler, 
han  har  døjet,  med  det  ene  Maal  for  Øje:  at  blive  Hel- 
gen, naar  han  dør.  »Vis  mig  en  Mand,  der  har  Hdt 
mere  end  jeg«,  raaber  han;  »hvem  skulde  vel  blive  Hel- 
gen, naar  det  mislykkes  for  mig?«  Han  har  døjet  mere, 
end  mange  retfærdige  og  hellige  Mænd,  »hvis  Navne  ere 
indregistrerede  i  Kalenderen«,  og  dog  kan  han  ikke 
befri  sig  fra  Tvivlen.  Folket  bringer  ham  Ofre  af  Frugt 
og  Blomster,  og  med  salig  Fryd  hører  han  dem  kalde 
paa  St.  Simeon  Stylites  —  de  fortælle,  at  han  har  hel- 
bredet lamme,  værkbrudne  og  kræftsyge  ved  sin  blotte 
Berøring  —  og  dog  —  naar  nu  alligevel  alt  var  for- 
gæves? »Aa,  hold  mig  ikke  for  Nar,  I  søde  Helgener!« 
raaber  han  endnu,  da  han  tror  at  føle  Straalekransen 
om  sit  Hoved.  Han  har  været  ydmyg  for  Lønnens  Skyld ; 
for  hver  Smerte,  han  har  tilføjet  sig,  har  han  haabet  paa 
Lønnen,  hele  Livet  har  han  givet  hen  i  Forventning  om 
Belønning  hist  oppe  —  og  Digteren  viser  os  hans  Tan- 
kes og  hans  Handlingers  hemmehgste  Drivfjeder  —  vani- 
tas  vanitatum! 

I  Ulysses  har  Forfatteren  paa  en  Maade  givet  os 
et  Sidestykke  til  Lotos-Spiserne.  Tanken  er  ens  i  begge 
Digte:  Hvilen  er  Død;  Livet  bestaar  i  Virken.  Men 
bortset  herfra  ere  de  i  enhver  Henseende  forskellige,  i 
Form  som  i  Indhold.  Udgangspunktet  for  Ulysses  er 
laant  fra  Dante  (Helvede,  26.  Sang),  som  lader  den  om- 
flakkende Konge  fortælle  om  den  Længsel  efter  nye  Rej- 
ser, der  griber  ham  efter  det  lange  Ophold  hos  Kirke: 


»Da  mægted  ej  den  Søn,  jeg  lod  tilbage, 
og  ej  den  Kærlighed,  som  skulde  fryde 
Penelope,  ej  Medynk  med  min  svage, 

min  alderstegne  Fader  at  nedbryde 
min  Længsel  efter  Verden  at  forfare 
og  kende  hver  en  Dyd  og  hver  en  Lyde.« 

(Molbechs  Oversættelse,  S.  165). 


Han  drager  da  ud  paa  nye  Rejser  til  fjerne  Lande  hin- 
sides Herkules's  Støtter,  til  han  finder  Døden  i  Havet. 

Hos  Tennyson  er  det  den  hjemvendte  Ulysses,  som 
ikke  kan  finde  sig  i  det  rolige  Liv  paa  Ithaka;  ligesom 
hos  Dante  drives  han  af  en  uimodstaaehg  Higen  efter 
Farer  og  Eventyr.  Han  vil  tømme  Livets  Bæger  til 
Bærmen.  Han  kan  ikke  hvile  fra  sine  Rejser  —  meget 
har  han  set  og  lært,  men  mere  staar  tilbage: 


»How  dull  it  is  to  pause,  to  make  an  end, 
To  rust  unburnish'd,  not  to  shine  in  use  !<■< 


Det,    det  gælder  om  i  Livet,    er  at   stræbe,    søge,    finde 
og  aldrig  give  tabt  —  i  Hjemmet  kan  han  ikke  blive. 

Om  alt  dette  finde  vi  intet  hos  Homer.  I  Begyn- 
delsen af  11.  Sang  af  Odysseen  fortælles  (efter  Afskeden 
med  Kirke)  om  hans  Rejse  til  Hades,  hvor  Teiresias's 
Sjæl  endda  spaar  ham,  at  han  skal  dø  som  Gubbe,  ^dog 
ej  paa  det  bølgende  Havdyb«,  men  »i  velsignede  Kaar«, 

naar  hans  Kraft  er  svunden,  og  medens  Folket  trives  og 
blomstrer  omkring  ham.^) 

Den  samme  Tankerigdom  som  i  Ulysses  og  St.  Si- 
meon  Stylites,  den  samme  skønne,  for  hvert  enkelt  Digt 
karakteristiske  Benyttelse  af  det  jambiske  Vers,  finde  vi 
ogsaa  i  Tithonus.  Det  er  Sagnet  om  hin  trojanske 
Kongesøn,  der  vakte  Auroras  Elskov  og  til  Belønning 
modtog  Udødelighedens  Gave  af  Gudinden.  Men  hun 
har  tilstaaet  hans  Bøn  >som  rige  Mænd,  der  ikke  ænse, 
hvorledes  de  give.«  Evindelig  maa  han  leve  i  Morgen- 
rødens Land  —  en  Olding  blandt  evig  unge  Guder.  Han 
kan  ikke  dø,  men  hans  Legeme  vil  ældes.  Hans  Natur 
kan  ikke  forenes  med  hendes;  hans  eneste  Bøn  er,  at 
hun  vil  gengive  ham  til  Jorden  og  skænke  ham  Døden. 
Fortvivlelsen  knuger  ham,  og  Gudinden  sørger  ved  hans 
Sorg.  Men  »selv  Guderne  kunne  ikke  tage  deres  Gaver 
tilbage«  2). 

Sagnet  er  behandlet  paa  Dansk  af  Fr.  Paludan-Miil- 
ler  i  hans  Drama  THhon  (1844).    Med  dette  store  Værks 


1)  Wilsters  Oversættelse,  S.  137,  Vers  134-137. 

*)  Vi   træffe    dette  klassiske  Citat   oftere  i  engelsk  Litteratur;    f. 
Eks.  i  Balder  Dead: 

>Odin,  thou  whirlwind,  what  a  threat  is  this! 

Thou  threatenest  what  transcends  thy  might,  even  thine. 

For  of  all  powers  the  mightiest  far  art  thou. 

Lord  over  men  on  earth.  and  Gods  in  Heaven; 

Yet  even  from  thee  thyself  hath  been  withheld 

One  thing  —  to  undo  what  thou  thyself  hast  ruled.« 

Matthew  Arnold,  Early  Poems,  Narrative  Poems,  and  Sortnets, 
S.  182.  —  Se  ogsaa  Keats :  Eyperion,  første  Bog,  S.  193: 

> the  dazzling  globe  maintain'd  eclipse, 

Awaiting  for  Hyperion's  command. 

Fain  would  he  have  commanded,  fain  took  throne 

And  bid  the  day  begin,  if  but  for  change. 

He  might  not:  —  No,  though  a  primeval  God: 

The  sacred  seasons  might  not  be  disturb'd.« 

rige  Karaktertegning  og  afvekslende  Scener  kan  Tenny- 
sons  Digt  ganske  vist  ikke  sammenlignes;  men  begge 
Forfattere  have  opfattet  Sagnet  fra  samme  Synspunkt. 
Den  centrale  Tanke  hos  Tennyson,  at  hvert  Brud  paa 
Naturens  Love  maa  drage  Straffen  efter  sig,  træder  frem 
med  større  Kraft  gennem  den  hele  Handling,  om  end 
næppe  saa  bestemt  formuleret  i  nogen  enkelt  Sætning,  i 
Paludan-Miillers  Skuespil.^)  Men  her  er  det  ikke  Tithon, 
der  bønfalder>  om  Udødeligheden;  det  er  Gudinden,  som 
daaret  af  hans  Skønhed  kaster  sit  Rosenslør  over  ham 
og  fører  ham  til  Morgenrødens  Rige,  hvor  hun  skænker 
ham  den  farlige  Gave.  Straffen  rammer  da  ogsaa  hende 
haardere  end  ham:  Selv  over  Guderne  er  der  en 
Skæbne.2) 

Det  store  Digt  Tlie  Vision  of  Sin  synes  mig  at 
savne  den  Klarhed,  som  er  saa  karakteristisk  for  de. 
fleste  af  Tennysons  Arbejder;  i  fantastiske  Billeder  anty- 
der det  Tanker,  snarere  end  det  udtaler  dem.  Sammen 
med  disse  Digte  af  en  didaktisk  eller  filosoferende  Ka- 
rakter kan  maaske  ogsaa  nævnes  Kærlighed  og  Pligt  og 
Sørejsen.  De  Vers,  der  bære  Overskriften  Til  — ,  efter 
at  have  læst  en  Levnedsskildring  og  Breve,  ere  saa 
ejendommehge  for  Forfatteren,  at  de  ikke  kunne  forbi- 
gaas.  Som  Motto  har  Tennyson  sat  en  Linie  fra  Shake- 
speares Gravskrift:  »Forbandet  være  den,  der  flytter ^ 
mine  Ben.«     Med  Indignationens  Patos  viser  han,  hvor- 


*)  Ogsaa  gennem  samme  Forfatters  dybsindige  Fortælling  Ung- 
domskilden  lyder  denne  Lære.  Don  Diego  de  Herrera,  der  drak 
af  Foryngelsens  Væld,  kunde  i  Angerens  Time  have  klaget  som 
Tithonus : 

»Why  should  a  man  desire  in  any  way 

To  vary  from  the  kindly  race  of  men, 

Or  pass  beyond  the  goal  of  ordinance 

Where  all  should  pause,  as  is  most  meet  for  all?« 

2)  Tithonus  blev  trykt  første  Gang  i  Februar  Heftet  af  Cornhill. 
Magazine  1860,  som  den  Gang  redigeredes  af  Thackeray. 

ledes  en  Digter  i  vor  Tid  næppe  kan  dø  i  Fred;  endnu 
inden  han  er  kold  begynder  Skriget  og  Skandalen:  »For- 
kynd de  Fejl,  han  ikke  vilde  røbe,  bryd  Laas  og  Segl, 
forraad  den  Tillid  han  har  vist  dig!  Hold  intet  heUigt: 
det  er  jo  ikke  mere  end  billigt,  at  »det  mangehovedede 
Dyr«  skal  vide  Besked!«  Dette  er  ikke  Heibergs  skarpe 
Satire  i  En  Sjæl  efter  Døden,  hvor  han  spotter  det 
Publikum,  hvis  Interesse  mere  gælder  Digterens  Person 
end  hans  Værker,  der  kun  stræber  efter 

»At  vide,  hvordan  han  spiser  og  drikker, 
hvordan  han  nyser,  hvordan  han  hikker, 
kort  sagt,  at  kende  ham  ret  privat«^)  — 

Spot  og  Satire  er  ikke  Tennysons  Styrke;  han  hader 
denne  »aadselædende  Grib,  der  blot  venter  for  at  søn- 
derrive Digterens  Hjerte  til  Moro  for  den  store  Hob«, 
og  han  knuser  sin  Fjende  med  tunge  Kølleslag.  Men 
hvor  ere  de  skønne  disse  Vers: 

»Ah  shameless!  for  he  did  but  sing 
A  song  that  pleased  us  from  its  worth; 
No  public  life  was  his  on  earth, 

No  blazon'd  statesman  he,  nor  king. 

He  gave  the  people  of  his  best: 

His  worst  he  kept,  his  best  he  gave. 

My  Shakespeare's  curse  on  clown  and  knave 

Who  will  not  let  his  ashes  rest! 

Who  make  it  seem  more  sweet  to  be 

The  little  life  of  bank  and  brier, 

The  bird  that  pipes  his  lone  desire 
And  dies  unheard  within  his  tree, 

Than  he  that  warbles  Ion  g  and  loud 
And  drops  at  Glory's  temple-gates, 
For  whom  the  carrion  vulture  waits 

To  tear  his  heart  before  the  crowd!* 


1)  3.  Akt.  —  Poetiske  Skrifter,  vol.  X,  S.  231. 

Jeg  skal  nu  gaa  over  til  den  Gruppe  af  disse  Poe- 
sier, som  Forfatteren  har  betegnet  med  Navnet  Engelske 
Idyller.  Det  vil  være  vanskeligt  at  drage  en  skarp 
Grænse  mellem  disse  og  andre  dermed  beslægtede  For- 
mer; men  en  saadan  vil  heller  ikke  være  nødvendig. 
Fælles  for  dem  er  en  ejendommelig  mild  Ynde,  en  Stem- 
ning, der  er  beslægtet  med  den  fredelige  engelske  Natur, 
en  undertiden  noget  sødladen  men  altid  klar  og  ren 
Tone.  Handlingen  er  enkel,  Fortællemaaden  rolig,  lidt 
bred.  Med  en  elskværdig  Kammerat  vandrer  den  unge 
Digter  en  Foraarsdag  —  eller  maaske  en  fornøjelig  Som- 
mermorgen —  mellem  blomstrende  Hegn  eller  langs  en 
rislende  Bæk,  og  medens  han  fortæller  sin  lille  Historie, 
standser  han  for  at  lytte  til  Gøgens  Kuk  eller  plukke  en 
Blomst  ved  Grøftekanten.  Beskrivelsen  er  her  som  over- 
alt hans  Styrke:  den,  der  har  vandret  i  de  Egne,  hvor 
Digteren  færdes,  synes  at  genkende  hver  Vej  og  Sti. 
Mangt  et  Billede  er  laant  fra  klassiske  Mønstre,  ofte  er 
selve  Handlingen  et  Laan  —  men  alt  er  paatrykt  Dig- 
terens eget  Mærke.  Hans  Mennesker  ere  ideahserede ; 
men  det  er  ikke  luftige  Fantasibilleder  som  Adeline  eller 
Margaret. 

Gartnerens  Datter  eller  Billederne  fortæller  om  to 
unge  Kunstnere,  der  i  Kærlighedens  Begejstring  male 
deres  elskedes  Portrætter.  Beskrivelsen  af  Gartnerhaven 
og  de  unge  Mænds  Vandring  derud  hører  til  Digterens 
smukkeste,  og  Billedet  af  Gartnerens  Datter  Bose,  som 
hun  staar  ved  sit  Arbejde  imellem  Blomsterne,  er  kønt 
og  levende.  Dora  er  maaske  endnu  mere  berømt  og 
sættes  overordentlig  højt  af  den  engelske  Kritik.^)     For- 


')  J.  H.  Stirling,  der  ellers  taler  om  Tennyson  med  stor  Begejst- 
ring er,  mærkeligt  nok,  en  af  de  faa  engelske  Kritikere,  der 
taler  nedsættende  om  Dora.  Se  Jerrold,  Tennyson  and  Mac- 
aulay  with  other  critical  essays  by  James  Hutchison  Stirling, 
S.  72-73. 

tællingen  er  laant  fra  Miss  Mitfords  lille  Skitse  Dora 
CresiveW^),  og  det  synes  mig,  at  Tennysons  Digt  ikke, 
som  ellers,  er  en  Forbedring  af  Originalen.  Hele  Be- 
gyndelsen er  fuldendt.  Den  gamle  Forpagter  Allan  har 
adopteret  sin  forældreløse  Broderdatter  Dora,  og  hans 
inderligste  Ønske  er  et  Ægteskab  mellem  denne  unge 
Pige  og  hans  Søn,  William.  Men  Sønnen  vægrer  sig  ved 
at  opfylde  hans  Begæring  og  ægter  en  Arbejdsmands 
Datter,  Mary  Morrison.  Efter  Ægteskabet  kommer  Syg- 
dom og  Nød  over  det  unge  Par;  der  gaar  et  Aars  Tid; 
William  dør,  og  Mary  staar  ene  i  Verden  med  et  lille 
Barn.  Allan  har  nægtet  dem  al  Hjælp  i  deres  Elendig- 
hed og  forbudt  Dora  at  tale  med  dem.  Hun  har  adlydt 
sin  Onkel,  om  hun  end  i  Hemmelighed  har  søgt  at  hjælpe 
dem,  uden  at  de  vidste,  hvorfra  Hjælpen  kom.  Men 
efter  WiUiams  Død  gaar  hun  til  Mary  for  at  trøste  hende 
og  lover  at  bringe  Barnet  til  Bedstefaderen,  i  Haab  om 
at  han  vil  forsones,  naar  han  ser  den  lille.  Hun  tager 
Drengen  med  sig  ud  i  Marken  og  sætter  ham  paa  en 
lille  Høj,  >der  var  ubesaaet,  og  hvor  der  voksede  mange 
Valmuer«.  Til  dette  Punkt  følger  Tennyson  temmelig 
nøje  Miss  Mitford;  men  medens  denne  straks  lader  den 
gamle  Mand  forsones,  lader  Tennyson  Dora  tabe  Modet 
i  det  afgørende  Øjeblik,  og  først  den  næste  Dag  gaar 
hun  ud  igen  til  det  samme  Sted  og  taler  med  Bedste- 
faderen. Han  forbitres  over  hendes  Dristighed  og  for- 
jager hende  fra  sit  Hus,  men  tager  Barnet  til  sig.  I 
den  følgende  Beskrivelse  af  Dora,  efter  at  Allan  er  gaaet 
bort,  faa  vi  et  af  disse  skønne  Billeder,  hvori  Tennyson 
maaske  staar  uopnaaet  i  engelsk  Litteratur,  og  hvori 
han  netop  giver  det,  hans  Landsmænd  ønske.  Hun  gaar 
til  Mary,  der  bryder  ud  i  Jubel,  da  hun  ser,  at  Barnet 
ikke  er  med  Dora.  Men,  da  hun  hører,  hvorledes  alt 
er  gaaet  til,   beslutter  hun  at  forlange  sit  Barn  tilbage 


Mary  Russell  Mitford,  Our  Village,  vol  III. 

Og  bede  Allan  om  atter  at  optage  Dora  i  sit  Hus.  De 
gaa  sammen  til  ham  og  komme,  netop  medens  han  sid- 
der og  leger  med  Barnet  —  ogsaa  et  Træk,  der  er 
laant  fra  Miss  Mitford  —  og  nu  kommer  Forsoningen  i 
Stand.  Det  er  her,  henimod  Slutningen,  at  det  synes 
mig,  Tennyson  ikke  helt  tilfredsstiller  os.  Jeg  maa 
citere  Stedet: 

»I  have  been  to  blame  —  to  blame.    I  have  kill'd  my  son. 
I  have  kill'd  him  —  but  I  loved  him  —  my  dear  son. 
May  God  forgive  me!  —  I  have  been  to  blame. 
Kiss  me,  my  children.« 

Og  lidt  efter:  »Og  i  tre  Timer  hulkede  han  over  Willi- 
ams Barn  og  tænkte  paa  William«.  Det  er  den  bratte 
Overgang  fra  den  gamle  Mands  Udbrud  af  Anger  til 
Ordene  »Kys  mig  mine  Børn«  og  Tidsbestemmelsen  »tre 
Timer«,  der  forstyrrer  mig  i  Nydelsen  af  Digtet.  Jeg 
kan  ikke  tage  dette  helt  alvorhgt.  Men  maaske  det  er 
Forskellen  i  Nationalitet,  der  bevirker  en  forskellig  Op- 
fattelse. Englændernes  Følelse  finder  ofte  et  Udtryk,  der 
er  fremmed  for  os;  og  den  engelske  Kritik  har,  som 
sagt,  fuldt  ud  godkendt  Dora.  De  fleste  danske,  tror  jeg, 
ville  foretrække  Miss  Mitfords  Original.  Digtet  er  over- 
sat af  Caralis  under  Titelen  Karen,  men  de  danske 
Navne  klæde  ikke  rigtig  Fortællingen,  og  Gengivelsen 
er  i  det  hele  næppe  saa  vellykket  som  sædvanhgt  hos 
denne  smagfulde  Oversætter.^) 

1)  De  »tre  Timer«  synes  ogsaa  at  have  stødt  Caralis;  han  erstat- 
ter denne  nøjagtige  Tidsangivelse  med  det  mindre  bestemte, 
»lang  Tid«.  Tennyson  har  for  øvrigt  en  vis  Tilbøjelighed  for 
saadanne  Tidsbestemmelser,  f.  Eks.: 

Godiva.     »So  left  alonre,  the  passions  of  her  mind, 

As  winds  from  all  the  compass  shift  and  blow, 
Made  war  upon  each  other  for  an  hour, 
Till  pity  won.« 
Edicard  Gray.  »To-day  I  sat  for  an  hour  and  wept. 
By  Ellen's  grave,  on  the  windy  hill.« 

I  Audley  Court,  der  synes  mig  ret  ubetydeligt,  be- 
skrives en  Frokost  i  det  fri.  Paa  Vejen  til  Postvognen 
{Walking  to  the  Mail),  der  er  i  Dialogform,  indeholder 
blandt  andet  Historien  om  Spøgelset  (a  jolly  ghosf)  —  i 
vore  Fortællinger  Nissen  —  der  *  flytter  med«.  I  Edivin 
Morris  eller  Søen  fortæller  Digteren  om  en  ung  Pige, 
der  svigter  sin  Elskede,  og  lader  sig  vie  »til  tresindstyve 
tusind  Pund«,  et  Emne,  til  hvilket  han  kommer  tilbage 
i  det  langt  betydeligere  Arbejde  Locksley  Hall.  Dette  er 
en  Monolog.  Helten  i  Digtet  vender  efter  lang  Tids 
Fraværelse  tilbage  til  Stedet,  hvor  han  mødte  sin  Ung- 
domselskede, og  medens  han  dvæler  alene  ved  den 
gamle  Borg,  strømme  Minderne  ind  paa  ham.  Digtet 
kan  næppe  i  sin  Helhed  betegnes  som  en  Idyl,  om  det 
end  f.  Eks.  i  Beskrivelsen  af  Vaaren  og  i  den  lille 
Scene,  i  hvilken  de  to  unge  tilstaa  hinanden  deres  Kær- 
lighed, indeholder  idylliske  Skønheder  af  meget  høj  Rang. 
Men  da  Amy  giver  efter  for  Faderens  Trusler,  svigter 
sin  Ungdoms  Kærlighed  og  ægter  en  anden,  en  i  aande- 
lig  Henseende  lav  Person,  skifter  Tonen  til  lidenskabehg 
Patos.     Først  den  bidende  Haan:^) 

»Dommen  er   der:    du   skal  synke  mod  hans  Aandskreds  mer  og 

mer, 
hvad  du  har  af  skønt  skal  sløves,  blive  koldt  og  dødt  som  Ler. 

Thi  som  Manden  er  hans  Hustru:  du  i  Valgets  Time  gled, 
og  hans  plumpe  Sjælesløvhed  trækker  dig  i  Støvet  ned. 

Naar  den  første  Nyhedsglans  er  svunden  fra  hans  Elskovsfest, 
vil  han  ej  dig  agte  mere,  end  han  agter  Hund  og  Hest. 

Se,  hans  Blik  er  tungt  og  døsigt:  tro  ej,  det  er  slukt  af  Vin;  — 
gaa  til  ham,  det  byder  Pligten,  —  kys  ham,  tag  hans  Haand  i  din! 

Han  er  træt  maaske,  hans  Naade,  træt  og  mat  paa  Sjæl  og  Sind,  — 
hvisk  ham  lette  Tanker,  klap  ham  paa  hans  blege,  gustne  Kind!« 


^)  Dr.  Ad.  Hansens  Oversættelse:  Anna  og  Locksley  Slot,  hvorfra 
ogsaa  de  følgende  versificerede  Citater  af  dette  Digt  ere  laante. 

Og  dog,  det  er  jo  ikke  hendes  Skyld  alene.  Fra  alle 
Sider  paavirkedes  hun,  for  at  hun  skulde  svige  Idealet: 
langt  bedre  var  det,  om  han  havde  dræbt  hende  med 
egen  Haand,  langt  bedre,  om  de  hvilte  sammen  i  Gra- 
ven. Og  han  udraaber  Forbandelsen  mod  dette  Sam- 
fund, der  indsnævrer  Aanden  og  kaster  sig  i  Støvet  for 
Guldkalven : 

»Jeg  forbander  Samfundstvangen  mod  den  unges  varme  Sind! 
Jeg  forbander  Samfundsløgnen,  der  for  Sandhed  gør  os  blind! 

Jeg  forbander  alle  kolde,  gustne  Former  uden  Tal! 

Jeg  forbander  Guldets  Glans  om  Taabens  snævre  Pandeskal!« 

Men  hun  har  fornedret  sig,  da  hun  svigtede  sin  Kærlig- 
hed og  knælede  for  dette  Samfund.  Hun  vil  synke 
dybere  og  dybere.  Hendes  Barn  vil  engang  føle  Vægten 
af  hendes  Brøde: 

»O,  jeg  ser  dig,  stiv  og  gammel,  snæverhjertet,  sjæleblind, 
præke  bort  hver  fyldig  Længsel  fra  din  unge  Datters  Sind: 

'Imod  Følelsernes  Snarer  maa  man  stadig  staa  paa  Vagt;  — 
se,  selv  jeg  blev  hildet  i  dem'.« 

Og  i  skaanselløs  Vrede  tilføjer  han: 

»Dø  nu  i  din  Selvforagt!« 

Selv  maa  han  søge  Frelse  i  Handling,  at  ikke  Hjertet 
skal  visne  i  hans  Bryst.  Men  hvor  skal  han  drage  hen 
i  et  Samfund,  i  hvilket  hver  Port  er  stænget  med  Guld: 

»Folk  med  myge  Tiggerminer  spærre  hver  en  Plads  og  Vej; 

jeg  har  kun  en  harmfuld  Tanke,  —  hvor  er  der  vel  Rum  for  mig?« 

Helst  vilde  han  dø  i  Slagets  Larm,  i  Kamp  mod  sit 
Fædrelands  Fjender;  men  ogsaa  Nationerne  lade  klingre 
Guldstykker  helbrede  den  saarede  Ære.  Og  han  drøm- 
mer   sig   tilbage   til  sin  Ungdom,    da  han  længtes  imod 

Livet  og  dets  Bedrifter;  da  han  i  stolte  Syner  saa  Viden- 
skabens mægtige  Sejre  i  en  Fremtid,  i  hvilken  alle  Folke- 
slag efter  vældige  Krige  forenes  under  fælles  Lov.  Nu 
ere  disse  Drømme  forbi;  hans  Hjerte  er  lammet  og  hans 
Øje  sygt,  og  han  raaber  med  Hamlet:  Tiden  er  af  Led! 
Da  hører  han  Kammeraterne  kalde.  For  dem  er 
hans  taabelige  Kærlighed  kun  en  Skive  for  Foragt.  Men 
er  den  det  ikke  med  Rette?  Er  det  ikke  foragteligt  saaledes 
bestandig  at  spille  paa  den  samme  Streng?  For  et  Øje- 
blik synes  det  ham,  som  om  han  maatte  flygte  bort  fra 
Verden  —  sprænge  alle  Vanens  Baand  —  og  søge  Lyk- 
ken blandt  de  vilde,  paa  en  af  hine  paradisiske  Øer  i 
det  mørkeblaa  Hav,  hvor  Løvhytten  sænker  sine  blom- 
stertunge Grene,  og  Træet  bøjes  under  Frugtens  Vægt: 
der  indsnævres  Lidenskaben  ikke;  der  vil  han  tage  en 
indfødt  Kvinde,  som  skal  føde  ham  Børn  med  stærke 
Ledemod  og  smidige  Scener  —  men  han  afbryder  selv 
sine  vilde  Fantasier.    Aldrig  kunde  han  synke  saa  dybt: 

»Jeg  blandt  snævre  Hjerner  færdes,  uden  Del  i  Aandens  Høst! 
Som  et  Dyr  med  stumpe  Smerter,  som  et  Dyr  med  sløvet  Lyst! 

Med  en  smudsig  vild  til  Hustru,  —  hvad  var  da  vel  Solens  Skin?  — 
Jeg,  der  staar  som  Tidens  Arving  højt  paa  Slægtens  første  Trin!« 

Nej,  Vejen  gaar  fremad.  Det  var  ikke  usandt,  alt  hvad 
hans  Ungdom  lovede;  Nutiden  stiller  Krav  til  Arbejde, 
hvori  ogsaa  han  kan  tage  Del.  Lad  Lynet  saa  ramme 
Locksley  Slot  —  lad  kun  dets  Skove  visne:  han  byder 
den  gamle  Borg  et  langt  Farvel!  Stormen  blæser  op  — 
ud  over  Havet,  bort  fra  sygehge  Drømme  at  kæmpe 
Aandens  Kampe  i  det  virkelige  Liv! 

Jeg  har  allerede  bemærket,  at  dette  Emne  ogsaa  er 
behandlet  i  Edwin  Morris:  men  her  finder  lille  Letty 
Tilgivelse.  Ganske  vist,  maaske,  ikke  for  hendes  egen 
Skyld,  men,  som  Digteren  siger  i  Gartnerens  Datter, 
hun  har  været  ham: 

Kalisch:    Studier  over  Tennyson.  5 

■»—  —  for  some  three  careless  moons 
The  summer  pilot  of  an  empty  heart 
Unto  the  shores  of  nothing.« 

I  det  hede,  støvede  London  blander  hun  sig  imellem  hans 
Erindringer  om  hine  friske  Dage  i  den  fri  Natur.  Han 
mindes  hende  med  Glæde,  Hgesom  han  mindes  Blom- 
sterne og  Fuglene.  —  Men  nu  Amy?  Hvorfor  denne 
uendehge  Foragt,  denne  forfærdelige  Forbandelse  mod 
Samfundet?  Tennyson  anlægger  en  forskellig  moralsk 
Maalestok  for  Personerne  i  de  to  Fortælhnger:  Amy  er 
en  ædlere  Natur  end  Letty;  derfor  er  hendes  Brøde 
større,  hendes  Fald  dybere.  Hun  fornedrer  sig,  idet  hun 
indgaar  dette  Ægteskab.  »Som  Manden  er,  saaledes  er 
ogsaa  Hustruen«,  siger  Tennyson,  —  hvis  Anskuelser  vi 
for  øvrigt  ikke  i  al  Almindelighed  kunne  identificere 
med  Heltens  i  Locksley  Hall  —  og  denne  Mand  er 
uden  Aandens  Adel,  hans  Liv  er  som  Dyrets.  Derfor 
staar  hendes  Handling  for  Forfatteren  som  et  Brud  paa 
Naturens  Lov.  Det  er  Modstykket  til  Tithonus:  han 
nedriver  Skranken,  der  danner  Grænsen  mellem  Guder 
og  Mennesker;  hun  krænker  den  Menneskets  Højhed, 
Naturen  har  nedlagt  i  hendes  Sjæl,  og  synker  mod  Dyret. 
Og  ligesom  i  hint  Digt  Gudinden  selv  maa  fælde  Taarer 
for  sin  Brøde,  saaledes  rammer  Forbandelsen  her  det 
Samfund,  hvis  slappe  Moral  drager  os  bort  fra  »den 
levende  Sandhed«.  Men  selve  dette  Samfund  ejer  ogsaa 
rene  og  ideale  Elementer;  for  et  Øjeblik  er  det,  som 
om  Amys  Fald  skulde  drage  hans  med  sig:  da  viser 
Digteren  os,  at  der  ogsaa  rører  sig  andre  Kræfter  rundt 
om,  at  der  er  Mænd  og  Kvinder,  som  uden  at  fæste 
Blikket  paa  smaahg  Fordel,  uden  at  lokkes  af  Glimmer 
eller  daares  af  Løgn,  arbejde  mod  høje  Maal  til  Menne- 
skeslægtens Lykke.     Blandt  dem  er  Frelsen. 

I  formel  Henseende  er  dette  Digt  sikkert  fuldendt. 
De  skønne  Tanker  ere  formede  i  beundringsværdige  Vers 
—  uden   Plet   eller  Lyde.     I   sin   høje  Alderdom   skrev 

Tennyson  en  Art  Fortsættelse  deraf,  Locksley  Eall, 
Sixty  Years  after,  hvortil  jeg  senere  skal  komme  tilbage. 
Den  talende  Eg  er  en  Dialog  imellem  en  ung  Mand 
og  et  mægtigt,  knudret  Egetræ,  som  i  fem  Hundrede  Aar 
har  set  Slægt  efter  Slægt  samles  under  sine  Grene;  ved 
dets  Fod  har  mangen  Mø  tilsvoret  sin  Elskede  Trofast- 
hed, men  ingen  saa  skøn  som  hans  udkaarne.  Det 
elskværdige  Lune,  der  gennemtrænger  denne  Idyl,  bringer 
os  til  at  læse  den  med  et  fornøjet  Smil,  men  Ideen 
er  lidt  spinkel  i  Forhold  til  Digtets  Længde.  I  Det 
gyldne  Aar  synger  den  unge  Sanger  om  hin  kommende 
Guldalder,  paa  hvilken  Mennesket  haaber,  da  der  hersker 
evig  Fred,  og  alle  ere  lykkelige.  Men  »gamle  James« 
afbryder  ham  i  Vrede:  »Dette  er  tom  Tale!  fordum 
henførte  Digteren  Guldalderen  til  en  fjern  Fortid,  nu 
henlægge  vi  den  til  en  taaget  Fremtid  —  Drømmere 
begge.  Men  især  dog  du«,  siger  han  til  Sangeren,  »der 
i  en  Arbejdets  Tid  som  vor, 

» in  an  age,  when  every  hour 

Must  sweat  her  sixty  minutes  to  the  death,« 

bærer  dig  ad  som  Sædemanden,  der  hensunken  i 
Drømme  om  den  rige  Høst,  han  venter,  glemmer  at 
stikke  Haanden  i  Posen.  Men  vel  ved  jegf,  tilføjer  han, 
»at  for  det  Menneske,  der  arbejder  og  føler,  at  han 
arbejder,  staar  hin  store  Tid  bestandig  nær«: 

» but  well  I  know 

That  unto  him  who  works,  and  feels  he  works, 
This  same  grand  year  is  ever  at  the  doors.« 

Det  er  ikke  uden  Interesse  hermed  at  sammenligne 
Longfellows  lidt  ældre  Digt  The  Psalm  of  Life  (1839), 
med  det  karakteristiske  Vers: 

»Trust  no  Future,  howe'er  pleasant! 
Let  the  dead  Past  bury  its  dead! 

5* 

Aet,  —  aet  in  the  living  Present! 
Heart  within,  and  God  o'erhead.« 

{Poetical  Works,  S.  3.). 

The  Oolden  Year  blev  trykt  første  Gang  i  fjerde  Udgave 
af  Poems,  1846. 

Oodiva  er  et  af  de  Digte,  jeg  sætter  højest  af  alle 
Tennysons  mindre  Arbejder  —  fuldlødigt  af  Indhold, 
rent  og  skært  i  Form:  Der  levede  »for  tusind  Somre 
siden«  en  Kvinde  ved  Navn  Godiva,  som  var  gift  med 
den  barske  Jarl  af  Coventry.  Og  da  Jarlen  paalagde 
haarde  Skatter,  kom  Mødre  til  hende  med  deres  Børn 
og  klagede  og  raabte:  »Hvis  vi  betale,  maa  vi  sulte 
ihjel«.  Saa  gik  hun  til  sin  Herre,  hvor  han  stod  alene  i 
Hallen  blandt  sine  Hunde,  og  fortalte  ham  om  de  fatti- 
ges Nød.  Men  han  stirrede  halv  forbavset  paa  hende 
og  svarede:  »Du  vilde  ikke  vove  din  HUe  Finger  for 
Folk  som  dem.«  —  »Jeg  vilde  dø  for  dem«,  svarede 
hun.  Saa  lo  han  haanligt,  men  hun  bad  ham  prøve 
hende. 

»Og  af  et  Hjerte,  raat,  som  Esaus  Haand, 

han  svared:  »Rid  da  nøgen  gennem  Byen, 

og  straks  genkalder  jeg  mit  BxidU  —  Saa  slog  han 

med  Nakken  spodsk,  og  gik  med  sine  Hunde.«  *) 

Da  han  var  gaaet,  stod  hun  i  nogen  Tid  overvældet  af 
Sindsbevægelse,  i  Kamp  med  sig  selv.  Og  den  ene 
Tanke  jog  den  anden,  til  Medlidenheden  sejrede.  Saa 
sendte  hun  en  Herold  ud  og  lod  ham  forkynde  den 
haarde  Betingelse  —  men  hun  vilde  frelse  Folket.  Der- 
for, saa  sandt  de  elskede  hende,  bad  hun  dem  alle  blive 
inde  den  Dag  til  Middag;  og  Dørene  skulde  lukkes  og 
Vinduerne  stænges,  at  intet  Øje  skulde  se  hende  ride 
forbi. 


')  Jeg   benytter   i    dette  Digt   Caralis's   Oversættelse   i   Digte   og 
Sange.     S.  152. 


I 

»Saa  fløj  hun  til  sit  inderste  Gemak 
og  hægted  op  sit  Bæltes  Tvillingørne, 

og  dog 

ved  hvert  et  Aandedræt  hun  ængstelig  tøved, 

lig  Sommernatten,  halv  i  Skyer  svøbt; 

nu  rysted  hun  sit  Hoved,  og  en  Strøm 

af  Lokker  bølged  ned  til  hendes  Knæ; 

i  Hast  hun  afklædt  var,  og  ned  ad  Trappen 

sig  stjal,  idet  fra  Søjle  og  til  Søjle, 

som  en  Solstraale  frem  hun  gled,  indtil 

hun  naaede  Slottets  Port,  hvor  hendes  Ganger 

stod  purpursmykt,  med  gyldent  Vaabenmærke. 

Da  red  hun  frem  i  Kyskheds  Klædebon, 
og  Luften  lytted  rundtom,  mens  hun  red, 
det  sagte  Vindpust  aanded  knap  af  Frygt. 
Men  hvide  Hoveder  smaa  fra  Murens  Krans 
med  skælmske  Øjne  saa,  og  hver  en  Køter, 
som  bjæffed.  Blodet  jog  til  hendes  Kind; 
ved  Hestens  Fodtrin,  gennem  hendes  Aarer 
en  Gysen  for;  de  blinde  Mure  vare 
af  Sprækker  fulde,  og  fra  høje  Gavle 
fantastiske  Figurer  stirred  —  dog, 
trods  alt,  holdt  kækt  hun  Stand,  indtil  omsider 
hun  gennem  Voldens  Buer,  langs  med  Marken 
saa  Hyldekrattets  hvide  Blomster  skinne. 

Da  red  hun  hjem  i  Kyskheds  Klædebon « 


Men  en  utaknemmelig  Usling  borede  skælvende  et  lille 
Hul  og  bøjede  sig  ned  for  at  se;  men,  før  han  kunde 
naa  sin  Hensigt,  berøvede  Himmelen  ham  den  Sans,  han 
vilde  misbruge.  Og  hun  red  forbi  og  vidste  ikke,  hvad 
der  var  sket.  Da  lød  de  tolv  Slag,  der  forkyndte  Mid- 
dagstimen; et  efter  et  klang  de  fra  hundrede  Taarne,  men 
netop  i  det  samme  naaede  hun  sit  Fruerbur.  Og  snart 
traadte  hun  frem  for  sin  Herre,  klædt  i  Purpurkaabe  og 
Krone:  hun  befriede  sit  Folk  fra  Skatten  og  vandt  et 
Navn,  der  vil  mindes  til  alle  Tider. 

I  En  Drøm  ved  Dag  {The  Day  Dream)  maler  Ten- 
nyson  i  en  Række  yndefulde  smaa  Billeder  Historien  om 
Prinsessen  i  det  slumrende  Slot.    Det  muntre  Genrestykke 

Opvaagningen  er  maaske  det  bedste  af  dem.  Digteren 
har  ikke  villet  lægge  nogen  Moral  ind  i  denne  Fortælling 
—  som  f.  Eks.  Chr.  Richardt  i  hans  smukke  Bearbej- 
delse af  samme  Emne,  det  dramatiske  Digt  Tornerose  — 

>0h,  to  what  lises  shall  we  put 
The  wild  weed-flower  that  simply  blows? 

And  is  there  any  moral  shiit 
Within  the  bosom  of  the  rose?« 

Disse  Smaadigte  ere  som  Blomster;  naar  de  blot  ere 
kønne,  hvad  mere  kan  man  da  forlange?  Saa  forskelhg 
denne  Poesi  er  fra  Aarestrups,  kommer  jeg  til  at  tænke 
paa  den  sidste  af  Ritornellerne  {Samlede  Digte,  S.  99) : 

»I  ere  smaa  og  ubetydelige, 

men  det  gør  ej  til  Sagen,  Ritorneller! 

var  I  blot  vingede  og  nydelige.« 

Idet  jeg  gaar  over  til  at  omtale  den  lille  Samling 
Ballader,  der  findes  i  dette  Afsnit  af  Tennysons  Værker, 
skal  jeg  begynde  med  Brevene,  hvori  Digteren  har  be- 
handlet det  samme  Emne  som  Aarestrup  i  de  tre  smaa 
Strofer,  han  har  kaldet  Det  overstaaede  (S.  146):  aman- 
tium  irae,  amoris  integratio.  Men  medens  den  danske 
Digters  skælmske  Vers  fortælle,  hvorledes  de  to  tage 
»den  fromme  Beslutning«  ikke  mere  at  elske  hinanden 
og  med  Angst  —  »det  Gud  skal  kende!«  —  vogte  paa 
sig  selv: 

»Som  to  Draaber  Dug,  der  glide 
paa  en  Flade  glat  og  jevn  — 
som  to  Øjelaag,  der  stride 
bittert  med  den  søde  Søvn«  — 

tager  Tennyson  de  elskendes  Misforstaaelse  alvorligt  og 
indleder  Digtet  med  tragisk  Patos.  Forsoningen,  efter 
at  den  unge  Pige  har  givet  de  modtagne  Breve  og  For- 
æringer tilbage,  har  da  ogsaa  en  tilsvarende  højtidelig 
Karakter. 

De  andre  Ballader  ere:  Edward  Qray,  Lady  Clare, 
The  Captain  og  The  Lord  of  Burleigh.  I  den  første 
fortæller  Edward  Gray  »sweet  Emma  Morland«  sin  sørge- 
lige Kærlighedshistorie.  I  en  enkelt  Strofe  kommer  Dig- 
teren Folkevisen  nær  i  rørende  Simpelhed: 

»Love  may  come,  and  love  may  go, 
And  fly,  like  a  bird,  from  tree  to  tree; 

But  I  will  love  no  more,  no  more, 
Till  Ellen  Adair  come  back  to  me.« 

Man  ser,  med  hvilken  Omhyggelighed  Tennyson  vælger 
musikalske  Navne  for  sine  Personer.  I  Dora  »poeti- 
serer« han  Miss  Mitfords  lidet  klangfulde  Cresivell  til 
Allan;  Mary  Hay  bliver  til  Mary  Morrison,  hvor  Bog- 
stavrimet giver  Verset  en  ejendommelig  Skønhed,  og  han 
ombytter  Walter  med  William,  fordi  i-Lyden  i  dette 
Navn  lyder  smukkere  sammen  med  o'et  i  Dora  end  det 
aabne  aa  i  Walter.  I  Lady  Clare  genfinder  vi  den 
samme  fine  Sans  for  Klangfarven  i  det  blotte  Valg  af 
et  Navn.  Stoffet  er  taget  fra  en  Roman  af  Miss  Ferrier, 
The  Inheritance,  der  for  øvrigt  er  meget  frit  behandlet, 
og  Tennysons  Heltinde  er  opkaldt  efter  Hovedpersonen 
i  denne  Bog,  Gertrude  St.  Clair.  Miss  Ferriers  brede 
Skildring  med  dens  skarpt  tegnede  Karakterer  og  skot- 
ske Humor  synes  at  staa  Tennysons  Digtning  saa  fjern 
som  vel  muligt,  og  Historien  om  det  fattige  Barn,  der 
udgives  for  at  være  Arving  til  et  stort  Gods,  uden  at 
hun  aner  sin  simple  Byrd  og  det  Bedrageri,  hvortil  hun 
er  bleven  benyttet,  er  vel  fortalt  de  hundrede  Gange 
før.  Men  Tennyson  forlener  den  med  en  bedaarende 
Friskhed  og  Ynde:  Lady  Clare  er  maaske  den  skønne- 
ste Ballade  i  det  engelske  Sprog.  —  Den  unge  Pige 
er  forlovet  med  Lord  Ronald,^)  der  er  den  virkeUge  Ar- 


^)  Hos  Miss  Ferrier  arver  hun  Jarlen  af  Rossville  og  forlover  sig 
med  Oberst  Delmour;  denne  forlader  hende  imidlertid,  da  hen- 

ving  til  Godset.  Dagen  før  Brylluppet  kommer  hendes 
gamle  Amme  til  hende,  og  da  denne  hører,  at  alt  nu 
falder  saa  lykkeligt  ud,  at  den  bedragne  ved  sit  Ægte- 
skab atter  vil  komme  i  Besiddelse  af  sin  lovlige  Ejen- 
dom, letter  hun  sin  Samvittighed  ved  at  skrifte  sin  Synd 
for  hende.  Lady  Clare  er  et  af  de  Digte,  der  ikke  lade 
sig  fortælle;  Fortryllelsen  ligger  ikke  i  Historien  selv, 
men  i  Maaden  hvorpaa  den  er  fortalt: 

»'If  Vm  a  beggar  born'.  she  said, 
'I  will  speak  out,  for  I  dåre  not  lie. 
Pull  off,  pull  off,  the  brooch  of  gold, 
And  fling  the  diamond  necklace  by,'« 

Og  senere: 

»She  clad  herself  m  a  russet  gown, 

She  was  no  longer  Lady  Clare: 
She  went  by  dale,  and  she  went  by  down, 

With  a  single  rose  in  her  hair.« 

Man  kunde  fristes  til  at  citere  det  hele  Digt.  Jeg  maa 
nøjes  med  de  tre  sidste  Strofer: 

»O  and  proudly  stood  she  up! 

Her  heart  within  her  did  not  fail: 
She  look'd  into  Lord  Ronald's  eyes. 

And  told  him  all  her  nurse's  tale. 

He  laugh'd  a  laugh  of  merry  scorn: 
He  turn'd  and  kiss'd  her  where  she  stood: 

'If  you  are  not  the  heiress  born, 
And  I,'  said  he,  'the  next  in  blood  — 

'If  you  are  not  the  heiress  born, 

And  r,  said  he,  'the  lawful  heir, 
We  two  will  wed  to-morrow  morn, 

And  you  shall  still  be  Lady  Clare'.« 


des  virkelige  Herkomst  oplyses,  medens  hans  Broder  Edward 
Lyndsay  trofast  beskytter  hende  og  til  sidst  bliver  hendes 
Mand.  Det  er  da  snarest  Lyndsay,  der  er  det  fjerne  Forbillede , 
for  Lord  Ronald. 

Kaptajnen  er  et  Digt  af  en  helt  anden  Karakter. 
Det  foregaar  under  Krigen  med  Frankrig  og  fortæller 
om  en  Søofficer,  der  behandlede  sit  Mandskab  med  en 
saa  skaanselløs  Haardhed,  at  Matroserne  betragte  ham 
med  Had  og  Afsky.  Hans  Skib  møder  en  fransk  Orlogs- 
mand; Fjenden  fyrer,  men  de  engelske  løsne  ikke  et 
Skud.  Tavs  og  trodsig  staar  hver  Mand  paa  sin  Post, 
med  foldede  Arme  og  et  Smil  om  Munden.  Master  og 
Ræer  splintres,  døde  og  saarede  ligge  rundt  om  —  ingen 
lyder  Kaptajnens  Befaling,  ingen  rører  sig.  Side  om 
Side  synke  Fører  og  Mandskab  hæderløst  i  Havet.  Det 
var  deres  Hævn. 

Tlie  Lord  of  Burleigh  grunder  sig  paa  en  virkelig 
Begivenhed.  Miss  Mitford  hentyder  til  denne  i  sin  elsk- 
værdige Skitse  Hannah  (Our  Village,  vol.  I,  S.  25),  der 
beretter  en  noget  lignende  Historie  under  mere  beskedne 
Forhold  og  med  en  lykkeligere  Udgang.  De  virkelige 
Personer  vare  Sarah  Hoggins  og  Jarlen  af  Exeter.  De 
ægtede  hinanden,  uden  at  hun  kendte  hans  fornemme 
Stand,  og  i  Aaret  1797  døde  hun,  fortælles  der,  »under 
Byrden  af  en  Ære,  hvortil  hun  ikke  var  født«^).  Poetisk 
var  denne  mærkelige  Mesalliance  allerede  bleven  be- 
handlet af  Tom  Moore  i  en  af  hans  kønneste  Sange: 
You  remember  Ellen ;^)  men  ligesom  Miss  Mitford  fore- 
trækker han  at  udelade  den  sørgelige  Slutning.  Tenny- 
son  holder  sig  til  Virkeligheden,  der  i  dette  Tilfælde  er 
mere  romantisk  end  de  fleste  Digte.  The  Lord  af  Bur- 
leigh har  altid  været  et  af  hans  mest  yndede  Arbejder; 
Mrs.  Craik  omtaler  det  udførligt  i  en  af  sine  Romaner. 3) 

^)  Churton  Collins,  Illustrations  of  Tennyson  S.  65;  det  benyt- 
tede Citat  er  fra  Tennysons  Digt.  Mr.  Collins  henviser  til  en 
Artikel  i  I7ie  limes  for  den  22.  August  1844,  der  indeholder 
nærmere  Enkeltheder. 

2)  Irish  Mdodies,  No.  V.  —  Poetical  Works,  S.  447. 

3)  The  Head  of  the  Family,  vol.  I,  Kap.  X.  (Tauchn.  Ed.,  S.  158 
ff).  Tennyson  omtales  og  citeres  ofte  i  denne  Roman;  den  ud- 
kom i  1851. 

Beslægtet  med  disse  Ballader  er  den  lille  Sang  Tig- 
gersken (The  Beggar  Maid)  —  Fortællingen  om  Kong 
Cophetua,  hvortil  Shakespeare  hentyder  i  Bomeo  og 
Julie  (II,  1),^)  og  som  er  fortalt  i  en  gammel  Folkevise, 
der  er  opbevaret  i  Percys  Beliques  of  ancient  English 
Poetry.^)  Tennysons  Digt  er  en  Hyldest  til  Skønheden 
uden  saadanne  dybsindige  moralske  Overvejelser  som  i 
The  Palace  of  Art:  Kongen  ægter  Tiggerpigen;  hendes 
Skønhed  alene  gør  hende  værdig  til  at  bære  Kronen.  I 
Tennysons  elegante  lille  Digt  er  der  selvfølgelig  ikke 
Plads  for  en  saadan  pudsig  Realisme  som  i  Folkevisen, 
hvor  Kongen  siger  til  Tiggersken:  »Thou  shalt  go  shift 
thee  cleane«,  eller  for  et  Raisonnement  som  den  gamle 
Forfatters,  da  han  beskriver  hende  paa  Bryllupsdagen: 

»And  she  behaved  herself  that  day, 
As  if  she  had  never  walkt  the  way;    (o:  løbel  og  tig- 
get paa  Gaden.) 
She  had  forgot  her  gowne  of  gray, 

Which  she  did  weare  of  late. 
The  proverbe  old  is  come  to  passe, 
The  priest,  when  he  begins  his  masse, 
Forgets  that  ever  clerke  he  was; 

He  knowth  not  his  estate.« 

Hun  vedbliver  for  øvrigt  at  være  saa  mild  og  god,  at 
baade  fornemme  og  ringe  græde  ved  hendes  Død.  Saa 
morsom  og  naturlig  som  Hentydningen  er,  faar  man  en 
Fornemmelse  af,  at  den  gamle  Forfatter  blot  har  villet 
give  Præsterne  et  lille  Hib.  Da  Kongen  første  Gang 
omfavner  den  unge  Pige,  beskriver  Digteren  hende  i  Ord 
saa  smukke,  som  de  næppe  findes  i  Tennysons  Digt: 

»The  begger  blusheth  scarlet  red, 
And  straight  againe  as  pale  as  lead. 


1)  Ligeledes  i  Love's  Labour's  Lost,  I,  2&IV.  1.  og  King  Richard 
the  Second,  V,  3. 

2)  Første  Serie,  anden  Bog,  S.  93. 


I 

But  not  a  word  at  all  she  said, 

She  was  in  such  amaze. 
At  last  she  spake  with  trembling  voyce, 
And  said,  O  king,  I  doe  rejoyce 
That  you  wil  take  me  for  your  choyce, 
And  my  degree's  so  base.« 


Tiggersken  hører  til  en  lille  Gruppe  af  Sange,  af 
hvilke  Et  Farvel:  »Flow  down,  cold  rivulet,  to  the  Sea« 
og  den  navnløse  Sang,  der  begynder  med  Linierne: 

»Break,  break,  break, 
On  thy  cold  gray  stones,  O  Sea!^ 

med  Rette  ere  de  berømteste.  Disse  rørende  Vers  for- 
tælle ikke  nogen  Begivenhed;  som  et  ufrivilligt  Suk,  en 
stille  Taare,  røbe  de  Hjertets  tavse  Sorg.  Vi  læse  imel- 
lem de  malende  Linier.  En  Kunstner  som  Frank  Dick- 
see  finder  Stof  deri  til  et  Billede.    Ord  som: 

»—O  for  the  touch  of  a  vanish'd  hånd, 
And  the  sound  of  a  voice  that  is  still!« 

give  Genlyd  i  hans  Sjæl,  og  Digterens  næppe  udtalte 
Tanke  faar  Form  og  Farve.  Det  er  ikke  en  Illustration 
til  Sangen,  han  maler,  men  han  inspireres  deraf. ^)  Paa 
Dansk  er  den  smukt  oversat  af  Caralis  {Hundrede  Digte^ 
S.  62). 

De  andre  af  disse  Sange  ere  ^Move  eastward,  happy 
earth^^  ^Come  not,  ivlien  1  am  dead«  og  Digterens  Sang. 
Foruden  disse  indeholder  dette  Afsnit  et  lille  Fragment 
Ørnen,  nogle  smukke  Vers  Til  E.  L.  (Landskabsmaleren 
og  Forfatteren  Edward  Lear)  samt  et  Par  komiske  Digte : 


Billedet,  der  kaldtes  Memories,  var  udstillet  paa  Academy  1886 
(Kat.  No.  374);  de  anførte  Linier  havde  Kunstneren  sat  som 
Motto.  I  et  andet,  større  og  betydeligere  Maleri,  udstillet 
sammesteds  1883  (Kat.  No.  232)  har  Mr.  Dicksee  ladet  sig 
inspirere  af  Tennysons  Vers:  »Too  late,  too  late!  ye  cannot 
enter  now«.    (Idylls  of  the  King:  Ouinevere,  S.  458,  Sp.  2). 

Amphion,  der  falder  lidt  ubetydeligt,  og  det  med  rette 
ansete  Will  Waterproofs  lyriske  Monolog,  inspireret  af 
Tennysons  Besøg  i  den  (nu  nedrevne)  berømte  Restau- 
ration i  Fleet  Street  The  Cock  Tavern. 

Jeg  har  gjennemgaaet  English  Idylls  and  other 
Poems  saa  udførligt,  dels  fordi  det  har  været  mig  en 
Glæde  at  dvæle  ved  disse  Digte,  der  efter  et  halvt  Aar- 
hundredes  Forløb  endnu  næppe  have  mistet  noget  af 
deres  friske  Skønhed,  dels  fordi  de  synes  mig  at  give 
et  mere  fuldstændigt  Billede  af  Tennysons  Forfatterper- 
sonlighed end  nogen  af  de  andre  Samlinger. 


ANDET  AFSNIT. 


Enoch  Arden,  and  other  Poems.     Lucretius. 
The  Princess. 

I. 

Enoch  Arden.  —  Omrids  af  Handlingen.  —  En  Skildring  af  den 
tavse  Sorg.  —  Teknisk  Fuldkommenhed.  —  Bækken.  —  Aylmer's 
Field.  —  Analyse  af  Digtet.  —  Forfatterens  Vilkaarlighed.  —  Land- 
skabsbilleder. —  Kystdrømme.  —  Dissenter-Præsten.  —  Lucretius.  — 
Laan  fra  klassiske  Forfattere. 


idet  jeg  følger  den  Orden,  som  Digteren  har  fulgt 
i  eet-Binds  Udgaven  af  sine  Værker,  skal  jeg  i  dette 
Afsnit  omtale  Enoch  Arden,  Bækken,  Aylmer's  Field, 
Kystdrømme,  Lucretius  og  Prinsessen.  Det  vil  dog  være 
nødvendigt  at  bemærke,  at  Tennyson  her  fuldstændig 
har  brudt  den  kronologiske  Orden,  og  at  disse  Digte  til- 
høre højst  forskeUige  Perioder  i  hans  Liv.  Det  sidst- 
nævnte er  det  ældste  og  udkom  i  1B47,  medens  det 
yngste,  Lucretius,  er  fra  1868. 

Enoch  Arden  udkom  1864,  da  Digteren  var  55  Aar 
gammel.  Det  er  en  Idyl,  som  i  vor  Tid  kun  Tennyson 
kunde  skrive  den.  Handlingen,  der  skal  grunde  sig  paa 
en  virkelig  Begivenhed,    er   saa  hdet  indviklet   som  vel 

muligt;  de  faa  Personer,  der  omtales,  staa  ikke  højt 
paa  Samfundets  Rangstige,  og  deres  Historie  er  fortalt 
jævnt  og  simpelt.  Men  hvor  fængsles  vi  ikke,  alt  som 
Fortællingen  skrider  frem! 

For  hundrede  Aar  siden  levede  der  i  en  lille  Havne- 
stad tre  unge  Mennesker,  som  havde  kendt  hinanden 
fra  de  vare  smaa:  den  raske  Sømand  Enoch  Arden, 
Philip  Ray,  Møllerens  eneste  Søn,  og  den  unge  Pige 
Annie  Lee.  De  to  Venner  elskede  begge  deres  Barn- 
doms Legekammerat,  og  Enoch  talte,  men  Philip  elskede 
i  Tavshed.  Saa  bleve  Enoch  og  Annie  Mand  og  Hustru, 
da  han  var  en  og  tyve  Aar  gammel,  og  de  levede  sam- 
men i  syv  lykkelige  Aar.  De  fik  en  lille  Pige  og  to 
Aar  efter  en  Dreng,  og  Enoch  arbejdede  tidligt  og  silde, 
for  at  han  kunde  give  sine  Børn  en  bedre  Opdragelse, 
end  den  han  eller  hans  Hustru  havde  kunnet  faa.  Saa 
skete  det  en  Dag,  at  han  faldt  ned  fra  Masten  og  bræk- 
kede Benet.  Han  laa  længe  syg,  og  Fattigdommen 
stjal  sig  ind  i  deres  Bo.  Paa  denne  Tid  fødte  Annie 
atter  en  Søn,  et  lille  sygeligt  Barn,  og  Enoch  saa  med 
Rædsel  dem,  der  vare  hans  Hjerte  nærmest,  udsatte  for 
Nød.  Nat  og  Dag,  medens  han  laa  bunden  uvirksom 
til  sit  Leje,  tyngede  dette  paa  ham.  Saa  kom  en  Skibs- 
fører, der  kendte  ham  og  vidste,  hvad  han  var  værd, 
og  tilbød  ham  Plads  som  Baadsmand  om  Bord  i  sit 
Skib,  der  nogle  Uger  senere  skulde  rejse  til  Kina.  Til 
den  Tid  vilde  Enoch  være  rask,  og  han  tog  straks 
imod  det  gode  Tilbud:  al  Udsigt  til  Fattigdom  var  jo 
dermed  forsvunden.  Han  vilde  sælge  sin  Baad,  og  for 
de  indkomne  Penge  vilde  han  etablere  Annie  i  en  lille 
Forretning,  hvor  hun  kunde  sælge  alle  Slags  Smaating, 
som  Søfolk  bruge.  For  første  Gang  siden  deres  Bryllup 
satte  Annie  sig  imod  hans  Villie  og  søgte  at  holde  ham 
tilbage,  men  Enoch,  der  saa  Frelse  for  dem  alle,  naar 
blot   han  rejste  bort,   vilde  ikke  opgive  sin  Plan.     Og 

Tffge,  før  hun  tænkte  det. 

Saa  drog  han  bort,  og  Annie  skulde  sørge  for  sig 
og  Børnene  saa  længe.  Men  hun  forstod  sig  kun  slet 
paa  Forretninger,  og  Sorgen  tyngede  bestandigt  paa 
hendes  Sind.  Hendes  yngste  Dreng  blev  svagere  for 
hver  Dag,  og  efter  en  lille  Tids  Forløb  døde  Barnet. 
Saa  kom  Philip  til  hende  i  hendes  store  Nød,  og  ved 
ethvert  Middel  søgte  han  at  trøste  og  hjælpe  hende. 
Han  talte  til  hende  om,  hvorledes  Enochs  Ønske  altid 
havde  været  at  give  Børnene  en  god  Opdragelse,  og 
bad,  om  han  maatte  sende  dem  i  Skole.  Efter  nogen 
Vaklen  tog  Annie  imod  hans  Tilbud,  og  lidt  efter  Hdt 
lykkedes  det  Philip  ved  saadanne  Gaver,  som  ikke 
kunde  saare  hendes  Stolthed,  ved  betænksom  Omhu  paa 
alle  Maader,  at  hjælpe  hende  i  hendes  ulykkelige  Stil- 
ling. Men  der  gik  lange  Tider  hen,  og  hun  hørte  intet 
fra  Enoch.  Philip  kom  kun  sjældent  til  hende,  for  at 
Folk  ikke  skulde  finde  noget  at  tale  om,  men  Børnene 
kom  hyppigt  til  Møllen  og  elskede  Philip  som  deres 
Fader. 

Paa  denne  Maade  gik  ti  Aar,  og  alt  Haab  om 
Enochs  Tilbagekomst  var  svundet  bort.  Saa  talte  Philip 
til  Annie  og  fortalte  hende  om  sit  Livs  tavse  Kærlighed. 
Og  hun  svarede:  »Kan  man  elske  to  Gange?  Kan  du 
nogensinde  blive  elsket  som  Enoch ?<:  —  »Jeg  er  tilfreds,« 
lød  Philips  Svar,  »med  at  blive  elsket  lidt  mindre  end 
Enoch.«  Saa  græd  hun,  halv  angst,  og  bad  ham  vente. 
Om  nu  dog  Enoch  kom  tilbage !  Et  Aar  var  ikke  saa 
lang  Tid  —  om  et  Aar  vilde  hun  ægte  ham.  Men  da 
det  Aar  var  gaaet,  bad  hun  ham  atter  vente,  og  Maaned 
efter  Maaned  svandt  hen.  Men  hans  Sorg  pinte  hende; 
hendes  unge  Datter  og  hendes  Søn  hang  ved  Philip,  og 
hvor  var  det  muligt,  at  Enoch  endnu  skulde  være  i 
Live?  Saa  gav  hun  efter  for  hans  Bøn,  og  de  fejrede 
deres  Bryllup.     I  Begyndelsen  af  deres  Ægteskab  pintes 

hun  endnu  ofte  ved  Mindet  om  Enoch,  men  da  hun 
atter  blev  Moder,  tabte  denne  Følelse  sig  efterhaanden, 
og  deres  Hjem  var  lykkeligt. 

Men  Enoch  var  ikke  død.  Det  Skib,  med  hvilket 
han  sejlede,  strandede,  og  kun  han  og  to  andre  af  Be- 
sætningen bleve  frelste  paa  en  øde  0.  Kammeraterne 
døde,  og  Aar  efter  Aar  levede  Enoch  alene.  Stedet  var 
rigt,  og  han  fandt  let  sin  Føde;  men  han  glemte  næsten 
at  tale,  han  levede  som  det  vilde  Dyr.  Endehg  lagde 
et  Skib  til  for  at  søge  Vand,  og  han  blev  funden  og 
bragt  om  Bord.  Man  plejede  ham  og  gav  ham  Klæder 
og  førte  ham  til  hans  Hjem.  Det  Hus,  hvor  han  havde 
boet,  stod  tomt,  og  han  tænke :  hun  er  død,  eller  død 
for  mig. 

Saa  opsøgte  han  et  Logi,  der  tidligere  havde  været 
søgt  af  Søfolk,  men  hvor  nu  kun  faa  toge  ind.  Den 
gamle  Værtinde  kendte  ham  ikke;  ingen  kendte  ham. 
Lidt  efter  lidt  ledte  han  Samtalen  hen  paa  Annie  og 
sig  selv,  og  Konen  fortalte  ham  alt  —  om  Philips  lange 
Kærlighed  og  hans  Omsorg  for  Annie  og  Børnene,  om 
hvorledes  Annie  havde  hængt  ved  Enoch  og  holdt  fast 
ved  Haabet,  til  alt  Haab  var  ude,  og  længe,  længe  efter. 
Og  saa  hørte  han  om  deres  Bryllup  og  den  Lykke,  de 
havde  fundet  efter  de  lange,  sørgelige  Aar.  Men  Enoch 
røbede  ikke  ved  noget  Ord,  hvem  han  var.  Blot,  da 
hun  sluttede  og  sagde:  »Enoch,  stakkels  Mand,  led  Skib- 
brud og  døde«,  rystede  han  paa  sit  graa  Hoved  og 
gentog  mumlende  hendes  sidste  Ord:  »led  Skibbrud  og 
døde.« 

Men  han  længtes  efter  at  se  Annie  —  blot  han 
kunde  se  hendes  Ansigt  endnu  en  Gang  og  vide,  at 
hun  var  lykkelig!  Og  denne  Tanke  hjemsøgte  ham 
atter  og  atter,  og  en  trist  November  Aften  listede  han 
sig  ned  til  Philips  Hus.  Bag  ved  Huset  laa  en  lille 
Have,  og  der  stod  han  i  Mørket  og  saa  ind.  Philip  sad 
med  det  lille  Barn  paa  sine  Knæ  —  hendes  og  PhiKps 

I^Hbrn  —  og  han   saa   sin  egen  Datter,   lys  og  høj   som 

T^nnie,   da   hun  var  i  hendes  Alder,    og  hun  bøjede  sig 

over    sin    anden  Fader  for  at  lege   med  den    lille;    og 

Moderen   saa   glad  fra  den  ene  til  den  anden,    medens 

I  ^Sønnen  stod  ved  Siden  af,  sund  og  stærk  og  munter. 
^m  Saa  listede  han  sig  sagte  bort  —  uset,  uhørt.  Og 
Hledens  han  vaklede  tilbage,  var  der  kun  een  Tanke, 
der  stod  klart  for  ham  i  al  hans  Smerte:  aldrig  maatte 
hun  vide,  at  han  var  i  Live.  Og  denne  Tanke  holdt 
ham  oppe.  Han  begyndte  at  arbejde  for  Fiskerne  med 
at  gøre  deres  Net  i  Stand,  han  hjalp  med  at  losse  og 
lade ;  men  han  arbejdede  uden  Haab,  gammel  før  Tiden. 
Saaledes  gik  et  Aar.  Sorgen  tærede  paa  hans  Liv. 
Han  kunde  ikke  mere  forlade  sin  Bolig  —  saa  sad  han 
hele  Dagen  i  en  Stol  —  til  sidst  var  han  bunden  til 
Sengen.  Da  tænkte  han:  Naar  jeg  er  død,  maa  hun 
faa  at  vide,  at  jeg  har  elsket  hende  til  det  sidste. 

Saa  betroede  han  sig  til  sin  gamle  Værtinde,  og 
da  hun  havde  aflagt  Tavshedsløfte,  fortalte  han  hende 
hele  sin  sørgelige  Historie.  Naar  han  var  død,  skulde 
hun  lade  hans  Børn  komme  til  ham  for  at  se  ham, 
hvis  de  vilde;  men  Annie  maatte  ikke  komme,  at  ikke 
Synet  af  ham  skulde  forfølge  hende  senere  i  Livet.  Og 
han  velsignede  hende  og  Børnene  og  Philip,  »der  aldrig 
havde  villet  andet  end  det  gode.« 
Tre  Dage  efter  var  han  død. 

Saaledes  omtrent  er  det  tørre  Omrids  af  Historien, 
men  hver  lille  Scene  er  af  Digteren  fortalt  med  den  sar- 
teste Kunst  og  dyb,  ægte  menneskelig  Følelse.  Ligesom 
i  hine  Smaasange,  jeg  har  omtalt  i  forrige  Afsnit,  saa- 
ledes er  det  ogsaa  her  den  tavse  Sorg,  han  skildrer: 
hos  Philip,  der  lider  gennem  de  mange  Aar,  hos  Annie, 
der  venter  og  haaber  imod  alt  Haab,  og  sidst  og  størst 
hos  Enoch.  Og  med  hvilket  teknisk  Mesterskab  er  ikke 
Historien  fortalt:  Til  den  idylliske  Skildring  af  den  lille 
engelske  Havnestad,    hvor  Børnene    lege,    svarer  i  den 

anden  Halvdel  af  Fortællingen  Beskrivelsen  af  det  jor- 
diske Paradis,  hvor  Enoch  henlever  Aar  efter  Aar  i  En- 
somhed. Til  den  Scene,  hvor  PhiHp  i  stum  Smerte  bliver 
Vidne  til  de  elskendes  Lykke,  da  de  paa  Nøddeturen 
have  fundet  hinanden,  faa  vi  henimod  Digtets  Slutning 
det  gribende  Sidestykke,  da  Enoch  ude  fra  den  mørke 
Have  ser  Philips  Hjem,  bygget  paa  hans  forspildte  Lykke. 
I  den  første  Halvdel  af  Digtet  høre  vi  om  Enochs  ømme 
Omsorg  for  Annie,  før  han  rejser;  senere  følger  den  til- 
svarende Beskrivelse  af  Phihps  Besøg  hos  hende  for  at 
bringe  hende  Hjælp.  Men  vi  trættes  ikke  derved  som 
ved  en  Gentagelse';  vi  føle  ikke  dette  som  noget  »lavet« ; 
vi  mærke  næppe  den  Kunst,  der  ligger  bag  ved,  uden 
gennem  det  Skønhedsindtryk,  som  det  symmetriske  altid 
efterlader. 

Digtet  er  oversat  paa  Dansk  af  A.  Munch  (tredie 
Udgave  1882). 

Bækken  er  fra  1855.  Det  er  ogsaa  en  Idyl,  men  i 
Tone  og  Tanke  er  den  vidt  forskellig  fra  Enoch  Arden: 

Den  midaldrende  Laurence  Aylmer  sidder  paa  en 
Stænte  nær  ved  den  sladrende  Bæk,  og  medens  den 
muntre  Rislen  lyder  i  hans  Øre,  vækkes  Minder  hos 
ham  om  gamle  Dage  og  gamle  Venner,  der  have  van- 
dret paa  dette  Sted.  Ungdomskammeraten  Edmund, 
Digteren,  hvis  Støv  nu  hviler  i  Itahen  —  Philip  Willows, 
den  snaksomme  Forpagter, 

»Poor  Philip,  of  all  his  lavish  waste  of  words 
Remains  the  lean  P.  W.  on  his  tomb«  — 

Og  Forpagterens  Datter  Katie  —  aah,  hvor  tydelig  staar 
hun  ikke  for  ham  endnu!  Og  hendes  Forlovede,  James: 
der  var  en  Gang  en  lille  Kurre  paa  Traaden  imellem 
dem,  og  Forsoningen  kunde  ikke  komme  i  Stand,  for 
hver  Gang  den  unge  Mand  kom,  begyndte  Faderen  en 
af  sine  lange  Historier ;  det  var  umuligt  for  dem  at  blive 
alene !     Og  han  mindes  den  hele  Scene,  hvorledes  Katie 

»—  men  may  come  and  men  may  go, 
But  I  go  on  for  ever.« 

gamle  —  en  Time  —  blot  en  halv  —  og  lade  ham  tale, 
medens  hun  og  James  bleve  gode  Venner  igen.  —  Nu 
er  hun  langt  borte;  hun  rejste  med  sin  James  til  en  af 
de  australske  Øer.  Og  Bækkens  Rislen  former  sig  i 
Ord,  lette   og  melodiske,  og  dens  sagte  Nynnen  slynger 

Isjg  ind  imellem  hans  Tanker :  Slægter  komme,  og  Slægter 
Ma,  men  den  vandrer  sin  evige  Vej  mod  Floden  — 
I 
pn  lille  Idyl  slutter  med  Aylmers  uventede  Møde  med 
Katies  Datter.  Han  har  intet  hørt  om  deres  Tilbage- 
komst til  Hjemmet.  Nu  er  hun  i  samme  Alder  som 
Moderen,  da  de  droge  bort,  og  Tennyson  maler  hende 
for  os  med  al  den  friske  Ynde,  hans  fine  Pensel  ejer  — 
saa  levende  og  saa  kønt. 

Dette  Digt  er  en  Ubetydelighed,  sammenlignet  f.  Eks. 
med  Enoch  Arden.  Men  det  er  af  den  Slags  Ubetyde- 
ligheder, som  kun  den  store  Kunstner  kan  skabe.  Det 
vækker  hos  os  den  samme  Følelse  af  umiddelbar  Glæde, 
den  samme  milde  Stemning,  som  den  virkehge  Bæk  ude 
i  Skoven,  naar  vi  sidde  halvt  drømmende  og  lytte  til 
dens  Rislen. 

Det  er  da  ogsaa  en  virkelig  Bæk  i  Digterens  Føde- 
egn, der  har  inspireret  ham,  og  hvis  melodiske  Sladren 
lyder  gennem  flere  af  hans  Arbejder  (T/ie  Miller''s 
Daughter,  Maud,  osv.).  »Philips  Forpagtergaard«  eks- 
isterer endnu;  men  om  der  nogensinde  har  været  en 
PhiHp  eller  Katie  vides  ikke.  i) 

Den  tragiske   Fortælling  Aylmer''s  Field   blev  trykt 


1)  Mt.  John  Cuming  Walters  helliger  Bækken  et  helt  Kapitel  (VI) 
i  sin  Bog  In  Tennyson  Land.  Se  ogsaa  P.  Anderson  Graham: 
Lord  Tennyson's  Childhood  {The  Art  Journal  1891,  S.  16—17) 
og  nærværende  Afhandling  S.  7 — 8. 

første  Gang  i  samme  Bind  som  Enoch  Arden  og  skal 
lige  som  denne  grunde  sig  paa  en  virkelig  Begivenhed.  ^) 
Forfatteren  henlægger  Handlingen  til  1793.  Det  er  en 
Kærlighedshistorie  mellem  to  unge  Mennesker  af  forskel- 
lig Stand:  hun,  adelig,  af  den  fornemme  Slægt  Aylmer, 
den  gamle  Stammes  sidste  Skud;  han,  af  borgeriig  Fa- 
milie, Jurist  og  Broder  til  Sognepræsten,  den  unge 
Piges  Legekammerat  i  Barndomsaarene,  hendes  bestan- 
dige Ledsager  gennem  deres  første  Ungdom,  naar  han 
i  Ferierne  besøgte  Præstegaarden.  Og  nu  elskede 
Leolin  Averill  og  Edith  hinanden. 

Aldrig  var  det  faldet  hendes  Forældre  ind,  at  denne 
frie  og  uhindrede  Omgang  kunde  lede  til  et  saadant 
Besultat.  I  tredie  Slægtled  havde  Averill  fulgt  Averill 
i  Præstegaarden,  som  Aylmer  fulgte ,  Aylmer  paa  Herre- 
sædet, og  bestandig  havde  de  to  Familier  været  knyttede 
til  hinanden  ved  Venskabets  Baand.  Der  skete  ingen 
Forandringer  i  denne  Egn  — 

»En  Egn  med  Humle,  valmublandet  Kom, 
en  søvnig  Egn,  hvor  samme  Hjul  fordybed 
Aar  efter  Aar  det  samme  gamle  Vognspor, 
hvor  intet  uden  Bækken  havde  travlt, 
hvor  fast  den  hele  Landsby  bar  eet  Navn  — « ^) 

og  Haarene  vilde  have  rejst  sig  paa  den  mægtige  Mands 
Hoved  ved  Tanken  om  en  Forbindelse  mellem  hans 
Datter  og  Præstens  Broder — »saa  søvnig  var  Egnen«. 


^)  Det  var  Billedhuggeren  Mr.  Woolner,  der  fortalte  Tennyson 
Historien.  »Det  er  karakteristisk  for  den  Maade,  hvorpaa  han 
arbejdede,  at  han  ikke  var  tilfreds  med  det  nøgne  Omrids, 
men  forlangte,  at  Vennen  skulde  give  ham  en  omstændelig 
Beretning  om  alle  Enkeltheder.«  Arthur  Waugh:  Alfred  Lord 
Tennyson,  S.  190. 

2)  F.  L.  Mynsters  Oversættelse:  Alfred  Tennysons  Kystdrømme 
og  Aylmersfield,  S.  33.     Det  følgende  Citat  sammesteds  S.  66. 


Aylmer's  Field.  86 

De  unge  vidste  næppe  selv,  at  de  elskede  hinanden ; 
(en  hele  Omegnen  vidste  fuld  Besked,  og  da  en  Nabo 
Dag  besøgte  Sir  Aylmer,  fik  ogsaa  han  Underretning 
ferom.  Han  afviste  fornemt  enhver  Tanke  om  en  saa- 
Tan  Mulighed,  men  da  den  fremmede  var  borte,  brød  al 
hans  Lidenskab  løs  over  Datteren  og  LeoUn:  den  unge 
Mand  forvises  fra  Herregaarden  paa  den  plumpeste 
Maade;  hun  indespærres  og  bevogtes,  tvinges  til  at 
modtage  den  ene  fornemme  Frier  efter  den  anden  og 
behandles  med  stedse  større  Haardhed.  Det  lykkes 
LeoHn  at  veksle  nogle  Breve  med  hende  ved  Hjælp  af 
en  lille  fattig  Krøbling,  men  Drengen  bliver  greben  og 
truet  til  at  bringe  Brevene  til  Sir  Aylmer. 

Til  sidst  synker  hun  sammen  under  Byrden: 

»—  hvor  hun  gik  og  stod,  blev  hun  bevogtet, 
og  der  var  sat  en  Spejder  til  at  vogte 
den  spejdende,  og  Baronetten  selv, 
hvis  Vrede  tiltog  med  hvert  Brev,  han  læste, 
bevogtede dem  alle.« 

Aldrig  hører  hun  et  venligt  Ord;  man  forbyder  hende 
at  besøge  de  fattige;  i  tyve  Maaneder  faar  hun  ingen 
Efterretning  fra  Leolin.  Saa  tæres  hun  hen  af  Feber 
og  dør  med  hans  Navn  paa  Læben. 

Paa  dette  Punkt  støtter  Tennyson  sig  til  Mulig- 
heden af  en  sympatetisk  Forbindelse  mellem  Sjælene, 
uden  Hensyn  til  Afstand.  Om  Natten,  i  det  ØjebHk 
Edith  dør,  vaagner  Leolin  i  London  med  et  skingrende 
Skrig:  Ja,  Edith,  ja!  —  Og  da  man  næste  Dag  kommer 
for  at  bringe  ham  den  sørgelige  Efterretning  fra  Hjem- 
met, ligger  han  død,  dræbt  med  egen  Haand. 

Præsten  rejser  til  London  for  at  drage  Omsorg,  for 
den  døde  og  vender  tilbage,  ældet  af  Sorg.  Han  er 
ugift,  femten  Aar  ældre  end  Broderen ;  han  havde  været 
som  en  Fader  for  Leolin.  Ediths  Moder  sender  Bud  til 
ham  —  nedbøjet  som  han  er  ved  de  to  uhyggelige  Døds- 

fald  —  og  beder  ham  tale  den  næste  Søndag  over  hendes 
Barn.  Dagen  oprinder  mørk  og  trist.  Kirken  er  fuld 
af  sortklædte  Tilhørere,  og  Præsten  staar  paa  Præke- 
stolen, højt  over  Menigheden;  det  grønlige  Skær  gennem 
de  høje,  smalle  Vinduer  gør  hans  blege  Aasyn  endnu 
blegere;  saa  dækker  han  Ansigtet  med  sine  Hænder  og 
staar  længe  tavs.  Endelig  oplæser  han  Teksten:  -»Se, 
eders  Hus  skal  lades  eder  øde.«  (Matth.  23,38).  Under 
den  gribende  Tale  besvimer  Ediths  Moder  med  et  højt 
Skrig  og  maa  bæres  ud  af  Kirken.  Baronetten  følger 
hende,  stolt  og  stiv,  men  i  Kirkegangen  vakler  han  og 
maa  holde  sig  fast  ved  Stolene,  til  han  naar  Døren. 

Den  barnløse  Moder  døde  en  Maaned  efter. 
Sir  Aylmer  levede  endnu  i  to  Aar,  nedbrudt  paa  Aand 
og  Legeme;  det  eneste,  han  kunde  sige,  var  Ordet: 
øde/  —  Han  vandrede  om  som  en  levende  Død.  Dåden 
anden  Jul  kom,  fulgte  han  Hustru  og  Barn  i  Graven. 
Og  snart  efter  blev  den  gamle  Herregaard  reven  ned ; 
Skovene  bleve  udstykkede  til  Forpagtergaarde  —  og 
hvor  de  to  lagde  Planer  til  deres  Datters  Lykke,  færdes 
nu  kun  de  vilde  Dyr:  alt  er  aaben  Mark. 

Tennyson  bevæger  sig  i  denne  Fortælling  paa  et 
noget  andet  Omraade  end  i  de  tidligere  omtalte  Ar- 
bejder. Der  hviler  en  tung  Stemning  over  hele  Digtet; 
det  virker  paa  os  ved  sin  Uhygge,  men  vækker  ikke  vor 
Sympati:  vi  tro  ikke  rigtig  paa  Historien.  Digteren  an- 
tyder i  Indledningen,  at  den  graahaarede  Krøbhng,  hvem 
Historien  skyldes,  er  identisk  med  den  stakkels  Dreng  i 
Digtet,  som  bar  Bud  imellem  de  elskende.  Men  For- 
tællingen mangler  Virkelighedspræget  —  det  poetiske 
Virkehghedspræg.  Disse  Forældre,  der  i  tomt  Hovmod 
hellere  se  deres  eget  Barn  dø  end  tillade  hende  at  gifte 
sig  med  en  borgerlig  Mand,  som  de  selv  agte  og  holde 
af,  og  som  er  hendes  Lige  i  enhver  Henseende  undtagen 
i  fornem  Fødsel,  ere  muligvis  historiske  Personer,  men 
i  Fortællingen  staa  de  ikke  for  os  som  saadanne.     Det 

er  ikke  lykkedes  Digteren,  at  faa  det  menneskelige  frem 
hos  denne  raa  Fader  og  ynkelige  Moder,  og  vi  forstaa 
ikke,  at  Edith  kan  have  saadanne  Forældre.  Vi  føle 
Forfatterens  Vilkaarlighed  gennem  Skildringen. 

Det  voldsomme  i  Fortællingen  gør  en  ikke  ringe 
Effekt,  især  i  Beskrivelsen  af  den  uhyggelige  Guds- 
tjeneste. Helt  ud  fuldendt  ere  de  to  smaa  Landskabs- 
billeder, som  Digtet  indeholder,  i  Begyndelsen  Beskri- 
velsen af  den  »søvnige«  Egn  rundt  om  Herresædet,  og 
i  Slutningen  Billedet  af  det  samme  Sted,  da  Borgen  er 
reven  ned,  og  Landet  rundt  om  ligger  øde.  Der  er 
noget  stort  i  Skildringen  af  Præstens  Sorg,  men  den 
triste  Historie  evner  ikke  at  løfte  Sindet;  trods  de 
skønne  Enkeltheder  virker  Helheden  tungt. 

Kystdrømme  [Sea  Dreams)  blev  trykt  første  Gang  i 
Macmillan's  Magazine,  Januar  1860.  Dette  Digt  fortæller 
om  en  Kontorist  og  hans  Hustru,  der  med  deres  lille 
Datter  rejse  til  Kysten,  for  at  Barnet  kan  genvinde  sit 
Helbred.  Manden  arbejder  til  daglig  i  en  Forretning  i 
City;  hans  Løn  er  ussel,  og  den  lille  Sum  Penge,  han 
har  sparet  sammen  ved  tolv  Aars  Slid,  er  fralokket  ham 
af  en  hyklersk  Svindler,  der  ved  store  Løfter  har  faaet 
ham  til  at  købe  værdiløse  Aktier  i  en  peruviansk  Mine. 
Medens  de  opholde  sig  ved  Kysten,  hører  Konen,  at 
denne  Person  er  død,  og  Digtet  fortæller,  hvorledes  hun 
søger  at  faa  Manden  til  at  tilgive  ham  den  Slethed,  han 
har  begaaet  imod  dem.  Som  saa  ofte  hos  Tennyson  er 
det  mindre  Historien  selv  end  den  Maade,  hvorpaa  den 
er  fortalt,  som  vækker  vor  Interesse.  I  Kystdrømme 
er  der  ikke  blot  idylliske  Scener  af  stor  Skønhed  —  især 
den  yndefulde  Skildring,  da  Moderen  om  Natten  søger 
at  bringe  det  lille  Barn  til  Ro,  hvor  dog  Vuggevisen  selv 
tiltaler  mig  mindre  —  men  »Drømmene«  ere  fortalte 
med  stor  Fantasi,  og  der  er  en  kraftig  Satire  i  Billedet 
af  Dissenter-Præsten,    som  i  Stedet  for  at  præke   »den 

simple  Kristendom  for  simple  Folk«  tordner  fra  Præke- 
stolen, medens  Menigheden  lytter  angst  og  bange: 

y> Voldsomt  ud  han  slog, 

og  skreg  med  hævet  Arm  og  vældig  Røst: 

»Saadan!  Med  saadan  Vælde!«  som  om  han 

med  Aabenbaringsbogens  Møllesteen 

var  selv  den  Engel,  hvorom  skrevet  staar: 

»Med  saadan  Vælde  Babylon  skal  kastes 

^i  Havet  ud!     Og  da!  — da  kommer  Enden!*« ') 

Ogsaa  Lucretius  blev  trykt  første  Gang  i  Macmil- 
Ictn's  Magazine,  i  Heftet  for  Maj  1868.  T.  Lucretius 
Carus,  som  levede  paa  Ciceros  Tid,  var  Forfatter  til  et 
didaktisk  Digt  i  seks  Sange,  der  under  Titelen  De  Rerum 
Natura  giver  en  Fremstilling  af  Epikurs  Lære.  Om 
hans  Liv  gives  der  forskellige  Beretninger;  men  hvad 
der  med  Vished  kan  siges  er  saa  hdt,  at  Meisling  mener 
at  kunne  sammenfatte  det  i  de  faa  Ord:  han  levede, 
digtede  og  døde.  2)  Om  hans  Død  ved  man  næppe  mere 
end  om  hans  Liv.  Een  Beretning  gaar  ud  paa,  at  hans 
Hustru,  Lucilia,  for  i  højere  Grad  at  vinde  hans  Kær- 
lighed, gav  ham  en  Elskovsdrik,  der  berøvede  ham  For- 
standen og  til  sidst  bragte  ham  til  at  begaa  Selvmord. 
Det  er  denne  Fortælling,  som  danner  Grundlaget  for  Ten- 
nysons  Arbejde,  i  hvilket  Digteren  i  betydelig  Udstræk- 
ning støtter  sig  til  klassiske  Værker,  først  og  fremmest 
til  selve  De  Rerum  Natura.  De  direkte  Laan  ere  sam- 
lede af  Mr.  Churton  Collins  i  hans  Illustrations  of  Ten- 
nyson,  et  Værk,  der  paa  hver  Side  bærer  Vidne  om 
Forfatterens  omfattende  Litteraturkundskab.     I  den  sidste 


^)  F.  L.  Mynsters  Oversættelse,  S.  7.  (Sammenlign  Joh.  Aabenb. 
18,  21). 

^)  Digte  fra  Oldtiden,  oversatte  og  oplyste  ved  S.  Meisling,  S.  IV. 
I  dette  Værk  findes  en  poetisk  Gengivelse  af  de  første  to 
Sange  af  den  gamle  Forfatters  Digt  tilligemed  en  litteratur- 
historisk Indledning  og  filologiske  Anmærkninger. 

de  paa  dette  Sted  fremdragne  Paralleller  sammen- 
stiller han  en  Linie  af  Tennysons  Beskrivelse  af  Lukre- 
tius's  Selvmord: 

Thus,  thus:  the  soul  flies  out  and  dies  in  the  air« 

med  Virgils  Beskrivelse  af  Didos  Selvmord  {Æneiden, 
IV,  660) 

»SJc,  sic  juvat  ire  sub  umbras  — « 

med  Tilføjelse  af,  at  Tennysons  Vers  aabenbart  er  in- 
spireret heraf,  og  at  det  gentagne  thus  og  sic  antyder 
de  efter  hinanden  følgende  Dolkestik.  ^)  Det  synes  mig 
imidlertid,  at  Tennysons  gentagne  thus  er  et  saa  natur- 
ligt Udtryk  paa  dette  Sted,  at  det  næppe  er  nødvendigt 
at  betragte  det  som  »aabenbart  inspireret«  af  Virgil. 
Det  forekommer  for  øvrigt  ogsaa  andensteds.  I  Beau- 
mont  og  Fletchers  Tlie  Maid's  Tragedy  (V,  2)  bruges 
det  samme  Udtryk  ganske  paa  samme  Maade,  Da  Evadne 
borer  Dolken  i  den  bundne  Konges  Bryst,  siger  hun: 

> Thus,  thus,  thou  foul  man, 

Thus  I  begin  my  vengeance! « 

Tennysons  Digt  er  et  ejendommeligt  Karakterbillede, 
rigt  paa  dybe  Tanker.  Det  er  et  kraftigt  og  imponerende 
Arbejde,  nærmest  i  Klasse  med  ISt.  Simeon  Stylites  og 
Ulysses]  dog  synes  det  mig,  at  disse  staa  over  Lucre- 
tiiis,  hvis  Emne  i  ikke  ringe  Grad  virker  frastødende, 
trods  den  overlegne  Kunst,  hvormed  Digteren  har  be- 
handlet det. 


')  Illustrations  of  Tennyson,  S.  77. 

II. 

Prinsessen  —  Ideen  om  et  Kvinderegimente.  —  Edmund  Spenser.  — 
Holberg  og  Stuart  Mill.  —  The  Revolt  of  man.  —  Dishai-moni  mel- 
lem det  komiske  og  det  romantiske.  —  Digtets  Indledning.  -  - 
Sangene.  —  Prinsens  Sygdom.  —  Genfortælling  af  Indholdet.  — 
Prinsessens  Karakter.  —  Sir  Artegall  og  Amazonernes  Dronning 
Radigund. 


Jb  orestillingen  om  et  Samfund,  i  hvilket  Kvinden 
indtog  Mandens  Stilling  og  omvendt,  eller  hvor  Manden 
endog  var  fuldstændig  udelukket,  kan  følges  tilbage  til 
Oldtiden  og  spiller  en  stor  Rolle  i  Litteraturen  lige  ned 
til  vore  Dage.  Filosoffer  og  Digtere  have  ofte  beskæf- 
tiget sig  med  dette  Emne,  og  da  disse  Forfattere  alle 
have  været  Mandfolk,  har  selvfølgelig  Moralen  med 
meget  faa  Undtagelser  altid  været  den  samme:  det  be- 
staaende  Forhold  imellem  de  to  Køn  er  dét  eneste 
rette;  ethvert  Forsøg  paa  at  gøre  Kvinden  til  bydende 
i  Stedet  for  lydende  eller  paa  at  stille  hende  lige  med 
Manden  er  imod  Naturens  Orden.  I  den  engelske  Litte- 
ratur høre  vi  dette  atter  og  atter.  Spenser  fortæller  i 
Faerie  Q.iieene  (Bog  V,  Canto  IV— VII)  om  et  Amazone- 
land, hvor  Kvinderegimentet  til  sidst  blev  styrtet  af 
Prinsesse  Britomart,  der  forandrede  hele  Statsindret- 
ningen, 

»The  liberty  of  women  did  repeale, 

Which  they  had  long  usurpt;  and,  them  restoring 

To  mens  subjection,  did  true  Justice  deale, 

That  all  they,  as  a  Goddesse  her  adoring, 

Her  wisedome  did  admire,  and  hearkned  to  her  loring.<c 

(Stanze  XLII). 

Naar  Shakespeares,  rigtignok  ikke  synderlig  elskværdige, 
Katharina  ikke  vil  lade  sig  sige,  saa  maa  hun  »tæmmes <, 

►den  arrige  Kvinde«    bliver  et  saadant  Mønster  paa 
^engelsk  Hustru,  at  hun  erklærer: 

»Den  Lydighed,  som  Folket  skylder  Fyrsten, 

den  samme  skylder  Kvinden  jo  sin  Husbond; 

og  er  hun  stridig,  vrippen,  tvær  og  sur, 

ulydig  mod,  hvad  han  med  Rette  byder. 

saa  er  hun  kun  en  trodsende  Rebel, 

en  Højforræder  mod  sin  milde  Heri-e. 

Jeg  blues  ved,  at  Kvinder  dumt  vil  stride, 

hvor  knælende  de  skulde  søge  Naade, 

at  de  vil  Magt  og  Herredom  begære, 

hvor  kun  de  skulde  elske,  lyde,  ære«  —  osv. 

(V,  2.    Lembckes  Oversættelse,  S.  125). 

Og  denne  Opfattelse  holder  sig  hge  ned  til  vore  Tider. 
Af  danske  Forfattere  synes  Holberg  at  have  haft  et 
aabent  Øje  for  Misforholdet  imellem  de  to  Køns  Stilling. 
Han  vil  selvfølgelig  ikke  lade  Kvinden  indtage  Mandens 
Plads  i  Samfundet,  men  han  har  set,  at  hendes  Stilling 
ikke  er  den,  som  den  burde  være.  I  Niels  Klim  (Kap. 
IX)  skildrer  han  et  Land,  hvor  Kvinderne  i  enhver  Hen- 
seende staa  for  Styret.  »LyksaHge  Europa«,  lader  han 
med  bidende  Ironi  den  forbavsede  rejsende  udbryde, 
»og  især  tre  Gange  lyksalige  Frankrig  og  England,  hvor 
det  svagere  Køn  svarer  til  sit  Navn,  hvor  Konerne  saa 
ganske  blindt  adlyde  deres  Mænds  Befalinger,  at  de 
meget  mere  synes  at  være  Maskiner  eller  Automater, 
end  med  fri  Villie  begavede  Skabninger!«  Og  straks 
efter  bruger  han  Udtryk,  der  næsten  foregribe  Stuart 
Mills  Raisonnement  i  hans  Bog  om  »Kvindernes  Under- 
kuelse«. Holberg  lader  Niels  Klim  fortælle  adskillige 
Folk,  at  Tingenes  Orden  i  dette  mærkelige  Land  aldeles 
stred  imod  Naturen.  »Men  de  paastode,  at  jeg  forvir- 
rede Sædvane  og  Indretninger  med  Naturen,  og  at  den 
foregivne  Skrøbelighed  hos  Kvindekønnet  blot  maatte 
tilskrives  Opdragelsen,  hvilket  dette  Lands  Tilstand  især 
viste,    da    man    der    fandt   Dyder    og    Sindsgaver   hos 

Fruentimmerne,  som  Mandfolkene  paa  andre  Steder 
alene  tilegne  sig.«  ^) 

Det  er  klart  at  den  komiske  Digter  vil  finde  en  vid 
Mark  for  Satiren  i  Skildringen  af  et  saadant  »bagvendt« 
Samfund.  Men  der  er  i  vore  Dage,  og  da  især  siden 
1867,  da  Stuart  Mill  udgav  sin  ovennævnte  berømte  Af- 
handling, sket  saa  mange  Forandringer,  ligesom  der  jo 
ogsaa  paa  mange  Punkter  er  vakt  en  saadan  Sympati 
for  »Kvindernes  Frigørelse«,  at  den  Forfatter,  der  vil 
behandle  Emnet  komisk,  let  vil  gribe  sig  i  at  sati- 
risere over  et  og  andet,  som  han  egentlig  slet  ikke 
finder  latterligt.  For  at  være  morsom,  maa  en  saadan 
Skildring  drives  ud  i  sine  yderste  Konsekvenser,  men 
netop  derved  taber  den  let  i  Virkning.  De  komiske 
Midler,  denne  Overdrivelse  fordrer,  komme  let  til  at 
staa  i  Misforhold  til  det  Emne,  der  behandles,  som  i 
Walter  Besants  barokke  Roman  The  Revolt  of  Man, 
hvor  vi  i  Begyndelsen  more  os  fortræff'eligt  over  Skil- 
dringen af  dette  Kvinderegimente,  men  trættes,  længe 
før  ^> Mændenes  Oprør«  bringer  alt  tilbage  i  den  rette 
Gænge.  I  Slutningen  af  Prinsessen,  i  hvilket  Digt  Ten- 
nyson  har  beskrevet  et  saadant  Kvindesamfund,  antyder 
Digteren,  hvor  vanskeligt  det  har  været  for  ham  at  fortælle 
Historien:  Mændene  vilde  have  en  burlesk  Parodi,  men 
Kvinderne  fordrede,  at  Prinsessen  skulde  være  ædel, 
uvirkelig  heroisk  og  virkelig  ophøjet,«  og  saa  søgte  For- 
tælleren at  tilfredsstille  begge  Parter,  men  opnaaede 
maaske  derved  hverken  at  tilfredsstille  sig  selv  eller  dem. 

Der  er  næppe  Tvivl  om,  at  Forfatteren  her  har  set 
rigtigt.  Det  kommer  frem  flere  Gange  i  Løbet  af  Digtet. 
Han  vil  skrive  en  Satire,  men  gribes  selv  af  det  skønne 
i  Prinsessen.s  ideelle  Stræben.  Lad  være,  at  hun  fejler, 
hun  er  dog  ikke  en  latterlig  Person,  men  en  højt  be- 
gavet,   ædel   Kvinde.     Ikke    desto    mindre   høre  hendes 


1)  Levins  Udgave  (1867),  S.  138. 

Ideer  efter  Tennysons  Anskuelse  hjemme  i  en  bagvendt 
Verden:  hun  har  kun  været  »Dronnmg  i  en  Farce <-. 
Dette  Misforhold  forstyrrer  Nydelsen  af  Fortællingen  i 
ikke  ringe  Grad,  noget,  der  er  saa  meget  mere  at  be- 
klage, som  den  i  andre  Henseender  maa  regnes  mellem 
Digterens  mest  fuldendte  Frembringelser. 

Prinsessen,  der  udkom  1847,  betegnes  af  Forfat- 
teren som  »a  medley«,  en  Blanding  af  uensartede  Be- 
standdele. En  Del  unge  Mennesker  ere  samlede  paa 
en  Herregaard  i  Anledning  af  en  landlig  Fest,  og  her 
fortælles  Eventyret  om  »Prinsessen«  af  nogle  Studenter. 
Det  er  altsaa  en  »Fortælling  i  Ramme«,  en  romantisk 
Historie  om  Riddere  og  Damer,  omsluttet  af  en  moderne 
idyllisk  Skildring  i  Tennysons  sædvanlige  Stil.  Imellem 
de  forskellige  Afsnit  af  Fortællingen  synges  der  en 
Række  smaa  Sange,  der  give  det  hele  Digt  en  stærkt 
lyrisk  Karakter,  men  idet  de  i  rent  ydre  Henseende 
bryde  Formen,  danne  de  et  musikalsk  Baand  imellem 
de  forskellige  Scener,  der  forbereder  og  stemmer  Sindet 
ligesom  den  indledende  Musik  til  en  Operas  forskellige 
Akter.  Disse  Sange  have  vakt  den  engelske  Kritiks 
højeste  Beundring,  og  sikkert  med  Rette,  Aldrig  maa- 
ske  har  en  lyrisk  Stemning  fundet  et  skønnere  Udtryk 
|d  i  disse  betagende  smaa  Vers: 

»The  splendour  falls  on  castle  walls 

And  snowy  summits  old  in  story: 
The  long  light  shakes  across  the  lakes, 
And  the  wild  cataract  leaps  in  glory. 
Blow,  bugle,  blow,  set  the  wild  echoes  flying, 
Blow,  bugle;  answer,  echoes,  dying,  dying,  dying.« 

Fortællingen  begynder  med  en  Beskrivelse  af  Helten, 
en  ung  Prins,  der  som  Barn  er  .bleven  forlovet  med 
Prinsesse  Ida.  Det  eventyrlige  i  Digtet  fremhæves  straks 
ved  en  gammel  Historie  om  en  Troldmand,  som  var 
bleven   brændt  af  en  af  Prinsens  Forfædre,    fordi   han 

ikke  kastede  nogen  Skygge;  paa  Baalet  spaaede  Trold- 
manden, at  ingen  af  Fyrsteslægten  skulde  kende  Skyggen 
fra  Virkeligheden,  og  at  en  af  denne  Stamme  engang 
skulde  kæmpe  med  Skygger  og  falde.  Den  unge  Prins 
lider  nu  af  en  besynderlig  Sygdom.  Midt  paa  Dagen, 
naar  han  taler  med  Folk  eller  beskæftiger  sig  med  sit 
Arbejde,  overfaldes  han  af  en  uhyggelig  Følelse:  det 
synes  ham,  at  han  bevæger  sig  i  en  Verden  af  Spøg- 
elser, og  at  han  selv  er  som  »Skyggen  af  en  Drøm«. 
(Se  Hamlet^  II,  2).  Heri  er  der  utvivlsomt  et  ejendomme- 
hgt  Element,  der  kunde  benyttes  med  ikke  ringe  Virk- 
ning; men  det  forekommer  mig,  at  Forfatteren  kun 
meget  uklart  antyder  Meningen:  det  er,  ligesom  dette 
Træk  kun  staar  i  en  rent  mekanisk  Forbindelse  med  Hi- 
storien uden  nogen  dybere  Tilknytning  til  Digtets  Tanke. 
Ved  Fortællingens  Begyndelse  har  det  unge  Par 
naaet  den  Alder,  da  deres  Bryllup  skal  fejres,  og  Kongen 
sender  Bud  med  kostbare  Gaver  for  at  hente  Prinsessen. 
Men  de  faa  det  Svar,  at  Prinsessen  ikke  vil  gifte  sig. 
Kongen  forbitres  højlig  og  beslutter  ved  Krig  at  tvinge 
hendes  Fader,  Kong  Gama,  til  at  holde  sit  givne  Ord. 
Men  Prinsen  bønfalder,  om  han  maa  drage  til  det  frem- 
mede Land  og  ad  fredehg  Vej  søge  at  vinde  sin  Brud. 
Kongen  vil  intet  høre  herom,,  men  om  Natten  lister 
Prinsen  sig  bort  med  to  Ledsagere,  Cyril  og  Florian,  af 
hvilke  den  første  er  en  lystig  ung  Mand,  hvis  Fader 
har  sat  sin  Ejendom  overstyr,  medens  Florian  er  Prinsens 
bedste  Ven  og  en  Broder  til  Prinsessens  kæreste  Hof- 
dame. Gama  modtager  dem  venligt,  men  mener,  at  de 
hellere  maa  opgive  deres  Foretagende.  Hans  Datter  har 
hengivet  sig  til  Videnskaberne ;  hun  digter  og  skriver  og 
har  grundlagt  et  Akademi,  hvortil  kun  Kvinder  have 
Adgang:  hver  Mand,  der  træffes  indenfor  hendes  Ene- 
mærker, straffes  med  Døden.  De  unge  Mænd  ville 
imidlertid  forsøge  deres  Lykke  og  drage  til  hendes  Borg 
forsynede  med  Breve  fra  Kongen. 


I 

Undervejs  standse  de  ved  et  Herberge,  hvor  de 
iføre  sig  Kvindedragter,  og  saaledes  forklædte  skaffe  de 
sig  Adgang  til  Prinsessens  Borg.  Beskrivelsen  af  denne 
er  et  af  Digtets  Glanspunkter.  Tennyson  kaster  et  ro- 
mantisk straalende  Lysskær  over  Slottet  og  dets  skønne 
Beboere,  blandt  hvilke  den  stolte  Prinsesse  Ida  hæver 
sig  højt  over  alle  de  andre  ved  Talent  saa  vel  som  ved 
Skønhed.  Men  bag  Borgens  Mure  er  ikke  alt  Fred  og 
Samdrægtighed.  De  to  ledende  Professorer,  Lady  Blanche 
og  Florians  Søster,  Lady  Psyche,  der  begge  ere  Enker, 
kæmpe  med  hinanden  om  Magten,  idet  Lady  Blanche, 
der  kun  er  lidet  afholdt  af  de  unge  studerende,  mis- 
under Psyche  hendes  store  Indflydelse. 

De  unge  Mænd  faa  en  god  Modtagelse,  men  Florian 
bliver  trods  Forklædningen  snart  genkendt  af  sin  Søster. 
Hun  forfærdes  over  deres  Dristighed:  ved  sin  Ed  er 
hun  forpligtet  til  at  aabenbare  deres  Køn  for  Prinsessen 
og  derved  føre  dem  i  Døden.  Det  lykkes  dem  at  be- 
rolige hende,  og  hun  gaar  til  sidst  ind  paa  at  bevare 
Hemmeligheden  til  den  næste  Dag,  medens  de  til  Gen- 
gæld love  at  flygte  om  Natten  og  gøre  alt  for  ikke  at 
bhve  opdagede  af  nogen  anden.  Men  Lady  Blanches 
unge  Datter  Melissa,  en  af  disse  sarte  Kvindeskikkelser, 
halvt  Barn,  halvt  Kvinde,  som  Tennyson  tegner  med  saa 
stort  Mesterskab,  er  tilfældig  kommen  ind  og  har  hørt 
den  skæbnesvangre  Hemmelighed.  Melissa  er  imidlertid 
Lady  Psyche  inderlig  hengiven,  trods  Moderens  Had  til 
Rivalinden,  og  lover  intet  at  røbe.  Men  de  unge  Mænd 
ere  ikke  saa  forsigtige,  som  de  skulde  være.  Prinsen 
opflammes  stedse  mere  af  Kærlighed  til  Prinsessen, 
Gyril  forelsker  sig  i  Lady  Psyche,  og  Florian  drages  af 
den  yndige  Melissa.  Lady  Blanche  kommer  paa  Sporet, 
og  mod  sin  VilHe  røber  Mehssa  den  vigtige  Hemmelighed 
for  sin  Moder,  idet  denne  udspørger  hende  og  let  gen- 
nemskuer hendes  frygtsomme  Svar.  Det  lykkes  imidler- 
tid Cyril  ved  store  Løfter  at  bestikke  Lady  Blanche  til 

at  tie,  og  de  tre  Eventyrere  deltage  med  Prinsessen  og 
alle  Akademiets  Lærere  og  Studenter  i  en  videnskabelig 
Udflugt.  Under  denne  røber  Gyril  sig  imidlertid  i  en 
kaad  Sang,  og  i  sin  Harme  forløber  ogsaa  Prinsen  sig. 
Alle  Damerne  flygte  forfærdede;  Prinsessen  styrter  med 
sin  Hest,  idet  hun  i  vildt  Ridt  vil  sætte  over  en  Bro, 
og  frelses  kun  fra  at  drukne,  ved  at  Prinsen,  trods 
Kvindedragten,  kaster  sig  i  Vandet  og  bærer  hende 
gennem  den  stærke  Strøm. 

Under  Forvirringen  se  Cyril  og  Lady  Psyche  Lejlig- 
hed til  at  undkomme;  de  andre,  der  have  forbrudt  sig 
imod  Højskolens  strenge  Love,  føres  frem  for  Prinsessen, 
og  Lady  Blanche  fører  et  meget  veltalende  Forsvar  for 
sig  selv,  i  hvilket  hun  vælter  al  Skyld  over  paa  den 
forsvundne  Lady  Psyche.  Men  den  ubønhørlige  Prinsesse 
forviser  hende.  Under  Forhandlingerne  kommer  et 
kvindeligt  Ilbud  aandeløs  ind  i  Salen  med  Breve  til 
Prinsessen.  Det  ene  er  fra  Kong  Gama,  der  meddeler 
hende,  at  Prinsens  Fader  er  draget  ind  i  Landet  med 
en  stor  Hær  og  har  taget  ham  til  Fange  som  Gissel  for 
sin  Søn.  Det  andet  er  fra  den  fjendthge  Konge  selv, 
der  i  truende  Ord  fordrer,  at  hun  skal  overgive  ham 
Prinsen  uskadt  og  ægte  ham.  Ida  lader  ham  læse 
Brevene,  og  i  nogle  af  Digtets  smukkeste  Linier  taler 
Prinsen  nu  til  hende  om  sin  Kærlighed.  Rygtet  om  den 
fjendtlige  Hærs  Ankomst  har  imidlertid  skræmt  alle  de 
unge  Kvinder,  og  Angsten  fremkalder  en  almindehg 
Tumult  i  Hallen. 

Ida  taler  til  dem  med  Mod  og  Myndighed;  derpaa 
vender  hun  sig  imod  sin  Bejler,  hvem  hun  i  strenge 
Ord  bebrejder  hans  Fremfærd.  Hun  skylder  ham  »bitter 
Tak«,  fordi  han  har  frelst  hendes  Liv:  hellere  vilde  hun 
ligge  død  i  Floden,  end  at  dette  skulde  være  sket.  Han 
og  hans  Fæller  have  villet  slukke  det  kommende  Lys; 
de  ere  Barbarer,  mere  plumpe  end  deres  Fædrelands 
Bjørne;    de  have  vovet  at  bryde  hendes  Love,    de  have 

bedraget  hendes  Tjenere,  løjet  for  henSe  selv,  krænket 
og  trodset  hende  —  aldrig  vil  hun  ægte  ham,  aldrig  vil 
hun  bhve  hans  Slave.  Han  og  hans  Falskhed  er  hende 
forhadt.  Opfyldt  af  Vrede  lader  hun  Prinsen  og  hans 
Ledsagere  med  Magt  føre  udenfor  Borgens  Porte. 

Her  er  et  af  de  farlige  Punkter  for  Digteren.  De 
»otte  mægtige  Plovens  Døtre«,  der  gøre  Tjeneste  hos 
Prinsessen  som  Ordenens  Haandhævere,  ere  ikke  fri  for 
at  virke  noget  forstyrrende :  vi  trække  lidt  paa  Smile- 
baandet,  hver  Gang  disse  haandfaste  Kvinder  vise  sig. 
Forfatteren  har  ikke  magtet  at  frembringe  Harmoni 
imellem  det  lavkomiske  i  denne  Situation  og  Digtets 
lyrisk-romantiske  Scener. 

Da  Prinsen  og  Florian  naa  Hæren,  blive  de  selv- 
følgelig udlete  paa  Grund  af  deres  mærkehge  Dragt  og 
det  latterlige  Eventyr,  de  have  oplevet.  Cyril  har 
allerede  fortalt  det  hele  og  befinder  sig  ved  Hæren  til- 
Ugemed  Lady  Psyche,  der  er  fortvivlet  af  Sorg.  Hun 
har  brudt  sin  Ed  til  Prinsessen,  og  hendes  lille  Barn  er 
blevet  tilbage  paa  Slottet.  Hun  frygter,  at  hun  aldrig 
skal  finde  Tilgivelse  eller  se  nogen  af  dem  mere. 

De  to  Konger  forhandle  imidlertid  om  Fred  eller 
Krig,  og  Prinsen  gør  alt  for  at  give  Forhandlingerne  en 
fredelig  Vending.  Højlig  mod  sin  Faders  Ønske,  men 
dog  uden  at  denne  vil  forbyde  det,  rider  han  med  Kong 
Gama  og  sine  to  tidligere  Ledsagere  til  Gamas  Lejr  for 
at  tale  med  Idas  Broder,  Prins  Arac,  der  altid  har  øvet 
stor  Indflydelse  paa  hende.  Denne  unge  Mand  er  en 
drabeUg  Ridder,  og  skønt  han  ikke  er  synderlig  bevan- 
dret i  lærde  Materier,  staar  han  paa  Søsterens  Side  i 
et  og  alt.  Den  Tale,  hvori  han  tilkendegiver  sin  Mening 
om  den  hele  Sag,  er  fortræffeligt  skreven.  Det  lette 
komiske  Skær,  som  Forfatteren  spreder  over  hans  Per- 
son, er  af  ikke  ringe  Virkning,  og  om  Karaktertegningen 
end  ikke  er  synderhg  original,  passer  Figuren  dog  ud- 
mærket ind  i  Fortællingen. 

Resultatet  af  Forhandlingerne  bliver  til  sidst  en 
Kamp  mellem  Prinsen  og  Arac :  halvtredsindstyve  Riddere 
skulle  kæmpe  paa  hver  Side,  og  Ida  giver  Tilsagn  om 
at  ville  holde  den  gamle  Kontrakt,  hvis  Arac  taber; 
men  hun  er  fast  overbevist  om,  at  han  vil  sejre,  og 
fuld  af  Harme  over  Prinsens  Adfærd.  Den  fine  Ironi, 
hvormed  Digteren  skildrer  Idas  Had  til  alle  Mænd  og 
Foragt  for  dem  —  alene  med  Undtagelse  af  Broderen, 
hvem  hun  elsker  fra  Barndomstiden  —  kommer  ypperhgt 
frem  igennem  hele  Digtet  og  især  i  det  Brev  til  Arac, 
hvori  hun  gaar  ind  paa  Kampens  Betingelser.  Men  her 
som  overalt  forlener  han  hende  med  en  betagende 
Skønhedsglans.  Hendes,  lyse,  straalende  Person  fylder 
Bogen:  hendes  ægte  Kvindelighed,  hendes  urokkelige 
Tro  paa  sin  gode  Sag  og  Tillid  til,  at  hun  vil  være  i 
Stand  til  at  føre  den  igennem,  hendes  Mod,  hendes 
Halsstarrighed,  den  friske  Ungdom,  der  præger  hendes 
Tale,  gør  denne  Kvindeskikkelse  til  en  af  Tennysons 
mest  levende  og  originale. 

Kampen  ender  med,  at  Arac  fælder  Prinsen,  og  i 
begejstrede  Vers  synger  Ida  til  Sejrherrens  Pris.  Og 
da  Helligdommens  Love  dog  ere  brudte,  giver  hun  Be- 
faling til,  at  de  Krigere,  der  ere  saarede  i  Kampen  for 
hendes  og  alle  Kvinders  Ret,  skulle  føres  ind  i  Akade- 
miets Sale  og  plejes  af  kvindehge  Hænder.  Paa  sin 
Vandring  over  Kamppladsen  faar  hun  ogsaa  Øje  paa 
Prinsen;  hun  standser,  og  da  hun  ser  hans  gamle 
Faders  Sorg,  skifter  hun  Farve  og  siger  stille:  »Han 
frelste  mit  Liv;  min  Broder  dræbte  ham  til  Gengæld.« 
Og  i  bitter  Foragt  tager  Kongen  hendes  Billede  og  en 
Lok  af  hendes  Haar,  som  hun  havde  givet  Prinsen  ved 
deres  Barneforlovelse,  fra  hans  Hals  og  viser  dem  til 
hende.  Minder  fra  gamle  Dage,  kære,  glemte  Minder 
stige  frem  for  hende,  og  hun  bøjer  sig  ned  over  Prinsen 
og  lægger  Haanden  paa  hans  Pande.  Hun  føler,  at  han 
endnu    ikke   er  død,    og  beder  i  rørende  Ord  Kongen, 

^^^p  vil  pleje  dem,  der  kæmpede  for  hendes  Sag. 
||^^  Imidlertid  har  Lady  Psyche  nærmet,  sig.  Prinsessen, 
*'  der  ikke  har  sluppet  Venindens  lille  Datter  et  ØjebHk 
siden  Psyches  Flugt,  lægger  Barnet  i  Græsset,  da  hun  bøjer 
sig  ned  over  den  saarede  Prins,  og  under  Idas  sidste 
Ord,  ser  den  lille  sin  Moder.  Saa  følger  Forsoningen 
mellem  Prinsessen  og  Psyche.  Længe  varer  det,  før  Ida 
kan  tilgive  hende,  der  saa  kort  i  Forvejen  var  hendes 
Hjerte  nærmest;  længe  varer  det,  før  hun  kan  give 
hende  Barnet  tilbage,  det  Barn,  som  hun  i  sine  stolte 
Drømme  havde  set  som  Bæreren  af  sine  ædle  Tanker, 
som  Forkæmperinde  for  Kvindens  store  Sag,  naar  hun 
selv  ikke  var  mere.  Den  ene  efter  den  anden  gaar  i 
Forbøn  for  den  nedbøjede  Moder,  selv  Arac  kan  ikke 
urørt  være  Vidne  til  hendes  Sorg.  Prinsessens  Karakter 
træder  her  frem,  skarpere  og  klarere  end  før.  Vi  føle 
først  egentlig  her,  hvor  højt  hun  har  stilet,  hvor  dybt 
hun  er  bleven  skuffet  —  og  dog,  hvor  maa  hun  ikke 
kæmpe  med  sig  selv  for  at  modstaa  Lady  Psyches  yd- 
myge Anger  og  sine  Slægtninges  Bønner.  Og  efter  For- 
soningen imellem  de  to  skildrer  Digteren  den  unge 
Prinsesses  vaagnende  Kærlighed;  vi  se  hende  vige 
Skridt  for  Skridt,  alt  som  den  stærke  Følelse  griber 
hende,  til  hun  endelig  er  overvunden.  Over  denne  Skil- 
dring er  der  en  lyrisk  Pragt,  der  næsten  bringer  os  til 
at  glemme  alle  Indvendinger.  Disse  vidunderlige  Vers 
ere  skønne  som  Kærligheden  selv.  Har  Tennyson  fejlet 
i  Værkets  Anlæg,  staar  end  mange  usympatetisk  over 
for  dets  Moral,  ingen,  der  har  Sans  for  Poesi,  kan  for- 
blive uberørt  af  den  Skønhedsglans,  han  har  spredt 
over  saa  mange  af  dets  Enkeltheder. 

Man  har  antydet  forskellige  ældre  Værker,  der  maa- 
ske  kunne  have  inspireret  Tennyson  til  dette  Arbejde, 
blandt  andre  det  ovenfor  nævnte  Afsnit  af  Faerie  Qiieene^ 
i  hvilket  der  fortælles  om  Amazonernes  Dronning  Radi- 

gund,  som  hader  alle  Mænd,  fordi  hun  er  bleven  skuffet 
i  Kærlighed.  Hver  Mand,  hun  med  List  eller  Magt  kan 
overvinde,  maa  tjene  hende  som  Træl  og  straffes  med 
Døden,  hvis  han  er  ulydig  mod  hendes  Bud.  Sir  Artegal 
kæmper  med  hende,  men  hun  overvinder  ham  ved  Svig, 
og  han  maa  til  sin  Forsmædelse,  ligesom  mange  andre 
brave  Riddere,  tjene  hende  som  Slave,  klædt  i  Kvinde- 
klæder. Han  tvinges  til  at  spinde  —  som  Herkules  i  det 
græske  Sagn  —  og  faar  kun  den  Kost,  han  selv  kan 
tjene  ved  sit  nedværdigende  Arbejde.  Radigund  bliver 
imidlertid  forelsket  i  ham  og  søger  ved  alle  Midler  at 
vinde  hans  Kærlighed;  men  han  modstaar  hende  tap- 
pert og  befries  til  sidst  af  sin  trofaste  Elskede,  Britomart, 
hvorefter,  som  alt  omtalt.  Kvinderegimentet  ophører. 
Her  er  ganske  vist  Lighedspunkter,  især  i  de  to  Digteres 
Standpunkt  lige  over  for  Sagens  Realitet.  Men  ligesom 
Fabelen  i  alt  væsentligt  vist  maa  betragtes  som  Tenny- 
sons  Opfindelse,  saaledes  er  ikke  blot  Rammen  om  For- 
tællingen, men  først  og  fremmest  Tegningen  af  Prinses- 
sens Karakter  og  Digtets  lyriske  Skønhed  ægte  Tennysonsk 
—  og  det  er  derpaa,  at  Digtets  Værd  beror. 

ved  Hertugen  af  Wellingtons  Død  og  andre  Digte. 
In  Memoriam.     Maud. 

I. 

Ode  ved  Hertugen  af  Wellingtons  Død.  —  Andre   nationale  Digte. 

—  Bedstemoderen.  —  Northern  Farmer.  —  Digte  til  Slægt  og  Venner. 

—  Filosofiske  Digte  og  litterære  Satirer.  —  Matrosdrengen.  —  Offeret. 

—  Forsøg.  —  Vinduet. 


Vi  komme  nu  til  en  Række  mindre  Arbejder  af 
blandet  Indhold,  hvoraf  den  første  lille  Gruppe  omfatter 
nogle  Digte  fra  officielle  LejUgheder.  At  bedømme 
Værker  af  denne  Art  er  overordenthg  vanskeligt  for  en 
Udlænding;  jeg  skal  kun  kortelig  berøre  dem.  Det  første, 
Ode  ved  Hertugen  af  Wellingtons  Død  (1852),  er  stort 
anlagt,  og  det  synes  mig  en  genial  Ide  at  lade  den  for- 
udgangne  Nelson  spørge  (VI): 

>Who  is  he  that  cometh,  like  an  honour'd  guest, 

With  banner  and  with  music,  with  soldier  and  with  priest, 

With  a  nation  weeping,  and  breaking  on  my  rest?« 

Over  disse  Linier  og  Digterens  Svar,  hvori  han 
priser  de  to  nationale  Helte  som   »den  største  Sømand« 

Og  »den  største  Soldat«,  er  der  noget  af  den  Aand,  der 
uvilkaarligt  gennemtrænger  os,  naar  vi  i  St.  Pauls  Kir- 
kens Krypt  staa  ved  de  store  Heltes  Baare;  og  det  er 
en  berettiget  Stolthed  og  ægte  Følelse,  der  klinger  igen- 
nem Digtet.  Tennyson  giver  et  fortræffeligt  Portræt  af 
»den  sidste  store  Engelskmand«,  »den  store  Verdens- 
overvinders  Overvinder«  {the  great  World-vidor'' s  vidor) ; 
vi  ere  saa  blændede  af  den  Glans,  der  omgiver  Napoleons 
Navn,  at  vi  næppe  altid  fuldt  ud  vurdere  hans  store 
Modstander. 

Den  samme  nationale  Stolthedsfølelse  lyder  ogsaa 
kraftigt  igennem  det  næste  Digt  Den  tredie  Februar  1852: 
»Saa  længe  vi  eksistere  maa  vi  tale  frit  ...  vi  ere  ikke 
alle  Bomuldsspindere ;  der  er  endnu  dem,  der  elske  Eng- 
land og  Englands  Ære«.  Det  fremkom  i  Anledning  af 
en  Debat  i  Overhuset,  under  hvilken  Lorderne  efter 
Tennysons  Mening  havde  udtalt  Frygt  for,  at  den  eng- 
elske Presse  skulde  opirre  Franskmændene  til  Krig,  og 
er  henvendt  til  Husets  Medlemmer,  i)  Det  blev  trykt  i 
The  Examiner  den  7.  Februar,  under  Mærket  Merlin, 
sammen  med  et  andet  Digt  Hånds  all  Boimd,  otte  Dage 
efter  at  Tennyson  sammesteds  havde  ladet  trykke  Digtet 
BritonSy  guard  yoiir  own\  dette  er  ikke  optaget  i  hans 
samlede  Skrifter,  medens  Hånds  all  Eound  tredive  Aar 
senere  atter  er  blevet  fremdraget  (Se  d.  Afh.  femte  Afsnit, 
ni).  I  Den  lette  Brigades  Angreh  forherliger  Digteren 
en  tapper  Daad  i  Slaget  ved  Balaclava  under  Krim- 
krigen; de  korte,  knappe  Linier  og  de  mange  Gentag- 
elser give  Digtet  en  egen  Kraft.  Mindre  betydelige 
synes  mig  den  følgende  Ode  ved  Aahningen  af  den  in- 
ternationale Udstilling  og  de  to  Velkomsthilsener  til 
Prinsesse  Alexandra  —  »Sea-king's  daughter  from  over 


1)  Napoleons  Statskup  havde,  som  bekendt,  fundet  Sted  to  Maa- 
neder  i  Forvejen,  den  2.  December  1851. 

^B  sea,  Alexandra ! «  —  og  til  Hertuginden  af  Edinburgh, 

^^■rie  Alexandrovna. 

^H^  Bedstemoderen  minder  i  Formen  om  Majdronningen^ 

'^  men  har  ikke  dette  Digts  umiddelbart  betagende  lyriske 
Skønhed.  Til  Gengæld  er  det  kraftigere,  mere  modent 
og  langt  dybere  i  Karaktertegningen.  Den  gamle  Kone, 
der  modtager  Budskabet  om  sin  ældste  Søns  Død  og 
saa  mindes  om  sit  lange  Livs  Omskiftelser,  er  tegnet 
med  stor  Kunst.  Hendes  Ungdomshistorie  er  kønt  for- 
talt, og  Digtet  indeholder  mange  karakteristiske  Smaa- 
træk,  der  gøre  det  hele  saa  levende  for  os,  f.  Eks. 
den  gamle  Bedstemoders  skarpe  Hukommelse  for  alle 
Smaating:  hun  har  ikke  glemt,  at  hun  havde  en  lilla 
Kjole  paa  til  sit  Bryllup,  og  at  hendes  Brudgom  gav 
Klokkeren  en  Krone,  skønt  det  nu  er  halvfjerdsinds- 
tyve Aar  siden.  Derimod  kan  hun  ikke  rigtig  holde  de 
forskellige  Generationer  ud  fra  hverandre,  og  hun  taler 
om  sine  Børn,  som  om  de  endnu  stedse  vare  om  hende. 
Hun  ved  dog,  at  de  alle  ere  døde,  og  rørende  er  det 
Vers,  hvori  hun  fortæller  det  til  Sønnedatteren:  »Harry 
døde,  da  han  var  tres,  din  Fader  blev  fem  og  tres, 
og  Willy,  min  ældste,  næsten  halvfjerds,«  og  saa  til- 
føjer: »Jeg  har  kendt  dem  alle  fra  smaa,  og  nu  ere  de 
ældre  Mænd.« 

Den  samme  skarpe  Karaktertegning  genfinde  vi  i  de 
to  næste  Digte,  der  begge  bære  Titelen  Northern  Farmer, 
og  af  hvilke  det  første  giver  et  Billede  af  en  nordengelsk 
Forpagter  i  »gammel  Stil«,  det  sidste  i  »ny«.  De  ere 
skrevne  i  Lincolnshire-Dialekt,  og  Tennyson  viser  i  disse 
Dialektdigte  en  ny  Side  af  sit  store  Talent:  et  bredt 
Lune,  der  hidtil  kun  yderst  sparsomt  er  kommet  til  Orde 
i  hans  Digtning.  Disse  Arbejder  have  næppe  haft  mange 
Læsere  herhjemme  paa  Grund  af  de  sproghge  Vanske- 
ligheder. Men  det  vil  lønne  sig  for  Blichers  Landsmænd 
at  lære  dem  at  kende;  det  er  en  virkelig  Nydelse,  og 
for  dem,  der  kunne  læse  Engelsk,  ere  de  ikke  stort  van- 

skeligere  end  E  Bindstouw  for  en  dannet  Kjøben- 
havner.  ^) 

Begge  de  foreliggende  Digte  ere  Monologer,  ligesom 
Bedstemoderen   og  mange  andre  af  Tennysons  Arbejder 

—  for  saa  vidt  man  ved  dette  Ord  kan  betegne  en 
»Samtale«  mellem  to  Personer,  af  hvilke  kun  den  ene 
faar  Lov  at  komme  til  Orde.  2)  I  det  første  af  disse 
Arbejder  skildrer  Digteren  en  gammel  Forpagter,  der 
ligger  for  Døden,  Han  er  lige  vred  paa  Lægen,  der 
forbyder  ham  at  drikke  mere  01  —  men  han  kan  tro 
nej,  han  er  ikke  den  Mand,   der  bryder  gammel  Vane! 

—  og  paa  Præsten,  som  har  krænket  ham  ved  at  frem- 
drage et  og  andet  af  hans  tidligere  Liv,  der  helst  burde 
forblive  uberørt.  Derimod  er  han  udmærket  fornøjet 
med  sig  selv:  han  har  altid  gjort  sin  Pligt  —  stemt  for 
Herremanden,  Kirken  og  Staten,  og  selv  i  de  sletteste 
Tider  har  han  aldrig  talt  imod  Skatterne ;  han  har  altid 
betalt  sin  Tiende  og  har  gaaet  i  Kirke,  indtil  hans  Sally 
døde,  skønt  han  ikke  forstod  et  Ord  af,  hvad  Præsten 
mente  —  og  saa  kommer  samme  Præst  og  taler  til  ham 
om  »Bessy  Marris's  Barn« !     Det  er  dog  for  galt. 

Den  mere  »nymodens«  Forpagter  i  det  andet  Digt 
holder  en  alvorlig  Præken  for  sin  Søn,  der  har  gaaet 
hen  og  forelsket  sig  i  Kapellanens  kønne  Datter,  skønt 
hun  ikke. ejer  en  Øre.  Han  maa  jo  være  en  dum  Æsel! 
Ganske  vist  skal  man  ikke  gifte  sig  for  Pengenes  Skyld 

—  men  man  skal  blive  forelsket,  der  hvor  Pengene  er: 

»Doånt  thou  marry  for  munny,  but  goå  wheer  munny  is!« 


*)  Oplysninger  om  Tennysons  egen  Udtale  af  disse  Dialektdigte 
findes  i  Ellis,  Early  English  Pronunciation,  vol.  V,  302  ff. 

^)  I  Majdronningen  taler  den  unge  Pige  til  sin  Moder;  i  Bedste- 
moderen taler  den  gamle  Kone  til  sin  Sønnedatter;  i  Northern 
Farmer  {Old  Styk)  taler  Forpagteren  til  Sygeplejersken,  og  i 
det  andet  Digt  af  samme  Navn  {Neiv  Style)  præker  den  gamle 
Bonde  for  sin  Søn  —  osv. 

^^Hbe 

^^Htkan  Sønnen  jo  gøre,  hvad  han  vil;    men   den  Regel 
'gør  han   bedst  i  at  holde  sig  efterrettelig,    hvis  han  da 

SAiiorg  vil  have  Haab  om  at  arve  Gaarden. 
Det  følgende  Digt  The  Daisy  {Tusindfryden)  inde- 
er  en  smuk  Beskrivelse  af  Forfatterens  Rejse  i 
'  'Italien  og  er  skrevet  i  et  ejendommeligt  melodisk  Verse- 
maal,  firlinede  Strofer  i  hvilke  første,  anden  og  fjerde 
Linie  rime,  et  Versemaal,  som  vi  finde  igen  i  det  næste 
Digt  To  the  Rev.  F.  D.  Maurice.  Tusindfryden  er 
skrevet  til  Digterens  Hustru;  det  samme  gælder  det 
smukke  Digt  Tilegnelse  (Dedication).  Ogsaa  andre  af 
disse  Poesier  ere  af  en  mere  personlig  eller  privat  Ka- 
rakter: I  Dalen  ved  Cauteretz.,  I  Haven  ved  Swainston, 
maaske  ogsaa  Øen  og  de  smaa  Barnesange,  af  hvilke 
især  den  anden  Minnie  og  Winnie  er  nydelig,  om  den 
end  ikke  kan  maale  sig  med  den  lille  Vuggevise,  der 
indleder  det  tredie  Afsnit  sl?  Prinsessen.  Der  er  en  sart 
Ynde  over  disse  smaa  Digte,  som  gør  dem  overordentlig 
tiltrækkende.  I  Den  højere  Panteisme  og  Stemmen  og 
Bjærgtojjpen  former  Tennyson  i  ædle,  dybsindige  Vers 
sine  Tanker  om  Gud  og  Tilværelsen;  i  de  seks  Linier, 
der  begynde:  »Flower  in  the  crannied  walU,  viser  han, 
hvorledes  den  fattigste  lille  Blomst  rummer  i  sig  hele 
Tilværelsens  Gaade.  ^)  Det  ondskabsfulde  Brev  og  Lit- 
terære Stridigheder,  om  hvilket  jeg  har  talt  foran  (S.  29), 
ere  Satirer  af  virkelig  Rang. 

Digtet  om  Matrosdrengen  {The  Sailor  Boy),  der 
trods  alle  Bønner  følger  sit  farefulde  Kald,  fordi  han 
føler,  han  vilde  gaa  til  Grunde,  hvis  han  blev  hjemme, 
er   ganske    vist   betydeligere    end    f.  Eks.    Eliza    Cooks 


•»And  what  is  the  poet's  confession?  That  the  life  of  the 
least  blossom  in  the  most  barren  crevice  is  a  portion  of  the 
great  totality  of  being,  that  its  roots  are  intertangled  with  the 
roots  of  humanity,  that  to  give  a  full  account  of  it  would  re- 
quire  a  complete  science  of  man,  and  a  complete  theoIogy.<i 
Studies  in  Literature  by  Edward  Dowden,  S.  100. 

kønne  Vers,  The  First  Voyage^  men  det  forekommer 
mig  at  mangle  den  Friskhed,  der  skulde  give  saadanne 
Digte  deres  særlige  Karakter  —  det  kan  i  den  Hen- 
seende paa  ingen  Maade  maale  sig  med  Poul  Møllers 
'Farvel,  min  velsignede  Fødehy.U  Den  »vilde  Havfrue«, 
der  skriger  advarende  til  Drengen,  kommer  ogsaa  lidt 
overraskende  i  et  Digt,  der  begynder: 

»He  rose  at  dawn  and,  fired  with  hope, 
Shot  o'er  the  seething  harbour-bar, 

And  reach'd  the  ship  and  caught  the  rope, 
And  whistled  to  the  morning  star«  — 

her  var  man  helst  fri  for  alle  Slags  overnaturlige  Væse- 
ner. De  tre,  fire  Vers,  der  holde  sig  til  Virkeligheden 
ere  fortrinlige. 

Den  gribende  Ballade  Offeret  (The  Victim)  er  et 
ypperligt  Arbejde.  Sot  og  Sult  hærge  Landet,  og  Præ- 
sterne bede  til  Thor  og  Odin  om  Hjælp :  de  ville  ofre  alt 
paa  Gudernes  Alter,  var  det  ogsaa  deres  næreste  og 
kæreste  Slægtnings  Liv.  Da  kommer  Svaret:  Kongen 
lever  lykkelig  med  Barn  og  Viv;  bring  som  Offer  den 
af  de  to,  der  er  ham  kærest.  Præsten  gaar  ud,  medens 
Kongen  er  paa  Jagt,  og  da  han  ser  det  smukke  Barn, 
forstaar  han,  hvor  kær  Drengen  maa  være  ham.  Og 
han  tager  Barnet:  det  er  ham.  Guderne  have  valgt  til 
Offer.  Men  Moderen  gaar  til  Kongen  og  siger:  »De  hel- 
lige Guder  maa  sones :  sig  mig  Sandheden  nu.  De  have 
taget  vor  Søn,  de  ville  have  hans  Liv  —  er  han  eller  jeg 
den,  der  er  dig  kærest?«  Kongen  staar  længe  tavs  med 
sænket  Hoved.  Begge  ere  lige  nære,  hge  kære  —  hvor 
kan  han  svare?  Men  nu  har  jo  Præsten  talt  for  ham. 
Og  alt  beredes  til  den  hellige  Offerhandling.  Men  da 
Præsten  løfter  Kniven  for  at  dræbe  Barnet,  styrter 
Moderen  frem  og  modtager  Stødet  i  sit  Bryst.  »Jeg  er 
den,  der  er  ham  kærest,«  skriger  hun,  idet  hun  dør. 
Og  Præsten  beder  til  Odin  —  Guderne  selv  have  dømt. 

i 

^K  Af  de  Digte,  der  ere  samlede  under  Titelen  Forsøg 
^^Experiments),  er  det  første  Boddicea,  vel  nærmest  at 
opfatte  som  et  Brudstykke  af  et  større  Epos,  hvis  Udar- 
bejdelse Tennyson  senere  har  opgivet.  Det  er  det 
samme  Emne,  som  Beaumont  og  Fletcher  havde  be- 
handlet i  deres  Skuespil  Bonduca.  De  Linier,  der  bære 
Overskriften  Milion,  karakterisere  denne,  sandt  og 
skønt,  som  »God-gifted  organ- voice  of  England«  og  ud- 
trykke Tennysons  Beundring  for  den  store  Digter. 

Af  en  helt  anden  Art  er  Vinduet  eller  Oærdesnmt- 
ternes  Sang  {The  Window\  or,  The  Song  of  the  Wrens), 
en  lille  Sangkreds,  der  oprindelig  fremkom  paa  Anmod- 
ning af  Sir  Arthur  Sullivan,  da  denne  ønskede  at  kom- 
ponere nogle  Smaasange  i  tysk  Stil.  Naar  Digteren 
halvt  fortryder,  at  han  for  Musikkens  Skyld  er  nødt  til 
at  trykke  dem  og  i  en  Fortale  taler  temmelig  nedsæt- 
tende om  dem,  bør  denne  Dom  næppe  tages  helt  alvor- 
ligt. Adskillige  af  disse  Smaadigte  ere  baade  friske  og 
kønne. 


II. 

In  Memoriam.  —  Dets  Tilblivelse.  —  Første  Indtryk  af  Hallams  Død. 

—  Lindring  i  Sorgen.  —  Juleaften.  —  Nytaarssang.  —  Naturskildringer. 

—  Andreas  Munchs  Sorg  og  Trøst.  —  Religiøse  og  filosofiske  Spe- 

kulationer. —  Nogle  Analyser  af  Tennysons  Digt. 


In  Memoriam  A.  H.  H.  er  ikke  et  Sørgedigt  over 
den  saa  tidhgt  bortgangne  Ven  i  samme  Forstand  som 
Miltons  Lycidas  eller  Shelleys  Adonais,  hvormed  det 
ofte  er  blevet  sammenlignet.  Det  er  ikke  et  enkelt  Digt, 
skrevet  i  Øjeblikkets  dybe  Sorg,  men  en  Samling  af 
over   130    Smaadigte,    der   ere   fremkomne   fra   Tid   til 

anden  gennem  en  lang  Række  af  Aar.  Den  unge  Hallam 
døde  i  1833,  og  det  lille  Digt,  der  indleder  In  Memoriam, 
er  dateret  1849,  Aaret  før  Samlingen  blev  udgivet.  Det 
er  derfor  heller  ikke  en  enkelt  Følelse  eller  Tanke,  der 
finder  sit  Udtryk  i  disse  mærkelige  Vers,  men  i  hvert 
Digt  er  Tanken  knyttet  til  den  afdøde  Ungdomsven,  og 
hver  Følelse,  der  kommer  til  Orde,  er  et  Udslag  af  Dig- 
terens Sorg  over  Vennens  Død  og  hans  Kærlighed  til 
ham,  »der  var  ham  mere,  end  hans  Brødre  havde  været 
for  ham,«  og  hvor  nær  Tennyson  stod  sine  Brødre,  have 
vi  set.     {In  Memoriam  IX;  LXXIX). 

I  Den  engelske  Litteraturs  Historie  skriver  Taine 
om  dette  Værk,  at  det  »er  koldt,  ensformigt  og  altfor 
pynteligt  indrettet,«  og  fortsætter  derpaa;!)  »Han  bærer 
Sorg,  men  som  den  fine  Mand,  han  har  sphnter  nye 
Handsker,  han  tørrer  sine  Taarer  med  et  Kammerdugs 
Lommetørklæde,  og  under  den  religiøse  Ceremoni,  hvor- 
med Begravelsen  slutter,  møder  han  med  ganske  det  al- 
vorHge  og  bedrøvede  Ansigt,  der  kræves  af  en  ærbødig 
og  velopdragen  Lægmand<'.  Hvor  lidet  passer  dog  ikke 
denne  Beskrivelse  paa  Tennyson  og  hans  Digt.  Den  er 
aandrig  —  maaske;  men  den  har  intet  med  Virkelig- 
heden at  gøre. 

Da  Dødsbudskabet  fra  Wien  naaede  England,  blev 
Tennyson  greben  af  taareløs  Fortvivlelse.  Han  kan  ikke 
se  ud  over  Øjeblikkets  Smerte;  han  føler' sig  i  Slægt 
med  det  mørke  Takstræ,  hvis  Rodirævler  omslynge  de 
døde  i  Graven.  Hans  Villie  er  Mørkets  Træl  —  han 
sidder  i  en  Baad  uden  Ror  og  grubler  bestandig  over 
det  samme  Spørgsmaal.  Maatte  dog  hans  Hjerte  briste 
—  denne  »dybe  Urne  med  kolde  Taarer,  som  Sorgen 
har  stivnet  til  Is.«  Saa  søger  han  Trøst  i  Digtning: 
den  Sorg,  han  føler,  former  han  i  Ord.  Undertiden 
spørger  han   sig  selv,    om  det  ikke  næsten  er  en  Synd, 


1)  H.  S.  Vodskovs  Oversættelse,  vol.  IV,  S.  532. 

han  begaar  derved,  men  Hjertet  og  Hjernen  finder  Ro 
ved  den  mekaniske  Udformning  af  Verset:  det  triste 
Arbejde  er  som  et  bedøvende  Middel,  der  gør  ham 
ufølsom  overfor  Smerten.  Saa  kommer  der  Trøstebreve 
fra  nær  og  fjern:  »Han  har  andre  Venner  tilbage«,  »saa- 
danne  Tab  ere  fælles  for  alle.«  Og  Svaret  lyder:  Bliver 
hans  Sorg  mindre  bitter  derved?  Er  der  Trøst  for  ham 
i  den  Tanke,  at  ingen  Dag  gaar  hen,  uden  at  jo  et 
Hjerte  brister? 

I  den  tidlige  Morgen  sniger  han  sig  til  den  triste 
Gade,  hvor  Vennen  boede;  han  staar  atter  foran  det 
mørke  Hus:  hvor  ofte  har  han  ikke  staaet  der  med  ban- 
kende Hjerte  i  Forventning  om  et  Haandtryk  —  et  Haand- 
tryk  som  han  aldrig  mere  skal  føle.  Alt  bærer  Præget 
af  Forladthed ;  og  hvor  han  gaar  og  staar,  følger  den 
samme  Tanke  ham:  han  er  her  ikke  mere.  Saa  tænker 
han  paa  Skibet,  der  fører  den  døde  fra  Italien.  Og  han 
taler  til  det:  Skønne  Skib,  spred  dine  Vinger  og  bær 
ham  over  til  hans  Hjem,  til  dem,  der  sørge  forgæves. 
Han  beder  om  Lykke  for  Skibet  paa  dets  Rejse,  at  det 
maa  føre  hans  hellige  Urne  gennem  rohge  Vande:  sov, 
I  milde  Vinde,  som  han  sover  nu,  min  Ven,  min  Broder, 
som  jeg  aldrig  skal  se  igen. 

Han  er  til  Stede  ved  Skibets  Ankomst.  »Jeg  hører 
Lyden  om  din  Køl;  jeg  hører  Klokkens  Slag  i  Natten; 
jeg  ser  det  oplyste  Kahytsvindue;  jeg  ser  Sømanden  ved 
Rattet.  Du  bringer  Matrosen  hjem  til  hans  Hustru,  og 
berejste  Mænd  fra  fjerne  Lande,  og  Breve  til  skælvende 
Hænder,  og  din  mørke  Fragt,  et  udslukt  Liv.«  —  »Saa 
bring  ham  da,«  udbryder  han,  »vi  have  tomme  Drømme. 
Vanen  gør  os  til  Narre:  det  synes  os  bedre,  at  han 
skulde  hvile  under  Grønsværet,  hvor  Solen  skinner,  og 
Regnen  falder,  end  favnedybt  i  det  salte  Hav,  hvor  de 
Hænder,  jeg  saa  ofte  har  trykket  i  mine,  vilde  kastes 
om  blandt  Tang  og  Muslingskaller.«     (X). 

Den  stærke  Sindsbevægelse  følges  af  Fortvivlelsens 


110  In  Memoriam. 

Ro;  men  saa  vandrer  han  atter  om  uden  at  kunne 
finde  Hvile,  medens  han  bestandig  spørger  sig  selv:  Er 
det  da  virkelig  forbi?  Og  han  forestiller  sig,  at  Vennen 
er  kommen  tilbage,  sund  og  rask.  Hvor  er  det  muligt, 
at  han  virkelig  skulde  være  død?  Han  føler  sig  berøvet 
Evnen  til  at  tænke,  han  blander  gammelt  og  nyt,  sandt 
og  usandt,  uden  Plan.  Saa  ser  han  atter  i  Aanden 
Skibet  for  sig  —  det,  der  har  bragt  alt,  hvad  han  elskede: 
hans  Velsignelse  skal  fra  nu  af  følge  det  Dag  og  Nat 
som  en  Lysstraale  paa  Bølgerne.  Og  hans  Sind  bliver 
atter  roligere.  Det  er  dog  altid  noget,  at  den  døde  kan 
hvile  blandt  kendte  Navne,  der  hvor  han  færdedes  i 
Ungdomstiden:  Donau  har  givet  Severn  det  stille  Hjerte 
tilbage;  de  have  lagt  ham  paa  den  yndige  Kyst,  hvor 
han  kan  høre  Bølgerne.  Vandenes  Skvulpen  bringer 
Fred.     (XIX). 

I  det  næste  lille  Digt  giver  han  et  Billede  paa  sine 
skiftende  Stemninger:  Herren  i  Huset  ligger  død,  og 
Tjenerne  klage  og  græde;  men  ved  Arnen  sidde  Børn- 
ene, kolde,  omgivne  af  Døden.  De  kunne  næppe  ud- 
holde at  drage  Aande;  de  tale  ikke;  de  se  den  tomme 
Stol  og  tænke:  han  er  her  ikke  mere.  —  Der  er  Stem- 
ninger, i  hvilke  ogsaa  han,  ligesom  hine  Tjenere,  kan 
finde  Trøst  i  Ord:  men  der  er  andre  Sorger  i  hans 
Bryst  og  Taarer,  som  fryse  i  deres  Kilde. 

Atter  og  atter  omtaler  han,  hvilken  Lindring  det  er 
for  ham  at  forme  disse  Digte.  Folk  dadle  ham:  han 
stiller  sin  Sorg  til  Skue  eller  søger  at  vinde  Ros  for 
Trofasthed  derved.  Og  andre  sige:  er  dette  Tider  til  at 
tale  om  den  private  Sorg,  medens  Folkene  trænge  sig 
truende  om  selve  Fyrsternes  Troner?  —  De  have  aldrig 
kendt  det  hellige  Støv.  Han  synger,  fordi  han  ikke  kan 
lade  være,  Hgesom  Fuglen,  hvis  Glæde  og  Sorg  giver 
Genlyd  i  dens  Sang: 

»Behold,  ye  speak  an  idle  thing: 
Ye  never  knew  the  sacred  dust: 

I  do  but  sing  because  I  must. 
And  pipe  but  as  the  linnets  sing: 

And  one  is  glad;  her  note  is  gay, 

For  now  her  little  ones  have  ranged; 
And  one  is  sad;  her  note  is  changed, 

Because  her  brood  is  stol'n  away.«  (XXI). 

Ofte  er  det  en  ydre  Begivenhed,  der  bringer  Tanken 
hen  paa  den  afdøde:  en  Spadseretur  paa  Steder,  hvor 
de  have  vandret  med  hinanden  (XXII,  C),  et  Besøg  i 
den  gamle  Universitetsby,  hvor  de  have  tilbragt  de  lykke- 
lige Ungdomsaar  sammen  (LXXXVII),  de  aarlig  tilbage- 
vendende Helligdage,  som  de  plejede  at  fejre  i  hinandens 
Selskab,  især  Juleaften.  Han  havde  faaet  mere  Ro  i 
Sindet  henad  Vinteren  og  udtrykt  det  i  et  lille  Digt 
(XXVII): 

»I  hold  it  true,  whate'er  befall; 

I  feel  it,  when  I  sorrow  most; 

'Tis  better  to  have  loved  and  lost 
Than  never  to  have  loved  at  all.« 

Men  saa  kommer  Julen.  I  tre  Digte  skildrer  han  denne 
første  Julefest  efter  Vennens  Død  (XXVIII— XXX).  I 
dette  Aar  er  han  sovet  ind  og  vaagnet  med  Smerte: 
han  har  næsten  ønsket  aldrig  at  vaagne  mere.  Men 
Juleklokkerne,  som  han  har  hørt  fra  Dreng,  de  muntre, 
muntre  Juleklokker,  berolige  hans  Aand:  Maanen  er 
skjult,  Natten  er  stille;  fra  Høj  til  Høj  svare  Klokkerne 
hverandre  gennem  Taagen.  Men  inde  i  Stuen  minder 
alt  om  den  Gæst,  der  nu  aldrig  vil  komme  igen.  De 
prøve  de  gamle  Lege,  men  Glæden  dør  hen ;  det  er,  som 
om  en  stum  Skygge  iagttog  dem.  De  standse:  Vinden 
suser  i  Bøgetræet;  de  sidde  tavse  Haand  i  Haand  og 
se  paa  hverandre.  Saa  prøve  de  at  synge,  men  Sangen 
ender  i  Graad. 

Den  næste  Juleaften  er  mindre  trist  (LXXVIII),  og 
han  føler  en  vis  Bitterhed  ved  Tanken  om,   hvor  kort 

Sorgen  er.  Og  atter  er  det  Jul:  Familien  har  forladt 
Barndomshjemmet;  hver  tilbringer  Aftenen  paa  sit  Sted. 
Han  føler  sig  som  i  et  fremmed  Land.  (CIV— CV). 
Men  saa  følger  Nytaarsaften  med  den  dejlige  Sang,  der 
begynder: 

»Ring  out,  wild  bells,  to  the  wild  sky, 
The  flying  cloud,  the  frosty  light: 
The  year  is  dying  in  the  night; 

Ring  out,  wild  bells,  and  let  him  die. 

Ring  out  the  old,  ring  in  the  new. 

Ring,  happy  bells,  across  the  snow: 
The  year  is  going,  let  him  go; 

Ring  out  the  false,  ring  in  the  true.« 

Det  næste  Digt  (CVII)  er  skrevet  paa  den  afdødes 
Fødselsdag,  en  blæsende,  kold  Vinterdag  med  Sne  og 
Is.  Men  han  vil  fejre  den  med  festhg  Glæde,  med  Bøger 
og  Musik;  han  vil  tømme  et  Bæger  til  hans  Minde  og 
synge  de  Sange,  han  elskede  at  høre. 

Han  forestiller  sig  den  døde  som  en  Skytsaand, 
der  vaager  over  ham  og  følger  ham  paa  hans  Vej.  Han 
paakalder  ham:  Vær  mig  nær  i  Angstens  og  Tvivlens 
Time,  i  Dødens  Stund!  Men  da  opstaar  den  Tanke  hos 
ham :  Ønske  vi  virkelig,  at  de  døde  saaledes  skulde  staa 
ved  vor  Side?  Er  der  ingen  Lavhed,  som  vi  vilde 
skjule?  Vil  ikke  han,  til  hvem  han  altid  har  set  op, 
miste  sin  Kærlighed,  naar  alle  Fejl  afsløres  for  den 
dødes  klarere  Bhk?  Men  han  besvarer  selv  Spørgs- 
maalet:  de  døde  se  med  andre  Øjne  end  vi;  de  kunne 
bære  over  med  os  alle.     (L— LI). 

Oftest,  maaske,  tænker  han  paa  Vennen,  naar  han 
lægger  sig  til  Hvile  om  Aftenen ;  han  søger  at  forestille  sig 
hans  Ansigt  i  Mørket,  eller  han  ser  ham  i  sine  Drømme. 
Dog  aldrig  som  død :  Søvnen,  Dødens  Tvillingbroder,  kender 
ikke  Døden.  Og  han  vandrer  med  ham  ad  kendte  Stier: 
han  genoplever  i  Drømme  den  uforglemmelige  Frankrigstur. 

(LXVII— LXXI).  Og  paa  virkelige  Vandringer,  i  vaagen 
Tilstand,  synker  han  hen  i  Drømme  om  Vennen  (XXII, 
LXXXIX,  C):  han  samtaler  med  ham  i  Aanden  eller 
fordyber  sig  i  den  afdødes  Breve  en  stille  Sommeraften, 
naar  alle  de  andre  er  gaaede  til  Ro.  ^)  I  et  af  de  smuk- 
keste Digte  (LXXXIV)  maler  han  det  Fremtidshjem, 
som  Døden  har  tilintetgjort  —  Søsterens  og  Vennens. 
Aar  efter  Aar  føjes  flere  og  flere  Digte  til  den  lange 
Hække : 

»Short  swallow-flighls  of  song  that  dip 
Their  wings'  in  tears,  and  skim  away.« 

Disse  Sange  ere  hans  Trøst;  at  finde  Ord  for  den  Kær- 
lighed, hvormed  han  mindes  den  døde,  er  ham  mere 
end  Ros  og  Berømmelse.  Og  lidt  efter  lidt  vaagner 
Haabet  hos  ham,  Foraaret  vækker  ogsaa  et  Foraar  i 
hans  Bryst,  Kærlighed  er  og  var  hans  Herre  og  Konge.  -) 
Og  det  er  ogsaa  saadanne  Følelser,  der  gennemstrømme 
de  skønne  Strofer,  han  skrev  ved  sin  Søster  Cecilias 
Bryllup,  og  som  danne  en  Slags  Epilog  til  disse  Minde- 
digte. 3). 

Den  Stemning,  der  hviler  over  hvert  Digt  af  In 
Memoriam,  er  ikke  alene  præget  af  det  store  Tab,  hvorom 
de  alle  dreje  sig.  De  øjeblikkelige  Forhold,  hvorunder 
hvert  Digt  er  fremkommet,  ere  af  en  højst  forskellig  Art, 
og  disse  Forhold  afspejle  sig  i  Digtets  hele  Tone.  Især 
have  Naturomgivelserne  ofte  paavirket  Digteren.  Hvor 
mange  ere  saa  modtagelige  som  Tennyson  for  Naturens 
vekslende  Stemninger,  hvor  mange  ere  som  han  i  Stand 


1)  Se  LXXXV,  XCV  og  XCVI.     I  det  sidste  findes  de  ofte  cite- 
rede Linier: 

»There  lives  more  faith  in  honest  doubt, 
Believe  me,  than  in  half  the  creeds.« 

2)  XXXVII-XXXVIII,  LXXVII;  XLII,  XL  VII,  CXXV;  CXV;  CXXVl. 
^)  Emily  Tennyson,    Hallams  Forlovede,    ægtede   senere  en   Sø- 
officer, Kaptajn  Jesse. 

Kalisch:    Studier  over  Tennyson.  8 

til  at  male  dem  i  Ord?  Derfor  træffe  vi  ogsaa  blandt 
disse  Digte,  som  i  næsten  alt,  hvad  han  har  skrevet, 
Naturskildringer  af  høj  Værdi.  Og  han  maler  de  skif- 
tende Landskaber,  ved  Dag  og  Nat,  paa  alle  Aarets 
Tider.     Han  skildrer  den  stille  Efteraarsmorgen : 

»Calm  is  the  morn  without  a  sound, 

Calm  as  to  suit  a  calmer  grief, 

And  only  thro'  the  faded  leaf 
The  chestnut  pattering  to  the  ground: 

Calm  and  deep  peace  on  this  high  wold, 

And  on  these  dews  that  drench  the  furze, 
And  all  the  silvery  gossameis 

That  twinkle  into  green  and  gold: 

Calm  and  still  light  on  yon  great  plain 

That  sweeps  with  all  its  autumn  bowers, 
And  crowded  farms  and  lessening  towers, 

To  mingle  with  the  bounding  main.«  (XI). 

Men  saa  rejser  Stormen  sig,    og  Landskabet  forvandles: 

»To-night  the  winds  begin  to  rise 

And  roar  from  yonder  dropping  day: 
The  last  red  leaf  is  whirl'd  away, 

The  rooks  are  blown  about  the  skies; 

The  forest  crack'd,  the  waters  curl'd 

The  cattle  huddled  on  the  lea ; 

And  wildly  dash'd  on  tower  and  tree 
The  sunbeam  strikes  along  the  world.«  (XV). 

Undertiden  er  det  en  enkelt  Linie  eller  to,  der  maler  alt 
saa  levende,  som  i  et  tredie  Høstbillede:  »Og  Efteraaret 
lægger  her  og  der  en  glødende  Finger  paa  Bladene* 
(XCIX) ;  undertiden  formaar  han  med  ganske  smaa  Midler 
at  frembringe  den  største  Virkning,  som  i  de  forskellige 
Julebilleder:  et  Ord  ombyttet,  en  Linie  varieret,  og  det 
skønne  Billede  skifter.  I  et  enkelt  af  disse  smaa 
Malerier  mindes  vi  om  Chr.  Winther: 


I 

»Now  rings  the  woodland  loud  and  long, 
The  distance  takes  a  lovelier  hue, 
And  drown'd  in  yonder  living  blue 

The  lark  becomes  a  sightless  song.<^  (CXV). 

I  Hjortens  Flugt  (Skovhroderen,  første  Vers)  træffe  vi 
det  samme  Billede;  men  saa  ægte  Chr.  Winthersk,  at 
jeg  ikke  kan  tro,  det  skyldes  nogen  Efterligning: 

»Den  korte,  lyse  Majnat 
over  Skovens  dunkle  Træer 
var  draget  hen  saa  sagte, 
og  i  dæmrende  Skær 
end  tindred  Morgenstjernen, 
mens  højt  i  Luften  hang 
den  usynlige  Lærke 
som  en  Klokke,  og  klang.« 

In  Memoriam  er  et  af  de  Værker,  der  næppe  virke 
saa  stærkt  ved  den  første  Gennemlæsning,  som  naar 
man  senere  vender  tilbage  dertil,  og  det  vinder  i  Skøn- 
hed, jo  mere  man  fordyber  sig  i  Digtets  Enkeltheder. 
En  Sammenligning  med  Andreas  Munchs  Sorg  og  Trøst 
ligger  nær.  Samme  Aar  som  Tennyson  udsendte  sit 
Værk,  mistede  den  norske  Digter  sin  Hustru,  og  gennem 
Poesien  søgte  han  Lindring  for  sin  Fortvivlelse.  To  Aar 
efter  udkom  disse  Digte,  i  ydre  Henseende  forskellige 
fra  Tennysons  ved  den  vekslende  Form,  men  beslægtede 
med  dem  i  Aand  og  Tone.  Paavirkningen  er  umisken- 
delig. Man  læse  saaledes  hos  Tennyson  om  Besøget  i 
Cambridge,  hvor  han  gaar  til  de  Værelser,  i  hvilke 
Vennen  havde  boet: 

»Up  that  long  walk  of  limes  I  past 
To  see  the  rooms  in  which  he  dwelt. 

Another  name  was  on  the  door: 
I  linger'd;  all  within  was  noise 
Of  songs,  and  clapping  hånds,  and  boys 

That  crash'd  the  glass  and  beat  the  floor; 

8* 

Where  once  we  held  debate,  a  band 

Of  youthful  friends,  on  mind  and  art, 
Ånd  labour,  and  the  changing  mart, 

And  all  the  framework  of  the  land«  —   (LXXXVII.) 

Og  sammenligne  dermed  Munchs  Beskrivelse  i  Klage  og 

Kamp  : 

»Forbi  vor  fordums  Bolig  jeg  mig  sneg 
i  Aften;  der  var  festligt  Lys  derinde, 
den  muntre  Tales  Fald  jeg  hørte  rinde 
og  Kvindesang,  og  liflig  Strengeleg. 

O  hvilke  Billeder,  hvor  mangt  et  Minde 
af  svunden  Lykke  da  for  mig  opsteg!«^) 

I  Digtet  Sorgens  Lyst  (S.  86)  oversætter  han  de  Tenny- 
sonske  Vers: 

»Det  er  bedre  at  have  elsket  og  tabt 

end  aldrig  at  have  elsket  engang« 

Og  bygger  herover  nogle  af  Samhngens  skønneste  Strofer. 
Men  medens  Munch  saaledes  støtter  sig  til  Tennyson, 
bære  hans  Digte  dog  Stemplet  af  hans  egen  Aand.  De 
ere  et  sandt  og  ædelt  Udtryk  for  hans  inderste  Følelser 
gennem  to  sørgelige  Aar,  og  det  forekommer  mig,  at  de 
bedste  af  Munchs  Digte  ere  mere  rørende,  mere  umid- 
delbart betagende,  end  Tennysons.  Men  de  naa  ikke 
In  Memoriam  i  Tankens  Dybde  eller  i  Formens  Skøn- 
hed. Tennyson  har  et  videre  Livssyn  end  den  norske 
Digter,  og  hans  Værk  er  derfor  mere  omfattende.  Det 
ene  store  Spørgsmaal  efter  det  andet  optages  til  Diskus- 
sion. I  Sorgens  skiftende  Stemninger  grubler  han  over 
Livets  Gaader:  Er  det  blot,  fordi  Fortiden  er  fjern,  at 
den  synes  ham  saa  skøn?  (XXIV).  Hvis  Døden  er  en  ube- 
vidst Mellemtilstand  ligesom  Søvnen,  vil  da  ikke  ogsaa 
Kærligheden    vaagne   igen    tilligemed    Sjælen?    (XLIII). 


^)  Sorg  og  Trøst.    Nogle   Digte    af  A.    Munch.    Syvende   Oplag. 
S.  20. 

Kan  den  døde  mindes  sit  jordiske  Liv?  (XLIV).  Er 
hver  Menneskesjæl  et  særskilt  hele,  eller  skulle  alle  gaa 
op  i  een  almindelig  Tilværelse?  (XL VII).  Ligger  der 
ikke  bag  alt,  hvad  der  sker,  en  bestemt  og  god  Hensigt? 
(LIV).  Og  idet  Digteren  grubler  over  saadanne  Spørgs- 
maal  og  former  sine  Tanker  i  skønne  Vers,  hæver  han 
sig  fra  Fortvivlelse  til  Haab  og  Tro. 

Disse  Digte  ere  fremkomne  gennem  mange  Aar, 
ofte  kaldte  til  Live  ved  en  tilfældig  Begivenhed,  en  øje- 
blikkelig Stemning:  de  knyttes  til  hverandre  ved  Mindet 
om  den  døde,  der  gennemtrænger  dem  alle;  men  de  ere 
ikke  fremkomne  efter  en  forud  lagt  Plan,  og  ikke  faa  af 
Digtene  ere  vanskeUg  tilgængelige.  Selv  engelske  Læsere 
føle  dette:  Mr.  Robertsons  fortræffelige  Analyse  af  In 
Memoriam,  hvori  Hovedtanken  eller  Indholdet  af  hvert 
enkelt  Digt  i  Rækkefølge  er  gengivet  i  sammentrængt, 
klar  Form,  er  indtil  1890  udkommen  i  ikke  mindre  end 
tretten  Oplag.  Lignende,  mere  udførlige.  Arbejder  ere 
udgivne  af  Dr.  Alfred  Gatty  og  Ehzabeth  Rachel 
Chapman.  Men  er  dette  et  Bevis  for,  at  In  Memoriam 
er  et  ikke  let  tilgængeligt  Digterværk,  beviser  det  tiUige, 
med  hvilken  Interesse  den  engelske  Læseverden  endnu 
den  Dag  i  Dag  beskæftiger  sig  med  disse  Digte,  med 
hvilken  Kærlighed  de  omfattes,  og  hvilken  betydningsfuld 
Plads  de  indtage  i  den  engelske  Litteratur.^) 


F.  W.  Robertson,  Analysis  of  Mr.  Tennyson's  „In  Memoriam". 
Thirteenth  Edition.  —  Alfred  Gatty,  A  Key  to  Lord  Tennyson's 
,,In  Memoriam'^.  Fourth  Edition.  —  Elizabeth  Rachel  Chapman, 
A  Companion  to  In  Memoriam,.  —  I  Amerika  er  udkommen: 
Tennyson's  In  Memoriam.  Its  Purpose  and  Structure.  By 
John  F.  Genung.  Boston  1884;  og  Prolegomena  to  In  Memo- 
riam by  Thomas  Davidson.  Boston  1889;  men  disse  to 
Værker  ere  desværre  ikke  komne  mig  i  Hænde. 

III. 


Maud.  —  Mi'S.  Carlyles  Dom  om  Digtet.  —  Dets  Modtagelse.  —  Et 
Monodrama.  —  Analyse  af  Indholdet. 


Maud  udkom  1855.  Der  fortælles,  al  Tennyson 
plejede  at  læse  Manuskriptet  højt  for  Mrs.  Carlyle  og 
spørge  hende,  hvad  hun  syntes  derom.  Hendes  første 
Svar  skal  have  været:  »Jeg  synes,  det  er  noget  rent 
Juks  {perfed  stuff)\«  Da  Digteren,  lidt  nedslaaet  over 
dette  Svar,  læste  det  en  Gang  til,  bemærkede  Mrs.  Car- 
lyle: »Det  lyder  bedre  denne  Gang,«  og  da  det  blev 
læst  for  hende  tredie  Gang,  maatte  hun  tilstaa,  at  hun 
syntes  rigtig  godt  om  det.  ^)  Paa  en  lignende  Maade 
er  det  næsten  gaaet  den  engelske  Kritik  med  dette  Dig- 
terværk: dets  første  Modtagelse  var  paa  ganske  faa 
Undtagelser  nær  overmaade  stræng,^)  men  lidt  efter  lidt 
er  Dommen  paa  mange  Punkter  bleven  modificeret; 
Tennysons  sidste  Biograf,  Mr.  Arthur  Waugh,  kalder  det 
»et  af  de  mest  levende  og  kunstnerisk  fuldendte  {mii~ 
stic)  Digte  i  det  engelske  Sprog.  «3) 

Grunden  til  den  første,  strængt  nedsættende  Kritik 
var  i  væsentlig  Grad  den,  at  man  tillagde  Tennyson 
selv  som  Forfatter  og  Menneske  de  Meninger,  han  lader 
Digtets  Hovedperson  fremsætte,  især  de  haarde  Domme 
over  det  engelske  Samfund  og  den  begejstrede  Lovtale 
over  Krigen,  paa  et  Tidspunkt  da  England  led  under 
Krimkrigens  Byrder.  At  Forfatteren  ingenlunde  iden- 
tificerede sig  med  Digtets  »Jeg«   blev  imidlertid  kraftigt 


')  Chambers's    Journal,    citeret    af    Jennings,    Lord    Tennyson, 

S.  155-56  (2den  Udg.,  S.  91). 
2)  Se  herom  sammesteds  S.  162—64  (2den  Udg.,  S.  95). 
^)  Alfred  Lord  Tennyson,  S.  151. 

paavist  fra  anden  Side,  ^)  og  Tennyson  har  selv  under- 
streget det  ved  i  senere  Udgaver  at  betegne  det  som  et 
Monodrama:  Fortælleren  i  Digtet  er  en  dramatisk  Figur 
og  taler  i  Overensstemmelse  med  denne  Figurs  Karakter 
og  Forhold  —  ligesom  »Bedstemoderen«  i  Digtet  af  dette 
Navn  eller  de  to  Forpagtere  i  de  tidligere  omtalte  Dia- 
lektdigte.  Dette  har  Mrs.  Garlyle  imidlertid  ikke  kunnet 
misforstaa  —  hvori  ligger  da  Grunden  til  hendes  strenge 
Kritik  efter  den  første  Læsning?  Som  Digtet  nu  fore- 
ligger, ere  baade  Karakterer  og  Handhng  ved  adskillige 
Tilføjelser  forandrede  en  hel  Del  fra  første  Udgave  — 
vel  endnu  mere  fra  den  Form,  det  havde  i  Manuskriptet, 
og  dog  er  ved  den  første  Gennemlæsning  den  Dag  i 
Dag  Fortællingen  næppe  helt  klar,  og  den  Voldsomhed, 
hvormed  store  Parter  af  Digtet  ere  skrevne,  synes  os 
ikke  altid  helt  ægte.  Det  er  farligt  for  en  Digter  at 
forsøge  sig  udenfor  sit  sædvanlige  Felt.  Vi  ere  vante 
til  Idyllen  hos  Tennyson,  og  vi  vente  den  uvilkaarhgt  af 
ham.  Naar  vi  da  faa  en  voldsom  Tragedie,  blive  vi  let 
mistroiske:  vi  kritisere  anderledes  end  ellers,  vi  dømme 
strengere.  Dette  er  uretfærdigt,  og  vi  tabe  derved  lige 
saa  vel  som  Digteren.  Naar  vi  fordybe  os  i  Studiet  af 
Maud,  ville  vi  ofte  træffe  Skønheder,  som  vi  have  over- 
set ved  den  første  Gennemlæsning  —  f.  Eks.  den  smukke 
Beskrivelse  af  Konkylien  (2den  Del,  II)  —  og  vi  ville, 
især  i  Skildringen  af  den  unge  Mands  Vanvid,  beundre 
det  Mesterskab  og  den  Dristighed,  hvormed  Digteren  har 
udmalet  Heltens  sjælelige  Lidelser.     Det  er  som  et  Pust 


1)  Især  af  Dr.  R.  J.  Mann  i  Tennyson' s  „Maud"'  vindicated:  An 
Explanatory  Essay  (London  1856).  Denne  varmt  skrevne,  for- 
træffelige lille  Bog  vil  væie  en  god  Vejledning  for  enhver,  der 
studerer  Maud,  og  indeholder  adskillige  Vink,  som  mangen 
Kritiker  kunde  tage  sig  ad  notam;  men  det  synes  mig,  at  For- 
fatterens Begejstring  for  det  omhandlede  Digt  bringer  ham  til 
at  stille  det  paa  en  højere  Plads,  end  det  med  Rette  fortjener. 

fra  de  Elizabethanske  Tider;  det  er,  som  hørte  vi 
Webster  tale,  naar  den  gale  siger  (2den  Del,  V): 

» at  høre  en  død  Mand  fjase, 

det  er  nok  til  at  gøre  en  gal  — « ^) 

eller,  da  han  taler  om  Rotten: 

»sikkert  kunde  Arsenik  den  dræbe, 

men  al  vor  Gift  bliver  brugt  til  at  myrde  de  smaa, 

intet,  intet  vi  levner.« 

Vi  kunde  tænke  os  Webster  ~  eller  maaske  Shirley  — 
bygge  et  virkeligt  Skuespil  over  denne  Historie,  Tenny- 
son  her  har  fortalt.  Hovedpersonen  er  en  ung  Mand, 
hvis  Fader  har  mistet  sin  Formue  og  er  død  en  vold- 
som Død  —  han  er  styrtet  ned  fra  en  Klippe  og  fandtes 
senere  knust  i  Afgrunden.  Sønnen  tror  imidlertid,  at 
Ulykken  ikke  er  tilfældig.  Han  lægger  Skylden  paa  en 
gammel  Ven,  der  tjente  en  stor  Formue  ved  den  samme 
Spekulation,  som  ødelagde  Faderen.  Den  Mistanke,  han 
nærer,  gør  ham  bitter  og  menneskefjendsk.  Vennen  har 
købt  en  prægtig  Herregaard  tæt  ved  det  gamle  Hjem, 
hvor  begge  Familiers  Børn  i  sin  Tid  have  leget  sammen, 
men  ingen  har  i  lang  Tid  boet  paa  Ejendommen.  Saa 
kommer  Datteren,  Maud,  dertil.  De  unge  se  hinanden, 
mødes  og  gribes  af  en  sand  og  lidenskabehg  Kærlighed. 
Hans  Lykke  gengiver  ham  for  en  Stund  den  tabte 
Sjælefred.  Da  kommer  Mauds  Broder  til  Herresædet 
sammen  med  en  adelig  Modejunker,  hvem  han  vil  tvinge 
Søsteren  til  at  ægte.  De  overraske  Maud  ved  et  Stævne- 
møde med  hendes  Elsker,  og  det  kommer  til  en  vold- 
som Scene,  i  hvilken  den  unge  Mand,  der  bliver  haanet 
og  fornærmet  ud   over,  hvad  han  rolig  kan  finde  sig  i. 


•)  I  dette  Digt   har   jeg  benyttet  Dr.  Ad.    Hansens   versificerede 
Oversættelse,  Anna  og  Locksley  Slot. 

dræber  Mauds  Broder.  Han  flygter,  men  Tanken  om, 
hvad  der  er  sket,  gør  ham  gal,  og  i  sit  Vanvid  forestiller 
han  sig,  at  han  er  død,  og  at  man  ikke  har  begravet 
ham  dybt  nok: 

>0  me,  why  have  they  not  buried  me  deep  enough? 
Is  it  kind  to  have  made  me  a  grave  so  rough, 

»Me,  that  was  never  a  quiet  sleeper? 
'   Maybe  still  I  am  but  half-dead; 
Then  I  cannot  be  wholly  dumb; 
I  will  ciy  to  the  steps  above  my  head 
And  somebody,  surely,  some  kind  heart  will  come 
To  bury  me,  bury  me 
Deeper,  ever  so  little  deeper.«     (2den  Del,  V,  XI). 

Selve  Tonen,  Lyden  af  Ordene,  maler  hans  Sindstilstand. 
Maud  dør;  men  han  genvinder  sin  Forstand  og  drager 
med  i  Krigen  mod  Rusland  for  at  kæmpe  mod  Ty- 
ranniet : 

»—  —  det  letted  min  tunge  Smerte, 

naar  jeg  tænkte,  at  Krig  om  Lov  og  Ret  skulde  værne, 

at  et  Jerntyranni  nu  skulde  i  Støvet  sig  bøje, 

at  Folket  igen  skulde  naa  til  sin  tabte  Ære, 

og  Englands  eneste  Gud  ej  Rigmanden  være.« 

(VI,  S.  81). 

Tennyson  har  imidlertid  ikke  villet  —  maaske  ikke 
kunnet  —  gøre  Skridtet  fuldt  ud;  i  Stedet  for  et  virk- 
ningsfuldt og  gribende  Skuespil  har  han  skænket  os  et 
Digt,  hvis  Form  vel  er  dramatisk,  men  hvis  Ramme  er 
for  knap  til  at  lade  den  store  Handling  udvikle  sig  klart. 
I  Stedet  for  at  lade  alle  Personerne  optræde  selvstæn- 
digt lader  han  en  af  dem  fortælle  Begivenhederne  ud 
fra  dennes  individuelle  Synspunkt.  Ligesom  i  Aylmefs 
Field  —  der  imidlertid  langt  fra  kan  maale  sig  med 
Maud  —  savne  vi  Harmoni  imellem  Digtets  forskellige 
Dele.    Vi  føres  pludseligt  fra  een  Stemning  til  en  anden. 

Og  om  end  Forfatteren  ved  Anvendelsen  af  forskellige 
Verseformer  karakteriserer  de  forskellige  Situationer, 
skader  denne  blandede  Form  Totalvirkningen.  Derfor 
er  Læsningen  af  Maud  ikke  nogen  udelt  Nydelse, 
hvor  fortrinlige  Ting  Digtet  end  indeholder,  og  saa  hdt 
som  jeg  kan  slutte  mig  til  Mrs.  Carlyles  første,  hastige 
Udtalelse,  saa  Hdt  kan  jeg,  skønt  jeg  har  læst  det  mange 
Gange,  fuldt  ud  underskrive  hendes  endelige  Resultat. 


FJERDE  AFSNIT. 


Idylls  of  the  King. 

I. 

["ennysons  tidligere  Forsøg  i  poetisk  Behandling  af  Arthursagnet. 
Idyllernes  kronologiske  Rækkefølge.  -  Et  allegorisk  Værk.  — 
The  Corning  of  Arthur.  —  Analyse  af  Digtet.  —  Dets  Kilde. 


Allerede  i  sin  tidlige  Ungdom  interesserede  Tenny- 
son  sig  for  Studiet  af  den  store  Sagnkreds,  der  er  knyt- 
tet til  Kong  Arthurs  Navn.  Den  første  Frugt  af  disse 
Studier,  The  Lady  of  Shalott,  var,  som  vi  have  set,  nær 
beslægtet  med  Digterens  præ-Raphaelitiske  Arbejder,  og 
til  samme  Skole  kan  ogsaa  henregnes  Sir  Oalahad  samt 
Sir  Launcelot  og  Dronning  Ouinevere  der  fremkom 
nogle  Aar  efter  i  English  Idylls  and  other  Poems;  men 
med  Morte  d'Arthur  i  samme  Digtsamling  var  det,  at 
Tennyson  første  Gang  slog  ind  paa  den  Vej,  som  efter 
mange  Aars  Forløb  førte  til  Idylls  of  the  King,  det  Ar- 
bejde, der  nu  ofte  betegnes  som  Digterens  Hovedværk. 
I  1857  tryktes  de  første  to  af  disse  Idyller  privat  under 
Titelen  Enid  and  Nimue;  or,  The  True  and  the  False, 
og  den  22.  Juni  næste  Aar  hørte  Arthur  Clough  Tenny- 
son  læse    et  tredie  Digt  »om  Guineveres  Opdagelse  og 

sidste  Sammenkomst  med  Arthur <ci).  Endelig  i  Juli  1859 
udkom  Idylls  of  the  King,  der  indeholdt  de  fire  Fortæl- 
linger Enid,  Vivien,  Elaine  og  Ouinevere:  ti  tusinde 
Eksemplarer  af  denne  Bog  bleve  solgte  i  mindre  end 
seks  Uger.^) 

I  December  1869  (men  dateret  1870)  udkom  saa 
The  Holy  Orail  and  other  Poems,  der  foruden  nogle 
andre  Digte  indeholdt  The  Corning  of  Arthur,  The  Holy 
Orail,  Felleas  and  Ettarre  samt  The  Passing  of  Arthur, 
og  Interessen  for  Tennyson  var  vokset  saa  stærkt,  at 
40000  Eksemplarer  af  dette  Bind  vare  bestilte  i  For- 
vejen 3).  Derefter  fulgte  The  Last  Tournament,  der  blev 
trykt  første  Gang  i  The  Contemporary  Beview,  December 
1871;  næste  Aar  kom  Gareth  and  Lynette  og  endelig 
1885  Balin  and  Balan  (i  Digtsamlingen  Tiresias  and 
other  Poems). 

Idylls  of  the  King  blev  i  1862  (Aaret  efter  Prins- 
gemalens Død)  tilegnet  Prins  Alberts  Minde  i  et  Digt, 
der  er  mere  end  en  blot  Tak  for  de  venlige  Linier, 
hvormed  Prinsen  i  Maj  1860  havde  komplimenteret  For- 
fatteren^), og  slutter  med  nogle  Vers  til  Dronningen, 
hvori  Tennyson  betegner  sit  Værk  som  et  Billede  paa 
»Sansernes  Kamp  med  Sjælen«,  hvorved  han  angiver 
det  Synspunkt,  fra  hvilket  han  ønsker  sit  Værk  bedømt: 
vi  maa  opfatte  det  hele  som  en  stor  Allegori. 

I  sin  nuværende  Form  bestaar  Idylls  of  the  King 
af  tolv  Bøger,  af  hvilke  den  første  og  sidste .  indeholder 
henholdsvis  The  Corning  of  Arthur  og  The  Passing  of 
Arthur,  mellem  hvilke  de  øvrige  Idyller  ere  trykte  under 


1)  Tennysoniana.     Second  Edition.     S.  127. 

^)  Henry  van  Dyke,   The  Poetry  of  Tennyson,  S.  139  og  330.  — 

Disse    fire  Fortællinger   ere    oversatte   paa  Dansk   af  Andreas 

Munch. 
5)  Henry  van   Dyke,  S.  333.  —  Jennings,  Tennyson,  S.  179  (2den 

Udg.  S.  106). 
*)  Trykt  hos  Jennings,  178  (2den  Udg.  105—6). 

den  fælles  Betegnelse  Det  runde  Bord.  De  ere  alle  skrevne 
i  urimede  femfodede  Jamber,  beslægtede  med  dem,  der 
klinge  gennem  det  tidligere  Morte  d" Arthur,  der,  som 
bemærket,  nu  udgør  en  Del  af  The  Passing  of  Arthur. 
Jeg  skal  i  det  følgende  gennemgaa  disse  Fortællinger 
hver  for  sig  og  derefter  søge  at  give  en  Karakteristik  af 
Bogen  som  Helhed. 

I  The  Corning  of  Arthur  fortæller  Digteren  om  Kong 
Leodogran  af  CameHard,  hvis  Hige  blev  angrebet  af 
mange  Fjender:  først  af  Romerne,  saa  af  Kong  Urien 
og  endelig  af  hedenske  Horder.  Landet  laa  øde.  Men- 
nesket var  som  det  vilde  Dyr.  I  sin  Nød  sendte  han 
Bud  om  Hjælp  til  Arthur,  der  den  Gang  endnu  ikke 
havde  udført  nogen  Bedrift.  Den  ædle  Konge  opfyldte 
hans  Bøn  og  drog  til  Cameliard  med  en  Hær.  Leodo- 
grans  Datter  Guinevere  stod  ved  Borgmuren  for  at  se 
ham  drage  forbi,  men  da  han  ikke  bar  nogen  særlig 
Prydelse,  kendte  hun  ham  ikke :  mange  af  hans  Riddere 
bare  prægtigere  Vaaben  end  han.  Men  Arthur,  der  saa 
ned,  idet  han  gik  forbi,  »følte  hendes  Øjnes  Lys«.  Fra 
nu  af  lever  hun  i  hans  Sjæl.  Og  Digteren  fortæller, 
hvorledes  Arthur  »opslog  sine  Telte  i  Skoven,  drev  Hed- 
ningerne paa  Flugt,  dræbte  de  vilde  Dyr,  fældede  Sko- 
ven, saa  Solens  Lys  kunde  trænge  ind,  og  anlagde  brede 
Veje  for  Jægeren  og  Ridderen. «  Saa  vendte  han  tilbage ; 
thi  medens  han  var  borte,  var  der  udbrudt  Oprør  i  hans 
eget  Rige.  Her  havde  først  Aurelius  hersket,  og  efter 
ham  Uther:  men  ingen  af  dem  havde  formaaet  at  hævde 
deres  Stilling  overfor  de  mange  Smaafyrster,  der  hver 
for  sig  kæmpede  om  Magten.  Da  Arthur  havde  besteget 
Tronen,  lykkedes  det  ham  ved  sine  Ridderes  Hjælp  — 
Ridderne  om  det  runde  Bord,  som  han  kaldte  dem  — 
at  samle  Riget  til  et  Hele,  Men  medens  han  var  i 
Cameliard  hos  Kong  Leodogran,  opstod  der  Rygter  om, 
at  han  ikke  var  Uthers  Søn:  han  var  en  Søn  af  Gorlois 
eller   af  Anton,   ikke  af  Kongen.     Han  maatte   nu  atter 

kæmpe  om  Riget,  men  han  overvandt  alle,  »og  i  Arthurs 
Hjerte  var  Glæden  Herre.«  Under  Krigen  havde  han 
ikke  glemt  Guinevere,  og  nu  sendte  han  Ulfius  og  Bra- 
stias  og  Bedivere,  hvem  han  nylig  havde  slaaet  til  Rid- 
dere, til  Cameliard  og  bad  om  Guinevere  til  Hustru. 

Men  Leodogran  havde  hørt  om  de  Rygter,  der 
sagde,  at  Arthur  ikke  var  Qthers  Søn,  og,  skønt  han 
følte  sig  i  Taknemmelighedsgæld  til  ham,  mente  han  dog, 
at  han  som  Konge  ikke  kunde  give  sin  Datter  til  andre 
end  en  Konges  Søn.  Han  adspurgte  først  sin  gamle 
Raadgiver,  men  da  han  kun  fik  utilfredsstillende  Svar, 
kaldte  han  Arthurs  Sendemænd  frem  for  sig  og  rettede 
Spørgsmaalet  til  dem:  Hvad  var  Grunden  til  Oprøret 
imod  Arthur?  Ansaa  de  selv  Arthur  for  Kong  Uthers 
Søn? 

Bedivere,  der  var  den  første,  hvem  Arthur  havde 
slaaet  til  Ridder,  og  som  altid  vrededes,  naar  nogen  talte 
ondt  om  Kongen,  fortalte  da,  hvad  der  var  hans  Mening 
om  alle  disse  Rygter:  Paa  Uthers  Tid  ægtede  Fyrst 
Gorlois,  der  boede  paa  Borgen  Tintagil  ved  Cornwalls 
Kyst,  den  yndige  Ygerne.    Og  hun  fødte  ham  flere  Døtre 

—  en  af  dem,  Bellicent,  var  gift  med  Kong  Lot  af  Ork- 
ney  og  havde  altid  været  en  trofast  Søster  mod  Arthur 

—  men  ingen  Sønner.  Uther  søgte  at  forføre  hende, 
men  hun  afviste  ham.  Saa  kom  det  til  Krig  mellem 
Uther  og  Gorlo'is;  denne  blev  overvunden  og  dræbt,  og 
Ygerne  blev  belejret  paa  Tintagil,  hvor  alle  hendes  Kri- 
gere feigt  forlode  hende,  og  da  hun  var  alene  tilbage, 
blev  hun  tvungen  til  at  ægte  Uther  med  skændig  Hast. 
Faa  Maaneder  efter  døde  imidlertid  Voldsmanden  under 
bitre  Klager  over,  at  han  ikke  efterlod  sig  nogen  Arving, 
der  kunde  overtage  Regeringen  efter  ham.  Samme  Nat 
fødte  den  ulykkehge  Ygerne  —  før  Tiden  —  en  Søn, 
Arthur,  der,  for  at  han  ikke  skulde  blive  dræbt,  straks 
efter  Fødselen  blev  overgivet  til  Uthers  trofaste  Raad- 
giver,   den  vise  Merhn,    som  satte  Drengen  i  Pleje  hos 

den  gamle  Ridder  Anton,  hvis  Hustru  opdrog  Barnet 
som  sit  eget:  og  ingen  anden  vidste,  hvor  det  var.  Siden 
da  havde  der  bestandig  været  Strid  imellem  Landets 
mægtige  Herrer,  indtil  Merlin  i  dette  Aar  førte  Arthur 
frem  og  sagde:  »Her  er  Uthers  Søn;  han  er  eders  Konge«. 
Og  trods  al  Modstand  havde  han  besteget  Tronen  ved 
Merlins  Kunst.  Men  mange  troede  endnu,  at  han  var 
Gorlois's  eller  Antons  Søn ;  det  var  Grunden  til  Oprøret. 

Leodogran  følte  sig  imidlertid  heller  ikke  tilfredsstil- 
let ved  Bediveres  Fortælling.  Da  traf  det  sig,  at  Kong 
Lots  Hustru,  Bellicent  af  Orkney,  kom  til  Cameliard  til- 
lige med  sine  to  Sønner,  Gawain  og  den  lille  Modred. 
Saa  spurgte  Kongen  hende,  om  hun  troede,  at  Arthur 
havde  Magt  til  at  holde  sine  Fjender  i  Ave,  hvorpaa  hun 
med  begejstrede  Ord  fortaUe  om  den  Kærlighed,  der  knyt- 
tede Ridderne  om  det  runde  Bord  til  Kongen.  Hun 
beskrev  den  prægtige  Kroningsfest  og  de  berømte  Gæster, 
som  havde  været  til  Stede  derved:  de  tre  skønne  JDron- 
ninger,  der  vilde  hjælpe  ham,  naar  han  kom  i  Nød, 
den  vise  Merhn  og  > Fruen  fra  Søen«  {The  Lady  of  the 
Lake\  hvis  Trolddomskunst  var  endnu  større  end  Mer- 
lins, og  som  havde  givet  Arthur  hans  mægtige  korsdan- 
nede  Sværd,  Excalibur,  der  paa  den  ene  Side  bar  Ind- 
skriften »Tag  mig«,  paa  den  anden  »Kast  mig  bort«. 
Med  dette  Sværd  vilde  Kongen  slaa  alle  sine  Fjender  til 
Jorden.  »Tag  det,  og  slaa«,  sagde  Merlin,  da  Arthur 
stod  tvivlsom  og  stirrede  paa  den  dunkle  Skrift,  »Tiden 
til  at  kaste  det  bort  er  endnu  langt  borte«. 

Leodogran  glædedes  højlig  herover;  men  Tvivlen  lod 
ham  endnu  ingen  Ro,  og  BeUicent  betroede  ham  da  en 
anden  FortælUng  om  Arthur.  Paa  sit  Dødsleje  havde 
Merlins  vise  Lærer,  Bleys,  fortalt  hende,  at  han  og  Mer- 
lin vare  vandrede  ud  alene,  den  samme  Nat  som  Kong 
Uther  døde:  Himmel  og  Jord  stod  i  eet,  og  Havet  rul- 
lede i  vældige  Bølger  mod  Kysten.  Da  saa  de  et  straa- 
lende    dragevinget  Skib    nærme  sig  liøjt  oppe  fra,    som 

om  det  steg  ned  fra  Himmelen ;  og  hurtigt  som  det  kom. 
forsvandt  det  igen.  Havet  stod  i  Flammer,  og  en  mæg- 
tig Bølge  bar  en  nøgen  Dreng  igennem  Luerne  og  lagde 
ham  ved  Merlins  Fod.  Og  Merlin  bøjede  sig  ned  og  tog 
Drengen,  og  den  vældige  Braadsø  slog  op  rundt  om 
Troldmanden,  da  han  raabte:  »Her  er  en  Arving  for 
Uther!«  Og  Merlin  og  Barnet  stode  omgivne  af  Ild  i  det 
samme.  Straks  efter  blev  det  stille  Vejr  med  skyfri 
stjerneklar  Himmel.  »Og  denne  Dreng«,  sagde  Bleys, 
»er  det,  som  nu  styrer  Riget.«  Senere  havde  Bellicent 
spurgt  Merlin;  men  han  havde  blot  let  og  svaret  med 
gaadefulde  Vers:  »Sandheden  er  eet  for  mig  og  noget 
andet  for  dig;  Sandheden  er  stundom  udsmykket,  stun- 
dom nøgen.«  Men  Leodogran  skulde  ikke  frygte  for  al 
give  Arthur  Guinevere  til  Hustru:  store  Digtere  vilde 
besynge  ham  i  Fremtiden,  dunkle  Sagn  fra  gamle  Dage 
tale  om  ham,  og  Merlin  havde  sagt  —  ikke  i  Spøg,  men 
bekræftet  med  hellig  Ed  —  at  om  Kongen  end  kunde  saa- 
res,  skulde  han  dog  aldrig  dø,  men  drage  bort,  som  han 
kom.  Og  han  skulde  overvinde  Hedningerne,  og  disse, 
som  alle  andre  Folkeslag,  skulde  hylde  ham  som  Konge. 

Efter  Samtalen  med  Bellicent  saa  Leodogran  i  et 
Drømmesyn  et  Billede  paa  Arthurs  Storhed,  og  han 
tøvede  nu  ikke  længere  med  at  svare  ja.  Saa  sendte 
Arthur  den  Kriger,  han  elskede  og  ærede  højest.  Sir 
Lancelot,  til  CameHard  for  at  hente  Guinevere,  og  i  Maj 
Maaned  fejrede  de  deres  Bryllup.  Den  fromme  Dubric 
forenede  dem  for  Herrens  Alter,  og  de  svor  at  elske 
hinanden  til  Døden. 

Efter  Festen  kom  Sendebud  fra  Rom  for  at  for- 
dre Tribut  som  i  tidligere  Dage.  Men  Arthar  svarede: 
»Den  gamle  Tingenes  Orden  er  forbi.  Nu  er  det  mig 
og  mine  Krigere,  der  skulle  kæm.pe  for  Kristi  Lære ;  Rom 
er  blevet  for  svag  til  at  føre  Kampen  mod  Hedningerne. 
Tribut  betale  vi  ikke«.  Og  Digtet  ender  med  at  for- 
tælle, hvorledes  Arfhur  og  hans  Riddere  for  en  Tid  kun 

havde  een  Villie  —  alle  Smaafyrster  sluttede  sig  til  ham, 
og  i  tolv  Slag  sejrede  han  over  hedenske  Horder  og 
grundede  et  mægtigt  Rige. 

Ved  Slutningen  af  dette  Digt  staar  Arthur  altsaa 
som  den  store  Hersker;  han  har  naaet  Magtens  og  Lyk- 
kens højeste  Tinde.  Han  har  ægtet  den  skønneste 
Kvinde  paa  Jorden  og  er  lykkelig  i  sit  Ægteskab.  Han 
er  mild,  tapper  og  vis,  og  har  samlet  om  sig  trofaste 
Venner  og  tapre  Helte,  der  i  ham  se  deres  Fører  og 
Forbillede.  Hans  Maal  er  ædelt :  at  udbrede  Kristi  Lære, 
at  kæmpe  for  det  gode  og  sande,  at  beskytte  de  svage 
og  straffe  Voldsmanden,  at  gøre  den  vilde  Kriger  til  en 
kristen  Ridder:  at  tvinge  Sanserne  under  Aanden. 

De  følgende  ti  Fortællinger,  Det  runde  Bord,  skulle 
nu  vise,  hvorvidt  dette  lykkes.  Kan  et  saadant  Maal 
overhovedet  naas?  For  en  Tid  ser  det  næsten  ud  dertil. 
Aanden  sejrer  over  Sanserne.  Men  intet  Menneske  er 
syndefrit.  Den  ene  efter  den  anden  falder  fra.  Kongens 
nærmeste  bryde  de  hellige  Love,  for  hvilke  de  have 
kæmpet  —  saa  styrter  den  stolte  Bygning  sammen. 

Men  hans  Tanke  er  derfor  ikke  mindre  ædel  eller 
skøn,  hans  Maal  ikke  mindre  ophøjet.  Selve  det,  at  han 
har  stillet  sig  dette  Maal  og  kæmpet  derfor,  fører  Ver- 
den frem.  Tanken  er  evig.  De,  der  kæmpe  for  den, 
falde,  men  andre  ville  staa  frem  og  fortsætte  Kampen: 
Arthur  dør  ikke. 

En  Del  af  Stoffet  i  The  Corning  of  Arthur  er  laant 
fra  første  og  tredie  Bog  af  Malorys  Le  Morte  Darthur, 
ofte  dog  med  ret  betydningsfulde  Forandringer.  I  Krøniken 
(Bog  1,  Kap.  n  &  HI)  fortælles  saaledes,  at  Kong  Uther 
ved  Merlins  Hjælp  kommer  til  Ygerne  (hos  Malory  Igrainey) 

')  Ogsaa  andre  Navne  ere  varierede  eller  helt  forandrede.  Leo- 
dogran  hedder  hos  Malory  Leodegrance,  Bellicent  er  Krønikens 
Morgause  eller  Morgawse  osv.;  men  for  øvrigt  ere  ogsaa  mange 
Navne  allerede  korrumperede  af  Malory  selv.  Henvisningerne 
til  den  gamle  Forfatters  Værk  ere  alle  til  The  Globe  Edition,  1891. 
Kalisch:  Studier  over  Tennyson.  9 

i  hendes  Ægtefælles  Skikkelse.  Da  hun  om  Morgenen 
faar  at  vide,  at  hendes  Husbond  er  dræbt  flere  Timer 
tidligere,  »forbavses«  hun,  men  tier  stille  med  hvad  der 
er  sket.  Hun  ægter  derefter  Uther,  og  deres  Bryllup 
fejres  »med  stor  Lystighed  og  Glæde«.  Først  et  halvt 
Aar  senere  røber  Uther  til  Dronningens  store  Lettelse 
Hemmeligheden  for  hende.  Hos  Malory  er  det  ikke 
Lancelot  men  Merlin,  der  henter  Guinevere,  og  Visman- 
den varer  Kongen  mod  at  tage  hende  til  Hustru,  fordi 
Lancelot  vil  komme  til  at  elske  hende  (Bog  IH,  Kap. 
I).  Bellicents  Fortælling  om  Skibet,  der  bringer  Barnet, 
er  Digterens  egen  Opfindelse,  men  maaske  antydet  ved 
det  samme  Kapitel  hos  Malory  (Bog  XXI,  Kap.  V),  som 
Tennyson  har  benyttet  i  The  Fassing  of  Arthur. 

Det  er  lykkedes  Forfatteren  straks  i  denne  Indled- 
ning at  karakterisere  de  fleste  af  de  Personer,  der  komme 
til  at  spiUe  en  mere  betydningsfuld  Bolle  i  Arthurs  Liv. 
FortæUingen  er  hist  og  her  lidt  tør,  men  simpel,  kort 
og  klar;  Tonen  er  gennemgaaende  godt  vedligeholdt: 
dog  er  det  maaske  et  vel  moderne  Træk,  at  BeUicent 
sender  Børnene  ud  af  Stuen,  da  Kongen  spørger  om 
hendes  Slægtskabsforhold  til  Arthur.  Det  synes  næsten, 
som  om  Digteren  ikke  har  kunnet  finde  noget  andet 
Middel  til  at  karakterisere  disse  Drenge,  af  hvilke  Gawain, 
der  løber  ud,  munter  og  syngende,  senere  bhver  en  tap- 
per Bidder,  medens  Modred,  som  lægger  Øret  til  Døren 
og  lytter,  bliver  en  Forræder  mod  Kongen:  man  merld 
die  Ahsicht,  und  ivird  verstimmt. 

Vi  komme  nu  til  den  første  af  de  IdyHer,  der  bære 
Navnet  Det  runde  Bord. 


I 

i'Gareth  og  Lynette.  —  Indholdet  af  Fortællingen.  —  Sammenligning 
med  Malorys  Krønike.  —  Geraints  Giftermaal.  —  Analyse.  —  Sam- 
menligning med  Geraint  ah  Erhin.  —  Geraint  og  Enid.  —  Karak- 
tertegningen. —  Analyse  af  Indholdet.  —  Afvigelser  fra  Mabinogion. 


r  ortællingen  Gareth  og  Lynette  begynder  med  Skil- 
dringen af  Lot  og  Bellicents  yngste  Søn  —  den  højeste 
af  dem  alle  —  Gareth,  hvem  hans  Moder  holder  tilbage 
i  Hjemmet,  men  som  længes  efter  Hæder  og  Bedrifter 
og  bestandig  bønfalder  om  Tilladelse  til  at  drage  til 
Arthurs  Hof,  hvor  hans  Broder  Gawain  er  en  højt  anset 
Ridder,  og  hvor  ogsaa  hans  anden  Broder  Modred  lever. 
Men  Dronningen  vil  nødig  slippe  ham;  hendes  Husbond 
er  gammel  og  svag,  og  Gareth  er  den  eneste  af  Søn- 
nerne, der  endnu  lever  i  Barndomshjemmet:  den  kære- 
ste og  bedste  af  dem  alle.  Hun  prøver  ethvert  Middel 
for  at  holde  ham  tilbage,  men  Tørst  efter  Berømmelse 
driver  ham  frem.  Da  giver  hun  ham  til  sidst  Lov  til  at 
drage  bort  paa  den  Betingelse,  at  han  skal  tjene  et  Aar 
og  en  Dag  »for  Mad  og  Drikke«,  som  Køkkendreng  ved 
Arthurs  Hof  blandt  de  laveste  Tjenere;  og  til  ingen  maa 
han  fortælle  sit  Navn.  Hun  haaber,  at  den  unge  Prins 
vil  være  for  stolt  til  at  gaa  ind  paa  disse  Vilkaar,  men 
efter  nogen  Tavshed  svarer  han:  »En  Mand  kan  gøre 
Trælledont  og  dog  have  en  fri  Sjæl.  I  hvert  Fald  vil 
jeg  faa  Turneringerne  at  se.  Du  er  min  Moder,  og  jeg 
vil  lyde  din  Villie«. 

Saa  drager  han  da  bort,  forklædt  i  fattig  Dragt,  og 
kommer  til  Arthurs  Hof,  hvor  han  faar  den  attraaede 
beskedne  Plads.  Sir  Kay,  Kongens  Seneskal,  spotter 
ham,  men  Lancelot  ser,  at  den  unge  Mand  er  mere,  end 
han  giver  sig  ud  for,  og  anbefaler  Sir  Kay  at  behandle 
ham  venhgt. 

Digteren  benytter  Gareths  Ankomst  til  Kongeborgen 

til  at  give  et  livligt  Billede  af  Arthur  og  hans  Hof;  be- 
tydeligst maaske  er  hans  Karakteristik  af  Sir  Kay,  hvori 
han  følger  de  gamle  Fortællinger,  der  alle  gøre  en 
komisk  Figur  ud  af  denne  temmelig  uelskværdige  og 
naragtige  Herre.  Selve  Handhngen  i  Digtets  Begyndelse 
er  derimod  frit  fortalt,  til  Dels  Tennysons  egen  Opfin- 
delse. Efter  Gareths  Ankomst  til  Hoffet,  følger  Digteren 
med  større  Omhyggehghed  Malory  (Bog  VII),  idet  han 
dog  i  Fortælhngen  om  Heltens  Bedrifter  indfletter  en 
Allegori,  som  ikke  findes  i  den  gamle  Krønike,  og  i 
mangt  og  meget  træder  forklarende  til.  Malory  fortæller 
saaledes  intet  om,  hvorfor  Gareth  vil  tjene  Kongen  i 
denne  ydmyge  Stilling,  eller  hvorledes  han  pludselig  faar 
de  prægtige  Vaaben,  da  han  endehg  giver  sig  til  Kende. 
Tennysons  Indledning  gør  Gareths  sære  Forlangende 
forstaaeligt,  og  senere  fortæller  Digteren,  hvorledes  den 
gode  Dronning  fortryder,  hvad  hun  har  fordret  af  sin 
Søn,  hvorefter  hun,  da  nogen  Tid  er  gaaet,  sender  ham 
Vaaben  og  løser  ham  fra  hans  Løfte.  Saa  opsøger  han 
Kongen,  træffer  ham  alene  og  fortæller  ham  alt.  Paa 
Gareths  Bøn  lover  Arthur  at  holde  hans  Navn  hemme- 
ligt, til  han  selv  har  skabt  sig  et  Navn  ved  sine  Bedrif- 
ter, og.  at  tilstaa  ham  at  drage  ud  paa  det  første  ridder- 
lige Eventyr,  der  maatte  tilbyde  sig. 

Samme  Dag  kommer  den  ædle  Jomfru  Lynette  til 
Kongens  Borg  og  kræver  hans  Hjælp  for  sin  Søster 
Lyonors.  Nydeligt  fortalt  er  Lynettes  beskedne  Vurde- 
ring af  sig  selv  i  Sammenligning  med  den  rige  og 
skønne  Søster  og  hendes  Bekymring  for  den  Fare,  som 
truer  denne.  Lyonors  bor  paa  »det  farlige  Slot«  {Castle 
Periloiis);  rundt  om  Borgen  snor  sig  en  Flod  i  tre  Slyng- 
ninger, over  hver  af  hvilke,  der  fører  en  Bro,  som  for- 
svares af  en  Ridder  —  tre  mægtige  og  tapre  Brødre. 
Og  Borgen  selv  belejres  af  en  fjerde  Broder,  den  mæg- 
tigste af  dem  alle,  der  vil  tvinge  hende  til  Ægteskab; 
men  han  har  opsat  sit  Forehavende,   til  Kongen   sender 

sin  bedste  Mand,  Lancelot,  for  at  kæmpe  imod  ham. 
Han  tvivler  ikke  om,  at  han  vil  sejre  i  Kampen,  vinde 
Berømmelse  og  ægte  Lyonors.  Men  denne  vil  enten 
gifte  sig  med  den  Mand,  hun  elsker,  eller  tage  Sløret. 
Og  nu  er  Lynette  kommen  for  at  bønfalde  Kongen  om 
Lancelots  Hjælp.  Da  beder  Gareth  højt  i  Hallen,  om 
han  maa  drage  ud  paa  dette  Eventyr,  og  Kongen  til- 
staar  hans  Bøn  til  Forbavselse  for  Sir  Kay  og  alle  andre. 
Lynette  udbryder  i  harmfulde  Ord,  medens  Skamfølelse, 
Stolthed  og  Vrede  farve  hendes  Kinder:  »Skændsel  over 
dig,  Konge !«^  raaber  hun,  »jeg  bad  om  din  fornemste 
Ridder,  og  du  giver  mig  en  Køkkendreng«.  —  Hun  rider 
bort,  men  Gareth  ifører  sig  sin  prægtige  Rustning,  be- 
stiger en  Stridshest,  som  Kongen  selv  har  skænket  ham, 
og  følger  hende.  Sir  Kay,  der  er  opirret  over  al  Maaue 
ved  denne  Tort,  stiger  imidlertid  ogsaa  til  Hest,  trods 
Lancelots  Raad,  og  rider  efter  ham.  Men  da  han  vil 
tvinge  Gareth  til  at  vende  om,  gaar  det  ham  ilde,  og 
den  unge  Helt  fortsætter  sit  Ridt. 

Lynette  vil  imidlertid  ikke  vide  af  ham  at  sige :  den 
Forsmædelse,  hun  har  lidt,  er  for  stor,  og  hver  Gang 
han  nærmer  sig,  modtager  hun  ham  med  Haan  og  vrede 
Ord.  Gareth  finder  sig  i  alt  og  besvarer  hendes  Haans- 
ord  sagtmodigt,  men  dog  stolt,  og  med  et  Smil,  der  op- 
irrer hende  endnu  mere.  Han  beskytter  hende  mod  alle 
Farer  og  behandler  hende  med  fuldendt  Ridderlighed; 
han  udfører  den  ene  store  Bedrift  efter  den  anden,  men 
det  varer  længe,  inden  han  faar  andet  end  Skam  til 
Tak.  Til  sidst  forstaar  hun  dog,  hvad  der  bor  i  ham, 
og  lidt  efter  lidt  mildnes  hendes  Sind.  Hun  ængstes, 
naar  han  er  i  Fare,  og  glædes  over  hans  Sejr.  Selv- 
følgelig befrier  han  ogsaa  Lady  Lyonors,  men  i  Fortæl- 
Ungen  af  disse  sidste  Begivenheder  afviger  Tennyson 
atter  stærkt  fra  Malory,  og  i  god  Overensstemmelse  med 
den  Tegning,  han  har  givet  af  Lynette,  men,  som  han 
selv    gør    opmærksom    paa,    i  Modstrid   med   den  gamle 


134  Idylls  of  the  King. 

Beretning,  efter  hvilken  Gareth  ægtede  Lyonors,  ender 
han  da  ogsaa  Digtet  med  at  fortælle,  at  den  unge  Rid- 
der tog  Lynette  til  Brud.^) 

Gareth  og  Lynette  hører  ikke  til  de  betydeligste  af 
Idyllerne,  men  indeholder  smukke  Ting,  især  i  Begyn- 
delsen, i  Samtalen  mellem  Moder  og  Søn,  og  i  Skildrin- 
gen af  Lynette.  Det  er  et  kraftigt  og  fornøjehgt  Billede 
af  den  unge  Pige,  Digteren  har  givet  os :  hge  sympate- 
tisk staar  hun  for  os  i  sin  Vrede  over  den  formentlige 
Krænkelse,  og  da  hun  begynder  at  forstaa,  at  hun,  trods 
alt,  elsker  denne  foragtede  »Køkkendreng«.  Men  hist  og 
her  falder  Historien  lidt  langtrukken,  og  den  i  sig  selv 
ret  morsomme  Idé,  at  lade  den  værste  af  de  vældige 
Kæmper,  som  Gareth  maa  overvinde,  være  en  forklædt 
Dreng  med  et  forlorent  Hoved  —  en  forskræmt  lille 
Fyr,  der  er  uglet  ud  for  at  forskrække  ham  —  passer 
ikke  rigtig  ind  i  Fortællingen,  hvis  romantiske  Begiven- 
heder jo  ellers  skulle  tages  alvorhgt.  Ogsaa  den  over- 
sanselige Del  af  Historien  synes  mig  mindre  heldig:  man 
føler,  at  Digteren  staar  bagved;  men  savner  de  gamle 
Krønikers  naive  Troskyldighed.^) 


1)  I  The  Lady  of  the  Fountain  fortælles  en  anden  Historie  om 
Lynette,  der  her  kaldes  Luned.  Hun  er  Owains  trofaste  Led- 
sagerinde, og  Skildringen  af  hende  er  fin  og  yndefuld.  {The 
Mabinogion,  Lady  Charlotte  Guests  Udgave,  vol.  1).  I  den 
danske  Gengivelse  af  denne  Fortælling  kaldes  hun  Ltcneta 
[Luneta].  {Ivan  Løveridder,  trykt  i  Romantisk  Digtning  fra 
Middelalderen.  Udgiven  af  C.  J.  Brandt,  vol.  I).  I  tredie  Bind 
af  sidstnævnte  Værk  (S.  297—308)  findes  en  udførlig  Rede- 
gørelse for  de  mange  forskellige  Bearbejdelser  og  Oversættel- 
ser af  denne  anden  Fortælling :  endog  helt  op  til  Island  er  den 
naaet.  —  Den  franske  Version  af  Historien  Le  Chevalier  au 
Lian  af  Chrestien  de  Troyes,  er  trykt  af  Lady  Guest  i  oven- 
nævnte Bind  sammen  med  den  vallisiske  og  hendes  egen 
engelske  Oversættelse  heraf.  Tennysons  Digt  har  imidlertid 
intet  laant  fra  denne  Fortælling. 

2)  Jeg  tør  maaske  kortelig  anføre  Mr.  Henry  Eisdales  Forklaring 
af  Digtets  Allegori:    Det   kødelige  Menneske  (Gareth)  kæmper, 

|Hlf2^  og  Enid,   som  i  Virkeligheden  udgøre  een  Fortæl- 
ling, ere  byggede  over  Lady  Guests  engelske  Oversættelse 
jf  den  gamle  vallisiske  Historie  Geraint,  Søn  af  Erbin 
l^^kt  i  Mahinogion,  vol.  II). 

I^B  Tennyson  begynder  med  at  fortælle,  at  den  tapre 
I^Braint,  der  var  Fyrste  af  Devon  og  Ridder  af  det  runde 
^^^Srd,  havde  ægtet  Yniols  eneste  Barn,  Enid,  og  elskede 
hende,  som  han  elskede  selve  Himmelens  Lys.  Og  han 
klædte  hende  i  prægtige  Dragter  og  kostbare  Smykker, 
og  Dronningen  selv,  Guinevere,  der  var  taknemmehg 
mod  Geraint  for  Tjenester,  som  han  havde  ydet  hende, 
yndede  Enid  og  smykkede  hende  ofte  med  egen  Haand 
som  den  skønneste  ved  Hoffet  næst  efter  hende  selv. 
Og  Enid  elskede  og  beundrede  Dronningen  af  sit  ganske 
Hjerte.  Men  da  der  opstod  Rygter  om  Dronningens 
Kærlighed  til  Lancelot,  troede  Geraint  derpaa,  skønt 
der  endnu  intet  var  bevist,  og  han  følte  en  Rædsel 
for,  at  hans  Hustru  paa  Grund  af  hendes  store  Kærlig- 
hed *til  Guinevere  skulde  paavirkes  af  hende  og  plettes 
ved  sin  Omgang  med  den  skyldige  Dronning.  Saa  traadte 
han  frem  for  Kongen  og  bad  om  Tilladelse  til  at  drage 


ledet  og  hjulpet  af  den  forstandige  Sjæl  (Lynette),  for  at  befri 
den  udødelige  Aand  (Lyonors)  fra  de  Farer,  der  true  den  med 
evig  Ødelæggelse.  Floden,  der  snor  sig  rundt  om  Borgen,  er 
Tidens  Strøm,  og  de  tre  Bugtninger,  der  skulle  passeres,  ere 
de  tre  Livsaldere:  Ungdom,  Manddom  og  Alderdom.  De  tre 
Kæmper  der  skulle  overvindes,  ere  Fristelserne  paa  Livets  Vej ; 
den  fjerde,  Døden,  der  synes  at  være  saa  rædselsfuld,  er,  naar 
det  kommer  til  Stykket,  ikke  nogen  virkelig  Fjende.  {Studies 
in  the  Idylls,  S.  27—29).  Denne  Forklaring  er  sikkert  korrekt, 
men  det  synes  mig,  at  Digterens  Beskrivelse  af  Døden,  halv 
komisk  som  den  er,  ikke  harmonerer  med  Allegoriens  Tone, 
lige  saa  lidt  som  den  (som  ovenfor  bemærket)  forekommer 
mig  at  passe  ind  i  den  øvrige  Fortælling,  naar  man  tager  det 
hele  bogstaveligt,  uden  nogen  underforstaaet  sindbilledlig  Be- 
tydning. 

til  sit  eget  Rige,  under  Paaskud  af  at  Ugerningsmænd 
overfaldt  og  plyndrede  Landet,  da  det  laa  paa  Grænsen 
af  et  Territorium,  hvor  der  var  mange  røverske  Jarler 
og  Riddere. 

Arthur  lod  ham  drage  bort  med  Enid  og  halvtred- 
sindstyve Riddere;  men  da  Geraint  kom  til  sit  Hjem, 
glemte  han  over  sin  Kærlighed  til  Enid,  hvad  han  skyldte 
Kongen  og  sin  ridderlige  Ære;  alle  hans  Tanker  drejede 
sig  kun  om  hende,  og  Folk  spottede  ham  som  en  svag 
og  foragtelig  Person,  der  i  sin  Hustrus  Arme  glemte  sin 
Manddoms  Pligter.  Enid  kunde  læse  dette  i  alles  Miner; 
hendes  Piger  talte  til  hende  derpm  for  at  smigre  hende, 
og  hun  vrededes  og  pintes  ved  Tanken:  og  Dag  efter 
Dag  grublede  hun  over,  hvorledes  hun  kunde  sige  det 
til  Geraint.  Men  Undseelsen  holdt  hende  tilbage,  og 
hendes  Husbond,  der  saa  hendes  Munterhed  svinde  bort, 
fattede  Mistanke  om,  at  heller  ikke  hun  var  skyldfri. 

Saa  traf  det  sig  en  Sommermorgen,  da  de  sov  ved 
hinandens  Side,  at  den  stærke  Kriger  i  Drømme  kastede 
Tæppet  til  Side  og  blottede  sit  mægtige  Legeme.  Enid 
vaagnede  og  rejste  sig  op,  og  idet  hun  saa  beundrende 
paa  hans  skønne,  kraftige  Skikkelse,  udbrød  hun  i  Kla- 
ger over,  at  hun  skulde  være  Grunden  til  den  Foragt, 
hvormed  han  omtaltes.  Hellere  vilde  hun  ride  med  ham 
i  Slaget  og  se  ham  kæmpe  og  falde,  end  at  han  skulde 
lide  denne  Skændsel.  Og  hun  frygtede,  naar  hun  ikke 
turde  sige  ham  dette,  handlede  hun  ikke  imod  ham  som 
en  trofast  Hustru. 

Hun  talte  halvt  for  sig  selv,  halvt  hørligt,  og  da  den 
dybe  Følelse  bragte  Taarer  i  hendes  Øjne,  faldt  de 
varme  Draaber  paa  ^lans  nøgne  Bryst  og  vækkede  ham. 
Han  hørte  hendes  sidste  Ord  og  misforstod  deres  Betyd- 
ning. Trods  al  hans  ømme  Kærlighed,  tænkte  han,  var 
hun  dog  ingen  trofast  Hustru  mod  ham:  nu  græd  hun 
vel  for  en  prunkende  Ridder  ved  Arthurs  Hof.  Og  i  sin 
Smerte    sprang  han   op   fra  Lejet,    lod  sin  Stridshest  og 

hendes  Ganger  sadle  og  befalede  hende,  at  hun  skulde 
iføre  sig  sin  simpleste  og 'fattigste  Dragt  og  ride  med 
ham  ud  i  Ørkenen.  Og  Enid  spurgte:  »Har  jeg  fejlet  — 
lad  mig  da  vide  min  Fejl«:  men  han  svarede  kort: 
»Spørg  ikke,  men  adlyd«.  Saa  iførte  hun  sig  en  falmet 
Silkekjole,  en  falmet  Kappe  og  et  falmet  Slør,  som  hun 
omhyggeligt  havde  gemt  —  den  beskedne  Dragl,  hun 
havde  baaret,  da  han  saa  hende  for  første  Gang.  Og 
hun  mindedes,  hvorledes  han  var  kommen  til  hendes 
fattige  Hjem,  og  hvorledes  han  havde  elsket  hende  i 
denne  simple  Dragt. 

Og  Digteren  følger  hendes  Tanker;  vi  gaa  tilbage 
i  Historien  og  høre  Fortællingen  om  Geraints  og  Enids 
Kærlighed. 

Herved  afviger  Tennyson  fra  sin  vallisiske  Kilde, 
idet  den  gamle  Forfatter  meddeler  Begivenhederne  i  den 
Orden,  hvori  de  foregaa;  men  Digteren  opnaar  en, ikke 
ringe  Virkning  ved  den  Frihed,  han  saaledes  har  taget 
sig.  Det  vil  ikke  være  uden  Interesse  at  standse  et 
Øjeblik  for  at  se,  hvorledes  Tennyson  i  det  hele  har 
benyttet  sin  Kilde.  Medens  han  ikke  sjældent  udelader, 
hvad  der  kun  staar  i  løsere  Forbindelse  med  Fortælling- 
ens egentlige  Kærne  —  saaledes  det  meste  af  Historien 
om  den  hvide  Hjort  og  flere  af  Geraints  Bedrifter,  der 
kun  vilde  trætte  den  moderne  Læser  som  en  Gentagelse 
—  bringer  hans  moderne  Følelse  ham  ofte  til  at  begrunde 
de  handlende  Personers  Optræden,  hvor  den  gamle  For- 
fatter har  fundet  al  Begrundelse  overflødig.  I  Oeraint 
ab  Erbin  tales  saaledes  intet  om  Dronningens  Forhold 
til  Lancelot;  hvad  der  hos  Tennyson  er  et  blot  og  bart 
Paaskud  er  i  den  gamle  Fortælling  den  virkelige  Grund 
til  Geraints  Afrejse.  Det  naive,  der  er  saa  tiltrækkende 
i  disse  gamle  Krøniker,  gaar  for  en  Del  tabt  ved  Ten- 
nysons  Genfortælling:  vi  finde  maaske  i  denne  nogen 
Undskyldning  for  Geraints  barske  Raahed ;  vor  Tids  Ret- 
færdighedsfølelse   oprøres    maaske    mindre    ved    den    af 

Tennyson  tilføjede  Forklaring;  men  Geraint  bliver  mere 
hverdagsagtig,  Karakteren  bliver  fladere  ved  denne  Mo- 
dernisering. Til  andre  Tider  lykkes  det  derimod  Digteren 
at  give  et  dybere  Karakterbillede  end  Originalen  eller 
en  poetisk  og  skøn  Udvidelse  af  ubetydelige  Antydninger 
i  denne,  som  i  Fortællingen  om  den  falmede  Silkedragt. 

Men  medens  Digteren  i  Genfortællingen  af  Begiven- 
hederne og  i  den  finere  UdpensKng  al  Karaktererne  ofte 
afviger  fra  sin  Kilde  eller  moderniserer  og  udvider  Historien, 
holder  han  sig  i  Beskrivelsen  af  Steder  og  Personer  og 
i  Gengivelsen  af  Samtaler  overmaade  nøje  til  Originalen. 
I  de  foreliggende  to  Idyller  kan  man  følge  selve  Ord- 
lyden af  Lady  Guests  Oversættelse,  Side  efter  Side,  lidt 
udvidet  eller  forkortet,  men  med  Bibeholdelsen  af  de 
karakteristiske  Udtryk  og  Vendinger.  Dette  giver  Ten- 
nysons  Digt  en  ejendommelig  Farve,  der  ofte  er  af  stor 
poetisk  Virkning.^) 

Da  Digteren  er  naaet  til  det  kritiske  Vendepunkt  i 
Geraints  og  Enids  ægteskabelige  Liv,  gaar  han  altsaa 
tilbage  i  Historien  og  fortæller,  hvorledes  de  mødtes  og 
lærte  at  elske  hinanden. 

Ved  Pinsetide,  Aaret  i  Forvejen,  da  Arthur  holdt 
Hof  i  det  gamle  Caerleon  ved  Usk,  kom  en  Skovfoged 
og  meldte  Kongen,  at  man  havde  set  en  prægtig  mælke- 
hvid Hjort,  og  Arthur  besluttede  at  jage  Dyret  den 
næste  Morgen.  Dronningen  ønskede  at  deltage  i  Jagten, 
men  »fortabt  i  søde  Drømme«  om  Lancelot,  glemte  hun 
Tiden,  og  da  alle  Kongens  Mænd  vare  dragne  afsted, 
steg  hun  til  Hest,  kun  ledsaget  af  en  eneste  af  sine 
Jomfruer.  I  Skoven  mødte  hun  Prins  Geraint,  der  lige- 
ledes var  forsinket,  og  som  ikke  bar  andre  Vaaben  end 


1)  Man  sammenligne  f.  Eks.  Tennysons  Beskrivelse  af  Dronning- 
ens og  Geraints  Sammenstød  med  »Spurvehøgen«  og  hans 
Følge,  eller  Fortællingen  om  Heltens  Ankomst  til  Yniols  Borg 
og  den  paafølgende  Turnering,  med  de  tilsvarende  Afsnit  af 
Lady  Guests  Oversættelse  af  Originalen. 


I     „_     ... 

I^BSværd  med  gyldent  Fæste.  Prinsen  fulgte  med  Dron- 
IHmgen,  og  medens  de  lyttede  efter  de  fjerne  Hundes 
Gøen,  red  en  Ridder,  en  Dame  og  en  Dværg  langsomt 
forbi.  Da  Dronningen  ikke  mindedes  at  have  set  dem 
|iaa  Borgen,  sendte  hun  sin  Jomfru  til  Dvergen  for  at 
spørge  om  Ridderens  Navn,  men  han  vilde  ikke  fortælle 
det,  og  hun  fik  et  uhøfligt  Svar.  Saa  vilde  hun  spørge 
Ridderen  selv,  men  Dværgen  slog  hende  med  sin  Pisk, 
og  hun  vendte  harmfuld  tilbage  til  Dronningen.  »Jeg 
vil  lære  hans  Navn  at  kende«,  raabte  Geraint,  men 
Dværgen  svarede  som  før  og  slog  ham  over  Kinden,  saa 
Blodet  sprøjtede  over  hans  Purpurskærf.  Han  greb  uvil- 
kaarligt  om  Sværdet,  men  da  han  følte,  hvor  foragtelig 
Dværgen  var,  slap  han  det  igen  og  red  tilbage  uden  at 
sige  et  Ord. 

Da  han  atter  naaede  Damerne,  sagde  han:  »Jeg  vil 
hævne  den  Krænkelse,  ædle  Dronning,  som  er  tilføjet 
eder  i  eders  Jomfrues  Person.  Vel  er  jeg  vaabenløs, 
men  jeg  tvivler  ikke  om,  at  jeg  jo  etsteds  skal  faa  de 
nødvendige  Vaaben,  enten  til  Laans  eller  mod  Pant. 
Saa  vil  jeg  kæmpe  med  denne  Ridder  og  knække  hans 
Stolthed,  og  paa  den  tredie  Dag  vil  jeg  være  her  igen, 
hvis  jeg  ikke  er  falden  i  Kampen.«  Dronningen  byder 
ham  da  Farvel  med  mange  Ønsker  for  hans  Lykke: 

>Held  følge  dig  paa  denne  Færd,  som  altid. 
Og  gid  du  maatte  træffe  alt,  du  elsker, 
og  leve  for  at  elske  den,  du  elsker, 
med  første  Kjærlighed.« 

(Munchs  Oversættelse,  S.  13). 

Og  hun  lover  ham,  naar  han  har  valgt  sin  Brud,  at 
klæde  hende  til  hendes  Bryllup  saa  straalende  som 
Solen. 

Geraint  følger  derefter  Ridderen  og  hans  to  Led- 
sagere, til  han  ser  dem  ride  ind  i  en  nyopført  Borg  i 
Nærheden  af  en  hlle  By.     Her  er  alt  Travlhed  og  Vir- 

var,  hvert  Herberge  er  fuldt,  og  paa  alle  Forespørgsler 
om  Grunden  til  denne  Hurlumhej  faar  han  kun  det  ene 
Svar:  »Spurvehøgen!«  Endelig  kommer  han  til  et  gam- 
melt faldefærdigt  Herresæde,  hvor  han  bliver  vel  mod- 
taget af  den  bedagede  Jarl  Yniol,  som  bor  her  med  sin 
Hustru  og  deres  eneste  Barn,  den  yndige  Enid.  De  leve 
i  stor  Fattigdom,  og  Datteren  udfører  alt  husligt  Arbejde : 
hun  drager  Omsorg  for  den  fremmedes  Hest,  gaar  til 
Byen  for  at  gøre  Indkøb  til  deres  beskedne  Aftensmaal- 
tid,  og  da  hun  har  tilberedt  dette,  opvarter  hun  sine 
Forældre  og  deres  Gæst  ved  Bordet. 

Skildringen  af  den  gamle  Borg  og  dens  Beboere, 
der  er'  saa  smuk  i  den  vallisiske  Fortælling,  er  gengivet 
af  Tennyson  med  stor  Finhed.  Under  Aftensmaaltidet 
fortæller  Yniol  den  fremmede  sin  Historie.  Den  unge 
Pige  havde  to  Bejlere;  den  ene,  Limours,  var  en  for- 
drukken Slagsbroder  —  han  er  nu  dragen  af  Landet; 
den  anden  var  Geraints  Fjende,  Yniols  Nevø  —  Spurve- 
høgen. Da  han  var  vild  og  voldsom,  blev  han  afvist  af 
Jarlen,  og  for  at  hævne  sig  udspredte  han  da  det  Rygte, 
at  hans  Fader  havde  efterladt  sig  Penge,  som  han  havde 
betroet  til  Yniol,  der  imidlertid  havde  bedraget  ham  for 
hans  Arv.^)  Han  bestak  den  gamle  Mands  Tjenere  og 
overfaldt  ham  saa  om  Natten  —  plyndrede  og  opbrændte 
hans  Borg  og  forjog  ham  fra  hans  Jarledømme.  Saa 
byggede  han  en  stærk  Fæstning  for  at  kunne  slaa  al 
Modstand  til  Jorden  og  underholdt  derefter  Yniol  paa 
den  forfaldne  Borg;  og  det  var  kun  den  hovmodige  For- 
agt, hvormed  han  betragtede  den  gamle  Mand,  som  af- 
holdt ham  fra  at  dræbe  ham. 

Geraint  beder  nu  Yniol  om  Vaaben,  for  at  han  kan 


')  Her  er  et  for  Tennyson  karakteristisk  Træk.  I  Originalen  har 
Yniol  virkelig  bedraget  sin  Nevø  for  Pengene,  nien  dette  vilde 
ikke  passe  ind  i  Tennysons  idylliske  Skildring.  Begge  Karak- 
tertegninger synes  mig  at  tabe  derved;  Lys  og  Skygge  bliver 
for  ulige  fordelt. 

kæmpe  med  Spurvehøgen  og  knække  hans  Stolthed. 
Men  den  Rustning,  Jarlen  kan  laane  ham,  er  gammel, 
og  i  den  forestaaende  Turnering  —  thi  det  er  en  saa- 
dan,  som  sætter  hele  Byen  i  Bevægelse  —  kan  ingen 
Ridder  kæmpe,  med  mindre  den  Dame,  han  elsker  højest, 
er  der  til  Stede.  Sejrens  Pris  er  en  gylden  Spurvehøg, 
og  hidtil  har  Yniols  Nevø  bestandig  vundet  den:  derfor 
har  man  givet  ham  det  Tilnavn,  hvormed  han  stedse  be- 
tegnes. Geraint,  der  ingen  Dame  har  at  kæmpe  for,  kan 
slet  ikke  deltage  i  Turneringen. 

Den  unge  Mand,  som  stedse  mere  har  følt  sig  dra- 
gen af  Enids  ædle  Skønhed  og  rene  Sind,  og  som  med 
dyb  Bevægelse  har  været  Vidne  til,  hvor  trofast  og  mildt 
hun  plejer  de  gamle,  og  med  hvilken  Værdighed  hun 
udfører  sit  strenge  og  ydmyge  Arbejde,  bøjer  sig  da 
frem  mod  Yniol  og  beder  om  Tilladelse  til  at  fælde  Lan- 
sen for  hende  —  hvis  han  falder,  vil  hendes  Navn  være 
uplettet  som  før;  men  sejrer  han,  vil  han  gøre  hende 
til  sin  Hustru. 

Da  Enid,  som  syslede  rundt  i  Hallen  ved  sit  Arbejde, 
hørte  sit  Navn  nævne,  Hstede  hun  sig  bort,  og  Yniol, 
der  glædedes  højligt  ved  Geraints  Ord,  tog  kærligt  den 
gamle  Moders  Haand  i  sin  og  sagde: 

■>Mocler,  en  Jomfru  er  saa  skær  en  Ting, 
forstaaes  bedst  af  den,  som  fødte  hende. 
Gaa  du  til  Sengs,  men  før  du  gaar  til  Sengs 
sig  hende  dette,  prøv  saa  hendes  Hjerte, 
hvorledes  det  er  stemt  mod  Fyrsten  her.* 

(Munchs  Oversættelse,  S.  27). 

Mr.  Churton  Collins  dadler  —  og  næppe  med  Urette  — 
Tennyson  for  denne  Henvendelse  til  Moderen:  han  ser 
heri  mere  Batos  end  Patos  og  mener,  at  baade  Yniols 
og  Enids  Karakter  derved  drages  ned  fra  det  heroiske 
til  det  skikkelig-hverdagsagtige,  der  ligger  Originalen 
saa   fjernt    som   vel   muligt.^)     Til  Gengæld    er  det  dog 


^)  Illustrations  of  Tennyson.  S.  127. 

næppe  mere  end  billigt,  at  fremhæve,  at  denne  lille  idyl- 
liske Scene  mellem  Moder  og  Datter,  som  Tennyson 
derefter  lægger  ind  i  Fortællingen,  er  fortalt  med  megen 
Ynde,  om  end,  ganske  vist,  ogsaa  den  maa  betegnes 
som  »moderne«.  Moderen  gik  bort  »med  mangt  et  Smil 
og  Nik«  og  fandt  Enid  halvt  afklædt  for  at  gaa  til  Hvile, 
Hun  kyssede  hende  først  paa  begge  Kinder,  saa  lagde 
hun  sine  Hænder  paa  hendes  hvide  Skuldre,  holdt  hende 
lidt  ud  fra  sig,  betragtede  hendes  Ansigt  og  fortalte 
hende  derpaa  alt,  hvad  de  havde  talt  om  i  Hallen. 

» —  _  —  Aldrig  Lys 

og  Skygge  jagede  hinanden  mer 

henover  aaben  Grund,  ved  skyet  Himmel, 

end  rødt  og  hvidt  henover  Enids  Ansigt, 

imens  hun  hørte  Moderen  fortælle. 

Og  sagteligt,  som  naar  en  Vægtskaal  synker 

for  Vægt,  som  lægges  paa  den,  Korn  for  Korn, 

saa  hælded  hun  sit  søde  Hoved  mod 

sin  Moders  Bryst,  og  ej  et  Blik  hun  løfted, 

og  ej  et  Ord  hun  talte,  helt  betaget 

af  Frygt  og  dyb  Forundring  over  dette. 

Saa  gik  hun  uden  Svar  til  Hvile.     Dog 

hun  fandt  ei  Hvile  og  forgæves  søgte 

at  drage  Nattens  Ro  ind  i  sit  Blod  —  <. 

(Munchs  Oversættelse,  S.  28). 

Den  næste  Morgen  gaar  hun  med  sin  Moder  til  Turne- 
ringspladsen,  hvor  de  vente  paa  Yniol  og  Geraint.  I 
Kampen  overvinder  denne  »Spurvehøgen«  og  tvinger 
ham  til  at  sige  sit  Navn:  Edyrn,  Nudds  Søn.  Livet 
skænkes  ham  paa  den  Betingelse,  at  han  skal  give  Yniol 
hans  Jarledømme  tilbage  og  med  sin  Dame  og  Dværg 
ride  til  Arthurs  Hof,  bede  Dronningen  om  Tilgivelse  og 
hde  sin  Straf  for  den  Krænkelse,  han  har  tilføjet  hende. 
Edyrn  gaar  ind  paa  Geraints  Fordring,  finder  Tilgivelse 
og  falder  til  sidst  som  en  brav  Ridder  i  Kampen  for 
Kongen. 

Trediedagen   efter  Jagten  bereder  Sejrherren  sig  til 


I 

at  drage  bort  igen,  for  at  han  kan  opfylde  sit  Løfte  til 
Dronningen,  og  Enid  har  klædt  sig  i  en  prægtig  Dragt, 
der  var  bleven  røvet  fra  hende  hin  rædselsfulde  Nat,  da 
hendes  Faders  Borg  blev  brændt,  men  som  man  nu  har 
bragt  tilbage.  Hendes  Moder  har  hjulpet  hende  med 
Paaklædningen,  og  Enid  glæder  sig  som  et  Barn  til  at 
vise  sig  for  Geraint  i  al  denne  Herlighed.  Da  kommer 
Yniol  til  dem  og  beder  hende  iføre  sig  den  falmede 
Silkekjole  i  Stedet  —  Geraint  har  ønsket  det  saaledes. 
Enid  gør,  som  han  siger;  men  baade  hun  og  Moderen 
ere  tavse.  Da  Geraint  ser  hende,  glædes  han,  og  da 
han  opdager  en  Sky  paa  Moderens  Pande,  tager  han 
den  gamle  Dame  ved  begge  Hænder  og  beder  hende 
ikke  at  vredes.  Saa  fortæller  han  dem  om  Dronningens 
Løfte:  Guinevere  selv  vil  klæde  Enid  som  Brud.  Og 
naar  han  uden  at  angive  nogen  Grund  har  bedet  hende 
aflægge  den  kostbare  Dragt,  der,  tabt  og  atter  genfun- 
den,  maatte  være  hende  kær,  da  har  det  været  hans 
Tanke  at  prøve  hendes  Kærlighed.  Han  beder  om  Til- 
•givelse  derfor:  nu  ved  han,  at  han  kan  stole  trygt  paa 
hende,  og  at  ingen  Skygge  af  Mistillid  nogensinde  kan 
opstaa  imellem  dem. 

De  ride  derefter  sammen  til  Hoffet,  hvor  Enid  bliver 
Dronningens  —  og  alles  —  Yndhng.  Og  Guinevere  klædte 
hende  prægtigt  som  Solen:  men  den  gamle  falmede 
Kjole  gemte  hun  trofast  og  omhyggeligt.  Og  nu,  Aaret 
efter,  da  Geraint  sagde  til  hende:  »Ifør  dig  din  fattigste 
og  simpleste  Dragt«,  da  mindedes  hun  hans  Ord  hin 
Morgen  ved  Afrejsen  fra  hendes  Barndomshjem,  og  hun 
iførte  sig  atter  den  gamle,  kære  Dragt,  —  den  beskedne 
Klædning,  hun  havde  baaret,  da  han  første  Gang  saa 
hende  i  hendes  Faders  Hus.  — 

Her  genoptager  Tennyson  nu  den  afbrudte  Fortæl- 
Hng.  I  Geraint  og  Enid  høre  vi,  hvorledes  den  unge 
Hustrus  Taalmod  og  opofrende  Kærlighed  gengiver  Ge- 
raint  hans   faste   Tro   paa   hende   og   giver   ham  hans 

Manddom  og  tabte  Ry  tilbage.  Det  Billede,  Digteren  her 
giver  os  af  Enid,  minder  om  visse  Kvindeskikkelser  hos 
Shakespeare  og  andre  Elizabethanske  Dramatikere.  Intet 
Øjeblik  svigter  hun  sin  Kærlighed,  selv  da  hvert  Haab 
synes  slukt.  For  den  elskede  kan  hun  udholde  alt:  den 
Lidelse,  han  lægger  paa  hendes  Skuldre,  bærer  hun  uden 
at  vakle.  Hun  er  yndefuld  og  rørende;  stærk,  trofast 
og  ydmyg ;  men  stolt,  hvor  det  er  hans  Ære,  hans  Mand- 
dom, det  gælder.  De  drage  igennem  øde  Egne,  og  paa 
Geraints  Befaling  rider  hun  et  Stykke  foran  ham.  Han 
har  paa  det  strengeste  forbudt  hende  at  tale  til  ham: 
den  Mistanke,  der  piner  ham,  gør  ham  barsk  og  haard, 
selve  den  store  Kærlighed,  han  nærer  til  hende,  gør  Smer- 
ten over  hendes  formentlige  Brøde  saa  meget  desto  bit- 
rere. Lyden  af  hendes  Stemme,  Synet  af  hendes  bedrø- 
vede Ansigt,  piner  ham.  Alt  som  de  ride  frem,  ser  hun 
fjendtlige  Riddere  lure  bag  Klipperne  eller  hører  Røvere 
fra  deres  Baghold  træffe  Aftale  om  at  overfalde  og  dræbe 
den  ensomme  Rytter.  Hun  advarer  ham  stedse,  om  end 
skælvende,  fordi  hun  derved  overtræder  hans  Forbud. 
Hver  Gang  byder  han  hende  barsk  at  tie  —  saa  kæm- 
per han  og  sejrer,  og  lader  hende  derefter  drive  de 
faldne  Røveres  Heste  foran  sig.  Han  ynkes  over  hende, 
naar  han  ser  hende  møjsommeligt  og  taalmodigt  udføre 
hans  Bud,  men  han  kan  ikke  rive  den  nagende  Brod  ud 
af  Sjælen;  i  sit  Hjertes  Bitterhed  bliver  han  blot  mere 
barsk  og  haard.  Til  sidst  synker  han  bevidstløs  til  Jor- 
den, udmattet  af  Blodtab;  han  har  blødt  længe  under 
sin  Rustning  uden  at  kunne  overvinde  sig  til  at  sige  et 
Ord  derom  til  Enid.  Hun  rider  hurtigt  hen  til  ham; 
bleg  og  med  taareløse  Øjne  løser  hun  Rustningen,  under- 
søger hans  Saar  med  fast  Haand  og  forbinder  det  med 
sit  Slør  —  det  falmede  Silkeslør  fra  deres  Kærligheds 
første  Dage.  Da  saa  alt  er  gjort,  som  Kvindehaand  kan 
gøre,  sætter  hun  sig  ved  hans  Side  ved  Vejkanten,  og 
trøstesløs  Fortvivlelse  bringer  Taarer  i  hendes  Øjne.    Og 

Digteren  fortæller,  at  mange  kom  forbi,  men  ingen  æn- 
sede hende :  en  Kvinde,  der  græd  ved  sin  myrdede  Hus- 
bonds Lig,  vakte  kun  liden  Medlidenhed  i  hine  vilde, 
lovløse  Dage.  Atter  og  atter  træffe  vi  denne  Scene  i 
de  gamle  Krøniker.  —  Langt  om  længe  kommer  den  raa 
og  voldsomme  Jarl  Doorm  til  Stedet  med  stort  Følge,  og 
Geraint  og  Enid  føres  til  hans  Borg.  Alle  tro,  at  Rid- 
deren er  død,  og  han  lægges  paa  en  Baare  i  Hallen. 
Men  medens  Enid  sidder  grædende  hos  ham  i  den  øde 
Borghal,  kommer  han  til  sig  selv  igen,  uden  dog  at  røbe 
dette,  da  han  vil  føre  Prøven  til  Ende.  Enid  tvinges  til 
at  sætte  sig  til  et  larmende  Gilde  hos  Jarlen,  der  søger 
at  vinde  hende  med  plump  Høflighed  og  store  Tilbud. 
Men  da  hun  hverken  vil  spise  eller  drikke,  vækker  hun 
hans  Vrede.  »Vogt  dig«,  siger  han,  »hin  Mand  er  sik- 
kert død,  og  jeg  tvinger  alle  til  at  lyde  min  Villie.  Ikke 
spise  og  drikke?  Og  hvorfor  klynke  for  en,  der  foragter 
din  Skønhed  ved  at  klæde  den  i  Pjalter?«  Han  raader 
hende  til  at  opgive  al  Modstand  og  fordrer,  at  hun  skal 
iføre  sig  en  pragtfuld  Dragt,  som  han  lader  sine  Kvinder 
hente.  Men  Enid  afviser  ham  med  urokket  Fasthed. 
De  Ord,  Digteren  lader  hende  sige,  afgive  et  godt  Eksem- 
pel paa  Tennysons  ypperlige  Benyttelse  af  Gentagelsen 
som  poetisk  Virkemiddel  og  ere  i  sig  selv  saa  smukke, 
at  jeg  skal  anføre  dem  paa  Engelsk: 

»In  this  poor  gown  my  dear  lord  found  me  first, 
And  loved  me  serving  in  my  father's  hall: 
In  this  poor  gown  I  rode  with  him  to  court, 
And  there  the  Queen  array'd  me  like  the  sun: 
In  this  poor  gown  he  bad  me  clothe  myself, 
When  now  we  rode  upon  this  fatal  quest 
Of  honour,  where  no  honour  can  be  gain'd: 
And  this  poor  gown  I  will  not  cast  aside 
Until  himself  arise  a  living  man, 
And  bid  me  cast  it.    I  have  griefs  enough: 
Pray  you  be  gentle,  pray  you  let  me  be: 
I  never  loved,  can  never  love  but  him: 
Kalisch:  Studier  over  Teiinyson.  10 

Yea,  God,  I  pray  you  of  your  gentleness, 
He  being  as  he  is,  so  let  me  be.« 

{Works,  S.  365,  Sp.  1). 

Medens  hun  talte,  gik  Jarlen  i  ubetvingelig  Vrede  op  og 
ned  i  Hallen,  standsede  saa  ved  Siden  af  hende  og 
raabte:  »Jeg  tænker,  det  nytter  lige  meget,  om  jeg  er 
blid  eller  ubhd  imod  dig  —  der  har  du  min  Hilsen«, 
hvorpaa  han  slog  hende  et  let  Slag  i  Ansigtet  med  den 
flade  Haand.  Og  Enid  tænkte  i  sin  Hjælpeløshed:  >  Min 
Herre  maa  sikkert  være  død,  ellers  vilde  han  ikke  vove 
at  gøre  dette«,  og  denne  Tanke  bragte  hende  til  at  ud- 
støde et  skærende  og  bittert  Skrig  »som  fra  et  vildt  Dyr, 
der  er  fanget  i  en  Fælde  og  ser  Jægeren  komme  gen- 
nem Skoven«.  Dette  hørte  Geraint,  og  han  tøvede  ikke 
længere ;  han  greb  Sværdet,  der  laa  i  Skjoldet  ved  Siden 
af  ham;  med  et  eneste  Spring  stod  han  hos  hende,  og 
Doorm  maatte  bøde  med  Livet  for  sin  Voldsgerning. 
—  Alle  Borgens  Folk  flygte  rædselsslagne,  og  Geraint  og 
Enid  blive  alene  i  Hallen.  Saa  taler  han  til  hende:  mod 
hendes  egne  Ord  hin  Morgen,  tror  han  paa  hendes  Uskyld 
og  beder  om  Tilgivelse  for,  hvad  han  har  gjort.  Intet 
kan  være  simplere  og  mere  naturligt  end  den  liUe  Scene 
imellem  de  to: 

»And  Enid  could  not  say  one  tender  word, 
She  felt  so  blunt  and  stupid  at  the  heart: 
She  only  pray'd  him,  'Fly,  they  will  return 
And  slay  you;  fly,  your  charger  is  without, 
My  palfrey  lost'.    'Then,  Enid,  shall  you  ride 
Behind  me'.     'Yea',  said  Enid,  'let  us  go'.« 

{Works,  S.  365-66). 

De  flygte  derefter  bort  sammen  og  komme  lykkelig  til 
Arthurs  Hof  og  siden  tfl  deres  eget  Land,  hvor  Geraint 
ved  tapre  Bedrifter  snart  genvinder  sit  tabte  Mand- 
domsry. 

I  Genfortælhngen  af  Geraints  forskellige  Eventyr  paa 
Rejsen  afviger  Tennyson  meget  fra  Originalen;   han  for- 

bigaar  for  Eksempel  Historien  om  »Little  King«  og  om 
»de  fortryllede  Lege«  hos  Jarl  Owain.  Den  omtalte 
Scene  hos  Jarl  Doorm  foregaar  i  den  gamle  Fortælling 
hos  Jarl  Limours  —  omvendt  fortæller  Tennyson  om  et 
Sammenstød  med  Limours,  hvilket  i  den  vallisiske  Histo- 
rie er  henført  til  Jarl  Doorm,  osv.  Men  disse  For- 
andringer ere  gennemgaaende  til  Held  for  Digtet;  de 
give  det  større  Liv  og  samle  Tanken  mere  om  Fortæl- 
lingens Kærne.  Derimod  trættes  vi  noget  henimod  Dig- 
tets Slutning  ved  Udmahngen  af  alle  Edyrns  Dyder;  vi 
vægre  os  uvilkaarhgt  ved  at  tro  paa  dette  stærke  Om- 
slag i  hans  Karakter,  trods  hans  egne  og  Kongens  For- 
sikringer derom.  Det,  at  han  bliver  overvunden  i  Kam- 
pen med  Geraint  og  faar  en  ufortjent  god  Modtagelse 
ved  Hoffet,  synes,  selv  i  Forbindelse  med  den  fromme 
Dubries  Veltalenhed,  ikke  tilstrækkeligt  til  at  forklare  en 
saadan  fuldstændig  Forandring  af  hans  hovmodige  Ban- 
ditnatur. 


in. 

Balin   og   Balan.  —   Karaktertegningen.  —  Merlin   og    Vivien.  — 

Viviens  Historie  og  Karakter.  —  Lancelot  og  Elaine.  —  Analyse  af 

Indholdet.  —  Tilknytning  til  Kærlighedsforholdet  mellem  Lancelot 

og  Dronningen.  —  Arthur.  —  Sammenligning  med  Malorys 

Fortælling. 


1  anden  Bog  of  Morte  Darthur  fortæller  Malory  om 
de  to  gode  og  tapre  Brødre  Balin  le  Savage  og  Balan, 
hvis  sørgelige  Skæbne  det  var  at  volde  manges  Ulykke 
og  til  sidst  dræbe  hinanden  i  Kamp.  Den  Idyl,  Tenny- 
son har  kaldet  Balin  og  Balan,  er  imidlertid  næsten  helt 

10* 

Digterens  egen  Opfindelse.  Han  har  laant  nogle  Navne 
fra  Krøniken,  men  af  Begivenhederne  i  denne  benytter 
han  næppe  andet  end  det  ene  Træk,  at  Balin  bytter  sit 
Skjold  —  idet  dog  alle  nærmere  Omstændigheder  herved 
er  ganske  forskellige  —  og  ved  denne  Ombytning  bliver 
ukendehg  for  sin  Broder,  saa  at  de  kæmpe  med  hin- 
anden og  først,  da  de  begge  ere  saarede  til  Døden,  op- 
dage den  skæbnesvangre  Fejl  (Kap.  XVII— XVIII).  I 
Karaktertegningen  er  denne  Idyl  en  af  de  betydeligste, 
og  den  indeholder  en  Række  korte,  fortræffelige  Beskri- 
velser. 

Balin  er  Hovedpersonen.  Han  er  vild  og  plump, 
men  ogsaa  stærk  og  tapper,  godhjertet  og  brav:  han 
sørger  over  sin  Voldsomhed,  men  han  kan  ikke  tvinge 
den.  Han  ser  op  til  Kong  Arthur  og  hans  skønne 
Dronning;  han  føler,  hvor  dybt  han  staar  under  Lance- 
lot  og  hele  det  fornemme  Hof  i  ridderlige  Sæder  og 
Høviskhed.  Saa  hører  han  en  Dag  tilfældigt  en  Samtale 
mellem  Guinevere  og  Lancelot:  han  forstaar"det  næppe. 
Er  dette  Dronning  og  Undersaat,  eller  en  letfærdig  Kvinde 
og  hendes  Elsker?  Han  føler  sig  tung  og  klodset,  uvær- 
dig til  at  være  Ridder.  Han  har  intet  lært,  han  ved 
intet.  For  ham  er  Dronningen  den  skønneste  og  rene- 
ste, af  alle  Kvinder;  han  bærer  et  Billede  af  hendes 
Krone  paa  sit  Skjold.  Han  fatter  ikke,  hvorfor  Sir  Gar- 
lon  spotter  ham:  »Den  skønneste  jeg  har  set,  det  ind- 
rømmer jeg.  Men  den  bedste,  bedste  og  reneste"?  Kom- 
mer du  fra  Arthurs  Hal  og  er  saa  enfoldig?«  I  Skoven 
møder  han  den  falske  og  forræderske  Vivien  og  vækker 
hendes  Latter  ved  sin  Naivitet.  Han  er  for  ærlig  til  at 
gennemskue  det  Væv  af  Bagvadskelse,  Løgn  og  Intriger, 
der  omgiver  ham. 

Denne  Idyl  er  et  vigtigt  Led  i  den  hele  Række.  I 
FortæHingen  om  Geraint  og  Enid  er  Dronningens  og 
Lancelots  Kærlighed  berørt.  Der  gaar  Rygter  derom, 
men   intet   er   endnu  bevist.     I  Balin  og  Balan  tvivler 

ingen  mere;  det  er  en  velkendt  Sag  for  alle  andre  end 
Kongen.  Balin  maa  være  »uskyldig  som  et  nyfødt  Barn«, 
naar  han  ikke  ved  Besked  dermed.  Her  træffe  vi  første 
Gang  Vivien,  den  slette  Kvinde,  hvis  let  spundne  Løgn 
er  skæbnesvanger  for  Balin  og  hans  Broder.  I  det  næste 
Digt  skulle  vi  se  hende  omspinde  Arthurs  viseste  Raad- 
giver  med  sit  Net.  Kongens  Omgivelser  synke  ned  fra 
det  høje,  ideelle  Stade;  den  tragiske  Slutning  paa  det 
store  Drama  er  antydet.^) 

Ligesom  Balin  og  Balan  saaledes  er  ogsaa  Merlin 
og  Vivien  i  alt  væsentligt  en  Frugt  af  Digterens  poetiske 
Inspiration.  Malory  fortæller  (Bog  IV,  Kap.  I),  hvorledes 
Merlin  i  sin  høje  Alderdom  blev  forelsket  i  en  af  »the 
ladies  of  the  lake«,  Nimue,  hvem  han  bestandig  forfulgte 
for  at  vinde  hendes  Kærlighed,  men  som  til  sidst  inde- 
lukkede Troldmanden  under  en  Sten  i  en  Klippe.  Denne 
Nimue  er  imidlertid  en  ganske  anden  Karakter  end 
Tennysons  Vivien ;  i  Stedet  for  at  skade  Arthur,  hjælper 
hun  ham  ofte ;  hun  ægter  den  gode  Ridder  Pelleas,  hvem 
hun  bliver  en  trofast  Hustru,  og  da  Arthur  til  sidst  sej- 
ler bort,  er  hun  med  om  Bord  i  Skibet.^) 


')  Ovenstaaende  var  skrevet,  da  jeg  læste  Mr.  Henry  Elsdales 
Studies  in  the  Idylls,  hvor  Forfatteren  i  Begyndelsen  af  Kapi- 
tel V  (Vivien)  har  udtrykt  sig  paa  omtrent  samme  Maade: 
:>We  have  travelled  far  in  the  unfolding  of  the  general  drama, 
when  we  have  passed  from  »Enid«  to  »Vivien«.  There  it  was 
only  suspicion:  here  it  is  certainty.  There  we  had  a  whispered 
and  darkly-hinted  possibility  of  mischief :  here  it  is  manifested 
wiekedness  —  open,  flagrant,  unblushing,  self-assertive.«  Balin 
og  Balan  er  ikke  omtalt  af  Mr.  Elsdale,,  da  Digtet  først  udkom 
flere  Aar  efter  dennes  Studies. 

-')  Malory,  Bog  IV,  Kap.  XXII  og  XXIII;  Bog  IX,  Kap.  XVI;  Bog 
XVIII,  Kap.  VIII;  Bog  XIX,  Kap.  XI;  Bog  XXI,  Kap.  VI.  — 
Om  Navneforvirringen  ved  Betegnelsen  af  denne  Kvinde  giver 
Prof.  John  Rhys  Oplysninger  i  sin  Bog  Studies  in  the  Arthurian 
Legend,  S.  284.  De  her  brugte  moderniserede  Former,  Vivien 
hos  Tennyson  og  Nimue  i  Sir  Edward  Stracheys  Udgave  af 
Malory  (The  Globe  Edition),  nævner  han  for  øvrigt  ikke. 

Viviens  Fader  faldt  i  Kampen  mod  Arthur,  hendes 
Moder  døde  paa  Faderens  Lig,  og  der,  paa  den  aabne 
Mark,  blev  hmi  født.  Hun  blev  opfostret  i  Cornwall  hos 
Kong  Mark  og  blev  ond  og  troløs  som  han.  Hun  skil- 
dres som  skøn,  forførerisk  og  listig.  Overfor  Mark  læg- 
ger hun  ikke  Dølgsraaal  paa  sin  sande  Karakter;  men 
da  hun  drager  til  Arthurs  Hof  for  at  beskæmme  Kongen 
og  hans  Riddere,  paa  hvis  højt  priste  Dyder  hun  intet 
Øjeblik  tror,  paatager  hun  sig  hvad  Rolle,  der  i  Øjeblik- 
ket passer  hende  bedst,  og  udfører  den  med  fuldendt 
Mesterskab.  Lige  over  for  Guinevere  er  hun  den  for- 
fulgte Uskyldighed.  Til  Kongen  taler  hun  med  skæl- 
vende Stemme;  hun  nærmer  sig  ham  med  foregiven 
Ærefrygt.  Senere  forsøger  hun  sig  med  lønlige  Antyd- 
ninger og  lokkende  Vink,  men  uden  Virkning:  Arthur 
ser  koldt  paa  hende  og  gaar  bort.  Saa  er  det,  hun  be- 
slutter at  forsøge  sin  Kunst  paa  Merhn,  Tidens  berømte- 
ste Mand,  den  viseste  ved  Arthurs  Hof.  I  hans  Nærvæ- 
relse et  hun  munter  og  snaksom ;  hun  morer  ham  med 
at  sende  saarende  Pile  mod  den  eller  den.  Lidt  efter 
lidt  vænner  hun  ham  til  at  høre,  hvad  han  ellers  for- 
agter at  lytte  til.  Saa  lader  hun,  som  om  hun  ikke 
kan  beherske  sig,  naar  han-  er  til  Stede :  hun  bliver  rød 
og  bleg,  hun  sukker  dybt  eller  sidder  længe  i  Tavshed 
og  stirrer  paa  ham,  saa  at  den  gamle  Mand  til  sidst 
halvt  tror  paa  hende.  Han  føler  sig  smigret  ved,  at  han 
endnu  kan  vække  en  ung  Kvindes  Kærlighed. 

Hovedstykket  i  Digtet  er  Samtalen  imellem  de  to, 
da  hun  har  lokket  ham  med  sig  til  Rretagne,  til  Rroce- 
liandes  vilde  Skove.  Hun  søger  ved  List  at  faa  ham  til 
at  aabenbare  hende  en  Resværgelse,  som  han  uforsigtigt 
har  omtalt,  hvorved  et  Menneske  kan  fortrylles,  saa  at 
han  synes  for  evigt  at  ligge  indesluttet  i  et  hult  Taarn, 
imellem  fire  Mure:  ingen  kan  finde  ham,  og  han  kan 
ingen  se  undtagen  den,  som  har  øvet  Trolddommen;  i 
en  daadløs  Tilværelse  maa  han  ligge,  som  død  —  uden 


I 

Navn  og  Berømmelse.  Det  lykkes  hende  at  bedaare 
ham,  og  hun  benytter  da  Besværgelsen  mod  Merlin  selv. 
Visdommen  bukker  under  i  Kampen  mod  List  og  Last, 
og  med  et  skingrende:  »Nar!«  forlader  hun  ham,  jub- 
lende over  sin  Sejr. 

Vi  komme  nu  til  den  rørende  og  skønne  Fortælling  om 


aer 


»Elaine  the  fair,  Elaine  the  loveable, 
Elaine,  the  lily  maid  of  Astolat.« 


er  elskede  Sir  Lancelot  uden  at  finde  Genkærlighed,  og 
som  døde  af  Sorg.  Hvad  Digteren  havde  antydet  i  TJie 
Lady  of  Slialott  er  her  bragt  til  Udførelse :  de  lette  Om- 
rids have  antaget  faste  Former,  det  svage  Drømme- 
billede er  blevet  til  Virkehghed. 

Lancelot  og  Elaine  hedder  Digtet,  en  af  de  skøn- 
neste og  mest  fuldendte  af  Tennysons  Bearbejdelser  af 
Arthursagnene.  Med  den  sarteste  Kunst  har  han  malet 
den  unge  Pige,  i  hvis  Hjem  Sir  Lancelot  kommer  som 
ukendt  Gæst:  vi  se  hende  lytte  undrende,  medens  han 
fortæller  om  Arthurs  Kampe  og  Sejre  og  uden  at  vide 
det  bliver  hendes  Helt.  Vi  se  hende  trofast  gemme 
hans  Skjold,  det  skrammede  Skjold,  han  har  baaret  i 
saa  mange  Kampe,  og  vi  følge  hende,  da  hun  drager  til 
Lancelot  og  Dag  efter  Dag  sidder  ved  den  saaredes  Leje, 
til  hendes  utrættehge  og  ømme  Omsorg  frelser  ham  fra 
Døden. 

Saa  kommer  den  Dag,  da  hun  tilstaar  Lancelot  sin 
ydmyge  Kærlighed,  og  hans  kolde  Venlighed  lægger  sig 
isnende  om  hendes  Hjerte.  Og  atter  sidder  hun  alene  i 
sit  Taarn;  ikke  engang  hans  Skjold  har  hun  nu  tilbage. 
Men  stedse  er  det,  som  om  hun  hørte  hans  Stemme, 
bestandig  ser  hun  hans  Billede  for  sig.  Faderen  kom- 
mer til  hende,  og  de  trofaste  Brødre :  men  hun  er  uimod- 
tagelig for  deres  Trøst.  »Som  en  Vens  Stemme  fra  en 
fjern  Mark  kaldte  Døden  og  nærmede  sig  igennem  Mør- 
ket«.   Og  medens  hun  om  Natten  lytter^ til  Uglernes  Tuden, 

blande  hendes  Fantasier  sig  med  de  skumle  Skygger 
rundt  om  og  med  Vindens  triste  Klage.  I  saadanne 
Timer  digter  hun  sin  »Sang  om  Elskov  og  Død«:  »Sød 
er  trofast  Kærlighed,  selv  om  den  skænkes  forgæves;  og 
sød  er  Døden,  der  ender  al  Smerte«.  Hendes  Sorg  fyl- 
der Huset;  der  er  Stilhed  i  det  gamle  Hjem.  1  Haab 
om  at  give  hende  andre  Tanker  fortæller  Faderen  hende 
da  om  Lancelots  og  Dronningens  Kærlighed,  men  hun 
anser  Folks  Tale  om  de  to  for  Bagvadskelse :  »Aldrig 
har  der  levet  en  ædel  Mand,  om  hvem  man  ikke  har 
talt  ilde.  Ingen  vinder  Venner  uden  ogsaa  at  skabe  sig 
Fjender.«  Saa  lader  hun  en  Præst  hente,  for  at  hun 
kan  skrifte  sine  Synder  og  dø. 

Da  Præsten  er  gaaet,  bønfalder  hun  sin  Broder  om 
at  skrive  et  Brev  for  hende  »til  Lancelot  og  Dronningen 
og  hele  Verden«,  men  hun  maa  selv  være  Overbringeren. 
Og  da  Brevet  er  færdigt-,  vender  hun  sig  til  Faderen  med 
sin  sidste  Bøn:  »Læg  Brevet  i  min  Haand,  lidt  før  jeg 
dør,  og  luk  Haanden  derover;  jeg  vil  bevare  det,  selv  i 
Døden.  Og  naar  Livsvarmen  er  svunden  bort  fra  mit 
Hjerte,  tag  saa  den  lille  Seng,  paa  hvilken  jeg  døde  - 
af  Kærhghed  til  Lancelot  —  og  smyk  den  rigt  som 
Dronningens;  og  smyk  ogsaa  mig  som  Dronningen  i  alt 
det  rigeste,  jeg  ejer,  og  læg  mig  derpaa.«  Naar  dette 
er  gjort,  ønsker  hun  at  bæres  ned  til  Floden,  hvor  et 
Skib  skal  ligge  rede,  overtrukket  med  sort.  Med  det  vil 
hun  sejle  tilCamelot  i  festlig  Pragt  og  møde  Dronningen. 
»Der  skal  jeg  sikkert  tale  min  egen  Sag,  og  ingen  af 
eder  kan  tale  saa  godt  for  mig«.  Kun  een  Mand  maa 
være  om  Bord  i  Skibet,  en  gammel  stum  Tjener;  han 
kan  styre  og  ro,  og  føre  Fartøjet  til  Paladset. 

Og  Faderen  lovede  at  opfylde  hendes  Bøn.  Ti  Dage 
svandt  langsomt  hen;  saa  døde  hun  Morgenen  derefter, 
da  Solen  brød  frem.  Og  alt  skete,  som  hun  havde 
ønsket  det:  klædt  i  fyrstehg  Pragt  blev  Liget  lagt  paa 
Lejet,    og    det    sorte  Skib    bar  sin  skønne  Byrde  op  ad 

Floden  i  den  siraalende  Sommer.  Den  stumme  gamle 
Tjener  sad  ved  Aarerne,  og  ingen  anden  var  om  Bord. 
Saaledes  kom  de  til  Camelot,  hvor  Arthur  lod  Sir  Perci- 
vale  og  Sir  Gaiahad  bære  Liget  ind  i  Hallen.  Ogsaa 
Lancelot  og  Dronningen  vare  til  Stede.  Og  Kongen  saa 
Brevet,  brød  Seglet  og  læste  de  simple  og  rørende  Ord, 
hvori  hun  havde  taget  Afsked  med  sin  Helt  og  bønfaldt 
ham  om  at  bede  for  hendes  Sjæl.  »Jeg  elskede  dig,  og 
min  Kjærlighed  blev  ikke  gengældt,  og  derfor  er  min 
Kærlighed  bleven  min  Død.« 

FortæUingen  om  Elaine  er  knyttet  til  den  videre  Ud- 
vikhng  af  Forholdet  imellem  Lancelot  og  Guinevere. 
Det  er  af  Troskab  mod  Dronningen,  at  Lancelot  ikke 
kan  ægte  Elaine ;  men  da  han  for  at  være  ukendt  under 
Turneringen  —  og  herved  opfylder  han  netop  Guineveres 
Ønske  —  gaar  ind  paa  at  bære  Elaines  Mærke  under 
Kampen,  hvad  han  aldrig  før  har  gjort  for  nogen  anden 
Dame,  vækker  han  Dronningens  Skinsyge.  Herved  anta- 
ger Forholdet  imellem  dem  en  anden  Karakter.  Lance- 
lot bringes  til  at  sammenligne  de  to  Kvinders  Kærhghed, 
og  han  maa  indrømme  for  sig  selv,  at  Elaines  er  den 
dybeste  og  reneste.  Han  føler,  at  Dronningens  tiltagende 
Frygt  for  sit  gode  Navn  og  Rygte  taler  om  en  Kærlighed, 
der  svinder  bort,  alt  som  hin  Bekymring  forøges.  Han  for- 
agter sig  selv  og  sin  Berømmelse:  »Ak!  Arthurs  største 
Ridder  er  ikke  en  Mand  efter  Arthurs  Hjerte«.  Han  vil 
bryde  disse  Baand,  der  vanære  ham,  naar  blot  ogsaa 
hun  vil.  Og  dog  —  vilde  han  virkehg  bryde  dem,  om 
hun  nu  gik  ind  derpaa?  Tvivl  og  bitter  Skamfølelse 
piner  ham:  vilde  han  ikke  gøre  det,  da  beder  han  Gud 
om  Døden. 

Historien  om  Lancelot  og  Elaine  er  fortalt  af  Malory 
i  attende  Bog,  Kapitel  VIII — XX.  Tennyson  har  tildigtet 
et  og  andet  —  for  Eks.  Fortællingen  om  Diamanterne, 
som  Lancelot  vinder  ved  Turneringen  —  men  i  det  hele 
og  store  følger  han  sin  Kilde  meget  nøje.    Man  sammen- 

ligne  saaledes  Samtalen  mellem  Elaine  og  Lancelot  (Kap. 
XIX)  eller  Elaines  Brev  (Kap.  XX)  med  de  tilsvarende 
Steder  hos  Tennyson.  Og  dog:  Krønikens  jævne  For- 
tælling forvandler  sig  under  Digterens  Haand  til  straa- 
lende  Poesi.  Straalende  og  skøn:  det  er  det  skønne, 
der  giver  hele  Digtet  dets  Præg.  Den  rørende  lille  Hi- 
storie løftes  op  i  en  højere  og  ædlere  Verden  ved  Ten- 
nysons  Genfortælling.  Krønikens  Skikkelser  ere  mere 
virkelige  Mennesker  end  Digtets  Elaine  og  Lancelot; 
gamle  Malory  er  mere  troværdig  i  sin  Menneskeskildring 
end  Tennyson,  trods  alle  de  mærkelige  Eventyr,  han  for- 
tæller, og  tvivlsomt  er  det  maaske,  om  Idylls  of  the  King 
er  en  bedre  Bog  end  Morte  Darthiir,  endnu  mere  tvivl- 
somt, om  den  vil  leve,  saa  længe  blot  som  den  gamle 
Krønike  hm'  levet.  Men  Tennyson  har  i  dette  Værk 
frembragt  enkelte  Digte  af  ulastelig  Skønhed  og  gennem- 
trængte af  en  dyb,  poetisk  Følelse.  Til  disse  Digte  hører 
Lancelot  og  Elaine. 


IV. 

The   Holy   Grail.  —  Analyse   af  Digtet.    —    Kaiaktertegningen. 
Tennysons  Benyttelse  af  sin  Kilde.   —  Pelleas  og  Ettarre.  — 
Sammenligning   med   Malory  s   Krønike.    — 
Analyse  af  Indholdet.  —  Modred. 


Jiifter  at  Digteren  i  den  foregaaende  Fortælling  har 
skildret  den  ideale  jordiske  Kærlighed,  der  knytter  Elaine 
til  Lancelot,  maler  han  i  The  Holy  Grail  den  rehgiøse 
Begejstring,  der  hæver  Mennesket  over  alt  jordisk.  Den 
hellige  Gral  er  den  Kalk,  Kristus  benyttede  ved  Nad- 
verens   Indstiftelse,    og    som    efter  Sagnet    blev    ført    til 

Glastonbury  af  Joseph  fra  Arimathia.  Hver  den,  som 
kunde  røre  ved  den  eller  se  den,  blev  helbredet  for  alt 
ondt  ved  sin  Tro  alene.  Men  i  senere  Tider,  da  Men- 
neskene bleve  slette,  førtes  det  hellige  Bæger  til  Himme- 
len og  forsvandt.  I  Arthurs  Dage  har  det  imidlertid  vist 
sig  igen  for  en  ung  Pige,  Percivales  rene  og  fromme 
Søster.  Hendes  Fortælling  om  det  vidunderlige  Syn  op- 
flammer Percivale  og  især  Gaiahad,  den  ubesmittede 
Ridder,  der  sætter  sig  i  »det  farlige  Sæde«,  som  Merlin 
havde  dannet  ved  det  runde  Bord,  og  ser  den  heUige 
Gral,  hyllet  i  en  Sky,  medens  alle  de  andre  Riddere  i 
Hallen  høre  Larm  og  se  straalende  Lys. 

Saa  sværger  Percivale  en  Ed,  at  han  vil  drage  ud 
for  at  søge  den  hellige  Gral;  et  Aar.  og  en  Dag  vil  han 
ride,  til  han  finder  den.  Og  Gaiahad  og  mange  andre 
Riddere  sværge  den  samme  Ed  efter  ham.  Arthur  er 
ikke  til  Stede,  men  da  han  hører  derom,  bliver  hans 
Ansigt  formørket,  thi  han  forudser  »det  runde  Bords« 
Opløsning.  Et  Tegn  som  dette  er  for  Gaiahad  og  Perci- 
vales Søster,  maaske  ogsaa  for  Percivale  selv,  men  ikke 
for  disse  Riddere :  een  har  set,  og  nu  ville  alle  de  blinde 
ogsaa  se.  Arthur  selv  bliver  hjemme,  fordi  det  er  hans 
PKgt  som  Konge  at  værne  om  sit  Land  —  han  har  sit 
Hverv,  som  han  ikke  maa  svigte;  og  han  forstaar,  at 
disse  Mænd  lade  sig  rive  med  af  en  religiøs  Begejstring 
til  at  stræbe  mod  et  Maal,  der  ligger  over,  hvad  de 
kunne  naa.  Derfor  bringer  deres  Bortgang  Ulykker  i 
Hjemmet,  som  de  skulde  værge,  uden  at  de  opnaa  hin 
salige  Lykke,  hvortil  de  ved  deres  Levned  have  gjort  sig 
uværdige.  De  ere  brave  og  tapre  Riddere,  men  de  ere 
ikke  rene  som  Gaiahad  eller  blot  som  Percivale. 

Kongen  vil  imidlertid  ikke  hindre  dem,  og  efter  en 
prægtig  Turnering  drage  de  ud  paa  deres  Rejse.  I  Dig- 
tet fortæller  Percivale,  der  bliver  Munk,  en  gammel  Bro- 
der, Ambrosius,  hvorledes  den  hellige  Gral  først  viste 
sig,  og  beretter  derefter  sine  egne  og  de  andre  Ridderes 

vidunderlige  Hændelser.  Det  er  lykkedes  Tennyson  for- 
træffeligt at  skildre  Percivales  oversanselige  Syner  og  at 
faa  Modsætningen  frem  imellem  hans  religiøs-romantiske 
Higen  efter  det  højeste  og  den  gamle  Broders  jævne 
Verdslighed,  hgesom  ogsaa  Modsætningen  til  den  anden 
Side  imellem  de  begejstrede  Riddere  og  Kongen.  Blandt 
hine  er  især  Sir  Bors  smukt  skildret: 

» —  —  Sir  Bors  it  was 

Who  spake  so  low  and  sadly  at  our  board; 

And  mighty  reverent  at  our  grace  was  he: 

A  square-set  man  and  honest;  and  his  eyes, 

An  out-door  sign  of  all  the  warmth  within, 

Smiled  with  his  lips  —  a  smile  beneath  a  clond, 

But  heaven  had  meant  it  for  a  sunny  one.« 

{Works,  S.  429,  Sp.  2). 

Han  sørger  over  Lancelot,  der  er  bleven  vanvittig:  kunde 
blot  Lancelot  se  den  hellige  Gral,  da  vilde  han  være  til- 
freds, om  han  saa  aldrig  selv  skulde  finde  den.  Men 
netop  Sir  Bors  faar  den  at  se,  da  han  om  Natten  ligger 
bunden  i  et  snævert,  mørkt  Rum,  kastet  i  Fængsel  af 
vilde  Hedninger. 

I  Lancelots  Karakter  sker  der  i  dette  Digt  en  videre 
Udvikling.  Den  Anger,  han  føler  over  sin  Brøde,  bringer 
ham  til  at  sværge  Eden  med  de  andre  i  Haab  om  at 
finde  den  hellige  Gral  og  renses  for  sin  Skyld.  De  skif- 
tende voldsomme  Sindsstemninger  —  Samvittighedsnag, 
Skamfølelse,  Kærlighed  —  gøre  ham  vanvittig.  Han 
overvindes  af  Mænd,  der  tidhgere  vilde  have  flygtet,  før 
han  havde  kunnet  røre  sit  Sværd,  og  Ydmygelsen  piner 
ham.  Til  sidst  forstaar  han,  at  det,  det  gælder  om  for 
ham,  er  at  kaste  al  Tvivl  over  Bord  og  blot  tro.  Han 
hører  en  Stemme  raabe:  »Herlighed  og  Glæde  og  Ære  for 
vor  Herre  og  for  den  helhge  Gral!«  —  han  ved  næppe 
selv  om  det  er  Virkelighed  eller  Drøm  —  og  tror  at 
se  den  hellige  Gral  selv;  men  det,  han  ser,  er  tilsløret 
og  bedækket,  og  han  føler  dybt  sin  Uværdighed. 

IVmr  skuffet  Kongens  Tillid,  svigter  ogsaa  her,  da  han 
møder  »en  heUig  Mand«,  der  forsikrer  ham,  at  denne 
Søgen  ikke  er  noget  for  ham,  hvorom  han  føler  sig 
endnu  mere  overbevist,  da  han  ude  paa  Marken  finder 
»et  Silketelt  med  muntre  Piger  i«.  Og  mange  andre 
Riddere  gaar  det  som  ham.  Kongen  ser  sine  bange 
Anelser  opfyldte:  de  fleste  af  dem,  der  droge  ud  for  at 
søge  den  hellige  Gral,  have  ladet  sig  lokke  af  skuffende 
Lygtemænd;  næppe  en  Tiendedel  er  kommen  tilbage. 
Hin  Ridderorden,  der  skulde  øve  alle  ædle  Dyder  og 
føre  Verden  frem  mod  høje  Maal,  nærmer  sig  sin  Under- 
gang. Kun  faa  ere  de,  der  have  formaaet  at  opgive  alt 
jordisk  Begær  for  at  frelse  deres  Sjæl  —  og  de  ere 
tabte  for  Verden,  hvad  Kroner  de  end  maaske  kunne 
vinde  i  Himmelen.  Og  de  andre,  der  droge  ud,  have 
svigtet  den  Opgave,  der  var  stillet  dem  her  paa  Jorden; 
de  drives  frem  lige  saa  meget  af  Forfængelighed  som  af 
virkelig  Begejstring.  Man  mindes  om  Tanken  i  St. 
Simeon  Stylites. 

Næsten  paa  hver  Side  i  denne  Fortælling  er  der 
karakteristiske  og  skønne  Beskrivelser ;  den  Kunst,  hvor- 
med den  er  udført,  er  fuldendt.  Men  man  savner,  som 
saa  ofte  hos  Tennyson,  nye  Synspunkter,  friske  Ideer. 
Hvad  Digteren  skænker  os  er  fejlfrit,  rent  og  skønt;  han 
vækker  vor  Beundring,  ofte  vor  Sympati;  han  rører  os: 
men  han  ejer  ikke  det  betagende  Udtryk  for  den  mæg- 
tige Lidenskab,  den  ubetvingelige  Begejstring,  der  griber 
Arthurs  Riddere,  da  de  drage  ud  for  at  finde  den  hel- 
lige Gral.  Fortællingen  er  rolig,  afdæmpet,  klar.  Dig- 
teren staar  ved  Siden  af  sine  Personer  i  Stedet  for  at 
leve  i  dem. 

Stoffet  er  taget  fra  Malorys  Morte  Darthur,  Bog 
Xni— XVn.  Som  sædvanlig  ere  mange  Ting  forbigaaede, 
medens  adskilligt  skyldes  Digterens  egen  Opfindelse,  som 
den    romantisk-skønne     Skildring    af  Percivales    Even- 

tyr,  hvor  alt,  hvad  han  ser,  smuldrer  hen  i  Støv,  og  den 
fantasirige  Beskrivelse  af  Arthurs  Hal.  Som  Eksempel 
paa,  hvor  nøje  Tennyson  atter  her  har  fulgt  sin  Kilde  i 
visse  Enkeltheder,  kan  fremhæves  Lancelots  Eventyr,  da 
han  kommer  til  Borgen  Carbonek ;  det  er  fortalt  af  Ma- 
lory  i  syttende  Bog,  fjortende  Kapitel.  Men  først  og 
fremmest  følger  hele  Tanken  i  Digtet  nøje  den  middel- 
alderhge  Fortælhng,  en  af  de  skønneste  og  mest  fantasi- 
fulde i  den  hele  Sagnkreds.  Derimod  er  Mødet  mellem 
Percivale  og  hans  elskede  en  fuldstændig  Omdigtning 
af  Malorys  Fortælling  (Bog  XIV,  Kap.  VIII— X),  og  hos 
den  gamle  Forfatter  er  det  ikke  Percivale  men  Sir  Ga- 
wain,  der  først  sværger  at  søge  den  hellige  Gral  (Bog 
XIII,  Kap.  VII),  medens  Tennyson,  karakteristisk  nok, 
lader  Gawain  sværge  »højere  end  de  andre«.  Naar  Dig- 
teren lader  Percivale  afvise  Folks  Tale  om,  at  Gaiahad 
skulde  være  Lancelots  Søn,  er  det  i  god  Overensstem- 
melse med  hans  hele  Opfattelse  af  Lancelots  Karakter, 
særhg  som  han  har  tegnet  denne  i  FortæHingen  om 
Elaine,  men  i  direkte  Modstrid  med  Krønikens  ofte  gen- 
tagne Forsikring  1).  Paa  dette  som  paa  andre  Punkter 
passer  Den  hellige  Oral  ypperligt  ind  i  den  hele  Bække. 
Dette  gælder  ogsaa  den  følgende  Fortælhng  Pelleas 
og  Ettarre,  hvortil  Stoffet  er  laant .  fra  Malory,  Bog  IV, 
Kap.  XX— XXII,  idet  dog  Krønikens  Beretning  om  Pel- 
leas's Giftermaal  med  Nimue,  »the  damsel  of  the  lake« 
(Slutningen  af  Kap.  XXII  og  Kap.  XXIII)  ikke  er  benyt- 
tet af  Tennyson.  Hos  Malory  foregaar  ogsaa  Historien 
paa  et  tidligere  Tidspunkt  end  hos  den  moderne  Digter, 
og  den  Anvendelse,  denne  gør  deraf,  til  at  vise  den  om 
sig  gribende  moralske  Fordærvelse  ved  Arthurs  Hof  — 
paa  lignende  Maade  som  i  Balin  og  Balan  og  i  Merlin 
og  Vivien  —  ligesom  ogsaa  hele  Begyndelsen  af  Digtet 


1)  Se  f.  Eks.  Bog  XI,  Kap.   II-IV,    VII    og  IX;    Bog  XVII,    Kap. 
XIII-XIV. 

med  Scenen  i  Skoven,  da  Pelleas  og  Ettarre  første  Gang 
ses,  Pelleas's  Sang  og  hans  Møde  med  Percivale  og  der- 
efter med  Lancelot  og  Dronningen  skyldes  Tennyson. 
Endelig  maa  ogsaa  den  dybere  Udvikling  af  Hovedper- 
sonens Karakter  —  hele  den  naive  Side  deraf  —  til- 
skrives denne. 

Den  troskyldige  Pelleas  forelsker  sig  i  Ettarre,  en 
Kokette,  for  hvem  han  i  Turneringen  vinder  Skønhedens 
Pris.  Da  hans  Bejlen  trætter  hende,  og  hendes  Haan 
over  hans  Ungdom  og  Uskyld  ikke  formaar  at  køle  hans 
Kærlighed,  lader  hun  ham  til  sidst  overfalde  af  tre  Rid- 
dere —  til  dette  Tal  reducerer  Tennyson  klogeligt  Ma- 
lorys  ti  —  men  besejrer  dem  alle.  Ettarre,  der  fra  Bor- 
gens Taarn  iagttager  Kampen,  raaber  forbitret  til  dem, 
at  de  skulle  binde  ham  og  bringe  ham  ind.  Da  han 
hører  hendes  Stemme,  holder  han  selv  sine  Hænder  frem 
og  lader  sig  bunden  føre  til  hende.  Hun  haaner  ham 
atter  og  lader  ham  derpaa  kaste  ud  af  Borgen,  og  dette 
gentager  sig  flere  Gange.  En  Dag  kommer  Gawain  forbi 
og  er  harmfuld  Vidne  til  den  uHge  Kamp.  PeUeas  vil 
imidlertid  ikke  modtage  hans  tilbudte  Hjælp;  han  lader 
sig  atter  binde,  men  da  Ettarre  som  sædvanligt  lader 
ham  kaste  ud  igen,  byder  han  hende  Farvel:  trods  alt 
kan  han  ikke  opgive  sin  Kærlighed,  men  hun  vil  aldrig 
faa  ham  at  se  mere. 

Da  han  kommer  ud,  løser  Gawain  hans  Baand  og 
lover  at  hjælpe  ham,  hvis  han  i  tre  Dage  vil  laane  ham 
sin  Hest  og  Rustning.  Han  vil  da  ride  til  Ettarre  og  for- 
tælle, at  han  har  overvundet  og  dræbt  Pelleas;  derved 
vil  hun  sikkert  fortryde  sin  Fremfærd  imod  denne  og 
komme  til  at  elske  ham.  Efter  tre  Dages  Forløb  gaar 
Pelleas  til  Borgen  og  træffer  Gawain  sovende  i  Ettarres 
Arme.  Han  vil  først  dræbe  baade  hende  og  den  troløse 
Ven;  men  hans  ridderlige  Sind  oprøres  ved  Tanken  om 
at  dræbe  dem,  medens  de  sove;  han  lægger  sit  dragne 
Sværd  over  deres  Strube  og  gaar  bort.    Da  Parret  vaag- 

ner,  og  de  se  Sværdet,  som  begge  kende,  forstaa  de, 
hvem  der  har  gjort  det:  Ettarre,  som  ser,  at  Gawaiii 
har  løjet  for  hende,  fatter  nu  en  virkelig  Kærlighed  til 
Pelleas,  og  da  hun  ikke  kan  vinde  ham,  tæres  hun  hen 
og  dør.  Men  Pelleas  fortvivler  over  hendes  Falskhed: 
han  troede,  at  hun  var  ren  som  Guinevere.  Da  erfarer 
han,  at  heller  ikke  Dronningen  er  den,  han  havde  tænkt : 
han  hører  FortælUngen  om  Lancelot,  der  efter  sin  Hjem- 
komst igen  har  knyttet  Forbindelsen  med  Guinevere,  og 
spørger  forfærdet  Percivale:  »Har  nogen  af  vort  runde 
Bord  holdt  sit  Løfte?«  Og  Percivale  staar  tavs.  Han 
møder  Lancelot  og  kæmper  med  ham,  men  overvindes, 
og  Lancelot  vil  ikke  dræbe  ham.  I  Camelot  træffer 
Pelleas  sammen  med  Dronningen.  Da  hun  ser  hans 
Sorg,  spørger  hun  ham  ud;  men  hans  barske  Svar  for- 
virrer hende.  Han  kan  ikke  udholde  at  være  paa  Bor- 
gen og  iler  ud.  Lancelot  og  Dronningen  betragte  hin- 
anden i  Tavshed,  og  hver  af  dem  forudser,  at  den 
skæbnesvangre  Dag  snart  maa  komme.  Der  er  længe 
Tavshed  i  Hallen,  og  Modred,  Gawains  Broder,  Arthurs 
bitre  Fjende  tænker,  medens  han  betragter  dem  alle: 
»Tiden  er  nær  for  Haanden.« 




'    Arthur.  -  Tristram  hos  Tennyson   og  hos  Malory.  —  Dagonet.  — 

V. 


iNiaar  vi  læse  Malorys  Morte  Darthur  igennem,  er 
der  to  Grupper  af  Personer,  til  hvem  vor  Interesse  sær- 
lig knyttes,  og  som  vi  ville  bevare  i  vor  Erindring,  længe 
efter  at  største  Delen  af  alle  disse  Riddere  og  Damer 
ere  glemte,  der  under  Læsningen  ere  gledne  forbi  vort 
Øje  i  broget  og  afvekslende  Skare:  paa  den  ene  Side 
Arthur,  Dronningen,  Lancelot  og  Elaine  le  Blank,  paa  den 
anden  Kong  Mark,  hans  Hustru  La  Beale  Isoud,  Tristram 
og  Isoud  la  Blanche  Mains.  Den  første  Gruppe  har  givet 
Tennyson  Stoffet  til  nogle  af  hans  betydeligste  Idyller; 
Tristrams  Historie  har  han  kun  berørt  i  Fortællingen 
Den  sidste  Turnering.  Lancelots  Kærlighed  til  Guine- 
vere  og  begges  Utroskab  mod  den  ædle  Konge  stilles 
her  overfor  Tristrams  dobbelte  Brøde  mod  den  forladte 
elskede  og  hendes  Navnesøster,  den  forladte  Hustru, 
ligesom  Lancelots  Forhold  til  Arthur  modsættes  Tristrams 
StiUing  overfor  den  usle  Kong  Mark,  der  gør  Regning 
paa  og  modtager  sin  Søstersøns  ridderlige  Tjenester, 
naar  Faren  truer,  skønt  han  er  vel  vidende  om  sin 
Dronnings  Kærlighedsforbindelse  med  ham.  Den  sidste 
Turnering  er  »fjerde  Akt«  i  det  store  Sørgespil,  der 
slutter  med  Guineveres  Flugt  til  Klosteret  og  Arthurs  Død. 
Stemningen  er  tung  og  trykket;  Digteren  forbereder  den 
tragiske  Slutning.  Det  gælder  at  vise,  hvorledes  alt  er 
i  Opløsning:  Arthur  har  stillet  sig  et  ædelt,  men  uop- 
naaeligt  Maal,    han  har  villet  »forvandle  Dyr  til  Menne- 

sker«,  han  har  været  forud  for  sin  Tid;  da  Troen  paa 
ham  glipper,  styrter  den  prægtige  Bygning,  han  har  rejst. 
Det  er  Øjeblikket  før  det  store  Fald,  Digteren  skildrer. 
Ormen  har  gnavet  sig  ind  alle  Vegne.  Kongens  egen 
Hustru  er  ham  utro;  hans  bedste  Ven  og  bedste  Ridder 
er  hendes  Elsker.  Og  som  i  Kongens  nærmeste  Kreds, 
saaledes  er  det  overalt.  Tristram  er  ikke  mindre  tapper 
end  Lancelot,  men  medens  denne  bliver  sin  Kærhghed 
tro,  svigter  Tristram  baade  sin  Elskerinde  og  sin  Hustru. 
Den  moralske  Maalestok,  Tennyson  anlægger  overfor 
Tristram,  tilhører  sikkert  kun  vor  Tid;  i  Malorys  Øjne 
er  han.  trods  alle  Synder  og  Forsyndelser,  ikke  saa  sær- 
lig slem.  Ikke  at  den  gamle  Forfatter  forbigaar  hans 
forskeUige  Kærhghedshistorier,  men  han  synes  at  betragte 
dem  som  noget,  der  egentlig  ikke  er  saa  meget  at  sige 
imod.  Historien  om  hans  Kærhghed  til  Sir  Segwarides's 
Hustru  (Bog  Vni,  Kap.  XUI— XIV),  umiddelbart  efter  at 
han  har  forlovet  sig  med  La  Beale  Isoud  og  laget  Af- 
sked med  hende  under  mange  Taarer  og  Suk,  fortæller 
Malory  uden  Kommentar,  som  den  naturligste  Ting  af 
Verden.  Hos  Tennyson  derimod  bebrejder  Isolt  spøgende 
sin  Elsker  dette  gamle  Forhold  og  tilføjer  som  en 
moderne  Kokette:«  Hvad  Frue  eller  Frøken  har  I  knælet 
for  sidst?« 

Malory  fortæller  om  en  Elskovsdrik,  som  Tristram 
og  Isoud  ved  et  Tilfælde  drak  med  hinanden,  da  Tri- 
stram henlede  hende,  den  Gang  hun  skulde  ægte  Kong 
Mark.  Derefter  tilføjer  han:  »By  that  their  drink  was 
in  their  bodies,  they  loved  either  other  so  well  that 
never  their  love  departed  for  v^eal  neither  for  woe.  And 
thus  it  happed  the  love  first  betwixt  Sir  Tistram  and 
La  Beale  Isoud,  the  which  love  never  departed  the  days 
of  their  life«^).  Malory  synes  ikke  al  tænke  paa,  at  de 
jo  have  elsket  hinanden  før  den  Tid,  skønt  han  selv  har 


1)  Side  181,  Sp.  2.  (Bog  VIII,  Kap.  XXIV). 

fortalt  ikke  saa  lidt  derom  (Kap.  IX— XII),  og  at  Elskovs- 
drikken ikke  hindrede  Tristram  i  at  elske  og  ægte  Isoud 
med  de  hvide  Hænder,  da  han  senere  kom  til  Bretagne. 
Tennyson  udelader  Fortællingen  om  denne  Drik:  hvis 
Tristrams  Kærlighed  til  Marks  Hustru  skyldtes  Trolddom, 
kunde  han  jo  ikke  gøres  moralsk  ansvarlig  derfor,  og  Ten- 
nyson vil  netop  moralisere.  Kong  Arthur  og  hans  Rid- 
dere bukke  under  i  Kampen  for  Kongens  ædle  Ideer, 
fordi  de  ikke  ere  værdige  til  at  føre  den,  fordi  de  selv 
svigte  Idealet.  Den  plumpe  dyriske  Kraft  faar  atter 
Overhaand:  »den  røde  Ridders«  Bud  haaner  Kongen  i 
hans  egen  Hal,  og  Arthur  føler,  at  det  ikke  er  ufortjent. 
Selve  de  vilde  Myrderier,  hvormed  Ridderne  om  det 
runde  Bord  hævne  deres  hængte  Kammerat,  vise  ham 
snart  efter,  hvor  dybt  de  ere  sunkne  fra  hans  høje  Be- 
greb om  Ridderlighed. 

Og  alle  Vegne  ser  han  det  samme  Syn  —  Vold  og 
Brand,  Utroskab,  Had  og  Løgn:  »og  i  Arthurs  Hjerte 
var  Smerten  Herre«.  Og  Lancelot  sørger  som  han;  men 
ogsaa  imellem  dem  bliver  Kløften  stedse  dybere.  En 
dæmrende  Mistanke  om  hans  Kærlighedsforhold  til  Gui- 
nevere  er  nu  og  da  opstaaet  hos  Kongen:  de  elskende 
have  læst  det  i  hans  Bhk.  Ved  han  noget?  Arthur  tier; 
og  han  ser  ikke,  hvorledes  hans  egen  Person  mere  og 
mere  bliver  Genstand  for  alles  Spot  og  Foragt.  Da  saa 
til  sidst  Dronningen  flygter  bort  med  Lancelot,  da  Brud- 
det maa  ske,  er  Riget  splittet  og  Kongens  Anseelse 
tabt.  Tristram  —  som  Malory  skildrer  ham  —  er  hver- 
ken mere  eller  mindre  »ædel«  end  Lancelot  og  Arthur, 
og,  som  sagt,  den  gamle  Forfatter  falder  ikke  paa  at 
dømme  ham  haardere  end  de  andre,  men  Tennyson,  der 
vil  skabe  et  stærkere  Modsætningsforhold  mellem  disse 
tre  Karakterer,  gør  ham  til  en  Slags  spottende  Raison- 
nør,  en  Mand,  der  har  set  sig  om  i  Verden  og  lader 
haant  om  de  hjemlige  »gammeldags«  Begreber:  »Kan 
Arthur  gøre  mig  ren  som  et  jomfrueligt  Barn?«  siger  han, 

11* 

»hindre  min  Tunge  i  frit  at  sige,  hvad  jeg  hører?  binde 
mig  til  een?  Den  vide  Verden  ler  deraf.«  Det  er  da 
ogsaa  meget  hdt,  Tennyson  har  laant  hos  Malory  i  For- 
tælhngen  om  Tristram;  naar  man  undtager  Skildringen 
af  hans  Død,  der  støtter  sig  til  nogle  Linier  i  Krøniken 
(Bog  XIX,  Kap.  XI  og  Bog  XX,  Kap.  VI),  er  det  meste 
—  ligesom  det  meste  af  hele  denne  Idyl  —  Digterens 
egen  Opfindelse. 

Fortællingen  er  hist  og  her  lidt  dunkel,  især  for 
den  Læser,  der  ikke  er  fortrolig  med  de  gamle  Sagn. 
Den  mørke  Grundstemning,  der  farver  det  hele  Digt, 
bidrager  dog  meget  til  at  samle  Indtrykket  af  de  enkelte 
Afsnit,  hvori  det  falder,  og  som  egentlig  kun  have  liden 
Forbindelse  med  hverandre.  Der  er  nedlagt  en  ikke 
ringe  Kunst  heri,  hgesom  ogsaa  i  Karaktertegningen,  f. 
Eks.  i  Billedet  af  Narren,  Dagonet.  Men  denne  Idyl 
tager  sig  bedre  ud  og  forstaas  bedre  i  Sammenhæng 
med  de  andre  end  læst  for  sig  selv;  den  synes  at  være 
skreven  for  det  hele  Værks  snarere  end  for  sin  egen 
Skyld. 

Faa  af  disse  gamle  Fortællinger  have  fristet  saa 
mange  Digtere  som  Historien  om  Tristram  og  hans 
elskede.  Det  vil  maaske  ikke  være  uden  Interesse  at 
omtale  et  Par  andre  af  de  nyere  engelske  poetiske  Be- 
arbejdelser af  dette  Stof:  Matthew  Arnolds  Tristram  and 
Iseult  og  Swinburnes  Tristram  of  Lyonesse. 

Matthew  Arnolds  Digt^)  bestaar  af  tre  Stykker,  der 
benævnes  henholdsvis  Tristram,  Iseult  of  Ireland  og 
Iseult  of  Brittany,  og  Stoffet  er,  som  Forfatteren  oplyser 
i  en  Note,  laant  fra  Dunlop's  History  of  Fiction.  Det 
er  skrevet  i  en  ejendommelig  brudt  Form,  halvt  drama- 
tisk, halvt  episk.  I  det  første  Afsnit  optræde  Tristram 
og   hans  Page    talende    som   i   et  Skuespil,    og  imellem 


')  Poems   by  Mattheiv  Arnold,   vol.    I.    Early   Poems,    Narrative 
Poems,  and  Sonnets,     S.  196—232. 

Replikkerne  indskyder  Forfatteren  saa  sin  Fortælling; 
andet  Afsnit  begynder  med  en  dramatisk  Scene  og  slut- 
ter episk;  sidste  Del  er  episk  helt  igennem.  Der  er  en 
mild  Stemning  over  Digtet,  som  er  ejendommelig  for  dets 
Forfatter.  Tristram  ligger  paa  sit  Dødsleje,  og  hans 
Hustru  og  Page  vaage  over  ham.  I  Feberdrømme  gen- 
oplever han  Scener  af  sit  Liv,  men  gennem  dem  alle 
klinger  Navnet  Iseult  —  ikke  Hustruens  Navn,  men  den 
elskedes,  hin  Iseult,  med  hvem  han  tømte  Bægeret  med 
Elskovsdrikken.  Maatte  hun  dog  komme  til  ham,  inden 
han  dør.  Efter  nogen  Tid  kommer  han  til  sig  selv, 
spørger  efter  sine  Børn,  taler  kærligt  til  sin  Hustru  og 
formaar  hende  til  at  gaa  til  Hvile: 

>—  My  princess,  art  thou  there?  Sweet  do  not  wait! 
To  bed,  and  sleep !  my  fe  ver  is  gone  by; 
To-night  my  page  shall  keep  me  company. 
Where  do  the  children  sleep?  kiss  them  for  me! 
Poor  child,  thou  art  almost  as  pale  as  I; 
This  comes  of  nursing  long  and  watching  late. 
To  bed  —  good  night!« 

Dette  er  kønt,  men  besynderligt  er  det  rigtignok  ogsaa. 
Denne  Tristram  —  ikke  at  tale  om  Iseult,  der  grædende 
tager  hans  Hænder  i  sine  og  forlader  ham  med  et  Bhk, 
»ikke  af  saaret  Stolthed«,  men  et  Blik,  der  var  »som  en 
sørgelig  Omfavnelse <^  (»a  sad  emhrace^)  —  hører  aabenbart 
mere  hjemme  i  en  moderne  borgerlig  Dagligstue  end  i 
en  middelalderiig  Ridderborg.  Man  forstaar  ikke,  hvor- 
ledes denne  elskværdige  Ægtemand  og  Fader  samtidig 
kan  rumme  saa  lidenskabelig  Kærlighed  til  en  anden 
Kvinde. 

Og  Skildringen  af  hin  anden  Iseult  i  næste  Afsnit 
af  Digtet  bærer  et  lignende  mildt-melankolsk  Præg.  Hun 
vil  blive  hos  Tristram  og  passe  ham,  medens  han  er 
syg,  hun  er  vis  paa,  at  selv  hans  Hustru  ikke  vil  kunne 
vredes  paa  hende,    »en  vissen  Kvinde,    der  vaager  ved 

hans  Leje,  en  Statue  i  hans  Kapel«.  Hendes  Hjerte  bri- 
ster, da  han  dør,  men  ogsaa  denne  Scene,  saa  køn  som 
den  i  Virkeligheden  er,  synes  ikke  at  have  noget  tilfæl- 
les med  Krønikens  store  Skikkelser. 

I  en  Afhandhng  om  Matthew  Arnold  fremhæver  Mr. 
R.  H.  Hutton  som  et  fremtrædende  Træk  i  Arnolds  Dig- 
terpersonlighed hans  Tilbøjelighed,  ikke  til  at  formindske 
det  tragiske  i  Menneskets  Skæbne,  men  til  at  vende  vor 
Opmærksomhed  bort  derfra,  til  at  afryste  den  melan- 
kolske Følelse,  den  sørgelige  Fortælling  har  vakt^).  Dette 
gælder  den  nydehge  Slutning  paa  begge  de  første  Af- 
snit af  Tristram  og  IseiiU  og  hele  tredie  Afsnit  som 
Slutning  paa  det  hele  Digt.  Han  giver  os  her  en 
idyllisk  Skildring  af  den  unge  Enke,  der,  medens  hun 
spadserer  med  sine  Børn,  fortæller  dem  et  gammelt 
Sagn,  og  endehg  slutter  han  med  selve  dette,  Historien 
om  Merlin  og  Vivian,  saa  Tanken  til  sidst  helt  dra- 
ges bort  fra  Tristraras  ulykkelige  Historie.  Digteren  op- 
naar  ganske  vist  derved  at  befri  vort  Sind,  men  i  dette 
Tilfælde  bringer  han  os  rigtignok  ogsaa  næsten  til  at 
glemme,  hvad  Interesse  han  kan  have  vakt  hos  os  for 
Digtets  Hovedpersoner.  Det  sidste  Afsnit  maatte  næsten 
hellere  helt  undværes. 

Tristram  og  Iseult  hører  sikkert  ikke  til  den  frem- 
ragende Digters  og  Tænkers  bedste  Arbejder,  om  end 
dets  milde  Stemning  øver  sin  Virkning  paa  Læseren; 
derimod  er  Swinburnes  Tristram  of  Lyonesse^)  et  bety- 
deligt Værk  ved  sin  lidenskabelige  Patos,  sin  Tanke- 
rigdom, sin  store  Karaktertegning  og  den  Friskhed,  der 
præger  hele  Behandlingen  af  det  velkendte  Stof.  Ten- 
nyson  lægger  sin  moderne  Moral  ind  i  den  gamle  For- 


1)  Essays   on  sonie  of  the  Modem  Guides  to .  English  Thought  in 
'Matters  of  Faith.    By  Richard  Holt  Hutton.     S.  139—49. 

2)  Tristram  of  Lyonesse  and  other  Poems   by   Algernon  Charles 
Swinburne.     Third  Edition.     S.  1—169. 

tælling;  han  benytter  kun  lidet  af  Tristramsagnet ;  men 
hvor  han  ellers  i  sine  Idyller  genfortæller  den  middel- 
alderlige Krønike,  følger  han  sin  Kilde  meget  nøje, 
næsten  Ord  for  Ord,  især  i  Beskrivelser  og  Samtaler,  og 
han  farver  sit  Sprog  med  gamle  karakteristiske  Udtryk. 
Matthew  Arnolds  Fortælling  er  rørende,  moderne-borger- 
lig; hans  Personer  have  ikke  det  fjerneste  Slægtskab 
med  Middelalderens  kraftige  Karakterer;  det  er  i  Virke- 
ligheden kun  Krønikens  Navne  og  enkelte  Situationer 
deri,  som  han  benytter.  Swinburne  følger  ikke  saaledes 
som  Tennyson  selve  Ordlyden  i  Sagnet.  Derimod  giver 
han  adskillige  af  dets  Begivenheder  og  søger  at  bevare 
det  naturhge  og  store  i  Karaktertegningen.  Han  dæmper 
og  glatter  ikke  over  »det  stødende«,  men  selve  den 
Lidenskab,  der  syder  igennem  Digtet,  bærer  det  sikkert 
over  alle  Skær.  Han  skriver  ud  af  sin  egen  Sjæl,  han 
lever  i  sine  Personer:  derved  blive  disse  til  virkelige 
Mennesker  med  Kød  og  Blod,  kraftige,  sanselige,  højt 
flyvende  Karakterer  i  Slægt  med  Digteren  selv  og  med 
Renaissancetidens  store  Aander,  men  moderne,  fordi  de 
udtrykke  moderne  Tanker,  Swinburnes-  Tanker.  Han 
beskriver  selv  sin  Metode  i  Indledningen  til  Digtet,  efter 
den  skønne  Kærlighedens  Lovsang,  hvormed  han  be- 
ffvnder : 

>— the  twain  I  take,  and  give 

Out  of  niy  life  to  make  their  dead  life  live 
Some  days  of  mine,  and  blow  my  living  breath 
Between  dead  lips  forgotten  even  of  death-^'- 

(Side  11). 

Digteren  faar  i  sit  store  Værk  Plads  for  mange  af  Krø- 
nikens Detailler  og  følger  ret  nøje  Historien  i  dens 
Hovedtræk.  I  The  Sailing  of  the  Swalloiv  fortæller  han 
om  Tristrams  og  Iseults  Rejse  over  Kanalen;  Tristram 
har  bejlet  til  hende  for  Kong  Mark  og  ledsager  hende 
nu  paa  hendes  Bryllupsfærd.  Hos  Malory  fortælles  (Bog 
VIII,  Kap.  IX— XII},  hvorledes  de  allerede  tidligere  have 

elsket  hinanden;  Swinburne  skildrer  i  betagende  Vers, 
hvorledes  Kærligheden,  næsten  ubevidst  for  dem  selv, 
vaagner  hos  dem  paa  denne  Rejse.  Saa  drikke  de  den 
skæbnesvangre  Elskovsdrik,  der  forandrer  deres  rene 
Kærligheds  Natur: 

» —  —  —  each  on  each 

Hung  with  strange  eyes  and  hovered  as  a  bird 

Wounded,  and  each  mouth  trembled  for  a  word 

Their  heads  neared,  and  their  hånds  were  drawn  in  one, 

And  they  savv  dark,  though  still  the  unsunken  sun 

Far  through  fine  rain  shot  fire  into  the  south; 

And  their  four  lips  became  one  burning  mouth.« 

(S.  40). 

Hermed  er  den  store  Kærlighedstragedie  begyndt.  I  den 
næste  Sang,  Tlie  Queeii's  Pleasance,  fortælles  først,  hvor- 
ledes de  elskende  bedrage  Kong  Mark;  dernæst  følger 
med  nogle  faa  Afvigelser  fra  Krøniken  (Malory  Bog  VIII, 
Kap.  XXIX— XXXI)  Episoden  med  Saraceneren  Sir  Pala- 
mede,  hvem  Kongen  til  Løn  for  hans  Sang  lover  at  give, 
hvad  han  saa  end  maatte  bede  om.  Palamede  forlanger 
da  Kongens  Hustru  Iseult,  og  Mark  tør  ikke  bryde  sit 
kongehge  Ord^). 

Palamede,  af  hvem  Digteren  giver  en  fortræffelig 
Karakteristik,  drager  nu  bort  med  Iseult,  men  da  Tri- 
stram, der  havde  været  borte  paa  den  Dag,  hørte  der- 
om, forfulgte  han  Saraceneren  og  befriede  Iseult,  sam- 
men med  hvem  han  flygtede  til  en  afsides  Bolig  i  Sko- 
ven, hvor  de  levede,  som  i  en  Elskovsrus,  tre  Sommer- 
maaneder  med  hinanden.  Denne  Del  af  Fortællingen, 
der  er  Swinburnes  egen  Opfindelse,  viser  hans  Evne  til 
lyrisk  Beskrivelse  i  al  dens  Pragt  og  er  i  høj  Grad 
karakteristisk  for  Digteren. 

1)  Sammenlign  hermed  den  vallisiske  Fortælling  Pwyll  Pendevig 
Dyved  {Ftvyll  Prince  of  Dyved),  i  hvilken  næsten  den  samme 
Historie  fortælles  (The  Mabinogion,  Lady  Guests  Udgave,  vol. 
III,  S.  52). 

Ved  Begyndelsen  af  næste  Sang,  Tristram  in  Brit- 
tany,  ere  tre  Aar  gaaede  hen,  men  først  i  det  følgende 
Afsnit  høre  vi  noget  om,  hvorledes  Katastrofen  indtraf. 
Helten  lever  nu  landsforvist  i  Bretagne.  Det  Billede, 
Swinburne  her  giver  af  Tristram,  kommer  Malorys  en 
hel  Del  nærmere  end  Tennysons,  ikke  at  tale  om  Arnolds 
ret  forbavsende  kærlige  Ægtemand  og  Fader,  og  har 
større  poetisk  Glans  og  Fylde  end  noget  af  dem.  Hos 
Swinburne  er  Tristram: 

»One  made  out  of  tlie  better  part  of  earth, 

A  man  born  as  at  sunrise;  one  that  saw 

Not  without  reverence  and  sweet  sense  of  awe 

But  wholly  without  fear  or  fitful  breath 

The  face  of  life  watched  by  the  face  of  death; 

And  living  took  his  fill  of  rest  and  strife, 

Of  love  and  change,  and  fruit  and  seed  of  life. 

And  when  his  time  to  live  in  light  was  done 

With  unbent  head  would  pass  put  of  the  sun: 

A  spirit  as  morning,  fair  and  clear  and  strong  — « 

Fortællingen  om  Iseult  af  Bretagnes  gryende  Kærlighed 
til  den  skønne,  sørgmodige  Ridder  er  smuk,  men  det 
lykkes  næppe  Digteren  helt  tilfredsstillende  at  forklare 
Tristrams  Ægteskab  med  denne  Iseult  »med  de  hvide 
Hænder«.  Malory  fortæller  simpelt  hen:  »Then  by  the 
great  means  of  king  Howel  and  Kehydius  his  son,  by 
great  proffers  there  grew  great  love  betwixt  Isoud  and 
Sir  Tristram,  for  that  lady  was  both  good  and  fair,  and 
a  woman  of  noble  blood  and  fame.  And  for  because 
that  Sir  Tristram  had  such  cheer  and  riches,  and  all 
other  pleasance  that  he  had,  almost  he  had  forsaken  La 
Beale  Isoud.  And  so  upon  a  time  Sir  Tristram  agreed 
to  wed  Isoud  la  Blanche  Mains.  And  at  the  last  they 
were  wedded,  and  solemnly  held  their  marriage«.  (Bog 
VIII,  Kap  XXXVI).  Forfatteren  synes  at  betragte  det 
hele  som  noget  ganske  selvfølgeligt,  men  slet  saa  simpelt 
kan  den  moderne  Digter  jo  rigtignok  ikke  tage  det. 

I  den  næste  Sang,  The  Maiden  Marriage,  bliver 
Tragedien  dybere:  Tristram  kan  ikke  glemme  sin  Kær- 
lighed til  hin  første  Iseult  —  La  Beale  Isoud,  som  Ma- 
lory  kalder  hende  —  og  hans  Hustru  henlever  sit  Liv  i 
et  barnløst,  »jomfrueligt«  Ægteskab.  Digterens  store 
Kærlighed  til  Børn  finder  her,  som  i  adskiUige  af  hans 
mindre  Digte,  et  saa  uforlignelig  skønt  og  rent  Udtryk, 
at  det  maa  vække  Sympati  selv  hos  dem,  der  ellers  staa 
kolde  eller  fjendthge  overfor  Swinburnes  Poesi.  I  Sang- 
ens Slutning  skildrer  han  Bryllupsnatten;  i  det  næste 
Afsnit,  Iseiilt  at  Tintagel,  følger  Modstykket:  den  for- 
ladte Elskerindes  Bøn  og  Klage,  da  hun  samme  Nat 
sidder  alene  paa  sit  Kammer  i  Kong  Marks  Borg.  Næppe 
har  Shakespeare  selv  nogensinde  skildret  Kærligheden, 
som  Swinburne  her  har  gjort  det  gennem  denne  »synde- 
fulde« Kvindes  vilde  Tanker.  Jeg  kender  ikke  i  moderne 
Poesi  noget  skønnere,  mere  gribende  sandt  og  menne- 
skeligt. 

Den  følgende  Sang  bærer  Overskriften  Joyous  Gård, 
Navnet  paa  Lancelots  Borg,  hvor  Tristram  i  Følge  Ma- 
lorys  Fortælling  (Bog  X,  Kap.  LII)  en  Tid  lang  boede 
sammen  med  sin  Elskerinde.  Swinburne  følger  for  øvrigt 
ikke  Krøniken  i  andet  end  denne  Stedbetegnelse,  hgesom 
ogsaa  hele  Slutningen  af  Digtet ,  synes  at  være  Forfat- 
terens egen  Opfindelse. 

Dette  Samliv,  som  Digteren  lader  vare  et  Aar,  er 
hgesom  det  Vindstille,  der  gaar  forud  for  Uvejret.  Trods 
skønne  Enkeltheder  som,  man  kunde  fristes  til  at  sige 
den  vidunderlige  Beskrivelse  af  Landskabet  med  de 
tre  sovende  Hejrer  (S.  106)  —  et  Billede,  Tennyson 
ikke  kunde  have  malet  bedre  —  eller  Slutningen  af 
Iseults  Ord  til  Tristram  (S.  112),  falder  dette  Stykke  mat- 
tere. I  The  Wife's  Vigil  hæver  Digtet  sig  igen;  vi  høre 
den  forladte  Hustrus  Klage,  eller  rettere:.  Raab  om 
Hævn.  »Denne  Jomfru  med  sine  syndfri  seksten  Aar«, 
der    for    saa     kort    Tid     siden    blev    Tristrams    Brud, 

er  forvandlet  ved  den  Krænkelse  og  Skuffelse,  hun  har 
lidt.  Hendes  Mildhed  er  vegen  og  Bitterhed  traadt  i 
Stedet;  hendes  Villie  er  i  Strid  med  sig  selv,  hendes  Sind 
i  Kamp  med  hele  hendes  Liv.  Vi  se  hende  for  os:»Iseult 
med  de  hvide  Hænder,  Mø  og  Viv,  en  sørgende,  hvis 
Sørgedragt  er  Vrede,  Tvivl  og  Had«.  Hun  kender  ikke 
I  il  Skaansel;  blot  een  Time  af  Tristrams  hele  Liv  bøn- 
falder hun  om  for  i  den  at  kunne  triumfere:  »Men  denne 
»m»  Time«,  raaber  hun  til  ham  i  Tanken,  »er  din 
sidste«. 

The  Last  Pilgrimage  fortæller  derefter  om  dé 
elskendes  Adskillelse:  Tristram  drager  bort  for  at  befri 
Wales  for  en  mægtig  Kæmpe,  der  hærger  Landet,  Iseult 
fordres  tilbage  af  Kong  Mark  og  maa  rejse  til  Tintagel. 
Fortællingen  om  Tristrams  forskellige  Bedrifter  er  lidt 
langtrukken,  men  Læseren  holdes  skadesløs  ved  den 
prægtige  Beskrivelse  af  hans  Bad  Morgenen  før  den 
sidste  Kamp.  Saaret  til  Døden  kommer  han  til  Bre- 
tagne til  sin  Hustru,  og  i  sidste  Sang  The  Sailing  of  the 
Swan  skildres  hans  Død. 

Det  er  den  samme  Scene  som  i  det  første  og  bed- 
ste Afsnit  af  Arnolds  Digt:  Hustruen  vaager  i  Vinter- 
natten ved  hans  Leje,  medens  han  venter  Elskerinden, 
efter  hvem  han  har  sendt  Bud  for  at  se  hende,  før  han 
dør.  Iseult  har  hørt  den  Aftale,  Tristram  har  truffet 
med  sit  Bud :  hvis  hin  anden  Iseult  kommer  med  tilbage, 
skal  han  hejse  hvide  Sejl,  men  kommer  hun  ikke,  skal 
Farven  være  sort.  Hans  Feberdrøm  fylder  hendes  Sind 
med  Bitterhed;  hvert  af  de  faa  Ord,  hun  ytrer,  kommer 
skarpt  og  skaanselløst  fra  de  sammenpressede,  hvide 
Læber;  Hadet  lyser  i  hendes  Øjne.  Med  hvilken 
Kunst  Digteren  har  formaaet  at  skildre  den  For- 
vandling, der  er  foregaaet  med  hende,  fremtræder  maa- 
ske  ejendommeligst  netop  i  Beskrivelsen  af  disse  straa- 
lende   Øjne.     I    det    skønne  Billede,    han    giver   af   den 

unge  Brud,  da  Tristram  er  traadt  ind  i  Brudekammeret, 
hedder  det: 

»—   —  —  her  eyes 

Were  emerald-soft  as  evening-coloured  skies, 
And  a  smile  in  them  like  the  light  therein 
Slept,  or  shone  out  in  joy  that  knew  not  sin, 
Clear  as  a  child's  own  laughter.« 

{The  Maiden  Marriage,  S.  81). 

Da  han  ligger  paa  Dødslejet,  forfærde  hendes  Øjne  ham : 

»— she  bowed 

Her  head,  still  silent  as  a  stooping  cloud. 
And  laid  her  lips  against  his  face;  and  he 
Felt  sink  a  shadow  across  him  as  the  sea 
Might  feel  a  cloud  stoop  toward  it:  and  his  heart 
Darkened  as  one  that  wastes  by  sorcerous  art 
And  knows  not  whence  it  withers:  and  he  turned 
Back  from  her  emerald  eyes  his  own,  and  yearned 
All  night  for  eyes  all  golden:  and  the  dark 

Hung  sleepless  round  him « 

(The  Last  Pilgrimage,  S.  147). 

Da  han  kommer  til  sig  selv,  beder  han  Gud  lønne 
hende,  fordi  hun  vaager  hos  ham,  og  hun  tvinger  sig  til 
at  svare  med  venUge  Ord.  Det  er  nu  henimod  Sol- 
opgang, og  Skibet  kan  ventes  hvert  Øjeblik.  Han  spør- 
ger, om  det  er  i  Sigte,  og  hvad  Farve  Sejlet  har.  Tavs 
stirrer  hun  efter  det,  indtil  det  kommer  til  Syne  i  Hori- 
sonten: Solen  skinner  paa  de  hvide  Sejl.  Nu  er  Hæv- 
nens Time  kommen.  Og  hun  vender  sig  næppe  om 
imod  ham,  idet  hun  siger:  »Ja,  Skibet  kommer  sikkert< , 
og  saa  tilføjer  hun,  »men  dets  Sejl  ere  sorte«.  Han  vil 
springe  op  for  selv  at  se,  men  »Mørket  lukkede  sig 
som  Jern  rundt  om  hans  Hoved«.  Lidt  efter  staar  den 
ventede  ved  hans  Leje;  han  er  død;  hun  bøjer  sig  over 
ham,  og,  ligesom  i  Arnolds  Digt,  dør  ogsaa  hun  i  det 
samme:  »and  their  four  lips  became  one  silent  mouth«. 
Swinburne  kommer  i  sin  Behandhng  af  Tristrams  Hi- 
storie ind  paa  adskillige  af  de  andre  Sagn,  der  ere  knyt- 

tede  til  Fortællingerne  om  Kong  Arthur;  men  alt  er 
underordnet  dette  ene:  Tristrams  og  Iseults  Kærlighed. 
Ligesom  Digtet  indledes  med  en  Lo^syngelse  af  Kærlig- 
hedens Almagt,  saaledes  er  det  hele  Værk  een  mægtig 
Kærlighedshymne.  »Himmelen  vilde  blive  et  øde  Hel- 
vedes siger  han,  »hvis  Kærlighed  ikke  mere  fandtes 
der;  Helvede  vilde  forvandles  til  Himmerige,  hvis  Kær- 
lighed fik  Adgang  dertil«  (S.  4).  I  Oenone  lyder  den 
skuffede  Kærligheds  bitre  Klage,  dens  Raab  om  Hævn; 
i  Enoch  Arden  maler  Tennyson  den  tavse  Kærligheds 
dræbende  Smerte;  i  Bizpah,  til  hvilket  jeg  senere  skal 
komme  tilbage  (Femte  Afsnit,  H),  har  Moderkærhgheden 
fundet  et  Udtryk,  saa  gribende  som  næppe  noget  andet 
Sted  ^)  —  men  intetsteds  i  Tennysons  Værker  lyder  Kær- 
lighedens mægtige  Jubelsang,  som  den  klinger  igennem 
den  forladte  Iseults  vilde  Klager,  da  hun  i  Tristrams 
Bryllupsnat  sidder  ene  paa  Kong  Marks  Borg  i  Cornwall. 
I  teknisk  Henseende  erSv^inburne  næppe  upaavirket 
af  Tennyson.  Han  bruger  maaske  ikke  saa  mange  Ord 
af  det  gamle  Sprog  som  denne;  men  Kgesom  Tennyson 
undgaar  han  helst  de  Adjektiver,  der  ved  hyppig  Brug 
have  tabt  deres  ejendommelige  Klang.  Han  fængsler 
vort  Øre  ved  Versets  friske  musikalske  Tone.  Ligesom 
Tennyson,  ja,  maaske  i  endnu  højere  Grad,  benytter  han 
Bogstavrimet,  og  ikke  sjældent  anvender  han  Gentagelsen 
af  det  samme  Ord  eller  Rim :  saaledes  med  stor  Virk- 
ning i  Iseult  at  Tintagel,  hvor  han  skildrer  Stormen  og 
det  oprørte  Hav,  der  afbryder  hendes  Tanker,  i  to  be- 
standig tilbagevendende  Linier,  varierede  i  Ord  og  Tanke, 
men  stedse  fremhævede  ved  de  samme  Rim  og  en  ejen- 
dommelig virkningsfuld  Pavse  før  og  efter.     Men  trods 


*)  Sammenlign   med   ovenstaaende    Citat   fra    Swinburne   (S.   4) 
i?izi)«/t,  Vers  XVI: 

'»Andif  he  be  lost  —  but  to  save  my  soul,  that  is  all  your  desire: 
Do  you  think  that  I  care  for  my  soul  if  my  boy  be  gone  to  the  fire?« 

en  saadan  Ensartethed  i  Midlerne,  de  benytte,  ere  deres 
Vers  ligesaa  forskellige  som  deres  religiøse  og  moralske 
Opfattelse :  der  er  næppe  to  Linier  i  Tristram  of  Lyonesse, 
man  kunde  tilskrive  Tennyson,  saa  lidt  som  Idylls  of 
the  King  paa  noget  Punkt  fører  Tanken  hen  paa  den 
yngre  Forfatter. 

Guinevere.  —  Digtets   Hovedscener.  —  Malorys   Beretning.  —  Ka- 
raktertegningen. —  The  Passing  af  Arthur.  —  Analyse  af  Indholdet. 
—  Naturskildringer.  —  Sir  Bedivere. 


iJe  sidste  Linier  af  The  Last  Tournament  fortæller, 
hvorledes  Arthur  kommer  hjem  om  Natten  »i  det  død- 
tavse efteraars-vaade  Mørke«  og  finder  Guineveres  Bur 
forladt.  Han  hører  en  hulkende  Stemme,  og  da  han 
spørger,  hvem  der  er,  svarer  Stemmen  ved  hans  Fod, 
stedse  hulkende:  ^>Jeg  er  din  Nar,,  og  jeg  skal  aldrig  faa 
dig  til  at  smile  igen«.  Den  lille  Dagonet,  Narren  med 
den  skarpe  Tunge,  hvem  Gawain  til  Spot  kaldte  Ridder 
af  det  runde  Bord,  er  mere  trofast  mod  Kongen  end  Sir 
Gawain  eller  Sir  Lancelot:  grædende  sidder  han,  alene, 
i  den  mørke  Stue.  Katastrofen  er  indtraadt:  Dronningen 
er  flygtet  bort  fra  Hoffet. 

I  det  næste  Digt,  Ouinevere,  høre  vi,  hvorledes  det 
skete.  Modred,  der  hader  baade  Arthur  og  Lancelot, 
overrasker  de  elskende  sammen,  Lancelot  baner  sig 
Vej  ud  med  Dronningen:  hun  flygter  til  Nonneklosteret 
i  Almesbury,  hvor  hun  bliver  modtaget  uden  at  kendes; 
han  drager  til  sit  eget  Land   for  at  berede  sig  til  For- 

svar  mod  Kongen.  Modred  benytter  sig  af  Forbitrelsen 
over  den  store  Skændsel,  der  har  ramt  Hoffet,  og  sam- 
ler en  Hær  for  at  bemægtige  sig  Arthurs  Rige. 

Hovedstykkerne  i  Digtet  ere  Samtalen  mellem  Dron- 
ningen og  en  lille  Novice  i  Klosteret,  der  uden  at  ane, 
hvem  den  sørgende  fornemme  Kvinde  er,  fortæller  Gui- 
nevere Rygterne  om  »den  slette  Dronning«,  og  den  føl- 
gende Samtale  mellem  Arthur  og  Guinevere,  da  han 
kommer  til  Klosteret  for  at  tage  Afsked  med  hende,  før 
han  drager  i  Kamp  mod  Sir  Modred. 

Fortællingen  er  i  alt  væsentligt  Tennysons  egen  Op- 
findelse. I  Krøniken  er  det  ikke  saa  meget  Modred  — 
eller  Mordred,  som  Malory  kalder  ham  —  som  hans 
Broder  Agravaine,  der  ligger  paa  Lur  efter  Lancelot  og 
Guinevere  og  giver  Anledning  til  deres  Flugt.  Først  da 
Agravaine  under  Kampen  er  bleven  dræbt  af  Lancelot, 
træder  Modred  frem  i  første  Række.  De  nærmere  Om- 
stændigheder ved  Overfaldet  paa  de  elskende  ere  da 
ogsaa  temmehg  forskellige;  først  og  fremmest  er  det  af 
Interesse,  at  det  sker  med  Kongens  Vidende  og  VilHe 
(Bog  XX,  Kap.  II).  De  to  Brødre  med  tolv  andre  Rid- 
dere, alle  i  fuld  Rustning,  overfalde  Lancelot,  som  er 
ubevæbnet.  Han  dræber  dem  alle,  undtagen  Modred,  der 
flygter  saaret.  Lancelot  gaar  saa  tilbage  til  Dronningen 
og  beder  hende  drage  bort  med  ham,  men  Dronningen 
mener,  at  der  er  sket  ondt  nok.  Hun  vil  blive,  og  hvis 
man  vil  dræbe  hende,  skal  Lancelot  komme  hende  til 
Undsætning.  Saa  kysse  de  hinanden,  veksle  Ringe  og 
skilles  (Kap.  III— IV).  Efter  Modreds  Raad  beslutter 
Kongen,  trods  Gawains  Modstand,  at  lade  Dronningen 
brænde,  men  i  yderste  Øjeblik  bliver  hun  frelst  af  Lan- 
celot og  hans  Hjælpere^),    og  i  Kampen  blive  Gareth  og 

')  Hun  havde  for  øvrigt  allerede  tidligere  været  i  samme  Situation. 
I  attende  Bog,  Kap.  III— VII,  fortælles,  hvorledes  Dronningen 
bliver  uskyldig  anklaget  for  Mord  og  dømt  til  Baalet,  men  til 
sidst  frelst  af  Lancelot. 

.Sir  Gaheris,  der  begge  ere  ubevæbnede,  dræbte,  hvorved 
ogsaa  deres  Broder  Gawain  bliver  Lancelots  uforsonlige 
Fjende.  De  elskende  flygte  til  Joyous  Gård,  hvor  Arthur 
forgæves  belejrer  dem,  og  først  længe  efter  bliver  Gui- 
nevere  ved  Pavens  MeUemkomst  udleveret  til  Kongen. 
Disse  Kapitler  ere  blandt  de   bedst  fortalte  hos  Malory. 

Da  Dronningen  er  rejst  hjem,  drager  Lancelot  med 
mange  Riddere  til  sine  egne  Lande  i  Frankrig.  Her  paa- 
fører  Arthur,  der  fuldstændig  lader  sig  lede  af  Sir  Ga- 
v^ain,  ham  atter  Krig,  medens  Modred  indsættes  til 
Regent  i  Kongens  Fraværelse.  Han  bedrager  imidlertid 
Arthur  paa  alle  Maader:  han  søger  endog  at  tvinge 
Guinevere  til  Ægteskab  efter  at  have  sendt  hende  falske 
Breve,  der  berette,  at  Arthur  er  død.  Til  sidst,  da  han 
vil  bemægtige  sig  Riget,  faar  Kongen  Underretning  om 
hans  Fremfærd  og  drager  hjem  for  at  kæmpe  imod  ham. 
At  Guinevere  bliver  Nonne  i  Almesbury  fortælles  i  en 
og  tyvende  Bog,  Kap.  VII,  men  det  sker  først  efter  Ar- 
thurs Død.  Den  gamle  Krønike  beretter  derimod  om  et 
Møde  i  Klosteret  mellem  Sir  Lancelot  og  Dronningen 
(Kap.  VIII— IX),  ligesom  ogsaa  Lancelot,  da  han  er  ble- 
ven en  »hellig  Mand«  kommer  til  Almesbury  efter  Gui- 
neveres  Død  og  drager  Omsorg  for  hendes  Jordefærd 
(Kap.  XI). 

Karaktertegningen  afviger  ogsaa  stærkt  fra  Malorys. 
Dennes  Portræt  af  Gawain  er  fortræffeligt.  Den  hals- 
starrige Ridder  aftvinger  os  en  ikke  ringe  Respekt, 
medens  Arthur  synker  ned  til  at  blive  en  ynkelig  hold- 
ningsløs Person.  Hans  Raisonnement,  da  Lancelot 
har  fældet  de  tretten  Riddere,  danner  en  morsom  Mod- 
sætning til  Tennysons  Digt:  »Mit  Hjerte  har  aldrig  været 
saa  tungt,  som  det  er  nu«,  siger  han,  »og  jeg  er  langt 
mere  bedrøvet  over  Tabet  af  mine  gode  Riddere  end 
over  Tabet  af  min  skønne  Dronning,  for  Dronninger 
kunde  jeg  faa  nok  af,  men  en  saadan  Skare  af  gode 
Riddere  vil  aldrig  mere  bUve  samlet- .    (Bog  XX,  Kap.  IX). 

^^R  I  det  hele  taget  er  Krønikens  Arthur  vidt  forskellig 
I^TO  den  vdadelfri«  Konge  i  Tennysons  Digt.    I  første  Bog, 
;    Kap.  XXV,  fortæller  Malory,  at  Merlin  spaar,  Kongen  vil 
blive    dræbt   af  en,    som    er  født  paa  Majdag.     Kongen 
lader  da  alle  fornemme  Børn,  som  ere  fødte  paa  denne 
j    Dag,  bringe  om  Bord  i  et  Skib,  der  driver  om  for  Vind 
og   Vove,    til   det  strander,    og   alle  Børnene,   undtagen 
.    Modred,  omkomme  i  Havet.     Krøniken  gør  endda  Mod- 
red til  en  Søn   af  Arthur  og  dennes  Søster,  Dronningen 
af   Orkney,    der   var   gift    med   Kong  Lot  (Bog   I,    Kap, 
XVII  &  XVIIP);   Bog  XXI,  Kap.  I  &  IV).     Dette  kunde 
selvfølgeligt  ikke  passe  ind  i  Tennysons  ideale  Skildring: 
»I  was  ever  virgin  save  for  thee«,  lader  Digteren  Arthur 
sige,  da  Kongen  tager  Afsked  med  Guinevere. 

Allerede  i  sidste  Linie  af  Lancelot  og  Elaine  anty- 
der Tennyson,  at  Lancelot  skal  ende  sit  Liv  som  Munk.  I 
Guinevere  fortæller  han,  hvorledes  Dronningen  dør  som 
Abbedisse  iAlmesbury:  der  staar  da  blot  tilbage  at  skil- 
dre Arthurs  Bortgang.  Skønt  den  gamle  Krønike,  der 
fortæller  Kongens  Liv  og  Bedrifter,  bestandig  benævnes 
Le  Morte  Darthur,  dør  Arthur  ikke  —  i  hvert  Fald 
lader  Malory  Spørgsmaalet  henstaa  uafgjort.  I  Kampen 
dræber  Kongen  Modred  med  egen  Haand,  men  mod- 
tager selv  et  haardt  Saar.  Alle  hans  Mænd  ere  faldne, 
undtagen  Sir  Bedivere,  den  første,  Arthur  har  slaaet  til 
Ridder.  Kongen  paalægger  denne  at  kaste  hans  Sværd 
Excalibur  i  Bølgerne,  men  Bedivere  kan  ikke  bære  det 
over  sit  Hjerte  at  tilintetgøre  det  prægtige  Vaaben,  og 
først  efter  et  Par  forgæves  Forsøg  paa  at  bedrage  Arthur 
opfylder  han  Kongens  Befaling.  En  Arm  og  en  Haand 
hæver   sig  op  af  Bølgerne,   griber  Sværdet,    svinger  det 

^)  I  Globe-Udgaven  af  Malory  er  her  et  Par  »stødende«  Linier 
udeladte.  Arthurs  Brøde  gøres  til  Genstand  for  en  indgaaende 
Undersøgelse  i  Prof.  John  Rhys's  Værk:  Studies  in  the  Arthur- 
ian Legend,  S.  19—22,  hvor  de  paagældende  Steder  anføres  efter 
Sommers  Udgave  af  Malory,  vol.  I,  S.  64-67  (Kap.  XIX  &  XX). 
Kalisch:  Studier  over  Tennyson.  12 

tre  Gange  og  forsvinder  igen.  Derefter  kommer  en  lille 
Baad  med  skønne  Damer  til  Strandbredden.  Alle  ere 
klædte  i  sort  og  græde,  da  de  se  Arthur.  Han  bliver 
lagt  i  Baaden,  hvor  tre  Dronninger  modtage  ham  og 
sejle  bort  med  ham  til  Øen  Avilion.  Sir  Bedivere  kom- 
mer om  Morgenen  til  en  Eremit,  der  knæler  ved  en 
nyhg  kastet  Grav.  Ridderen  spørger,  hvem  der  ligger 
begravet  her,  men  Eremitten  ved  det  ikke:  En  Skare 
Damer  bragte  et  Lig  ved  Midnatstide  og  bade  ham  be- 
grave det;  og  de  gave  ham  hundrede  Vokslys  og  hun- 
drede Guldstykker.  Bedivere  slutter  da,  at  det  er  Kong 
Arthurs  Grav  —  men  ingen  kan  sige  det  for  sikkert. 
Tennyson,  der  ellers  i  Genfortællingen  af  disse  Be- 
givenheder følger  Malory  nøje,  forbigaar  det  sidste  Træk. 
The  Passing  of  Arthur  svarer  til  Krønikens  enogtyvende 
Bog,  Kap.  III-— V.  Det  ældre  Digt,  Morte  d'Arthur  (se 
foran  Side  53 — 54),  er,  som  tidligere  omtalt,  føjet  ind  deri. 
Det  er  et  fortræffeligt  Arbejde;  Beskrivelsen  af  Slaget  og 
Naturskildringerne,  i  hvilke  Digterens  poetiske  Inspiration 
fjerner  ham  mere  fra  Originalen,  høre  til  det  bedste, 
Tennyson  har  frembragt.  De  smukke  Linier  om  Avi- 
lion-Dalen, 

»Where  falls  not  hail,  or  rain,  or  any  snow, 
Nor  ever  wind  blows  loudly;  but  it  lies 
Deep-meadow'd,  happy,  fair  with  orchard  lawns 
And  bowery  hollows  crown'd  with  summer  sea  — « 
[Works,  S.  473—74). 

minde  om  Beskrivelsen  af  det  lykkehge  Land  i  det 
angelsachsiske  Digt  Føniks^).  Endnu  mere  malende  er 
Beskrivelsen  af  Valpladsen  efter  Slaget : 

1)  »ne  mæg  \>æv  ren  ne  snaw,  wilite  gewyrdan, 
ne  forstes  fnæst,  ae  se  wong  seomad 
ne  fyres  blæst,  eadig  and  onsund. 
ne  hægles  hryre,  Is  pæt  ædele  lond 
blostmum  geblowen  — « 

>—   —  wlien  tlie  dolorous  day 

Grew  drearier  toward  twilight  falling,  came 

A  bitter  wind,  clear  from  the  North,  and  blew 

The  mist  aside,  and  with  that  wind  the  tide 

Rose,  and  the  pale  King  glanced  across  the  field 

Of  battle:  but  no  man  was  moving  there; 

Nor  any  cry  of  Christian  heard  thereon, 

Nor  yet  of  heathen;  only  the  wan  wave 

Brake  in  among  dead  faces,  to  and  fro 

Swaying  the  helpless  hånds,  and  up  and  down 

Tumbling  the  hollovv  helmets  of  the  fallen, 

And  shiver'd  brands  that  once  had  fought  witli  Rome, 

And  rolling  far  along  the  gloomy  shores 

The  voice  of  day  s  of  old  and  day  s  to  be«. 

{Works,  S.  469). 

TJie  Fassing  of  Arthur  har  en  mere  storladen  Ka- 
rakter end  de  fleste  andre  af  disse  Fortællinger.  Dets 
Skønhed  er  af  en  anden,  en  mørkere  Art,  end  den,  der 
præger  Lancelot  og  Elaine  eller  Den  hellige  Oral.  Bil- 
lederne af  den  øde  vilde  Natur,  hvor  Arthur  udkæmper 
sit  sidste  Slag,  giver  den  romantiske  Fortælling  et  ejen- 


Fhenix- Fuglen.  Et  angelsachsisk  Kvad.  Førstegang  udgivet 
med  Indledning,  Fordanskning  og  Efterklang  af  Nik.  Fred.  Sev. 
Grundtvig,  S.  23.  (Oversættelsen,  S.  44,  lader  ikke  Ligheden 
fremtræde  saa  stærkt).  Se  ogsaa  George  Stephens:  The  King 
of  Birds;  or,  The  Lay  of  The  Phænix.  S.  7—8  og  tlenry 
Sweet:  Anglo-Saxon  Reader,  S.  169—70.  —  Herbert  Paul  anser 
Stedet  for  »aabenbart  inspireret«  af  nogle  Linier  i  fjerde  Bog 
af  Odysseen,  som  han  anfører  i  Oversættelse  af  Abraham 
Moore.    I  Wilsters  danske  Oversættelse  lyde  de: 

»Guderne  selv  skulle  føre  dig  ud  til  Grænsen  af  Jorden 
til  den  elysiske  Mark,  hvor  den  Guldhaars  Drot  Rhadamanthos 
bor,  og  hvor  Menneskets  Liv  henrinder  saa  let  og  saa  saligt; 
der  er  ej  fygende  Sne,  eller  bidende  Frost  eller  Regnskyl, 
nej!  men  fra  Dag  til  Dag  en  frisk  mildviftende  Vestvind 
lader  Okeanos  lufte  til  Køling  for  Menneskens  Sønner.« 

(Vers  563-68).  Se  The  Nineteenth  Century,  Marts  1893,  S.  440. 
Chixrton  Collins  (S.  158)  henviser  til  et  lignende  Sted  i  Odys- 
seen, VI,  42—5,  og  til  Lucretius  III,  18—22. 

dommeligt  Virkelighedspræg,  og  dette  støttes  ved  det 
karakteristiske  Portræt,  Digteren  har  givet  af  Sir  Bedi- 
vere.  Det  er  en  direkte  Kopi  efter  Malory  —  maaske 
det  netop  er  derfor,  det  er  saa  levende  —  men  Tenny- 
son  har  udfyldt  Krønikens  grovere  Omrids.  Beskrivelsen 
af  Sir  Bedivere,  da  han  bærer  den  døende  Konge  ned 
til  Strandbredden,  er  blot  en  videre  UdvikUng  af  de 
givne  Antydninger  —  men  det  er  en  Udvikling,  som  for- 
vandler Prosa  til  fuldlødig  Poesi. 


VII. 

Slutning.  —  Sprog  og  Konstruktion.  —  Forholdet  til  Kilderne.  — 
Middelalderligt  og  moderne.  —  Digtets  allegoriske  Tanke.  —  Idyl- 
lernes Plads  i  Tennysons  Produktion. 


De  tolv  Fortællinger,  der  ere  samlede  under  Titelen 
Idylls  of  t/ie  King,  udgøre  hver  for  sig  et  selvstændigt 
Hele,  men  de  ere  knyttede  til  hverandre  ved  en  ensartet 
ydre  Form,  ved  en  fælles  historisk  eller  mytisk  Baggrund, 
Arthursagnet,  i  det  væsentlige  saaledes  som  det  er  for- 
talt i  Malorys  Morte  DartJiur  og  Lady  Guests  Oversæt- 
telse af  gamle  vallisiske  Fortællinger,  samt  ved  en  fælles 
ledende  Tanke. 

I  formel  Henseende  indtager  Idylls  of  the  King 
en  meget  høj  Rang.  Den  Tennysonske  Jambes  ædle 
Skønhed,  Sprogets  karakteristiske  Farve,  den  energiske, 
levende  Naturskildring,  har  ofte  været  omtalt  i  det  fore- 
gaaende.  Den  enkelte  Fortællings  Tone  og  Konstruktion 
varierer  i  Overensstemmelse  med  det  skiftende  Stof. 
Digtene  om  Arthurs  Komme  og  Bortgang  have  saaledes 
en  mere  rent  episk  Karakter,  medens  Den  hellige  Gral 
indeholder  et  stærkt  fremtrædende  lyrisk  Element.  Et 
enkelt,    ret    aparte    Træk    er  fælles  for  en   stor  Del   af 

dem:  Digteren  begynder  med  en,  i  Regelen  kort,  Skil- 
dring af  den  centrale  Situation  i  Fortællingen  og  gaar 
saa  over  til  at  berette  de  Begivenheder,  der  gaa  forud 
lor  denne;  derefter  vender  han  igen  tilbage  til  sit  Ud- 
gangspunkt. 

Om  de  enkelte  Idyllers  Forhold  til  den  benyttede 
Kilde  har  jeg  talt  i  det  foregaaende.  Betragte  vi  det 
hele  Værk,  er  det  ret  interessant  at  se,  at  de  fra  Mabi- 
nogion  laante  Fortællinger  ikke  væsentligt  adskille  sig 
fra  de  andre,  skønt  de  vaUisiske  Eventyr  i  Form  og 
Tone  afvige  stærkt  fra  Malorys  Krønike:  de  bære  alle 
Tennysons  Mærke.  Dette  skyldes  dels  den  fælles  poeti- 
ske Form,  dels  Digterens  ejendommelige  Benyttelse  af 
de  foreliggende  Kilder.  Medens  han  ofte  gengiver  den 
enkelte  Situation  med  stor  Troskab,  forbinder  han  den 
hele  Række  af  Situationer  eller  Begivenheder  paa  sin 
Maade  og  udelader  eller  tildigter  med  stor  Frihed.  Han 
forandrer  undertiden  helt  en  Persons  Karakter,  medens 
han  beskriver  sammes  Klædedragt  med  minutiøs  Gen- 
givelse af  alle  Originalens  Detailler.  Han  følger  sin  Kilde 
nøje  i  de  smaa  Ting,  thi  han  ved,  hvor  meget  disse  bi- 
drage til  at  give  Læseren  et  troværdigt  Indtryk  af  den 
skildrede  Tid,  noget,  der  er  af  saa  meget  større  Virk- 
ning, som  de  korrekte  Naturbeskrivelser  samtidig  give 
en  klar  Forestilling  om  de  Steder,  hvor  Handlingen  fore- 
gaar.  Det,  han  laaner  fra  Krøniken,  giver  P'ortæUingerne 
et  ydre  middelalderligt  Præg,  der  ikke,  hge  saa  lidt  som 
Skildringerne  i  de  gamle  Sagn,  er  knyttet  til  noget 
bestemt  historisk  Tidspunkt,  Men  det,  der  danner  For- 
skellen mellem  Mahinogion  og  Morte  DartJmr  er  ikke 
saa  meget  saadanne  ydre  Ting;  det  er  snarere  den  hele 
Tone,  hvori  de  ere  fortalte.  Sprogformen,  de  forskellige 
Synspunkter,  der  gøre  sig  gældende,  den  forskellige  For- 
fatterpersonlighed, der  staar  bagved.  Men  i  saa  Hen- 
seende er  det  netop,  at  Tennyson  skiller  sig  fra  sine 
Kilder  og  helt  og  holdent  giver  sig  selv.    Derfor  er  Idylls 

of  the  King  heller  ikke  noget  virkeligt  Billede  af  mid- 
delalderligt Liv.  Tennyson  har  slet  ikke  ønsket  at  skil- 
dre Personer  og  Begivenheder,  endnu  mindre  Sæder  og 
Skikke,  med  historisk  Nøjagtighed.  Dette  vilde  være  en 
meget  vanskelig  Opgave,  og  saa  vilde  det  endda  være 
højst  usikkert,  om  et  saadant  videnskabeligt  Digterværk 
fandt  Læsere.  Det  har  blot  været  ham  om  at  gøre  at 
faa  os  til  at  tro  paa  Historien,  og  det  er  gennemgaa- 
ende  lykkedes  for  ham.  Nu  og  da  bliver  han  moderne, 
saaledes  at  det  støder  Læseren  —  et  Par  Eksempler  ere 
anførte  foran,  og  flere  kunde  sikkert  findes  —  men  i  det 
hele  og  store  er  det  middelalderlige  Kostume  tilstrække- 
ligt til  at  sætte  vor  Fantasi  i  Bevægelse  og  hensætte  os 
i  denne  ubestemte  sagnagtige  Riddertid. 

At  Tanken  i  Digtet  er  moderne  følger  af  sig  selv: 
Digteren  skriver  for  sin  Samtid  og  maa  udtale  Samtidens 
Tanker.  I  Arthurs  Hal  findes  fire  store  Rækker  af  Billed- 
huggerarbejder, den  ene  over  den  anden:  »I  den  lave- 
ste dræbe  Dyrene  Mennesket,  i  den  anden  dræber  Men- 
nesket Dyrene,  i  den  tredie  er  der  Krigere,  fuldkomne 
Mænd,  og  i  den  fjerde  Mænd  med  voksende  Vinger,  og 
over  dem  alle  en  Statue  i  Arthurs  Skikkelse,  med  Krone 
paa  Hovedet  og  opløftede  Vinger,  der  pege  mod  Nord- 
stjernen« i).  Det  er  Menneskeslægtens  Historie,  saaledes 
som  Tennyson  ser  den,  dens  gradvise,  lovbundne  Ud- 
vikling »from  precedent  to  precedent«.  Arthur,  hvis 
Fødsel  taber  sig  i  dunkle  Sagn,  om  hvis  Død  ingen  kan 
berette,  er  Billedet  paa  den  higende  Menneskeaand. 
Hans  Kamp  for  Fremgang  og  Civilisation  repræsenterer 
den  evige  Kamp  mellem  Aand  og  Kød:  hvert  Menneske 
deltager  i  denne  Kamp,  paa  den  ene  eller  den  anden 
Side,  med  større  eller  mindre  Kraft  efter  sin  Natur  og 
sine  Evner,  og  Arthurs  Omgivelser  repræsentere  da  de 
stridende    Parter.     I    Begyndelsen    sejrer   han    paa    alle 


O  The  Holy  Grail.     Works,  S.  422,  Sp.  2. 

unkter,  men  lidt  efter  lidt  brydes  hans  Magt,  Nogle 
forlade  ham,  fordi  de  i  religiøs  Begejstring  vende  Tan- 
ken fra  alt  jordisk,  andre  svigte  ham,  fordi  de  ikke 
kunne  modstaa  Sansernes  Fristelse.  Hans  Rige  styrter 
sammen  —  men  et  andet  vil  rejse  sig  paa  dets  Ruiner: 

»The  old  order  changeth,  yielding  place  to  new».i) 

Selv  drager  han  bort  til  Avilions  Dale  for  at  hele  sit 
haarde  Saar:  men  engang  vil  han  vende  tilbage,  Kampen 
vil  blive  genoptaget;  Slægt  efter  Slægt  vil  føre  den. 
Gennem  Sejr  og  Nederlag  stræber  Mennesket  fremad  — 
evigt  fremad.  Det  er  Tanken,  som  gaar  gennem  saa 
mange  af  Tennysons  Værker :  Livet  er  Kamp,  men  Kampen 
er  Udvikling,  Fremskridt,  Forædling  —  Trin  for  Trin 
kæmper  Menneskeslægten  sig  frem  mod  stedse  højere 
Maal.  Men  intet  Trin  kan  overspringes:  det  er  mod 
Naturens  Orden,  som  ingen  ustraffet  kan  bryde. 

En  saadan  gennemført  Allegori  har  næppe  fra  Be- 
gyndelsen været  indbefattet  i  Digterens  Plan;  den  synes 
at  være  opstaaet  efterhaanden,  og  den  uregelmæssige 
Maade,  hvorpaa  Værket  er  fremkommet,  gennem  en  lang 
Aarrække,  har  sikkert  vanskeliggjort  Gennemførelsen. 
Skøn  som  Tanken  er,  tynger  den  nu  og  da  Digtet  ned. 
Arthur  og  hans  Hof  blive  mere  Abstraktioner  end  rigtige 
Mennesker:  kun  ganske  enkelte  af  de  mange  Personer, 
der  føres  frem  for  os,  have  et  kraftigere  Virkelighedspræg. 
Deres  Følelser,  deres  Tanker  eller  Tale  i  den  enkelte 
Situation  ere  ægte  nok,  men  det  er  stundom  vanskeligt 
at  samle  de  spredte  Træk  til  et  karakteristisk  Hele. 
Allegorien  giver  ogsaa  Anledning  til  mystiske  Hentydninger 
og  profetiske  Udsagn,  der  ofte  ere  ret  uforstaaehge, 
men  maaske  den  engelske  Læser  her  lettere  er  i  Stand 
til  at  følge  Digtets  Tanke. 

Idylls  of  the  King  er  i  kvantitativ  Henseende  Ten- 


')  The  Passing  of  Artkur.     Works,  S.  473,  Sp.  2. 


184      -  Jdylls  of  the  King. 

nysons  største  Værk;  hvorvidt  man  vil  betragte  det  som 
hans  bedste  afhænger  vel  af  Læserens  individuelle  Smag 
eller  Aandsretning,  *  I  hvert  Fald  ejer  det  store  og 
sjældne  Skønheder  og  er  et  Hovedværk,  ikke  blot  i  Ten- 
nysons  digteriske  Produktion,  men  utvivlsomt  ogsaa  i 
den  nyere  engelske  Litteratur.  Det  er  fremkommet  i 
hans  modne  Manddomsalder  og  paa  alle  Punkter  stem- 
plet af  hans  ejendommelige  Personlighed.  Vi  have  set, 
at  Tanken  i  Digtet  til  en  vis  Grad  er  den  samme,  som 
han  har  fremført  i  nogle  af  sine  skønneste  Ungdoms- 
værker, og  som  til  Dels  klinger  igennem  Tithonus,  der 
blev  trykt  et  halvt  Aar  efter  Udgivelsen  af  de  første  fire 
Idyller.  Denne  Tanke  indeholder  en  Livsopfattelse,  der 
hos  den  unge  Digter  røbede  ualmindelig  aandelig  Moden- 
hed, og  som  Tennyson  i  ældre  Aar  ikke  har  funden 
Grund  til  at  fravige.  Ogsaa  i  adskillige  andre  Henseen- 
der er  han  den  samme  som  før:  mangen  revolutionær 
Aand  er  endt  som  konservativ  —  Tennyson  har  aldrig 
været  revolutionært  anlagt,  og  han  er  ikke  bleven  det 
med  Aarene.  Paa  den  anden  Side  er  han  heller  aldrig 
bleven  saa  konservativ,  at  Han  ikke  har  kæmpet  for  Fri- 
hed og  Fremskridt. 

Den  religiøse  Tvivl,  der  tidligere  saa  ofte  kom  til 
Orde,  faar  intet  Udtryk  i  Idylls  of  the  King.  »More 
things  are  wrought  by  prayer  than  this  world  dreams 
of«,  lader  han  med  en  svag  Reminiscens  fra  Hamlet 
Arthur  sige  ved  Afskeden  med  Bedivere: 

» Wherefore,  let  thy  voice 

Rise  like  a  fountain  for  me  night  and  day. 

For  what  are  men  better  than  sheep  or  goats 

That  nourish  a  blind  life  within  the  brain, 

If,  knowing  God,  they  lift  not  hånds  of  prayer 

Both  for  themselves  and  those  who  call  them  friend? 

For  so  the  whole  round  earth  is  every  way 

Bound  by  gold  chains  about  the  feet  of  God.« 

{Worlis,  Side  473,  Sp.  2). 

Selvfølgelig  kan  man  lige  saa  lidt  her  som  i  Maud  uden 
videre  identificere  Digteren  med  nogen  af  Fortællingens 
Personer,  men  der  er  næppe  Tvivl  om,  at  Arthur  paa 
dette  Sted,  som  oftere,  er  Talsmand  for  Tennyson  selv. 
Dette  er  saaledes  vistnok  ogsaa  Tilfældet  i  Slutningen  af 
The  Holij  Grail. 

Vi  vide,  især  fra  In  Memoriam,  hvorledes  Tenny- 
son i  lange  Aar  havde  lidt  og  grublet,  og  hvorledes 
hans  Aand  atter  havde  fundet  Hvile.  Man  kunde  have 
ventet,  at  den  Humor,  hvoraf  han  er  i  Besiddelse,  der- 
efter kunde  have  præget  enkelte  Afsnit  i  han  største 
Manddomsværk ;  men  af  Humor  er  her  kun  yderst  svage 
Spor,  og  hvor  Forsøget  er  gjort  (som  i  Slutningen  af 
Gareth  og  Lynette)  er  det  ikke  heldigt.  Man  kunde  i 
det  hele  have  ønsket  lidt  mere  Afveksling:  mere  Liden- 
skab, mere  oprindelig  Friskhed,  mere  Liv.  Tennysons 
Talent  viser  sig  næsten  snævrere  begrænset  i  Idylls  of 
the  King  end  i  hans  Ungdomsværker.  Paa  en  vis  Maade 
har  Opgaven  ligget  over  hans  Kræfter.  Vi  føle  dette: 
ikke  saa  meget  i  det,  han  har  givet,  som  i  det,  kan  ikke 
har  givet  os.  Mangelen  paa  Lidenskab  gør  ikke  sjældent 
Fortællingen  konventionel  og  dagligdags.  Digterens  Tan- 
ker i  dette  Værk  ere,  som  altid,  rene  og  skønne,  men 
ikke  nye,  eller  rettere  —  thi  virkelig  nye  Tanker  lade  sig 
maaske  ikke  tænke  —  det  er  de  gamle  Tanker  i  de 
gamle  Former,  medens  det,  vi  ønske,  er  nye  Former, 
nye  Synspunkter.  Tennysons  overlegne  Teknik  og  ædle 
Kunst  kan  give  Tanken  en  ny  Ynde,  en  tiltrækkende 
Skønhed,  men  belyser  den  sjældent  fra  nye  Sider.  Ad- 
skillige af  hans  mindre  Digte  ere  i  denne  Henseende 
betydeligere  end  Idylls  of  the  King.  Men,  trods  alt 
hvad  der  kan  siges  imod  det,  indeholder  dette  Værk  dog 
saa  meget  fortrinligt,  at  vi  hellere  end  at  fremhæve  Fej- 
lene ville  søge  Glæde  i  Nydelsen  af  dets  rige  Skønhed 
og  takke  Digteren  for,  hvad  han  har  givet,  i  Stedet  for 
at  klage  over  det,  han  ikke  har  skænket  os. 


FEMTE  AP^SNIT. 


The  Lover's  Tale.     De  sidste  Digtsamlinger. 
I. 

The  Lover  s  Tale.  —  Et  af  Tennysons  tidligste  Forsøg.  —  Dets  Ud- 
givelse. —  Omrids  af  Indholdet.  —  Reminiscenser   derfra  i  senere 
Digte.  —  Dets  Fortsættelse :    The  Golden  Supper.  —  Analyse  af  dette 
Arbejde.  —  Dets  Kilde. 


i  et  lille  Forord  til  The  Lover's  Tale  meddeler 
Forfatteren,  at  dette  Digt  er  skrevet  i  hans  nittende  Aar. 
Kun  to  af  dets  tre  Afdelinger  bleve  trykte,  da  han  selv 
indsaa,  hvor  ufuldkomment  det  var,  og  af  den  Grund 
holdt  Digtet  tilbage.  En  af  hans  Venner  havde  imidlertid 
fordelt  nogle  Eksemplarer  blandt  Kammeraterne,  og  i 
1879  bleve  de  to  Dele  »ubarmhjertigt  stjaalne«,  saa  at 
dette  Arbejde,  som  Forfatteren  »næppe  havde  anset  for 
værdigt  til  at  leve«,  ikke  kunde  »faa  Lov  til  at  dø«. 
Han  udgav  da  i  Maj  samme  Aar  det  hele  Værk  tillige 
med  et  Optryk  af  The  Golden  Supper,  der  danner  en 
Fortsættelse  til  The  Lover's  Tale,  men  tilhører  Forfat- 
terens senere  Dage;  det  fremkom  oprindeligt  i  The  Holij 
Orail,  and  other  Poems  (1869). 

Som  Elskerens  Fortælling  nu   foreligger  trykt,    tør 

man  vel  formode,  at  de  »Udeladelser  og  Forbedringer*, 
Forfatteren  havde  paatænkt,  ere  foretagne.  Digtet  er 
en  Monolog,  hvori  Julian  fortæller  nogle  Venner  sin 
Kærligheds  Historie.  Han  elskede  Camilla,  der  var  født 
samme  Dag  som  han.  Deres  Mødre  vare  Søstre.  Han 
blev  født  efter  Faderens  Død;  Camillas  Moder  døde,  da 
hun  skænkede  sit  Barn  Livet.  De  levede  under  samme 
Tag,  de  bleve  opdragne  sammen  og  elskede  hinanden 
som  Broder  og  Søster.  Da  de  traadte  ud  af  Barne- 
alderen lærte  Julian  at  elske  sin  Fostersøster  paa  anden 
Maade,  men  den  Dag,  han  vilde  erklære  hende  sin  Kær- 
lighed, aabenbarede  hun  ham,  at  hun  elskede  Lionel, 
deres  fælles  Ven.  Slaget  kom  uventet  og  haardt,  og 
Julian  styrtede  bevidstløs  til  Jorden. 

I  den  følgende  Skildring  af,  hvorledes  han  saa  lidt 
som  muligt,  søger  at  forstyrre  de  andres  Lykke,  er  der 
et  og  andet,  der  svagt  antyder  PhilijJ  i  EnocJi  Arden, 
medens  hans  senere  Syner  lede  Tanken  hen  paa  El- 
skeren i  Maud.  Man  kan  skælne  ligesom  den  første 
Begyndelse  til  disse  to  Værker  i  dette  Ungdomsdigt. 
Det  ender,  temmelig  uklart,  med  at  Julian  hører  —  eller 
tror  at  høre  —  Klokkerne  ringe  ved  det  unge  Pars 
Bryllup  og  flygter  bort. 

Det  ungdommelige  og  umodne,  der  præger  den  hele 
FortælUng,  viser  sig  ogsaa  i  mange  Enkeltheder.  Ganske 
vist  er  der  Vers,  gom  faa  attenaarige  kunde  frembringe, 
men  Mangelen  paa  Begrænsning,  Ophobningen  af  Ord 
og  Billeder,  lader  næppe  ane,  hvor  hurtigt  Tennyson 
skulde  træde  frem  som  fuldfærdig  Kunstner.  Forfatteren 
tog  sit  Arbejde  tilbage  —  og  viste  derved  en  ikke  ganske 
almindelig  Selvkritik  —  og  han  har  sikkert  mindst  af  alle 
ønsket  dets  senere  Udgivelse.  Men  det  er  ikke  uden 
Interesse  at  se,  hvorledes  hans  Tanke  længe  efter  dvæler 
derved.  Jeg  har  paapeget  enkelte  Lighedspunkter  med 
Situationer  i  hans  senere  Arbejder :  ogsaa  enkelte  Udtryk 

Og  Billeder  synes  han  at  have  bevaret  i  Erindringen. 
Sammensætningen  »sweet  and  loic«,  der  benyttes  to 
Gange  i  det  første  Afsnit  {Worhs,  S.  484,  Sp.  2  og  485, 
Sp.  1),  høre  vi  atter  i  den  lille  Sang,  der  indleder  det 
tredie  Stykke  af  Prinsessen.     Linien : 

>I  saio  the  moonlight  glitter  on  their  tears« 

i  første  Afsnit  af  Elskerens  Fortælling  (S.  487,  Sp.  1) 
og  det  dermed  beslægtede  Billede  i  andet  Afsnit  (S.  490, 
Sp.  1): 

» In  my  brain 

The  spirit  seem'd  to  flag  from  tliought  to  thought, 
As  moonlight  loandering  thro'  a  mist—« 

er  kaldt  til  Live  igen  i  Begyndelsen  af  Digtet  Margaret 
(S.  21,  Sp.  1;  se  denne  Afh.  S.  38): 

»What  lit  your  eyes  with  tearful  powei-, 
Like  moonlight  on  a  falling  shoiver?«. 

I  Begyndelsen  af  andet  Afsnit  (S.  489,  Sp.  1)  træffe  vi 
et  Billede: 

» the  dragonfly 

Shot  by  me  like  a  flash  of  purpie  fire«.  — 

der  i  mere  fuldendt  Form  bliver  optaget  i  De  to  Stem- 
mer, hvor  Guldsmeden  kaldes:  »a  living  ;^as/2  of  light 
(S.  31,  Sp.  1;  se  denne  Afh.  S.  43)-  osv. 

Historien  i  sig  selv  er  imidlertid  lidet  interessant, 
og  man  maa  paa  en  Maade  beklage,  at  Digteren  har 
knyttet  The  Golden  Supper  dertil:  thi  denne  Fortælling 
taber  ved  Forbindelsen  med  det  ældre  Digt.  Den  ud- 
gør nu  fjerde  Afsnit  heraf. 

Det  gyldne  Aftensmaaltid  er  den  lidt  søgte  Titel 
paa  en  Monolog,  hvori  en  af  Julians  Venner  fortæller 
Slutningen  af  Historien.  Efter  det  unge  Pars  Bryllup 
vender  den  ulykkelige  Elsker  tilbage  til  sin  Moders  Hus; 

men  han  ser  ikke  mere  Camilla.  Først  efter  elleve 
Maaneders  Forløb  hører  han  om  hende:  hun  er  død. 
Liget  bliver  hensat  i  en  aaben  Gravhvælving,  og  efter 
Bisættelsen  gaar  Julian  alene  derhen  for  at  se  hende 
for  sidste  Gang  og  »kysse  den  døde«.  Da  han  knæler  ned 
ved  hende  og  lægger  Haanden  paa  hendes  Bryst  —  føler 
han  hendes  Hjerte  slaa.  Forsigtigt  løfter  han  hende  op 
og  bærer  hende  hjem  til  sin  Moder,  hvem  det  lykkes  at 
bringe  hende  til  Bevidsthed. 

Fortvivlet  over  sin  unge  Hustrus  Død  er  Lionel 
imidlertid  rejst  bort,  og  Julian  formaar  Camilla  til  fore- 
løbig at  blive  i  hans  Moders  Hus.  Nogen  Tid  efter 
føder  hun  en  Søn.  Nu  opsøger  Julian  Vennen  og  beder 
ham  deltage  i  en  Fest  hos  ham  —  en  Afskedsfest,  da  han 
agter  for  stedse  at  forlade  Landet.  Gildet  fejres  med 
stor  Pragt  og  Højtidelighed;  henimod  dets  Slutning  for- 
tæller Juhan,  at  naar  en  Mand  i  Orienten  vil  ære  sine 
Gæster,  da  er  det  Skik,  at  han  viser  dem  det  skønneste, 
han  ejer.  Denne  Skik  vil  ogsaa  han  følge.  Camilla, 
som  alle  anse  for  død,  træder  derefter  ind  med  sit 
Barn  paa  Armen  og  overgives  til  den  forbavsede,  lykke- 
lige Lionel;  men  Juhan  drager  bort  og  ser  dem  aldrig 
mere. 

Historien  er,  som  Forfatteren  selv  udpeger,  bygget 
over  en  af  Boccaccios  Noveller  {iJecameron,  tiende 
Dag,  fjerde  Fortælling).  Tennyson  følger  den  italienske 
Digter  nøje ;  dog  forandrer  han  Navnene  og  henlægger 
ikke,  saaledes  som  denne,  Handhngen  til  bestemte  Loka- 
liteter. Ogsaa  den  dramatiske  Form  og  Digtets  Tilknyt- 
ning til  Elskerens  Fortælling  medfører  naturligvis  nogle 
Forandringer,  idet  f.  Eks.  Fortællerens  egen  Person  til- 
digtes, og  Julians  Kærhghed  til  Camilla  bliver  selvfølge- 
lig motiveret  paa  en  Maade,  der  ikke  har  noget  som 
helst  med  Boccaccios  Novelle  at  gøre.  Her  fortælles 
simpelt  hen,  at  en  ung  Ridder  i  Bologna,  Hr.  Gentile 
da    Carisendi   var  forelsket  i  en  ædel    Dame,    der  hed 

Madonna  Catalina  og  var  gift  med  en  vis  Niccoluccio 
Caccianimico  —  og  saa  følger  Historien.  Derfor  er 
Hr.  Gentiles.  Karakter  heller  ikke  den  samme  som  Julians. 


II. 

Ballads,  and  other  Poems.  —  Den  første  Strid.  —  Rizpah.  —  Swin- 
burne  og  Taine.  —  The  Northern  Cobler.  —  »Hævnen*.  —  Søstrene. 
—  Landsbykonen.  —  I  Børnehospitalet.  —  Lueknoivs  Forsvar.  — 
Sir  John  Oldcastle.  —  Columbus.  —  Maeldunes  Rejse.  —  Andre  Digte. 


Vi  komme  nu  til  den  lille  men  vægtige  Digtsam- 
ling, der  bærer  ^avnei  Ballads,  and  other  Poems  (1880), 
og  som  indledes  med  nogle  Linier  til  Digterens  halv- 
andet Aar  gamle  Sønnesøn:  ømme  Ord,  der  røbe  Bedste- 
faderens Kærlighed  og  Glæde. 

De  fleste  af  disse  Digte  ere  skrevne  i  den  af  Ten- 
nyson  saa  ofte  benyttede  dramatiske  Form:  Historien 
fortælles  af  en  af  Handlingens  Hovedpersoner.  I  Den 
første  Strid  er  Scenen  henlagt  til  Øen  Wight.  En  mid- 
aldrende Kone  fortæller  Lægen  sin  Kæriigheds  og  sit 
Ægteskabs  triste  Historie.  Hun  elskede  den  Mand,  hun 
ægtede,  og  han  var  en  god  Ægtefælle  for  hende.  Da 
finder  hun  en  Gang  et  Brev  i  en  gammel  Kasse  —  et 
Kærestebrev,  skrevet  til  ham  fra  en  anden.  Hun  gribes 
af  Skinsyge  og  bebrejder  Manden  i  heftige  Ord  hans 
Utroskab.  Han  viser  hende,  at  Brevet  er  skrevet  længe 
før  deres  Giftermaal,  og  søger  paa  enhver  Maade  at  be- 
rohge  hende:  naar  hun  blot  vil  vente  Hdt,  vil  nok  alt 
blive  godt  —  men  hun  vil  ikke  vide  af  ham  at  sige. 
Manden  faar  imidlertid  Arbejde  borte  fra  Hjemmet  og 
maa    forlade   hende.      Før    Afrejsen    søger  han  igen  at 

forsones  med  hende  men  forgæves.  Han  sender  hende 
Brev: 

I've  gotten  my  work  to  do ; 

You  wouldn't  kiss  me,  my  lass,  an'  I  never  loved  any  but  you; 

1  am  sorry  for  all  the  quarrel  an'  sorry  for  what  she  wrote, 

I  ha'  six  weeks'  work  in  Jersey  an'  go  to-night  by  the  boat.« 

(XVI). 

Det  bliver  Uvejr  —  Baaden  gaar  under,  og  hun  faar  ham 
aldrig  at  se  mere.  Særlig  den  sidste  Strofe  er  i  høj 
Grad  dramatisk: 

:>An'  the  wind  began  to  rise,  an'  I  thought  of  him  out  at  sea, 
An'  I  felt  I  had  been  to  blame;  he  was  always  kind  to  me.« 

Saa  gentager  hun  Mandens  venlige  Ord: 

>'Wait  a  little,  my  lass,  I  am  sure  it  'ill  all  come  right'  — « 

Og  afbryder  sig  selv  med  et  Skrig  — 

An'  the  boat  went  down  that  night  -r-  the  boat  went  down  that 

night.« 

Eizpah  —  hvortil  Navnet  er  laant  fra  anden  Samuels 
Bog,  Kap.  XXI  —  er  skrevet  med  gribende  Patos.  En 
ulykkelig,  vanvittig  gammel  Kvinde  fortæller  sin  Søns 
Historie:  med  en  Skare  vilde  Kammerater  har  han  været 
med  til  at  overfalde  Postvognen;  han  bhver  greben  og 
hængt,  men  hun  stjæler  om  Natten  de  tørre  Knogler 
fra  Galgen  og  begraver  dem  ved  Kirkegaardsmuren. 
Handlingen  er  henlagt  til  forrige  Aarhundrede.  —  I  en 
Afhandhng  om  Tennyson  og  Musset  (Fortnightly  Beview, 
Febr.  1881,  S.  130—31)  gør  Swinburne  dette  Digt  til 
Genstand  for  den  mest  begejstrede  Beundring.  Den 
store  Digter,  der  ogsaa  som  Kritiker  lægger  hele  sin 
Sjæl  i  sit  Værk,  baade  hvor  det  gælder  Ros  og  Dadel, 
(og  han  skaaner  sandelig  ikke  Tennysons  »dadelfri 
Konge«   i  sin  Omtale  af  Idyllerne)^)    siger   om  Rkpah: 


')  Samme   Afhandling,    S.    146—149.      ^winburnes    haarde    Dom 
over    Idyller   om   Kong   Arthur,    særlig    over    Tegningen    af 


19-      '  Ballads,  and  otlier  Poems. 

* —  never  since  the  very  beginning  of  all  poetry  were 
the  twin  passions  of  terror  and  pity  more  divinely  done 
into  deathless  words  or  set  to  more  perfect  and  pro- 
found  magnificence  of  music :  never  more  inseparably 
fused  and  harmonized  into  more  absolute  and  sublime 
identity.  The  poet  never  lived  on  earth  —  such  at  least 
is  my  humble  and  hearty  conviction  —  whose  glory 
would  not  be  heightened  by  the  attribution  of  this  poem 
to  his  hånd.«  Og  lidt  efter:  »If  after  a  thousand  years 
all  trace  of  all  his  poems  had  vanished  from  all  human 
record,  save  only  these  eighty-six  verses  of  Ri^pah^ 
proof  positive  and  ample  and  overflowing  would  be  left 
in  the  survival  of  these  that  in  him,  if  ever  upon  earth, 
a  great  poet  had  been  born  among  men.  If  this  be 
not  great  work,  no  great  work  was  ever  or  will  ever  be 
done  in  verse  by  any  human  band.« 

Swinburnes  Afhandling  er  nærmest  et  Svar  paa 
Taines  Vurdering  af  Tennyson  i  sidste  Bind  af  Den  eng- 
elske Litteraturs  Historie.  Den  franske  Kritiker  sætter 
Alfred  de  Musset  højere  end  Tennyson,  og  Swinburne, 
der  for  øvrigt  selv  beundrer  Musset,  erklærer,  at  fire 
Linier  af  Bizpah  ere  langt  mere  værd  end  alle  Mussets 
dejligste  Vers.  I  denne  Forbindelse  bør  det  dog  ikke 
overses,  at  Taine  skrev  sin  Historie,  adskillige  Aar  før 
Rizpah  udkom,  og  at  det  følgelig  er  for  meget  forlangt, 
at  han  skulde  have  vurderet  Tennyson  efter  dette  Digts 
Betydning. 

The  Northern  Cobler  er  skrevet  i  Dialekt  og  er  et 
saare  fornøjeligt  Digt.  Skoflikkeren  har  Ordet  og  for- 
tæller sin  Svoger,  en  Søgut,  der  kommer  hjem  efter 
mange  Aars  Fraværelse,  hvordan  det  gik  til,  at  han 
blev  Afholdenhedsmand.     Han  var  en  flink  Arbejder,  da 

Kongen  selv,  imødegaas  med  ikke  ringe  Dygtighed  af  Mr.  van 
Dyke  i  The  Poetry  of  Tennyson,  S.  152—156.  Den  amerikanske 
Kritiker  karakteriserer,  imidlertid  selv  Arthur  med  Digterens  egne 
Ord  som  næsten:  »Faultily  faultless,  icily  regular,  splendidly 
iiull.«  SeS.  190— 92.  (Mand,  første  Del,  Stykke  II.   IForfcs,  S. 289). 

han  giftede  sig,  og  alt  gik  godt  i  Begyndelsen  af  Ægte- 
skabet. Men  da  hans  Hustru  fik  et  Barn,  forfaldt  han 
til  Drik;  han  passede  ikke  mere  sit  Arbejde;  alt,  hvad 
han  tjente  gik  med  til  Spiritus,  og  hvad  Konen  kunde 
tjene  gik  samme  Vej,  skønt  hun  gemte  Pengene  i  sine 
Strømper,  for  at  han  ikke  skulde  finde  dem.  En  Nat, 
da  han  kom  hjem,  og  Konen  sad  oppe  grædende  og 
ventede  paa  ham,  blev  han  saa  voldsom,  at  han  væltede 
Vuggen  og  ødelagde  deres  fattige  Møbler.  Konen  og 
Barnet  skreg,  og  han  mishandlede  da  sin  Hustru,  saa- 
ledes  at  hun  ikke  kunde  gaa  den  næste  Morgen.  Da 
han  kom  til  sig  selv  og  saa,  hvad  han  havde  gjort,  og 
tænkte  paa,  hvor  net  og  køn  hans  Sally  altid  havde 
været,  og  hvor  meget  han  egentlig  holdt  af  hende,  be- 
sluttede han,  at  han  aldrig  vilde  smage  en  Draabe  Spi- 
ritus mere.  Konen  kunde  ikke  rigtig  tro  paa  en  saadan 
Forandring,  saa  meget  mindre  som  han  begyndte  med 
at  købe  en  stor  Flaske  Brændevin,  som  han  stillede  op 
i  Vinduet.  Men  han  har  holdt  sit  Ord  alligevel.  Han 
har  blot  villet  vise,  at  han  er  Mand  for  at  se  sin 
Fjende  i  Ansigtet.  Flasken  staar  endnu  urørt,  og  den 
skal  blive  staaende,  hvor  den  staar,  til  hans  Dødsdag. 
Svogeren  mener  maaske,  at  en  Pægl  kunde  have  været 
lige  saa  god  som  en  Pot  —  uden  Tvivl:  men  han  holdt 
af  en  større  Fyr  til  at  slaas  med,  og  han  har  kæmpet 
Kampen  ud: 

>Wouldn't  a  pint  a'  sarved  as  well  as  a  quart?  Naw  doubt: 
But  I  liked  a  bigger  feller  to  fight  wi'  an'  fowt  it  out.« 

Han  er  kommen  til  at  holde  af  den  paa  en  anden 
Maade:  han  er  stolt  af  den  og  tørrer  den  af  og  holder 
den  blank,  og  naar  han  engang  dør,  vil  han  have  Fla- 
sken med  sig  i  Graven  for  at  tage  den  med,  naar  han 
træder  frem  for  Guds  Trone: 

^ril  hev  'im  a-buried  wi'mma  an'  taåke  'im  afoor  the  Throån«. 
Kalisch:    Studier  over  Tennyson.  •  13 

Den  Flaske  har  bragt  Velstand  i  Huset: 

>  But  if  tha  wants  ony  grog  tha  mun  goå  fur  it  down  to  the  Hinn, 
Fur  I  weånt  shed  a  drop  on  'is  blood,  noii,  not  fur  Sally's   oån 

kin.« 

I  Forbindelse  med  dette  Digt  skal  jeg  anføre  en 
lille  Anekdote,  der  er  fortalt  af  Mrs.  Ritchie;  den  inde- 
holder efter  hendes  Mening  maaske  den  bedste  Kompliment, 
Tennyson  nogensinde  har  modtaget:  »En  Dag,  da  han 
spadserede  i  Covent  Garden,  blev  han  standset  af  en 
Vagabond,  der  holdt  Haanden  frem  imod  ham  og  sagde: 
»De  er  Mr.  Tennyson.  Ser  De,  sir,  her  er  jeg.  Jeg  har 
været  fuld  de  seks  Dage  i  Ugen,  men  hvis  De  vil  trykke 
min  Haand,  vil  jeg  være  fordømt,  om  jeg  nogensinde 
bliver  fuld  igen.«^) 

Den  følgende  fortræffelige  Ballade  »Hævnen«  for- 
tæller i  kraftige,  karakteristiske  Vers,  hvorledes  Sir  Ri- 
chard Grenville  med  sit  lille  Fartøj  The  Revenge  kæm- 
pede mod  53  spanske  Skibe.  The  Sisters  er  Historien 
om  to  Søstre,  der  ligne  hinanden  i  høj  Grad.  En  Mor- 
gen kører  den  ene  af  dem,  Evelyn,  forbi  en  ung  Mand, 
og  hendes  Skønhed  vækker  hans  Kærlighed.  Nogen  Tid 
efter  træffer  han  Søsteren,  Edith,  og  vinder  hende  uden 
at  vide,  at  det  er  en  anden.  De  blive  ikke  forlovede, 
men  begge  føle,  at  det  kun  er  Ordet,  der  mangler.  Da 
kommer  Evelyn  tilbage  fra  en  Rejse:  i  et  Øjeblik  ser 
han,  at  det  er  hende  og  ikke  Søsteren,  han  har  elsket 
og  elsker;  men  han  føler  sig  moralsk  bunden  til  Edith. 
Denne  forstaar  Sammenhængen.  Hun  tager  bort,  og  et 
Par  Ord,  hun  sender  ham,  lade  ham  ved  deres  ligegyl- 
dige Tone  tro,  at  hun  slet  ikke  har  opfattet  deres  For- 
hold paa  samme  Maade  som  han.  Han  er  halvt  vred, 
halvt  glad,    men  anser  sig  i  hvert  Fald  for  fri  og  bejler 


1)  Harpers  Magazine,  December  1883,  S.  39.  —  Bizpah  og  The 
Northern  Cobler  ere  oversatte  af  Dr.  Ad.  Hansen  (Oversatte 
engelske  Digte.    Kjøbenhavn  1884). 

efter  nogen  Tids  Forløb  til  Søsteren.  De  blive  forlovede, 
uden  at  Evelyn  faar  noget  at  vide  om,  hvad  der  er  fore- 
gaaet  mellem  ham  og  Edith.  Ved  Brylluppet  er  denne 
endog  Brudepige.  Hun  spiller  sin  sørgelige  Rolle  til 
Ende:  men  hun  mister  sin  Forstand  og  dør.  —  I  Digtet 
ligge  disse  Begivenheder  langt  tilbage  i  Tiden.  Ogsaa 
Evelyn  er  død,  men  har  efterladt  sig  to  Døtre,  der  nu 
ere  voksne  unge  Piger;  de  ligne  hinanden  som  Edith 
og  Evelyn  og  bære  disses  Navne.  En  ung  Ven  af  Huset 
synes  indtaget  i  dem  begge  og  i  Tvivl  om,  hvem  af  dem 
han  skal  vælge:  saa  fortæller  Faderen  ham  sin  Ung- 
domshistorie. 

I  The  Village  Wife;  or,  the  Entail  have  vi  atter 
GM  fortræffelig  Monolog  i  Dialekt,  In  the  Children''s  Hos- 
pital indeholder  en  lille  Barnehistorie,  der  næsten  kunde 
minde  om  H.  G.  Andersen:  den  skal  grunde  sig  paa  en 
virkelig  Begivenhed,  der  oprindelig  blev  meddelt  i  St 
Ci/prian's  Banner,  December  1872,  og  senere  ogsaa 
genfortalt  andensteds.  ^)  Den  pragtfulde  Ballade  The 
Defence  of  Lucknou;  der  indledes  med  et  Tilegnelses- 
digt  til  den  i  December  1878  afdøde  Prinsesse  Alice, 
priser  en  berømmehg  Daad  under  Oprøret  i  Indien:  det 
ansaas  for  muligt  at  holde  den  svage  Fæstning  i  femten 
Dage,  allerhøjest  i  tyve;  Kvinder  og  Børn  deltoge  i  For- 
svaret, og  Lucknow  holdt  sig  i  87  Dage,  til  der  kom 
Undsætning. 

De  følgende  to  Digte  ere  Monologer  i  ypperlige  fem- 
fodede  Jamber,  begge  byggede  over  Emner  fra  Historien. 
Handlingen  i  det  første  foregaar  i  Wales  under  Rehgions- 
forfølgelserne  i  Begyndelsen  af  det  femtende  Aarhun- 
drede.  Sir  John  Oldcastle,  Lord  Cobham,  er  flygtet  fra 
Fængslet,  og  medens  han  ude  i  Bjergene  venter  paa 
en  Ven,   der  har  lovet  at  skjule  ham,    gennemgaar  han 


Notes  and  Queries,  6.  Serie,  vol.  III,  S.  85,  citeret  af  Churton 
Collins,  S.  162. 

de  sidste  Tiders  Begivenheder.  I  det  andet  Digt,  der 
ligesom  hint  er  opkaldt  efter  Hovedpersonen,  er  det 
Kolumbus,  der  i  Fængslet  i  harmfulde  Ord  klager  over 
den  Behandling,  man  har  ladet  ham  lide  til  Løn  for 
hans  store  Opdagelser.  Man  kunde  i  disse  Arbejder 
have  ventet  en  dybere  Karakterskildring,  maaske  ogsaa 
en  mere  ejendommelig  historisk  Kolorit. 

Tlie  Voyage  of  Maeldune  grunder  sig  efter  Forfat- 
terens Angivelse  paa  en  irsk  Legende  fra  Aar  700.  ^) 
Læseren  fængsles  af  de  fantasirige  Beskrivelser  og  Dig- 
tets klare  Tanke-.  Det  mystiske  De  Frofundis  slutter 
denne  Samling.  De  fire  Sonetter  og  nogle  andre  mindre 
Digte :  Translations^  etc,  som  følge  derefter,  gøre  næppe 
Fordring  paa  en  mere  indgaaende  Omtale. 


*)  Oversat  paa  Engelsk  af  Dr.  P.  W.  Joyce  i  hans  Old  Celtic 
Romances  (1879).  Denne  Oversættelse  er  ikke  kommen  mig 
for  Øje.  Mr.  Churton  Collins  {Illustrations  of  Tennyson, 
S.  164)  skriver,  at  de  Kapitler  i  Dr.  Joice's  Værk,  som  kunne 
sammenlignes  med  Digtet,  ere,  i  Orden,  I,  II,  VII,  XIX,  XI  og 
XXIX,  XXI  og  XXII,  XXXIII,  XXXV.  —  En  kritisk  Udgave  af 
Grundteksten  tilligemed  en  ny  Oversættelse,  The  voyage  of 
Mael  Duin,  blev  forelagt  Publikum  af  Whitley  Stokes  i  Rei'ue 
Celtique,  Tome  IX  og  X  (Paris  1888  <fc  89).  Tennysons  første 
Strofe  svarer  til  Indledningen  i  denne  Udgave,  anden  til  Kap.  I, 
fjerde  til  XVIII  og  XXXI,  sjette  til  XXIX,  syvende  til  XXXII 
samt  XXII  og  XXIII,  ottende  er  maaske  inspireret  af  XXVIII, 
men  er  iøvrigt  ganske  forskelligt  derfra;  ellevte  og  tolvte  svare 
til  XXXIII  og  XXXIV;  tredie,  femte,  niende  og  tiende  Strofe 
have  intet  tilsvarende.  —  Behandlingen  er  overordentlig  fri; 
man  sammenligne  f.  Eks.  Tennysons  Beskrivelse  af  Ildøen 
(VII)  med  den  gamle  Legendes  kostelige  Skildring:  Ilden 
staar  sowi  en  Vold  rundt  om  Øen,  og  denne  flammende  Vold 
er  i  stadig  Bevægelse;  paa  den  ene  Side  af  den  er  der  en 
Dør,  og  hver  Gang  Døren  under  Omdrejningen  kommer  lige 
over  for  de  rejsende,  kunne  disse  igennem  den  se  hele  Øen 
med  alt,  hvad  derpaa  findes!  (Tome  X,  S.  81).  Digtets  hele 
Anlæg  følger  derimod  Originalen  ret  nøje. 

Ancient  Sage.  —  Det  andet  Locksley  Hall.  —  Analyse  af  Indholdet. 
—  Dets  Angreb  paa  den  moderne  Udvikling.  —  Gladstones  Afhand- 
ling herom.  —  Mindre  Digte. 


Uet  næste  Afsnit  af  Digterens  Værker  bestaar  af 
Samlingen  Tiresias,  and  other  Poems,  der  udkom  1885, 
dediceret  til  Robert  Browning.  Efter  et  Indledningsdigt 
til  Tennysons  gamle  Ven  E.  Fitzgerald  følger  Fortæl- 
lingen om  Tiresias  fra  Theben,  der  saa  Pallas  Athene,, 
da  hun  nøgen  steg  fra  Badet,  og  som  til  Straf  blev 
blind  og  fik  Spaadomsgaven  med  den  tunge  Lod  knyttet 
dertil,  at  han  skulde  tale  Sandhed,  men  ingen  tro  hans 
Ord.  I  Digtet  fortæller  han  Menæceus  sin  Historie, 
medens  Fjenden  rundt  om  truer  Byen  med  Øde- 
læggelse. Staden  kan  kun  frelses,  hvis  en  uskyldig 
Yngling  frivilligt  ofrer  sit  Liv  derfor.  Han  bønfalder 
Menæceus  om  at  tilintetgøre  Gudindens  Forbandelse  og 
tro  paa  den  Sandhed,  han  taler:  han  kan  frelse 
Byen,  hvis  han  har  Mod  til  at  dø,  og  vinde  evig  Hæder 
derved.  Menæceus  lytter  tavs  —  og  gaar  bort  for  at  op- 
fylde hans  Bøn.  Ligesom  Tithonus  og  andre  af  Digterens 
Værker  er  dette  Arbejde  en  Frugt  af  Tennysons  klas- 
siske Studier.  Det  er  skrevet  i  urimede  femfodede 
Jamber. 

De  tre  store  Digte  The  Wreck,  Despair  og  The 
Flight  ere  dramatiske  Monologer  ligesom  Eizpah,  med 
hvilket  Arbejde  de  ere  beslægtede  ved  deres  Hdenskabe- 
lige  Patos;  men  de  kunne  næppe  maale  sig  med  det 
ældre  Digt.  I  Vraget  er  det  en  ung  Kvinde,  der  er 
Hovedpersonen.  Hun  er  bleven  gift  med  en  kold,  raa 
Person,  som  hun  forlader,   da  Kærlighed  til  en  anden,  i 

hendes  Øjne  ædel  og  højt  begavet  Mand,  vaagner  hos 
hende.  De  elskende  flygte  bort;  men  Skibet,  hvormed 
de  sejle,  gaar  under,  og  hun  alene  tilligemed  en  af  Sø- 
folkene blive  frelste.  Da  hun  forlod  sit  Hjem,  lod  hun 
sit  eneste  Barn  blive  tilbage,  en  lille  Pige,  hvem  Faderen 
foragtede,  fordi  han  havde  haabet  at  faa  en  Søn.  Efter 
Strandingen  kommer  Tanken  om  Barnet  atter  op  i 
hende;  hun  skriver  til  Ammen,  for  at  faa  noget  at  vide 
om  den  lille,  og  faar  Svar  fra  sin  Mand  —  addresseret  til 
hende  under  hendes  Pigenavn:  en  afklippet  Stump  af 
en  Avis,  hvori  Barnets  Død  er  averteret. 

Indholdet  af  det  andet  Digt,  Fortvivlelse,  har  For- 
fatteren selv  fortalt  i  nogle  faa  indledende  Linier:  »En 
Mand  og  hans  Hustru  have  mistet  Troen  paa  Gud  og 
Haabet  om  et  tilkommende  Liv,  og  da  de  ere  yderlig 
ulykkelige  i  dette,  beslutte  de  at  gøre  en  Ende  paa  sig 
selv  ved  at  drukne  sig.  Hustruen  drukner,  men  Manden 
bliver  frelst  af  en  Præst  af  den  Sekt,  han  har  forladt.« 

Flugteti  handler  om  en  ung  Pige,  der  skal  tvinges 
til  at  ægte  en  rig,  forhadt  Bejler  for  derved  at  frelse 
Faderens  Gods  for  at  komme  under  Hammeren.  Det 
er  den  tidlige  Morgen  før  Bryllupsdagen;  hun  har  aftalt 
med  sin  Søster  at  flygte  bort  og  kalder  nu  paa  denne, 
da  Solen  begynder  at  bryde  frem.. 

Det  er  Emner  fra  Livets  Skyggesider,  Tennyson  be- 
handler i  disse  Digte.  Eizpah,  Vraget,  Fortvivlelse 
staa  i  deres  hele  Tone  Forfatterens  Ungdomspoesi  fjern; 
Flugten  er  mere  beslægtet  med  denne.  Fra  det  rørende 
er  Digteren  naaet  til  at  skildre  det  gribende;  der  er 
noget  af  den  store  Tragedie  i  disse  Monologer.  Man 
kan  næppe  fatte,  at  Bizpah  fremkom  i  Digterens  en  og 
halvfjerdsindstyvende  Aar  og  de  andre  fem  Aar  senere. 
I  en  Alder  da  faa  Digtere  ere  i  Stand  til  at  give  andet 
end  en  svag  Efterklang  af  tidligere  Værker, .—  hvis  de 
overhovedet  frembringe  noget  —  skaber  Tennyson  det 
ene  store  Digt  efter  det  andet;    han  slaar  ind  paa  nye 

Veje,  hans  psykologiske  Skildring  bliver  dybere,  hans 
dramatiske  Kraft  større  end  i  hans  Ungdoms  og  Mand- 
doms bedste  Værker.  Og  samtidig  hermed  udvikler  han 
stedse  rigere  det  Lune,  der  tidligere  saa  sparsomt  kom 
til  Orde.  Atter  i  denne  Samhng  træffe  vi  et  Par  Dia- 
lektdigte,  der  ikke  i  ringeste  Maade  staa  tilbage  for 
Tennysons  tidligere  Arbejder  af  denne  Art. 

Det  ene  af  disse  Tomorroiu  er  en  irsk  Variation  af 
en  i  mange  Litteraturer  forekommende  Fortælling  —  i 
den  amerikanske  f.  Eks.  John  G.  Saxe's  Ballade  Tlie 
Lady  Ann  og  i  vor  egen  Blichers  Novelle  Hosekræm- 
meren^^) der  dog  intet  have  tilfælles  med  den  sidste  Del 
af  Tennysons  Digt;  denne  genfinde  vi  derimod  i  et  over 
mange  Lande  udbredt  Sagn.  —  En  ung  Mand  lover  sin 
Kæreste  at  møde  hende  »i  Morgen« ;  men  han  kommer 
ikke  til  Mødet.  Dag  efter  Dag  gaar,  ingen  hører  eller 
ser  noget  til  ham.  Hun  mister  til  sidst  Forstanden. 
Bestandig  gentager  hun  det  ene  Ord,  det  sidste,  hun 
har  hørt  ham  sige:  »I  Morgen«,  Mange  Aar  gaa  hen, 
saa  finde  nogle  Folk  den  forsvundnes  Lig  i  en  Tørve- 
mose. Ingen  kender  ham  —  Mosen  har  bevaret  ham 
uforandret,  som  han  var  i  de  unge  Dage  —  da  kommer 
den  stakkels  gale  til: 

» —  Molly  kern  limpin'  up  wid  her  stick,  she  was  lamed  iv  a  knee, 
Thin  a  slip  of  a  gossoon  call'd,  'Div  ye  know  him,  Molly  Magee?' 
An'  she  stood  up  strait  as  the  Queen  of  the  world  —  she  lifted  her 

head  — 
'He   said  he  would  meet  me  tomorra!'    an'   dhropt  down  dead  an 

the  dead.« 

(XII). 

Den  Humor,  hvormed  Tennyson  lader  Fortælleren  ube- 
vidst skildre  sig  selv,  og  Dialekten,  hvori  den  er  fortalt, 
giver  den  rørende  gamle  Historie  en  egen  Friskhed. 


Poems  by  John  G.  Saxe,  S.  118.  —  Blichers  Samlede  Noveller 
ved  P.  Hansen,  vol.  II. 

Ikke  mindre  fortræffelig  er  The  Spinster's  Siveet- Arts, 
der  er  i  Lincolnshire  Dialekt.  —  Den  gamle  Jomfru  har 
haft  mange  Tilbedere :  hun  kunde  sagtens  have  faaet  en 
Mand,  naar  hun  selv  havde  villet.  Men  hvorfor  i  al 
Verden  skulde  hun  gifte  sig?  Hun  har  Penge  nok,  og 
et  saadant  Mandfolk  vilde  jo  bare  bringe  Forstyrrelse  i 
Huset.  Een  Gang  var  hun  rigtignok  nær  ved  at  give  sit 
Ja.  .  Det  var  den  Gang,  hun  var  falden  i  Dammen,  og 
Robby  frelste  hende  ved  uden  Betænkning  at  springe 
ud  efter  hende  og  bringe  hende  paa  det  tørre  igen. 
Men  de  vare  saa  tilsølede  begge  to,  at  de  generede  sig 
for  at  gaa  over  Grønningen,  og  saa  listede  de  sig  hjem 
ad  en  Bagvej : 

>But  wa  boath  was  i'  sich  a  clat  we  was  shaåmed    to    cross  Gig- 
gi  esby  Greean. 
Fur  a  cat  may  loook   at  a  king  thou  knaws  but  the  cat  mun  be 

c]eån.< 

(VI). 

Medens  hun  skifter  Tøj,  kommer  han  hen  for  at  se  til 
hende,  og  da  hun  kommer  ned,  har  han  sat  store  Pletter 
med  sine  smudsige  Støvler  paa  hendes  splinternye  Gulv- 
tæppe :  det  afgjorde  Sagen.  Og  glad  er  hun  ved,  at  hun 
hverken  tog  ham  eller  nogen  af  de  andre.  Nu  har  hun 
fire  Katte,  som  ere  opkaldte  efter  de  fire  Kærester,  hun 
kunde  have  haft:  de  ere  hendes  »sv^^eet-arts«  —  og  det 
er  ikke  nær  saa  besværhgt.  Hun  er  sin  egen  Herre,  og 
en  Pebermø  vil  hun  være  til  sine  Dages  Ende: 

»An'  a  spinster  I  be  an'  I  will  be,  if  soa  pieåse  God,  to  the  liend.« 

Tennyson,  der  fra  sin  tidlige  Ungdom  gerne  formede 
filosofiske  Tanker  og  Grublerier  i  Vers,  har  i  denne 
Samhng  forøget  disse  Digte  med  et  større  Arbejde  The 
Ancient  Sage.  Det  er  Spørgsmaalene  om  »den  første 
Aarsag«,  om  vor  Kundskabs  Rækkevidde,  om  Tvivl  og 
Tro,   den  jordiske  Tilværelse  og  Evigheden,  Menneskets 

Opfattelse  af  Sorg  og  Glæde,  og  lignende,  som  Digteren 
belyser  i  skønne  om  end  ikke  altid  lige  overbevisende 
Vers. 

Locksley  Hall  Sixty  Years  after  udkom  først  1886, 
Aaret  efter  Tiresias,  and  other  Poems,  tresindstyve  Aar 
efter  at  Charles  og  Alfred  Tennyson  i  Forening  havde 
udgivet  deres  første  Digtsamhng,  fire  og  fyrretyve  Aar 
efter  at  det  første  Locksley  Hall  var  blevet  trykt  i  Eng- 
lish  Idylls. 

Begge  Digte  ere  Monologer,  skrevne  i  samme  Verse- 
niaal,  og  Hovedpersonen  er  ligeledes  den  samme  i  dem 
begge.  Efter  tresindstyve  Aars  Forløb  vender  Helten  i 
Fortælhngen  tilbage  til  den  gamle  Borg,  han  havde  for- 
ladt med  en  Forbandelse  over  det  Sted,  hvor  hans  Kær- 
lighed var  bleven  saa  bittert  skuffet,  men  som  han  og- 
saa  havde  forladt  i  Haab  om  at  kunne  udrette  noget  i 
Verden.  Dette  Haab  er  ikke  blevet  beskæmmet,  og  i 
Ægteskabet  med  en  ædel  og  god  Kvinde  har  han  tillige 
fundet  den  Lykke,  der  syntes  for  l^estandig  tilintetgjort. 
Nu  er  hun  død,  deres  Søn  og  dennes  Hustru  ere  døde, 
og  hans  Sønnesøn,  en  ung  Mand,  der  har  lidt  den  samme 
Skuffelse  som  han,  er  hans  Ledsager.  Men  den  gamle 
ser  med  andre  Øjne  paa  dette  Forhold  end  den  unge; 
for  hans  Betragtning  ere  Nutidens  Elskere  af  et  andet  Stof 
end  Elskerne  i  gamle  Dage.  En  verdsligsindet  ung  Pige 
som  Sønnesønnens  Judith,  havde  aldrig  kunnet  bringe 
ham  til  Fortvivlelse.  Han  har  lært  at  agte  den  Medbejler, 
han  foragtede,  han  har  næsten  forsonet  sig  med  Amys 
Handlemaade.  Hun  elskede  ham,  men  hun  var  et  frygt- 
somt Barn,  der  maatte  bukke  under  for  Overtalelser  og 
Trusler : 

>  Amy  loved  me,  Amy  fail'd  me,  Amy  was  a  timid  child; 
But  your  Judith  —  but  your  worldling  —  she  had  never  driven  me 

wild.«     {Works,  S.  560). 

Ogsaa   Amy  er  død  nu;    hun    døde,    da  hun    fødte    sit 

Barn.  Og  nu  for  kort  Tid  siden  er  ogsaa  hendes  Mand 
død.  Han  kan  tale  om  dem  med  Mildhed  —  han  har 
besøgt  deres  Grav  og  kysset  Amys  hvide  Marmorbillede 
paa  Panden. 

»All  in  white  Italian  maible,  looking  still  as  if  she  smiled, 

Lies  my  Amy  dead  in  child-birth,  dead  the  mother,  dead  the  child. 

Déad  —  and  sixty  years  ago,  and  dead  her  aged  husband  now  — 
I  this  old  white-headed  dreamer  stoopt  and  kiss'd  her  marble  biow.« 

(S.  561). 

Han  lever  i  sine  Minder:  Minderne  om  sin  Ungdoms- 
kærlighed, om  hin  anden  Kærlighed  til  den  trofaste 
Hustru,  der  atter  »sammenføjede  den  brudte  Kæde,  der 
knyttede  ham  til  andre  Mennesker«,  Mindet  om  den 
brave  Søn,  der  stod  paa  sit  Skib,  da  det  gik  under, 
efter  at  han  havde  frelst  Kvinder  og  Børn.  Han  haaber 
at  mødes  med  dem  igen  i  en  anden  Verden;  de  ere 
ikke  skilte  for  bestandig: 

»Gone  for  ever!  Ever?  no  —  for  since  our  dying  race  began, 
Ever,  ever,  and  for  ever  was  the  leading  light  of  man.« 

(S.  562). 

Han  lever  i  sine  Minder  —  Verden  rundt  om  ham  for- 
staar  han  ikke:  hvor  han  ser  hen  er  alt  kun  Kaos. 
Kampen  for  Frihed  og  Lighed  er  for  ham  som  de  løs- 
slupne slette  Drifters  Kamp  mod  alt  godt  og  ædelt. 
»Ere  vi  Djævle  eller  Mennesker?«  raaber  han.  »Ja, 
hvis  Dynamit  og  Revolver  lader  dig  beholde  Mod  til  at 
være  viis :  naar  har  der  vel  været  en  Tid  saa  fuld  af 
Trusler,  Galskab,  skrevne  og  udtalte  Løgne?«  Og  som 
i  PoHtikken,  saaledes  i  Kunst  og  Litteratur: 

»Authors  —  essayist,  atheist,  novelist,  realist,  rhymester,  play  yonr 

part, 
Paint  the  mortal  shame  of  nature  with  the  living  hues  of  Art. 

Rip  your  brothers'  vices  open,  strip  your  ovvn  foul  passions  bare; 
Down  with  Reticense,  clown  with  Reverence— forward — nakecl— let 

them  stare.« 

(S.  564). 


i 


Hvor  han  ser  sig  om,  ser  han  Elendighed.  Børnene  i 
Byerne  >søle  Sjæl  og  Sans  i  Byens  Slim;  i  de  skumle 
Gyder  standser  Fremskridt  med  lammede  Fødder;  For- 
brydelse og  Sult  kaste  vore  unge  Piger  i  Tusindvis  paa 
Gaderne.  Der  afknapper  Arbejdsgiveren  den  udtærede 
Syerske  hendes  daglige  Brød;  der  rummer  en  enkelt 
smudsig  Kvist  levende  og  døde«.  Og  han  skildrer  de 
fattiges  usle  Boliger,  Huler,  hvor  Mennesket  forvandles 
til  Dyr,  hvor  »Feberen  kryber  over  det  raadne  Gulv  og 
Blodskammens  overfyldte  Leje.«     (S.  566). 

Det  er  et  almindeligt  menneskeligt  Træk,  al  den 
ældre  ser  sin  Ungdomstid  i  en  Straaleglans,  der  bringer 
Nutiden  til  at  blegne.  Een  lykkehg  Time  udsletter  ofte 
Mindet  om  mange  ulykkelige  Aar,  og  alt  som  vi  ældes, 
beholde  vi  ofte  Mindet  om  de  glade  Timer  uden  at 
huske  de  mellemliggende  Savn  og  Lidelser  —  eller  vi  se 
paa  disse  med  andre  Øjne,  fordi  de  ere  overstaaede. 
Denne  gamle  Mand  har  glemt,  hvorledes  han  i  sine 
unge  Dage  betragtede  det  Samfund,  som  han  nu  priser 
paa  senere  Tiders  Bekostning.  Deler  Tennyson  hans 
Meninger?  Vi  have  ikke  Lov  at  svare  ja.  1  adskilligt 
kunne  vi  vist  alle  være  enige  med  ham:  det  moderne 
Samfund  er  sikkert  brøstholdent  nok.  Men  det  tør  vist 
ogsaa  siges,  at  aldrig  har  noget  Samfund  arbejdet  mere 
for  at  gøre  Uret  god  igen,  for  at  hjælpe  de  fattige  og 
svage,  for  at  fremme  alt,  hvad  der  er  godt  og  ædelt, 
for  at  hæve  Mennesket  aandeligt  og  moralsk,  for  at 
skaffe  bedre  Levnedsmidler,  bedre  Boliger  og  Klæder  til 
dem,  der  trænge. 

I  en  fortræffelig  Afhandling  ^Locksley  Hall«  and 
the  Juhilee  [The  Mneteenth  Century,  Januar  1887) 
har  W.  E.  Gladstone  taget  Ordet  for  at  paavise,   hvad 

Fremskridt  England  har  gjort  i  de  tresindstyve  Aar,  der 
ligge  imellem  det  første  og  andet  Locksley  Hall,  i  aan- 
delig  saa  vel  som  i  materiel  Retning.  Om  der  end  er 
meget  endnu  tilbage  at  gøre.  om  end  ikke  alt,  hvad  der 
er  gjort,  af  alle  vil  blive  betragtet  som  absolut  godt,  er 
Fremgangen  dog  saa  overvældende,  al  næppe  nogen 
kan  være  blind  derfor.  Og  det  er  Tennyson  heller  ikke, 
hvor  enig  han  end  maaske  er  med  Hovedfiguren  i 
Locksley  Hall.  I  sin  Ode  ved  Dronning  Victorias  Jubi- 
læum betragter  han  hendes  Regeringstid  paa  ganske 
anden  Maade: 

»Fifty  years  of  ever-broadening  Commerce! 
Fifty  yeai-s  of  evev-brightening  Science! 
Fifty  years  of  ever-widening  Empire!«  i) 

Dette  Jubilæumsdigt  kan  ganske  vist  heller  ikke  bestemt 
afgøre  Tennysons  Opfattelse;  i  et  Festdigt  af  denne  Art 
er  en  skaanselløs  haard  Dom  over  det  bestaaende 
Samfund  —  som  den  i  det  andet  Locksley  Hall — jo  paa 
Forhaand  udelukket;  men  Digteren  taler  dog  her  i  sit 
eget  Navn,  og  disse  tre  Linier  komme  sikkert  Virkelig- 
heden en  hel  Del  nærmere  end  hint  voldsomme  Udfald 
mod  al  moderne  Udvikling:  i  hvert  Fald  tjene  de  i  høj 
Grad  til  at  modificere  dette.  Det  er  sandt,  meget  af 
hvad  der  siges  i  Locksley  Hall,  og  det  er  godt,  at  der 
er  Mænd,  som  have  Mod  til  at  sige  det;  men  man  kan 
ikke  dømme  et  Samfund  —  saa  lidt  som  et  Menneske  — 
efter  dets  Fejl  alene.  Vil  man  betragte  Helten  som  en 
blot  dramatisk  Figur,  er  Tegningen  træffende  nok,  til 
Dels  endogsaa  fortrinlig,  men  sympatetisk  er  den  rigtig- 
nok ikke.  Endnu  bør  det  tilføjes,  at  det  andet  lige  saa 
vel  som  det  første  Locksley  Hall  indeholder  poetiske 
Skønheder  af  meget  høj  Rang,  og  at  det  er  skrevet  med 
en  beundringsværdig  teknisk  Fuldkommenhed. 


1)  Demeter^  and  other  Poems,  S.  10. 


Mindre  Digte.  205 

Den  Række  mindre  Digte,  som  slutte  Samlingen, 
indeholder  bl.  a.  The  Charge  of  the  Heavy  Brigade  at 
Balaclava  (25.  Oktober  1854),  et  næppe  helt  vellykket 
Sidestykke  til  Den  lette  Brigades  Angreb,  og  Sands  all 
Koimd,  der  efter  mange  Aars  Forløb  var  blevet 
ført  frem  ved  en  Koncert  i  Marts  1882  —  komponeret 
af  Lady  Tennyson  —  og  nu,  da  de  fleste  Blade  havde 
aftrykt  det,  fandt  Plads  her.^  I  dette  Digt  definerer 
Tennyson  sin  Opfattelse  af  en  konservativ,  idet  han 
siger : 

»That  man's  the  true  Conservative 
Who  lops  the  moulder'd  branch  away.« 

Omkvædet  af  Aabningssangen  ved  Koloniudstillingen 
{Opening  of  the  Indian  and  Colonial  Exhihition  hg  the 
Qiieen):  »Britons,  hold  your  own!«  er  en  Variation  af 
Titelen  paa  et  andet  gammelt  Digt  fra  samme  Tid  som 
Hånds  all  Round,  der  endnu  ikke  har  fundet  Plads  i 
Tennysons  samlede  Værker.  Ogsaa  i  det  sidste  Digt, 
Poets  and  their  Bibliographies,  anslaar  han,  om  end  i 
blidere  Toner,  en  gammel  Streng:  han  priser  med  en 
vis  Humor  de  klassiske  Digtere  lykkelige,  fordi  de  have 
levet : 

»Before  the  Love  of  Letters,  overdone, 

Had  swampt  the  sacred  poets  with  themselves.« 


Se  foran,  Side  102.  -  Lady  Tennyson  er  ikke  blot  Komponist; 
hun  har  ogsaa  forsøgt  sig  som  Digter.  Nogle  Hymner,  hun 
har  skrevet  for  Drengene  i  Gordon  Boys'  Home,  ere  blevne 
trykte  i  Professor  Palgraves  Treasury  of  Sacred  Song.  Før 
sit  sidste  Felttog  aflagde  General  Gordon  et  Besøg  hos  Ten- 
nyson, der  nærede  den  største  Beundring  for  Helten.  {Pall 
Mali  Gazette  for  12.  Oktober  1892). 

IV. 

Demeter,  and  other  Poems.  —  Demeter  and  Persephone.  —  Owd  Roå. 
—  Vastness.  —  Ringen.  —  Fortabt.  —  Lykkelig.  —  Romneys  Sam- 
vittighedskval. —  Lyriske  Digte:  Far—far—away  og  The  Throstle. 
—  Crossing  the  Bar. 


Uen  13.  December  1889  udgav  Tennyson  en  ny 
Digtsamling  Demeter  og  andre  Digte,  hvoraf  20000  Eks- 
emplarer efter  sigende  bleve  solgte  i  mindre  end  een 
Uge.  Den  er  endnu  ikke  optagen  i  eet-Binds  Udgaven 
af  Digterens  Værker,  men  vil  (ligesom  ogsaa  en  føl- 
gende Samling)  bedst  kunne  omtales  paa  dette  Sted. 

Det  mytologiske  Digt  Demeter  og  Persephone,  efter 
hvilket  den  lille  Bog  er  opkaldt,  støtter  sig  især  paa 
Fortællingen  i  Ovids  Metamorfoser  (V,  385—571).  Ten- 
nyson skildrer  Mødet  mellem  Moder  og  Datter,  da  Per- 
sephone vender  tilbage  fra  Underverdenen.  Det  er 
Demeter,  som  taler.  Den  smukkeste  Del  af  Digtet  er 
det  Afsnit,  hvori  den  trøstesløse  Moder  fortæller  om  sin 
Søgen  efter  den  forsvundne  Persephone. 

Dialektdigtet  Oivd  Roå  o:  OM  Rover  er  karak- 
teristisk nok  for  dets  Forfatter,  om  det  end  næppe  staar 
paa.  Højde  med  Tennysons  tidUgere  Frembringelser  i 
denne  Retning.  Det  er  en  Historie  om  en  Hånd,  som 
under  en  Ildebrand  frelste  et  Barn,  men  selv  nær  var 
omkommen  i  Luerne. 

Det  følgende  Digt  Vastness  er  et  meget  betydeligt 
Arbejde.  Digteren  grubler  over  Menneskelivets  Tomhed: 
hvad  er  al  vor  Higen  og  Tragten  værd,  naar  vi  alle  til 
sidst  synke  hen  i  intet?  Hvert  Hjem  melder  om  Døden, 
Slægt  efter  Slægt  forvandles  til  Støv,  hele  Verdener  gaa 
under: 
»Many  a  hearth  upon  our  dark  globe  siglis  after  many  a  vanish'd 

face, 
Many    a   planet    by    many  a    sun    may  roll    with  the  dust  of   a 

vanish'd  race.« 


m- 

Hvortil  da  Strid  og  Kamp,  hvad  er  al  vor  Larmen  andet 
end  »Myggenes  Summen  i  Mørket <  ?  Den  gamle  Digter 
finder  kun  Trøst  i  Tanken  om  et  Liv  efter  dette:  »the 
dcad  are  not  dead  but  alive«. 

Den  lange,  mystiske  Dialog  Ringen  hører  til  Ten- 
nysons  mindre  tiltalende  Arbejder.  Heller  ikke  Fortalt 
(Forlorn)  gør  den  Virkning,  Forfatteren  maaske  har 
tænkt  sig.  Den  med  Variationer  stadigt  tilbagevendende 
Linie:  »In  the  night,  in  the  night«,  efterfulgt  af  et  Vers, 
der  maler  Nattens  Uhygge  og  Skummelhed,  giver  Digtet 
en  uheldig  melodramatisk  Klang,  og  Overgangen  til  den 
episke  Form  i  den  sidste  Strofe  svækker  yderligere  den 
dramatiske  Virkning.  I  det  næste  Digt  Lt/kkelig  {Happy) 
henlægger  Tennyson  Scenen  til  Middelalderen.  Et  ungt 
Ægtepar  har  haft  en  Strid,  og  Manden  drager  bort  paa 
Korstog,  uden  at  en  Forsoning  er  kommen  i  Stand. 
Han  vender  tilbage  som  spedalsk  og  rammes  af  disse 
ulykkeliges  forfærdelige  Lod:  Udstødelse  af  Samfundet, 
et  Liv,  der  er  værre  end  Døden.  Da  opsøger  hans 
Hustru  ham  for  at  dele  hans  Skæbne.  Et  noget  be- 
slægtet Emne  er  behandlet  i  Bomneys  Samvittighedskval. 
Det  er  bygget  over  en  Episode  i  Maleren  Romneys  Liv, 
som  Tennyson  meddeler  efter  Edward  Fitzgeralds  Breve 
og  litterære  Efterladenskaber:  Romney  havde  forladt  sin 
Hustru  kort  efter  deres  Bryllup,  fordi  Sir  Joshua  Rey- 
nolds og  andre  havde  sagt,  at  »Ægteskab  ødelagde  en 
Kunstner«.  Da  han  blev  gammel,  næsten  gal  og  helt 
trøstesløs,  gik  han  tilbage  til  hende,  og  hun  modtog  og 
plejede  ham,  til  han  døde.  Digteren  skildrer  ham  paa 
Dødslejet :  Romney  indser  —  for  sent  —  at  han  ved  sin 
taabelige  og  slette  Opførsel  har  forspildt  sit  Livs  Lykke 
og  endda  skadet  sin  Kunst.  Ingen  anden  har  været  for 
ham,  hvad  hun  kunde  have  været,  havde  han  blot  kendt 
hende,  som  han  nu  kender  hende.  Og  naar  paa  Domme- 
dag Gud  spørger  ham:  >- Hvorfor  forlod  du  Hustru  og 
Børn?     for  min  Skyld,    paa  mit  Bud?«     og    han    maa 

svare:  >Nej,  Herre,  for  Kunstens  Skyld«,  hvor  lavt  og 
fejgt  vil  det  da  ikke  lyde!  Ville  ikke  alle  de  døde,  der 
vente  Helvedes  Dom  for  dristigere  Synder  end  hans, 
spotte  og  haane  ham?  Han  synker  hen  i  vilde  Fantasier, 
men  i  sit  sidste  Øjeblik  tror  han  at  høre  en  Engel 
hviske:  »Haab!«,  og  han  dør  i  Haabet  om,  at  Gud  vil 
tilgive  ham,  nu  da  han  har  fundet  Tilgivelse  hos  sin 
Hustru. 

Dette  Digt  er  næppe  saa  gribende  i  sin  Patos  som 
det  foregaaende.  Der  er  intet  i  den  døende  Kunstners 
Samvittighedskval,  der  gaar  saaledes  til  Hjertet,  som 
den  spedalskes  Hustrus  Jubel  over  at  genforenes  med 
sin  Mand  og  dele  hans  Lidelser.  Men  vi  give  B'orfat- 
teren  Ret,  naar  han  lader  Romney  sige: 

»The  woiid  would  lose,  if  such  a  wife  as  you 
Should  vanish  unrecorded.« 

Foruden  et  Par  større  Digte  Merlin  and  the  Oleam  og 
et,  som  det  synes  mig,  mindre  betydeligt  Ungdomsarbejde 
The  Frogress  of  Spring,  indeholder  denne  SamHng  nogle 
Lejlighedsdigte,  deriblandt  den  tidligere  (Side  204)  om- 
talte Ode  ved  Dronning  Victorias  Regeringsjubilæum 
og  en  Del  Digte  til  forskellige  af  Forfatterens  Venner. 
Den  Utilfredshed  med  det  moderne  Samfund  og  adskil- 
lige i  dette  mere  eller  mindre  udbredte  Ideer,  som  Ten- 
nyson  nu  og  da  har  ladet  komme  til  Orde  i  enkelte 
tidligere  Arbejder  —  ligesom  ogsaa  i  Vastness  i  denne 
Samling  —  finder  et  ret  skrapt  Udtryk  i  nogle  satiriske 
og  polemiske  Vers;  men  spredte  imellem  disse  finder 
man  til  Gengæld  nogle  mindre,  lyriske  Digte  eller  Sange 
af  stor  Skønhed,  som  Far—far—away  ^),  The  Throsile  og 


1)  »What  vague  world-whisper,  mystic  pain  or  joy, 

Thro'  those  three  words  would  haunt  him  when  a  boy 
Far— far— away? 

Crossing  tlie  Bar.  Det  andet  af  disse,  Drosselen.,  blev 
trykt  første  Gang  i  The  New  Beview.,  Oktober  1889,  to 
Maaneder  efter  at  Digteren  havde  fyldt  sit  firsindstyvende 
Aar.  Aldrig  maaske  er  Tennyson  kommen  Naturen 
nærmere  end  i  disse  fire  smaa  Strofer.  Hvilken  Ynde, 
hvilken  Ungdom! 

»'Summer  is  coming,  summer  is  coming. 

I  know  it,  I  know  it,  I  know  it. 
Light  again,  leaf  again,  life  again,  love  again,' 

Yes,  my  wild  little  Poet.  • 

Sing  the  new  year  in  under  the  blue. 

Last  year  you  sang  it  as  gladly. 
'New,  new,  new,  new'!    Is  it  then  so  new 

That  you  should  carol  so  madly? 

'Love  again,  song  again,  nest  again,  young  again' 

Never  a  prophet  so  crazy! 
And  hardly  a  daisy-  as  yet,  little  friend, 

See,  there  is  hardly  a  daisy. 

'Here  again,  here,  here,  here,  happy  year'! 

O  warble  unchidden,  unbidden! 
Summer  is  coming,  is  coming,  my  dear, 

And  all  the  winters  are  hidden.« 

Skønt  Crossing  the  Bar  efter  Digterens  Død  er  blevet 
aftrykt   i  en  stor  Mængde  engelske  Bøger,   Afhandlinger 


A  whisper  from  his  dawn  of  life?  a  breath 
From  some  fair  dawn  beyond  the  doors  of  death 
Far — far— away  ?« 

Side  161.  —  Sammenlign  Endymion,   anden  Bog,    S.  61    {The 
poetical  u-orks  of  John  Keats): 

»My  silent  thoughts  are  echoing  from  these  shells; 
Or  they  are  but  the  ghosts,  the  dying  swells 
Of  noises  far  away.«    , 
Kalisch:  Studier  over  Tennyson.  14 

Og  mindre  Artikler,  er  det  næppe  kendt  i  nogen  større 
Udstrækning -her  hjemme.     Men  det  fortjener  at  kendes: 

»Simset  and  evening  star, 

And  one  clear  call  for  me! 
And  may  there  be  no  moaning  of  the  bar, 

When  I  put  out  to  sea. 

But  sucli  a  tide  as  moving  seems  asleep, 

Too  full  for  sound  and  foam, 
When  that  which  drew  from  out  the  boundless  deep 

Turns  again  home. 

Twilight  and  evening  bell. 

And  after  that  the  dark! 
And  may  there  be  no  sadness  of  farewell, 

When  I  embark; 

For  tho'  from  out  our  bourne  of  Time  and  Place 

The  flood  may  bear  me  far, 
I  hope  to  see  my  Pilot  face  to  face 

When  I  have  crost  the  bar.< 

Hvor  er  dog  dette  ægte  Tennysonsk,  For  den  unge 
Digter  var  Livet  en  bestandig  Kamp,  en  Stræben  mod 
stedse  højere  Maal;  men  dette  Liv  er  kun  et  enkelt 
Punkt  i  Menneskets  Udvikling:  *From  state  to  state  the 
spirit  walks«  hedder  det  i  In  Memoriam  (LXXXII); 
Døden  er  ikke  Afslutningen:  dens  rette  Navn  er 
»Fremad«  — 

»The  face  of  Death  is  towards  the  Sun  of  Life, 
His  shadow  darkens  earth:  his  truer  name 
Is  'Onward'«  — 

skriver  han  i  det  Digt,  ^)  hvori  han  kort  Tid  efter  ud- 
trykte Nationens  Sorg  over  Hertugen  af  Glarence  og 
Avondales    Bortgang,    og    den  gamle  Digter   ser  Døden 


1)  Trykt  i  The  Nineteenth  Century,  Februar  1892;  senere  optaget 
i  The  Death  of  Oenone,  and  other  Poems,  S.  110. 

imøde  uden  Frygt,  frejdigt  og  tillidsfuldt.  Derfor  ønsker 
han  heller  ikke  »et  sørgeligt  Farvel«,  naar  han  træder 
i  Baaden  for  at  gaa  bort. 

Crossing  the  Bar  er  det  sidste  Digt  i  den  sidste 
Digtsamling,  Tennyson  naaede  at  udgive.  Han  har  siden 
skænket  os  et  Drama,  og  en  lille  Samling  efterladte 
Arbejder  udkom  nogle  Uger  efter  hans  Død ;  men  i  dette 
Digt  har  han  nedlagt  sit  Haab  og  sin  Tro  —  det  er  hans 
virkelige  Afskedssang,  hans  frejdige  Farvel. 


V. 

The  Death  of  Oenone,  and  other  Poems.  —  Religiøse  og  filosofiske 

Digte.  —  Oenones  Død.  —  St.  Telemachus.  —  Akhars  Drøm.  —  Ka- 

piolani.  —  The  BandiVs  Death.  —  Charity.  —  Rifiemen  Form!  — 

The  Wanderer.  —  The  Church-w arden  and  the  Curate. 


Den  28.  Oktober  1892  udkom  The  Death  of 
Oenone,  Akbar's  Bream,  and  other  Poems.  Digteren 
havde  selv  ordnet  alt  til  den  lille  Bogs  Udgivelse, 
men  han  oplevede  ikke  at  se  den.  I  enkelte  af  de 
mindre  Digte,  som  i  De  tavse  Stemmer,  Gud  og  Uni- 
verset og  det  i  Slutningen  af  forrige  Kapitel  om- 
talte Digt  ved  Hertugen  af  Clarence  og  Avondales  Død, 
der  slutter  Samlingen,  komme  lignende  Tanker  til  Orde 
som  i  Crossing  the  Bar,  uden  at  de  dog  naa  denne 
Sangs  ophøjede  og  alligevel  saa  simple  Skønhed.  Ogsaa 
i  andre  Digte  er  det  religiøse  og  filosofiske  Tanker,  der 
ere  formede  i  Vers.  I  The  Dawn  og  The  Making  of 
Man  betragter  Forfatteren  den  Tid,  i  hvilken  Menneske- 
slægtens Udvikling  er  foregaaet,  som  forsvindende  lille 
i  Sammenligning  med  den,  der  staar  tilbage.    Mennesket 

14* 

er  endnu  en  vild  Barbar,  men  fjerne  Tider  ville  se  ham 
naa  Fuldendelsen:  hans  Skabelse  er  endnu  ikke  fuld- 
byrdet: 

»Man  as  yet  is  being  made,  and  ere  the  crowning  Age  of  ages, 
Shall  not  æon  after  æon  pass  and  touch  him  into  shape?« 

(Side  85). 

Digtet  Oenones  Bød  knytter  Tennysons  sidste  Bog 
til  et  af  de  skønneste  Værker  fra  hans  tidlige  Ungdom. 
Man  vil  mindes  Oenone  i  The  Lady  of  Shalott,  and 
other  Poems:  den  forladtes  Klage  og  Raab  om  Hævn. 
I  det  senere  Digt,  om  hvis  Kilde  Forfatteren  selv  giver 
en  Antydning  i  et  Tilegnelsesdigt  To  the  Master  of  Bal- 
Uol,  fortælles,  hvorledes  Paris,  saaret  af  en  giftig  Pil, 
kommer  til  hende  og  beder  om  Hjælp.  Men  hun  nægter 
at  læge  hans  Saar,  og  han  dør.  Liget  bringes  paa 
Baalet  for  at  brændes;  da  vaagner  al  hendes  gamle 
Kærlighed,  og  hun  styrter  sig  selv  i  Flammerne. 

I  St.  Telemachus  fortælles  en  Helgenhistorie  fra  Kej- 
ser Honorius's  Tid.  En  from  Asket,  der  lever  i  Østen, 
hører  Guds  Stemme  kalde  ham  til  Rom,  for  at  han 
skal  tale  imod  Gladiatorkampene.  Han  vandrer  dertil 
og  ser  i  Kolosseum  firsindstyve  Tusende  kristne  Men- 
nesker overvære  det  blodige  Skuespil.  Han  springer 
ned  paa  Arenaen,  kaster  sig  ind  imellem  de  kæmpende 
og  formaner  dem  til  at  holde  inde.  Der  paafølger  et 
Øjebliks  Dødsstilhed  —  saa  slynge  Tilskuerne  i  Forbitrelse 
en  Regn  af  Stene  imod  ham  og  dræbe  ham  paa  Stedet. 
Men  Efterretningen  herom  kom  til  Kejseren,  og  denne 
undertrykte  derefter  Gladiatorkampene. 

Oenones  Død  og  ISt.  Telemachus  ere  skrevne  i  yp- 
perlige rimfri  Jamber;  dette  er  ogsaa  Tilfældet  med  det 
følgende  store  Digt,  der  har  givet  Samlingen  dens  anden 
Titel:  AJchars  Drøm.  Det  skildrer  den  berømte  Stor- 
moguls ædle  og  vise  Forsøg  paa  at  gøre  Menneskene 
mere  tolerante  i  Trossager.     Digteren  lader  ham  blandt 

Set  udtale:  »Hver  adskilt  Brøkdel  af  en  Sekt  vil  raabe: 
eg  er  paa  den  rette  Vej,  enhver  anden  fører  til  For- 
tabelse.« Skal  Rosen  sige  til  Lotusblomsten:  »Du  er 
ingen  Blomst«?  Palmen  raabe  til  Cypressen:  »Jeg 
alene  er  skøn«  ?  Skal  Mangoen  foragte  Melonen  ved 
dens  Fod?  *  Min  er  den  eneste  Frugt  som  Allah  skabte 
for  Mennesket.««  Og  senere  siger  den  mægtige  Kejser: 
»At  drive  et  Folk  fra  deres  gamle  Tros  Fold  og  inde- 
lukke dem  i  min  —  uviist,  ukongeligt ....  Jeg  lader  Men- 
nesket dyrke  sin  Gud,  som  han  vil,  jeg  høster  ingen 
Indtægt  fra  Vantroens  Mark .  .  . .  jeg  hader  selve  Navnet 
Vantro«.  Det  er  et  skønt  og  nobelt  Digt  —  og  modigt, 
kunde  man  fristes  til  at  tilføje.  —  Og  Kejseren  fortæller : 
>Jeg  drømte,  at  jeg  byggede  et  helligt  Tempel,  Sten 
efter  Sten,  et  -Gudshus,  hverken  Pagode,  Moske  eller 
Kirke,  men  højere,  simplere,  med  Døre,  der  stedse  stode 
aabne  for  hvert  et  Pust  fra  Himmelen,  og  Sandhed  og 
Fred  og  Kærlighed  og  Retfærdighed  kom  og  boede  deri.« 
Men  der  lød  spottende  Latter:  »den  nye  Koran!«  ...og 
hans  Søn  nedbrød  det  skønne  Værk  ....  »og  fra  Ruinerne 
opsteg  Skrig  og  Forbandelser  fra  nedtrampede  Millioner, 
ret  som  i  tidligere  Tider«.  Men  medens  den  drømmende 
Akbar  stønnede  ved  Synet,  kom  en  fremmed  Slægt  og  gen- 
opbyggede Tempelet,  »og  Sandhed  og  Fred  og  Kærlighed 
og  Retfærdighed  kom  og  boede  deri.«  ...  Og  i  Søvne 
sagde  han :  »Priset  været  Allah,  ved  hvad  Hænder  end  min 
Opgave  bliver  fuldbragt.«  Digtet  slutter  med  en  Hymne 
til  Solen,  hvis  sidste  skønne  Strofe  jeg  skal  anføre  paa 
Engelsk : 


"ladow-maker,  shadow-slayer,  arrowing  light  from  clime  to  clime, 
Hear  thy  myriad  laureates  hail  thee  monarch  in  their  woodland 

rhyme. 
Warble   bird,   and  open   flower,  and,   men,  below  the  dorne 

of  azure 
Kneel  adoring  Him  the  Timeless  in  the  flame  that  measures  Time!« 

Kapiolani  handler  om  en  stor  kvindelig  Høvding 
paa  Sandwich  Øerne  i  Begyndelsen  af  dette  Aarhundrede, 
ved  hvis  modige  Handling  Kristendommen  fandt  Ind- 
gang i  Landet.  The  BandiVs  Deatli  og  Giarity  ere 
nærmest  beslægtede  med  de  store  dramatiske  Monologer 
fra  Tennysons  senere  Digtsamlinger.  Røverens  Død  er 
en  temmelig  uhyggelig  Historie,  men  i  Besiddelse  af  en 
ikke  ringe  dramatisk  Kraft;  det  andet  Digt  er  maaske 
nok  saa  betydeligt. 

I  denne  SamUng  har  Tennyson  endelig  optaget  en 
Sang,  Miflemen  Form!,  der  oprindehg  fremkom  i  The 
Times  for  den  9.  Maj  1857,  men  hidtil  —  ret  ufortjent  — 
har  været  udelukket  fra  hans  Værker;  den  maa  nær- 
mest klassificeres  med  Hånds  all  Round.  Det  smukke 
Digt  The  Wanderer  bør  ikke  forbigaas. 

Endelig  indeholder  denne  Bog  et  fortrinhgt  Digt  i 
Lincolnshire  Dialekt  eller,  som  Tennyson  nærmere  præ- 
ciserer det,  »i  den  Dialekt,  som  i  mine  unge  Dage  var 
gængs  i  Spilsby  og  Egnen  deromkring«.  Det  hedder 
Kirkeværgen  og  Kapellanen  og  er  meget  morsomt  — 
skrapt,  ganske  vist,  men  med  det  mest  smittende  Humør. 
Jeg  tror  ikke,  noget  Lands  Litteratur  fra '  de  ældste 
Tider  til  i  Dag  kan  opvise  noget  Hgnende  skrevet  af  en 
tre  og  firsindstyveaarig  Digter.  Dermed  skal  det  ingen- 
lunde være  sagt,  at  man  maa  tage  Forfatterens  høje 
Alder  i  Betragtning  ved  Værdsættelsen  deraf;  denne  gør 
blot  Digtet  saa  meget  mærkeligere:  det  er  —  aldeles 
bortset  herfra  —  noget  af  det  mest  fornøjelige,  Tennyson 
nogensinde  har  frembragt. 


SJETTE  AFSNIT. 


Tennysons  Skuespil. 
I. 

Queen  Mary.  —  Dets  Modtagelse  ved  Opførelsen.  —  Dets  store  For- 
dringer til  Teatret.  —  Handling  og  Karaktertegning.  —  Forhold   til 
Historien.  —  Froude's  History  of  England.  —  Sammenligning  med 
Taylor's  'Twixt  Axe  and  Crojt-n.  —  Vurdering  af  Queen  Mary. 

V  i  have  set,  at  Tennyson  allerede  fra  sine  yngre 
Dage  i  en  stor  Mængde  Digte  benyttede  sig  af  den  dra- 
matiske Form,  uden  at  dog  noget  af  disse  Arbejder 
kunde  betegnes  som  et  Skuespil;  først  i  en  Alder  af 
seks  og  tresindstyve  Aar  (1875)  udgav  han  et  virkeligt 
Drama,  inddelt  i  Scener  og  Akter,  den  historiske  Tra- 
gedie Queeyi  Mary,  der  i  April  Maaned  det  følgende 
Aar  bragtes  til  Opførelse  paa  Lyceum  Teatret  i  London. 
Et  Drama  fra  Tennysons  Haand  var,  som  Mr.  Henry 
van  Dyke  siger,  i)  >  en  Overraskelse«  for  Publikum,  og 
Queen  Mary  gjorde  kun  ringe  Lykke,  skønt  Dronningens 
Rolle  spilledes  af  Miss  Kate  Bateman  og  Philips  af 
Henry  Irving.  Det  turde  vel  imidlertid  være  tvivlsomt,  om 

Skuespillet  havde  haft  bedre  Held  med  sig,  hvis  man 
allerede  tidligere  havde  været  vant  til  at  betragte  Ten- 
nyson  som  dramatisk  Digter:  Stykket  egner  sig  sikkert 
kun  Hdet  til  Opførelse  paa  et  Teater. 

Man  behøver  blot  at  kaste  Blikket  paa  PersonHsten 
for  at  se,  hvilke  ydre  Vanskeligheder,  der  stille  sig  i 
Vejen  for  det.  Fem  og  fyrretyve  navngivne  Personer, 
af  hvilke  de  allerfleste  ere  historisk  berømte  Mænd  og 
Kvinder,  hvis  Fremstilling  fordrer  Karakterskuespillere 
af  Rang  —  og  saa  endda  en  Hærskare  af  ikke  navn- 
givne optrædende,  der  ere  af  den  største  Betydning  for 
Skuespillet:  hvilket  Teater  kan  besætte  en  saadan  Rolle- 
liste tilfredsstillende? 

Tænke  vi  os  imidlertid,  at  denne  Hindring  lykkelig 
var  overvunden,  saa  kommer  Spørgsmaalet :  vil  ikke  Dra- 
maets Længde  trætte  Tilskuerne,  inden  Forestillingen  er 
til  Ende  ?  ^)  Eller,  paa  den  anden  Side :  vil  den  nødven- 
dige Forkortelse  ikke  skade  Stykket  i  høj  Grad? 

Den  værste  Hindring  for  Skuespillets  Virkning  fra 
Scenen  ligger  imidlertid  i  selve  Stykkets  Bygning.  Dra- 
maets fem  Akter  ere  inddelte  i  23  Scener,  i  næsten  hver 
af  hvilke  der  fremstilles  en  historisk  Begivenhed,  som 
kræver  vor  fulde  Interesse,  men  som  indbyrdes  ere 
meget  løst  forbundne  med  hverandre.  Første  Akt  inde- 
holder saaledes  fem  Optrin.  I  det  første  skildres  Dron- 
ningens Indtog  i  London  den  3.  August  1553,  eller 
rettere:  Folkestemningen  overfor  Maria  og  hendes  Halv- 
søster Lady  EHzabeth,  den  senere  Dronning.  Efter 
denne  Indledning  følger  en  Scene  i  Lambeth  Palace, 
hvor  Peter  Martyr  kommer  til  Ærkebiskop  Cranmer  og 
raader  ham  til  at  flygte,   da  Mary  aldrig  vil  tilgive  ham 


')  Queen  Mary  fylder  72  dobbeltspaltede  Sider  i  eet-Binds  Ud- 
gaven. Til  Sammenligning  kan  anføres,  at  Tennysons  næste 
fem  Akts  Drama  Harold  fylder  40  Sider  og  det  store  Skuespil 
Becket  56. 

den  Andel,  han  har  haft  i  hendes  Moders  Skilsmissesag. 
Granmer  vil  imidlertid  ikke  følge  hans  Raad,  og  Scenen 
slutter  med  Ærkebispens  Fængsling.  Saa  kommer  atter 
en  ny  Handling  og  nye  Personer:  Fader  Bourne  vækker 
Borgernes  Forbitrelse  ved  sin  papistiske  Præken,  og  det 
lykkes  den  franske  Udsending  de  Noailles,  uden  selv  -at 
træde  frem,  ved  sin  Tjeners  Hjælp  at  ophidse  Menig- 
heden til  Leveraab  for  Elizabeth,  til  der  opstaar  Kamp 
i  selve  Kirken,  og  en  Kniv  slynges  imod  Prækestolen. 
Striden  ender,  ved  at  Jarlen  af  Devon,  Courtenay, 
der  er  afholdt  af  Befolkningen  som  den  sidste  mandlige 
Ætling  af  Huset  Plantagenet,  træder  frem  og  taler  dem 
til  Rette.  De  Noailles  indvikler  derefter  Courtenay  i 
politiske  Intriger  for  at  hindre  Dronningens  Ægteskab 
med  Philip  af  Spanien,  da  det  er  i  Frankrigs  Interesse, 
at  Spanien  ikke  forenes  med  England.  Resultatet  af 
den  franske  Ambassadørs  Politik  ses  i  næste  Scene,  da 
Courtenay  opsøger  Elizabeth  i  Paladset  og  frier  til 
hende,  idet  han  forestiller  hende,  at  han  kan  gøre  hende 
til  Dronning  af  England,  hvis  hun  vil  ægte  ham.  Eliza- 
beth er  imidlertid  adskiUigt  klogere  end  Courtenay,  og 
medens  hun  lader  ham  røbe  sig  for  hende,  er  hun  selv 
overordentlig  diskret.  Mary  kommer  ind,  og  da  hun 
ser  dem  sammen,  drager  hun  den  rette  Slutning:  at 
Samtalen  gaar  ud  paa  at  hindre  hendes  Ægteskab. 
Elizabeth  skifter  øjeblikkelig  Emne,  da  hun  ser  Mary 
træde  ind,  men  Courtenay  er  mindre  behændig;  Dron- 
ningen gaar  bort  i  Vrede,  og  Elizabeth  forvises  fra 
Hoffet.  Endelig,  i  sidste  Scene,  modtager  Mary  Lord- 
kansleren Biskop  Gardiner,  den  franske  Ambassadør,  de 
Noailles,  og  den  spanske,  Simon  Renard,  den  ene  efter 
den  anden.  Dronningen  er  forelsket  i  den  elleve  Aar 
yngre  Philip.  Gardiner  forestiller  hende  den  unge 
Fyrstes  udsvævende  Karakter,  i  Haab  om  at  forpurre 
Ægteskabet,  men  forlader  hende  med  Bevidstheden  om, 
at   han    vil    miste    sin   Stilling    ved    sin  Modstand    mod 

hendes  Ønske.  De  Noailles  har  ikke  mere  Held  med 
sine  Udtalelser  om  Philips  Slethed.  Den  spanske  Am- 
bassadør taler  hende  efter  Munden  og  roser  Philip,  som 
hun  ønsker  det,  men  det  lykkes  ham  ikke  at  faa  hende 
til  at  dømme  Elizabeth  og  Lady  Jane  Grey  fra  Livet, 
om  hun  end  vakler  noget  ved  Tanken  om,  at  Phihp 
ikke  vil  komme,  før  dette  sker.  Akten  ender  med,  at 
Renard  bringer  det  officielle  Ægteskabsforslag,  og  at 
Mary  i  febrilsk  Hast  forlader  ham  for  straks  at  faa  det 
netop  forsamlede  Raads  Samtykke.  Hun  vender  lidt 
efter  tilbage  og  synker  dødbleg,  halv  afmægtig  om  i  en 
Stol:  Philip  er  hendes. 

Man  vil  se,  hvor  springende  dette  er.  Det  er  van- 
skeligt for  Læseren  —  endnu  mere  for  Tilskueren  —  at 
samle  disse  spredte  Billeder:  man  glemmer  det  ene  for 
det  andet.  I  den  første,  livlige  Scene  er  der  næppe 
nogen  Handhng:  den  giver  os  et  Billede  af  Folkets  for- 
skellige Meninger  om  Mary  og  Elizabeth.  I  anden 
Scene  bliver  vor  Interesse  vakt  for  Cranmer,  men  saa 
se  vi  foreløbig  ikke  videre  til  ham.  Vi  begynde  der- 
næst at  interessere  os  for  de  Noailles  og  EUzabeth,  men 
høre  i  Stedet  for  om  Mary  og  Philip,  uden  at  denne 
dog  selv  optræder.  Vi  vente  nu  at  faa  noget  mere  at 
vide  om  det  spanske  Ægteskab  —  men  saa  kommer  i 
anden  Akts  fire  Scener  Skildringen  af  Sir  Thomas 
Wyatts  Oprør.  Dette  er  ganske  vist  begrundet  i  det 
forhadte  Ægteskab,  men  Interessen  knytter  sig  her  væ- 
sentlig til  nye  optrædende  Personer.  Akten  ender  med 
Dronningens  Sejr,  og  Renard  opnaar  hendes  Løfte  om 
EHzabeths,  Lady  Janes  og  andres  Henrettelse. 

Tredie  Akt  begynder  ligesom  første  med  Indtogs- 
højtideligheder:  Processionen  ved  Philips  og  Marys  Ind- 
tog i  London,  August  1554.  Medens  man  venter  paa 
Optoget,  taler  Sir  Ralph  Bagenhall  og  Sir  Thomas  Staf- 
ford om  de  Begivenheder,  der  ere  gaaede  forud,  især  de 
forfærdelige    Henrettelser,     der     have    fyldt    London    og 

Kent  med  Galger.  Derefter  følger  Beskrivelsen  af  Bryl- 
lupsfesten, saa  Staffords  Fortælling  om  de  franskes  For- 
bindelse med  engelske  Patrioter  og  hans  Forsøg  paa  at 
vinde  Bagenhall  for  det  mod  Philip  fjendtlige  Parti,  samt, 
efter  Gardiners  voldsomme  Optræden  mod  et  Par  af 
Mængden,  Bagenhalls  Beskrivelse  af  Lady  Janes  Hen- 
rettelse. I  næste  Scene  modtage  Mary  og  Philip  Kar- 
dinal Pole,  der  kommer  som  pavelig  Legat.  Dronningen 
nærer  oprigtigt  Venskab  for  Pole  —  i  deres  unge  Dage 
har  der  endog  været  Tale  om  et  Ægteskab  imellem 
dem  —  og  Kardinalen,  der  efter  mange  Aars  Landsfor- 
visning vender  tilbage  til  England,  er  henrykt  over  sin 
Rejse  og  den  Myndighed,  hvormed  han  er  beklædt.  Der 
er  i  denne  Scene  adskilligt,  der  er  fortrinligt;  Karakter- 
tegningen er  interessant,  og  der  er  Flugt  og  Lidenskab 
over   Marys    Udbrud,    da   Philip    og    Pole    have    forladt 

hende: 

»He  hath  awaked!  he  hath  awaked! 
He  stirs  within  the  darkness!«  osv. 

Saa  kommer  den  historiske  Scene  i  den  store  Hal  i 
Whitehall  den  30.  November  1554,  da  Legaten  meddeler 
Kongen  og  Dronningen  samt  de  forsamlede  gejstlige  og 
verdslige  Herrer  Pavens  Absolution.  Een  Mand  bliver 
staaende,  da  alle  de  andre  knæle:  Sir  Ralph  Bagenhall. 
Efter  det  bevægede  Optrin  bliver  ogsaa  han  alene  til- 
bage; en  Officer  træder  ind  for  at  arrestere  ham.  De 
faa   Replikker,    der   veksles  imellem  dem,    ere   værd  at 

anføre: 

»  En  Officer  (kommer). 

Sir  Ralph. 

Bagenhall. 
Hvad  godt? 

Officeren. 

I  var  den  eneste 
i  begge  Husene,  som  oprejst  stod, 
da  begge  Huse  faldt. 

Bagenhall. 

Ja,  de  faldt  begge. 

Officeren. 
Jeg  mente  kun,  da  begge  Huse  knælte 
for  Lord  Legaten. 

Bagenhall. 

Indskrænk  ej  jer  Tale, 
men  udvid  den,  og  sig:  da  England  faldt. 

Officeren. 
I  var,  gentager  jeg,  den  eneste, 
som  stod. 

Bagenhall. 

Den  eneste  i  begge  Huse, 
maaske  den  eneste  i  hele  Landet, 
der  elsker  England  som  en  Søn. 

Officeren. 

Kan  være. 
Men  da  I  var  den  eneste,  som  stod, 
befaler  hendes  Naade  Dronningen, 
at  1  som  Arrestant  nu  skal  til  Tower. 

Bagenhall. 
Som  Højforræder,  Kætter,  eller  hvad? 

Officeren. 
Ja,  naar  en  Mand  i  slige  Ting  vil  være 
den  eneste,  saa  maa  han  ogsaa  selv 
betale,  hvad  det  koster. 

Bagenhall. 

Hvad  det  koster? 
Forlanger  hun  mit  Hoved? 

Officeren. 

Snarere 
en  rund  Sum  Penge. 

(Han  vinker  ad  en  Drabant.) 

Tilgiv  mig.  Sir  Ralph! 

Du  bringer  ham  til  Tower  i  en  Baad.«') 


1)  F.  L.  Mynsters  Oversættelse,  Maria  Tudor,  S.  132-33. 

Det  følgende  Optrin  (Scene  IV)  foregaar  i  et  Værelse 
paa  Slottet,  hvor  Mary,  efter  at  alle  politiske  Modstan- 
dere have  mistet  deres  Hoved,  raadslaar  med  Gardiner, 
Fole,  Lord  Paget,  Biskoppen  af  London  Edmund  Bonner 
og  andre,  om  Forholdsregler  mod  Kætterne.  Gardiner 
gaar  her  i  sin  Iver  efter  at  bringe  enhver  Modstander 
paa  Baalet  videre  end  selve  Pavens  Legat,  der  af  poli- 
tiske Grunde  er  stemt  mod  en  alt  for  grusom  Fremfærd 
mod  en  stor  Del  af  Landets  Befolkning.  De  rejse  gen- 
sidig de  stærkeste  Beskyldninger  mod  hinanden,  og 
Gardiner  maa  til  sidst  paa  Dronningens  Forlangende 
bede  Legaten  om  Tilgivelse.  Men  selve  dette  viser 
ham,  at  Pole  er  bange  for  et  Brud  og  ikke  længere  tør 
modsætte  sig  hans  Fordringer:  Cranmer  og  Hooper, 
Ridley  og  Latimer,  Rogers  og  Ferrar  —  lad  dem  vogte 
sig,  deres  Tid  er  kommen !  Og  han  vender  sig  om  mod 
Biskop  Bonner: 

»Their  hour  is  hard  at  hånd,  their  'dies  Iræ', 
Their  'dies  lUa',  which  will  test  their  sect. 
1  feel  it  but  a  duty  —  you  will  find  it 
Pleasure  as  well  as  duty,  worthy  Bonner<^  — 

Og  han  gaar  bort  med  et  ironisk  Smil  for  at  bede  »her 
most  Royal,  Infallible,  Papal  Legat-cousin«  om  Til- 
givelse. 

Vi  have  intet  hørt  om  Ehzabeth  siden  første  Akts 
fjerde  Scene,  da  hun  faldt  i  Unaade  og  maatte  forlade 
Hoffet.  Jeg  formoder  denne  Scene  er  Tennysons  egen 
Opfindelse,  støttet  til  en  Bemærkning  af  Froude  {History 
of  England,  vol.  VI,  S.  97).  Den  maa  henlægges  til 
September  1553.  Senere,  den  attende  Marts  1554,  blev 
hun  ført  til  Tower,  hvor  hun  sad  fængslet  til  19.  Maj, 
da  hun  blev  sendt  til  Woodstock ;  her  holdtes  hun  under 
streng  Bevogtning  til  Juh  1555,  da  hun  kaldtes  til 
Hampton  Court,  hvor  Dronningen  opholdt  sig:  man 
vovede    ikke   at  holde  hende  fængslet  længere  og  haa- 

bede  at  lokke  hende  til  en  Tilstaaelse  om  hendes  for- 
modede Forræderi  ved  Løfte  om  fuld  Tilgivelse.  Eliza- 
beth gik  imidlertid  ikke  i  Fælden;  hun  vilde  ikke  bede 
om  Tilgivelse  for  en  Forbrydelse,  hun  ikke  havde  be- 
gaaet.  Det  kom  da  heller  ikke  til  nogen  virkelig  For- 
soning mellem  Søstrene ;  men  Elizabeth  forblev  i  Frihed 
og  vendte  tilhage  til  sit  Hus  i  Ashridge.  For  alle  disse 
Enkeltheder  har  Digteren  selvfølgehg  ikke  Plads  i  sit 
Skuespil.  I  tredie  Akts  femte  Scene  skildrer  han  hendes 
Fangeliv  paa  Woodstock  og  benytter  her  Lejligheden  til 
at  tegne  et  karakteristisk  Billede  af  den  kloge  unge 
Prinsesse.  I  næste  Scene  vende  vi  atter  tilbage  til 
London:  Lord  Howard  søger  forgæves  Audiens  hos 
Dronningen  for  om  muligt  at  standse  de  voldsomme 
Forholdsregler  mod  Kætterne: 

»Gardiner  out-Gardiners  Gardiner  in  his  heat, 
Bonner  cannot  out-Bonner  his  own  self«  — 

den  ene  efter  den  anden  bringes  paa  Baalet;  det  maa 
ende  med  at  vække  et  ubetvingehgt  Had  mod  alt  be- 
staaende,  mod  Troen  selv.  Men  Dronningen  modtager 
ingen.  Hun  er  fortvivlet  over  Philips  Kulde,  og  Prinsen, 
paa  sin  Side,  er  forlængst  led  og  ked  af  Mary ;  han  kan 
ikke  udholde  Livet  i  London.  Dronningen  haaber  at 
blive  Moder,  og  alt  er  forberedt  til  at  modtage  den  ven- 
tede lille  Prins  ^)  —  men  hendes  Haab  skuffes.  Philip  vil 
rejse,  skønt  Mary  bønfalder  ham  om  ikke  at  forlade 
hende,  og  kun  ved  Simon  Renards  Mellemkomst  be- 
væges  han   til   at   blive    en  Dag   endnu.      Baade   hans 


^)  Man  var  ikke  blot  overbevist  om,  at  Barnet  vilde  komme, 
men  endog  saa  sikker  paa  dets  Køn,  at  der  udfærdigedes  Cir- 
kulærer, undertegnede  baade  af  Kongen  og  Dronningen,  hvori 
Prinsens  Fødsel  meddeltes,  idet  man  blot  lod  Plads  aaben  til 
Datoen.  Mr.  Froude  aftrykker  som  Prøve  paa  disse  mærkelige 
Dokumenter,  af  hvilke  mange  endnu  eksistere.  Brevet  til  Pole. 
History  of  England,  vol.  VI,  S.  346. 

Kulde  og  hendes  Kærlighed  er  fortræffeligt  gengivet.  Men 
ved  Aktens  Slutning  afbryder  Forfatteren  atter  Hand- 
lingens Gang:  fjerde  Akt  handler  udelukkende  om 
Cranmers  Proces  og  Martyrium. 

I  første  Scene  gaa  en  Del  modige  og  ellers  formaa- 
ende  Mænd  i  Forbøn  for  ham ;  han  har  tilbagekaldt  alle 
sine  kætterske  Anskuelser,  og  aldrig  før  har  man  brændt 
nogen,  der  har  afsvoret  sine  falske  Lærdomme:  men 
Dronningen  er  urokkelig.  Saa  føres  vi  til  Cranmers 
Fængsel  i  Oxford  og  til  sidst  til  St.  Mary's  Kirke,  hvor 
han  offentlig,  før  han  brændes,  skal  udtale,  at  han  er 
vendt  tilbage  til  den  rette  Lære.  Cranmer  bekender 
imidlertid,  at  han  kun  af  Frygt  har  afsvoret  sine  Me- 
ninger, og  Resultatet  af  hans  Tale  bliver  et  ganske 
andet,  end  man  havde  tilsigtet.  Virkningen  af  denne  i 
sig  selv  overordentlig  gribende  Scene  svækkes  ved,  at 
Digteren  ikke  slutter  Akten  med,  at  Cranmer  føres  bort. 
Først  samtale  Howard  og  Paget  derom,  og  derpaa  ind- 
føres en  Række  forskellige  Personer,  der  beskrive  Mar- 
tyrens Død  paa  Baalet. 

Femte  Akt  indeholder  saa  Marys  Tragedie.  Hun 
fortsætter  Kampen  for  at  vinde  PhiHp,  men  møder  kun 
Kulde  og  Utaalmodighed.  Han  er  alt  for  hende  —  hun 
er  uudholdelig  for  ham.  Første  Scene  virker  som  en 
Gentagelse:  det  er  atter  Philip,  som  vil  rejse,  og  Dron- 
ningen, der  søger  at  holde  ham  tilbage.  Hun  lover  at 
brænde  flere,  hun  lover  ham  Hjælp  mod  Frankrig,  skønt 
Hensynet  til  Paven  hidtil  har  holdt  hende  tilbage,  og 
Raadet  haardnakket  nægter  at  støtte  Spanien  i  dets 
Krige;  hun  lover  at  gøre  Elizabeth  til  sin  Arving,  hvad 
Philip  ønsker  for  at  hindre  et  Forbund  mellem  Frankrig, 
Skotland  og  England,  hvis  Mary  Stuart  skulde  blive 
Englands  Dronning  —  Skridt  for  Skridt  viger  hun  for 
ham  uden  at  opnaa  det  mindste  til  Gengæld. 

Philip,  som  indser,  at  hun  ikke  vil  kunne  leve 
længe,  lader  Greven  af  Feria  sondere  Ehzabeths  Følelser 

overfor  ham,  da  han  allerede  tænker  paa  at  ægte  hende, 
naar  Mary  dør.  Dronningen  bliver  mere  og  mere  inde- 
sluttet. Skuffet  i  sin  Kærlighed  til  Philip,  skuffet  i  sit 
Haab  om  at  blive  Moder,  hadet  og  afskyet  af  mange, 
synker  hun  hen  i  Fortvivlelse  eller  raser  i  religiøs  Fa- 
natisme mod  Kætterne.  En  ny  Pave,  Paul  den  Fjerde, 
kalder  Pole  tilbage  og  stævner  ham  for  Inkvisitionen 
under  Paaskud  af,  at  Legaten  tidligere  har  næret 
lutherske  Anskuelser  —  i  Virkeligheden  for,  gennem  ham, 
at  ramme  PhiHp,  der  bekæmper  Paven  i  ItaHen.  Pole 
har  været  Marys  trofaste  Ven,  og  hun  vil  søge  at 
mægle.  Men  hun  synker  sammen  ved  Budskabet  om, 
at  Franskmændene  have  taget  Caiais.  Hvor  hun  gaar 
og  staar,  finder  hun  henkastet  Sedler  med  Forbandelser 
over  hende.  I  denne  Sindsstemning  finder  hun  et  Paph% 
hvorpaa  der  staar:  »Dit  Folk  hader  dig,  som  din  Mand 
hader  dig.«  Hun  bliver  næsten  vanvittig.  Hun  sidder 
paa  Gulvet  med  Hovedet  bøjet  mod  sine  Knæ ;  hun  ser 
ud  som  et  Lig.  Først  efter  længere  Tids  Forløb  kom- 
mer hun  til  sig  selv,  saa  at  hendes  Damer  kunne  ind- 
lade Grev  de  Feria,  der  venter  ude  med  Bud  fra  Philip. 
Hun  indser,  at  det  i  Virkeligheden  er  Elizabeth,  Besøget 
gælder,  og  sender  ham  bort  i  Fortvivlelse  og  Vrede. 

I  tredie  Scene  finder  saa  ,  Sammenkomsten  Sted 
mellem  Phihps  Udsending  og  den  unge  Prinsesse.  Hun 
behersker  imidlertid  fuldstændig  Situationen.  Hun  lader, 
som  om  hun  tror,  det  er  Philips  Søn,  den  tolvaarige 
Don  Carlos,  for  hvem  han  frier  til  hende.  Hun  takker 
Kongen:  hun  skal  tænke "derpaa  —  skønt  hendes  Søsters 
Ægteskab  og  hendes  Faders  Ægteskaber  have  bragt 
hende  til  at  ønske  at  leve  og  dø  som  Jomfru.  Saa  for- 
tæller han  om  Dronningens  nær  forestaaende  Død  —  og 
hun  lader  Hestene  sadle  for  øjeblikkelig  at  drage  til 
Slottet. 

Derefter  følger   en  fortræffeligt  opfunden  lille  Scene 

udenfor  den  døende  Dronnings  Palads,  og  endelig  slutter 
Skuespillet  med  Marys  Død  og  Elizabeths  Tronbestigelse. 

Man  vil  se  af  dette  Omrids  af  Handlingen,  at  Dig- 
teren har  bestræbt  sig  for  at  faa  saa  meget  som  muligt 
med.  Skuespillet  begynder  med  Marys  Indtog  i  London 
og  ender  med  hendes  Død;  det  indeholder  Scener  fra 
hvert  af  hendes  Regeringsaar;  det  skildrer  de  politiske 
og  religiøse  Intriger  og  Kampe,  Oprørerne  og  Martyrerne, 
Forholdet  mellem  Mary  og  Philip,  Striden  mellem  Dron- 
ningen og  Elizabeth,  og  som  Baggrund  for  det  hele 
giver  det  en  Række  Billeder  fra  Befolkningens  bredere 
Lag.  Alle  disse  Scener  ere  læseværdige,  mange  ere  for- 
trinlige, men  de  samle  sig  ikke  om  en  Hovedhandling, 
en  Hovedfigur.  Hver  enkelt  Scene  optager  os,  idet  vi 
læse  Stykket;  den  ene  Person  efter  den  anden  træder 
frem  i  Forgrunden.  Marys  Ægteskabshistorie,  Wyatts 
Oprør,  Cranmers  Død,  ere  næsten  selvstændige  Tragedier 
indenfor  Skuespillets  store  Ramme.  Det  ene  under- 
ordnes ikke  det  andet.  Historisk  hører  alt  dette  sam- 
men: men  i  Dramaet  udvikler  det  ene  sig  ikke  af  det 
andet:  den  ene  Scene  fortrænger  den  anden,  den  ene 
Person  bringer  os  til  at  glemme  den  anden. 

Digteren  holder  sig  nøje  til  Historien,  saa  vel  i 
Skildringen  af  Begivenheder  som  i  Karaktertegningen. 
De  fleste  af  de  optrædende '  Personer  ere  særdeles 
levende;  men  det  store  Antal  forvirrer  os,  Hans  nær- 
meste Kilde  er  Froudes  Englands  Historie,  sjette  Bind, 
og  som  sædvanligt  følger  han  sin  Kilde  meget  nøje  i 
mange  karakteristiske  Enkeltheder.  Det  er  ogsaa  den 
store  Historieskrivers  Opfattelse,  han  —  sikkert  med 
megen  Berettigelse  —  har  lagt  til  Grund  for  Karakter- 
tegningen, og  naar  Mr.  van  Dyke  siger,  at  ingen  før  har 
vist  den  ulykkelige  Dronning  saa  stor  Retfærdighed  som 
Tennyson,  1)    overser  han,    at  Froude   dog   virkelig  har 


)  The  Poetry  of  Tennyson,  S.  218. 
Kalisch:    Studier  over  Tonnyson.  15 

gjort  dette,  ja,  at  det  er  en  direkte  Gengivelse  af  dennes 
Billede  af  Mary,  som  vi  træffe  i  Tennysons  Drama.  Her- 
til kommer  endda,  at  en  saadan  retfærdigere  Dom  over 
Dronningen  allerede  —  ligeledes  med  Froudes  Historie 
som  Grundlag  —  var  kommen  til  Orde  paa  den  engelske 
Skueplads  flere  Aar  før  Tennysons  Tragedie  i  Tom  Tay- 
lors populære  Drama  'Tivixt  Axe  and  Crown.  Jeg  an- 
fører ikke  dette  for  at  forringe  Betydningen  af  Tenny- 
sons Qiieen  Mary,  han  er  sikkert  gaaet  den  rette  Vej, 
idet  han  har  fulgt  Froude;  men  der  er  ingen  Grund 
til  at  rose  ham  som  den  første,  naar  han  ikke  er  det. 
Der  findes  i  dette  Skuespil  en  stor  Mængde  Taler. 
I  et  historisk  Værk  vil  den  nøjagtige  Gengivelse  af  en 
fremragende  Mands  eller  Kvindes  Ord  ved  en  betydnings- 
fuld Lejlighed  ofte  bidrage  til  at  give  os  en  korrekt 
Forestilling  baade  om  Taleren  og  Tiden.  I  et  Drama 
virke  mange  og  lange  Taler  ofte  trættende;  og  de  ere 
udramatiske,  fordi  de  standse  Handlingens  Gang.  Dette 
føles  i  Queen  Mary  saa  meget  mere,  som  der  ogsaa 
(som  fremhævet  i  det  foregaaende)  er  mange  Fortæl- 
linger og  Beskrivelser.  Men  selvfølgelig  give  disse  histo- 
riske Taler  Skuespillet  en  Troværdighed,  der  ikke  er 
uden  Virkning.  Undertiden  afskriver  Tennyson  Talen, 
som  den  findes  gengivet  hos  Froude,  næsten  Ord  for 
Ord,  idet  han  blot  omsætter  Historiens  Prosa  paa  Vers. 
Eksempelvis  skal  jeg  anføre  et  Stykke  af  Cranmers  Tale 
i  Kirken,  før  han  skal  brændes. 

Tennyson,  IV,  3;  S.  631.  Froude,  S.  423. 

» O  God,  Father  of  Heaven!  »'0   Father   of  heaven',   lie 

O  Son  of  God,  Redeemer  of  the  prayed,  'O  Son  of  God,  Redeemer 

world!  of  the   world;     O  Holy    Ghost, 

O  Holy  Ghost!  proceeding  from  three  Persons  and  one  God,  have 

them  both,  mercy  upon  me,  most  wretched 

Three    persons    and    one    God,  caitiff  and  miserable  sinnei-. 

have  mercy  on  me. 
Most  miserable  sinner,  wretched 
man. 

I  have  offended  both  heaven  and 
earth  more  than  my  tongue  can 
express ;  whither  then  may  I  go, 
or  whither  should  I  flee  for 
succour?  To  heaven  I  am 
ashamed  to  lift  up  mine  eyes; 
and  in  earth  I  find  no  succour 
nor  refuge.  What  shall  I  do? 
Shall  I  despair?  God  forbid! 
Oh,  good  God,  thou  art  merci- 
ful,  and  refusest  none  that  come 
to  thee  for  succour.  To  thee, 
therefore,  do  I  come ;  to  thee  do 
I  humble  myself,  saying,  O  Lord, 
my  sins  be  great,  yet  have  mei'cy 
on  me  for  thy  great  mercy.« 


I  have  offended  against  heaven 
and  earth 
ore  grievously  than  any  tongue 

can  tell. 
en  whither   should  I  flee  for 

any  help? 
m  ashamed  to   lift  my  eyes 

to  heaven, 
ad  I  can  find  no  refuge  upon 
earth. 
11   I    despair    then?  —  God 
forbid!     O  God, 
r  thou  art  merciful,  refusing 
none 
That  come  to  Thee  for  succour, 

unto  Thee, 
Therefore,  I  come;  humble  my- 
self to  Thee; 
ying,  O  Lord  God,  although  my 
sins  be  great, 
For    thy   great   mercy   have 

mercy! « 


Det  var  en  vanskelig  Opgave,  Digteren  havde  stillet 
sig,  og  Vanskeligheden  blev  ikke  ringere,  ved  at  Tom 
Taylor  i  sit  ovennævnte  Drama  havde  behandlet  det 
samme  Stof.  ^Ttuixt  Axe  and  Croivn  blev  opført  første 
Gang  paa  Queen's  Theatre,  Long  Acre,  i  Maj  1870,  alt- 
saa  fem  Aar  før  Tennyson  udgav  Queen  Mary.  Jeg 
ved  ikke,  om  Tennyson  har  kendt  det  tidligere  Skuespil; 
men  det  synes  rimeligt:  det  ser  ud,  som  om  han  med 
Flid  har  undgaaet  at  benytte  det  af  Taylor  allerede  be- 
handlede Stof.  Skønt  Tennyson  har  gjort  Brug  af  næ- 
sten alle  de  mere  interessante  Situationer  i  Marys 
Historie,  er  der  kun  een  eneste  Scene  i  Taylors  Stykke, 
som  vi  genfinde  i  Queen  Mary  —  den,  hvor  Dronningen 
i    Harme    gennemborer    Philips    Billede^);    men    denne 

1)  Tennyson,  Akt  V,  Scene  V.  —  Taylor,  AktV,  Scene  1.  —  'Twixi 
Axe  and  Croion  er  trykt  i  Historical  Dramas  by  Tom  Taylor. 
London  1877. 

Scene,  ligesom  hele  det  Billede,  Tennyson  tegner  af  den 
ulykkelige  Dronning,  er  Taylors  langt  overlegen  i  dra- 
matisk Kraft  og  indre  Sandhed.  Som  Digterværk  kan 
''Twixt  Axe  and  Croivn  i  det  hele  taget  ikke  sammenlignes 
med  Queen  Mary;  det  har  ikke  dettes  brede  Basis,  det 
har  ikke  dettes  gribende,  mægtige  Patos.  Men  som 
Teaterstykke  vil  det  kunne  sejre,  hvor  Tennysons  Kolos 
synker  til  Jorden.  Det  er  skrevet  af  en  øvet  Dramatiker, 
der  forstod  at  lægge  en  Situation  til  Rette  paa  en  virk- 
ningsfuld Maade  og  samle  Interessen  om  en  enkelt 
Handling  og  en  enkelt  Person.  Forholdet  imellem  de 
to  Søstre,  især  som  dette  udvikler  sig  ved  begges  Kær- 
lighed til  Gourtenay,  er  Stykkets  Hovedhandling,  og 
Elizabeth  er  dets  Hovedperson;  i  anden  Række  komme 
Mary  og  Gourtenay.  Den  unge  Jarl  spiller  her  en  langt 
betydeligere  Rolle  end  i  Tennysons  Drama  og  gøres  til 
Helt,  medens  Tennyson  holder  sig  nærmere  til  Froudes 
Opfattelse  af  hans  Karakter,  i  Følge  hvilken  han  var  en 
temmehg  upaalidelig  og  forfængelig  Person.  Det  tunge 
Mørke,  der  ruger  over  Tennysons  Tragedie,  og  som 
giver  mange  enkelte  Scener  en  ejendommelig  betagende 
Magt,  men  som  trykker  det  hele,  føles  ikke  i  Taylors 
Arbejde,  og  den  lille  Kærlighedshistorie  imellem  en  af 
Elizabeths  Kavalerer  og  hendes  Veninde  Isabel  Markham 
—  å  la  Benedicts  og  Beatrices  i  Stort  Besvær  for  ingen- 
ting, men  rigtignok  ikke  slet  saa  morsom  —  bidrager 
yderligere  til  at  lyse  op  i  Billedet.  Da  Handlingen  er 
ganske  anderledes  enkel,  er  det  hele  Apparat  i  Taylors 
Drama  langt  mindre  omfattende  end  i  Tennysons:  dets 
fem  Akter  indeholde  kun  ni  Scener,  og  PersonUsten 
tæller  kun  seksten  navngivne  Personer  —  beskedne  Tal  i 
Sammenligning  med  Tennysons  23  og  45.  Ganske  vist: 
Queen  Mary  opførtes  som  saa  mange  andre  store  Skue- 
spil i  en  for  Scenen  foretagen  Bearbejdelse;  men  Ten- 
nysons Drama  synes  mig  i  ganske  særlig  Grad  uskikket 
til  at  undergaa  en  større  Beskæring.     Dets  Virkning  af- 

hænger  i  høj  Grad  af  den  brede  kraftige  Skildring  af 
det  engelske  Folk,  der  danner  Baggrunden  for  den  store 
Tragedie;  det,  det  gælder  om  for  Digteren,  er  netop  at 
vise  03  alle  Konflikter.  Hver  enkelt  Scene  er  af  Be- 
tydning —  derfor  er  det  ogsaa,  at  saa  mange  af  de 
mindre  Roller  fordre  ligesaa  dygtige  Skuespillere  som 
de  større. 

Dette  er  da  maaske  Hovedfejlen  ved  Tennysons  første 
store  Drama:  dets  Virkning,  baade  ved  Læsningen  og 
ved  Opførelsen,  beror  væsentlig  paa  det  omfattende  og 
kraftige  Billede,  det  giver  af  den  hele  Tid,  det  skildrer; 
men  selve  dette  fordrer  en  Bredde  i  Skildringen,  der 
tynger  Skuespillet  til  Jorden.  Det  virker  udramatisk, 
tungt,  stundom  trykkende,  og  Elizabeths  lysere  Skikkelse 
formaar  ikke  at  sprede  det  Mørke,  der  hviler  over 
næsten  alle  Scener. 

Men  desuagtet  er  det  et  af  de  Skuespil,  til  hvilke 
man  fra  Tid  til  anden  vender  tilbage:  og  det  er  maa- 
ske derpaa,  man  kan  kende  de  store  Digterværker.  Det 
vil  fængsle  og  gribe  os,  naar  adskilhge  af  de  Skuespil 
ere  forsvundne,  som  have  gjort  Lykke  paa  Scenen, 
medens  Queen  Mary  næppe  opnaaede  en  beskeden 
succes  d'estime. 


11. 

Harold.  —  Sammenligning  med  Queen  Mary.  —  Handling  og  Ka- 
raktertegning. —  Sammenligning  med  Lord  Lyttens  Harold. 


Allerede  Aaret  efter  at  Tennyson  havde  udgivet 
sit  første  Drama,  forelagde  han  Læseverdenen  et  nyt 
stort  Skuespil,  Harold  (1876),  et  Værk,  der  synes  mig  i 

visse  Henseender  at  staa  tilbage  for  hint.  Ganske  vist 
lider  det  ikke  under  den  Grundfejl,  der  tynger  paa 
Queen  Mary,  men  paa  den  anden  Side  naar  det  næppe 
paa  noget  Punkt  dette  Skuespils  dybe  tragiske  Patos; 
heller  ikke  i  Karaktertegningen  kan  det  maale  sig  der- 
med, og  dets  historiske  Kolorit  er  ikke  saa  kraftig  og 
levende.  Det  var  ikke  bestemt  til  Opførelse  og  er,  saa 
vidt  jeg  ved,  ikke  hidtil  bragt  paa  Scenen. 

HandUngen  begynder  omtrent  1064.  Kongen,  Ed- 
ward Bekenderen,  er  svag,  og  da  han  ingen  Børn  har, 
ere  de  fornemme  Slægter  optagne  af  Striden  om,  hvem 
der  skal  følge  ham  paa  Tronen.  Det  store  Flertal  i 
Landet  udpeger  Godwins  Søn  Harold  som  den,  der  bedst 
vil  kunne  styre  Riget.  Men  dennes  yngre  Broder  Tostig 
søger  at  indynde  sig  hos  den  fromme  Konge,  der  næsten 
helt  har  trukket  sig  tilbage  fra  Statens  Styrelse  for  at 
beskæftige  sig  med  religiøse  og  astrologiske  Spørgsmaal. 
Og  ikke  blot  i  sin  egen  Slægt  modarbejdes  Harold. 
Hans  Fader  Godwin  og  Alfgar  af  Mercia,  i  deres  Tid  to 
af  de  mægtigste  Mænd  i  England,  havde  været  bitre 
Fjender,  og  nu,  efter  deres  Død,  fortsættes  Striden 
imellem  deres  Børn.  Alfgars  Datter  Aldwyth,  der  er 
Enke  efter  Kong  Griffyth  af  Wales,  haaber  endnu  en 
Gang  at  blive  Dronning  —  Dronning  af  England  —  og 
hendes  Brødre  Edwin  og  Morcar  modsætte  sig  af  al 
Magt  Haralds  Planer.  I  nogen  Tid  har  en  ulykkesvanger 
Komet  svævet  over  Landet,  og  med  overtroisk  Frygt 
betragte  de  fleste  den  som  et  Varsel  om  Krig  og  Elen- 
dighed. I  første  Scene  drejer  Samtalen  sig  væsentligt 
om  den,  og  igennem  hver  enkelts  Opfattelse  af  det 
uhyggelige  Fænomen  søger  Forfatteren  at  karakterisere 
en  Del  af  Sykkets  Personer.  Striden  ■  mellem  Harold  og 
Tostig  ulmer  i  hvert  Ord,  de  sige,  og  den  yngre  Broders 
skinsyge  og  lidenskabelige  Karakter  er  af  ikke  ringe 
Virkning  over  for  Harolds  rolige  Kraft.  Der  er  Liv  og 
Bevægelse  over  det  hele.      I   Striden   mellem  den  nor- 

manniske  Biskop  af  London  og  Ærkebiskoppen  af 
Canterbury,  den  af  Modpaven  valgte  »gamle  ukanoniske 

and«,  der  ikke  kan  læse  »Himmelens  Ansigt«,  men 
n  -Kongens  Ansigt  paa  hans  Mønter«,  se  vi  Repræ- 
sentanter for  de  to  Kræfter,  der  snart  skulle  mødes  i 
blodig  Kamp  om  Englands  Rige,  medens  den  svage 
Konges  Syner  og  Drømme  lade  os  ane,  hvor  nær  Op- 
løsningen maa  være.  Harold,  der  er  anstrengt  efter 
lang  Tids  Arbejde  i  Statens  Tjeneste,  beder  Kongen  om 
Tilladelse  til  at  foretage  en  Udenlandsrejse.  Hans 
liroder  Wulfnoth  opholder  sig  hos  William  af  Nor- 
mandiet  som  Gidsel  for  deres  afdøde  Faders  Troskab 
mod  Kongen,  og  Harold  ønsker  nu  at  rejse  over  for  at 
hente  ham  hjem  og  samtidig  aflægge  et  Besøg  ved  det 
normanniske  Hof.  Kongen  fraraader  ham  imidlertid 
indstændigt  at  drage  derhen  —  han  kan  jo  lige  saa  godt 
adsprede  sig  ved  at  jage  i  Englands  Skove  —  og  Harold 
beslutter  da  at  opgive  Rejsen  til  Normandiet  og  drage 
til  Flandern  i  Stedet.  Dette  vil  Kongen  ikke  modsætte 
sig,  skønt  han  nødig  ser  ham  forlade  Landet  under  de 
vanskelige  Forhold,  der  for  Øjeblikket  herske  i  England, 
og  han  gaar  bort,  støttet  til  Tostigs  Arm,  for  at  bede 
til  alle  Helgener  for  hans  lykkelige  Hjemkomst. 

Første  Scene  foregaar  i  en  Sal  paa  det  kongelige 
Slot;  i  anden  Scene  forlægges  Handlingen  til  Paladsets 
Have,  hvor  Harold  tager  Afsked  med  sin  Forlovede, 
Kongens  unge  Myndling  Edith.  Ogsaa  hun  imødeser 
hans  Afrejse  med  Frygt;  men  han  berohger  hende,  og 
de  skilles.  Da  de  ere  borte,  kommer  Aldwyth  frem  fra 
et  Buskads,  hvor  hun  skjult  har  været  Vidne  til  deres 
Saratale;  hun  haaber  at  vinde  Harold  og  gennem  et 
Ægteskab  med  ham  at  blive  Englands  Dronning.  Hendes 
Broder  Morcar  kommer  til,  og  hun  lader  da  ham  ud- 
sprede Rygter  om,  at  Harold  elsker  hende. 

Ogsaa  anden  Akt  er  delt  i  to  Scener.  Først: 
Kysten  af  Ponthieu.     Harold  er  strandet  med  sit  Skib, 

Og  Grev  Guy  af  Ponthieu  lader  ham  og  hans  Mæud 
kaste  i  Fængsel  —  efter  Datidens  barske  Fremgangs- 
maade  —  indtil  de  betale  en  Løsesum.  Han  sender  Bud 
til  William  om  den  lykkelige  Fangst,  og  Normannen  løs- 
køber Harold  og  hans  Mænd.  I  anden  Scene  foregaar 
saa  Handlingen  paa  Slottet  i  Bayeux:  Skæbnen  har  ført 
Harold  til  Normandiet,  trods  hans  Beslutning  om  at 
drage  til  Flandern.  William  har  modtaget  ham  godt, 
og  den  tapre  Jarl  har  til  Gengæld  hjulpet  ham  i  Kampen 
mod  Bretagne.  Men  William  har  kun  eet  Maal  for  Øje: 
at  blive  Englands  Konge.  Edward  har  vidst  dette,  maa- 
ske  endog  givet  ham  Løfte  om,  at  han  skulde  arve 
Landet  —  i  hvert  Fald  paastaar  William  det,  medens  han 
ved  alle  Midler  søger  at  faa  Harold  til  at  love  at  hjælpe 
ham  dertil.  Hans  vigtigste  Redskab  under  disse  Forhold 
er  den  kloge  normanniske  Ridder  William  Malet,  hvis 
Moder  er  engelsk,  og  som  tidligere  har  været  Harolds 
Gæst  i  England.  Jarlen  holdes  tilbage  i  Normandiet 
ved  Fester  og  al  Slags  Høflighed,  medens  man  samtidig 
lader  ham  forstaa,  at  hvert  Skridt,  han  foretager  sig, 
bliver  bevogtet.  Man  fortæller  ham,  at  Edward  ligger 
for  Døden,  at  Morcar  og  Edwin  have  fremkaldt  Oprør 
mod  Tostig  i  hans  Jarledømme,  og  at  Tostig  har  begaaet 
skændige  Mord  og  andre  Forbrydelser.  Harold  pines 
mere  og  mere  ved  Tanken  om,  at  han  er  borte  fra 
Fædrelandet,  hvor  hans  Nærværelse  for  hver  Dag  bliver 
mere  nødvendig,  og  samtidig  fyldes  hans  Øren  med  Be- 
retninger om  Williams  barbariske  Grusomhed  mod  en- 
hver, der  modsætter  sig  hans  Villie.  Jo  mere  tvingende 
hans  Hjemrejse  bliver  —  jo  vanskeligere  er  det  for  ham 
at  komme  bort.  Til  sidst  antyder  man,  at  dette  kun 
kan  ske  paa  visse  Betingelser.  Malet,  der  i  Virkelig- 
heden har  Sympati  for  Jarlen,  men  dog  først  og  frem- 
mest tjener  sin  Herre,  raader  ham  bestandig  til  ikke  at 
modsætte  sig  Williams  Ønsker,  og  den  unge  Wulfnoth, 
der   ved,    hvad    der   venter    dem   begge    i    Norman diets 

frygtelige  Fængsler,  søger  at  paavirke  ham  i  samme 
Retning.  Hvad  skal  der  blive  af  Edith  —  hvad  skal  der 
blive  af  England,  hvis  Harold  ikke  kommer  tilbage? 
Lidt  efter  lidt  gaar  det  op  for  Jarlen,  med  hvor  megen 
Grund  Kongen  havde  raadet  ham  fra  at  drage  til  Nor- 
mandiet.  Han  ser,  at  der  er  ingen  anden  Udvej,  han 
maa  love  at  opfylde  Williams  Betingelser  —  han  maa 
love  at  hjælpe  ham  til  at  blive  Konge  af  England.  Han 
aflægger  da  til  sidst  den  forlangte  Ed,  og  da  det  er  sket, 
viser  man  ham,  at  han  har  lagt  Haanden  paa  en  Kiste, 
i  hvilken  man  havde  samlet  de  helhgste  Rehkvier  fra 
alle  Normandiets  Kirker.  William  vidste,  at  brød  Harold 
denne  Ed,  vilde  han  kunne  rejse  det  halve  Europa  til 
Kamp  mod  Menederen. 

Denne  Scene  er  upaatvivlelig  den  bedste  i  Stykket, 
man  kunde  næsten  sige  den  eneste,  der  gør  nogen 
dybere  Virkning.  Vi  føle,  hvilken  Overvindelse  det 
koster  Harold,  der  aldrig  har  sagt  en  Løgn,  at  aflægge 
en  Ed,  som  han  ved,  at  han  ikke  han  holde,  og  selve 
Edsaflæggelsen  "  er  i  høj  Grad  dramatisk.  Harolds 
Følelser,  da  han  ser,  hvilket  skændigt  Bedrageri  man 
har  øvet  mod  ham,  have  faaet  et  gribende  Udtryk  i  det 
ene  Raab,  han  udstøder,  da  William  lader  Bisperne 
løfte  det  gyldne  Klæde  fra  Kisten,  og  i  hans  vilde  Ord, 
da  han  staar  ene  tilbage  i  Salen  med  Wulfnoth. 

1  tredie  Akt  foregaar  første  Scene  ved  Edwards 
Dødsleje.  Vi  høre,  at  William  endnu  ved  Harolds  Af- 
rejse har  bedraget  Jarlen,  idet  Wulfnoth  bliver  holdt  til- 
bage under  Paaskud  af,  at  han  er  syg.  Tostig  er  imid- 
lertid dragen  til  Norge  for  at  opildne  Harald  Haarderaade 
til  Krig  mod  England.  Stigand  har  løst  Harold  fra  hans 
Ed,  men  den  døende  Edward  forlanger,  at  Jarlen  til 
Gengæld  skal  sværge  ikke  at  ægte  Edith  —  der  er  fjernt 
beslægtet  med  ham  —  og  ved  dette  Ægteskab  drage  en 
ny  Forbandelse  ned  over  sig  og  England.  Harold  har 
haabet  at  faa  Pavens  Dispensation  til  Forbindelsen,  men 

han  vil  næppe  kunde  opnaa  den  under  forhaanden- 
værende  Forhold.  Ogsaa  Ærkebiskop  Aldred  af  York 
fraraader  dette  Ægteskab,  og  Edith  forfærdes  ved  Tanken 
om,  at  hun  skulde  bringe  Forbandelsen  over  den  elskedes 
Hoved.  Kongen  besvimer,  og  da  han  vaagner,  varsle 
blodige  Syner  om  Englands  Undergang. 

I  anden  Scene,  der  foregaar  i  Haven,  er  Edith  først 
alene.  Hendes  Udraab :  »Kronet,  kronet  og  tabt,  kronet 
Konge  —  og  tabt  for  mig!«  fortæller  den  mellemliggende 
Handling.  Harold  kommer  til  og  søger  at  trøste  hende, 
men  forgæves.  Der  gaår  det  Rygte,  at  han  nu  maa 
ægte  Lady  Aldwyth,  og  hun  bønfalder  ham,  hvis  dette 
er  godt  for  ham  og  England,  da  ikke  at  agte  paa  hende. 
Jarlens  Broder  Gurth  bringer  derefter  Bud  om,  at  Tostig 
og  Harald  Haarderaade  ere  landede  og  have  taget  York, 
og  at  William  har  fremstillet  sin  Sag  for  Paven,  der 
har  sendt  ham  et  Banner  og  en  hellig  Relikvie  og  for- 
bandet Harold  og  alle,  der  kæmpe  for  ham,  samt  at 
hele  Frankrig,  Burgund,  Poitou,  ja  hele  Kristenheden 
rejser  sig  til  Kamp  imod  ham.  Edith  giver  ham  den 
Ring  tilbage,  som  han  har  skænket  hende :  hun  tør  ikke 
bære  den  længere.  Harold  tager  den  og  raaber,  idet 
han  gaar:  »Men  jeg  tør.  Gud.  være  med  dig!«  Og 
Edith  staar  alene  tilbage:  »Kongen  har  forbandet  ham, 
hvis  han  ægter  mig;  Paven  har  forbandet  ham,  om  han 
ægter  mig  eller  ej !  Gud  hjælpe  mig !  Jeg  ved  intet  — 
kan  kun  bede  for  Harold  —  bede,  bede,  bede  —  der  er 
ingen  Hjælp  uden  Bønnen.« 

Fjerde  Akt  er  delt  i  tre  Scener.  Vi  ere  ved  Hæren 
i  Northumbria.  Harold  nødes  til  at  ægte  Aldwyth  for 
at  forsone  Alfgars  Sønner  og  samle  Englands  Styrke 
mod  Fjenden.  Derefter  gør  han  et  sidste  Forsøg  paa 
at  drage  Tostig  bort  fra  Nordmændene,  men  da  Harold 
ikke  vil  tilstaa  den  fremmede  Konge  andet  end  »syv 
Fod  engelsk  Land  eller  lidt  mere,  i  Betragtning  af  at 
han   er  en  Kæmpe«,    afbryder  Tostig  Forhandlingerne  i 

Vrede  (Scene  II).  Hærene  drage  til  Stamford-bridge, 
hvor  Slaget  skal  staa.  I  tredie  Scene  holde  Sejrherrerne 
Gilde  efter  Slaget.  Harald  Haarderaade  og  Tostig  ere 
faldne:  den  fjendtlige  Hær  er  slagen.  Kongen  alene 
kan  ikke  tømme  Bægeret  —  han  tror  at  se  sin  Broders 
Haand  derover.  Han  har  elsket  Tostig,  elsket  ham  fra 
Barn.  Et  Bud  træder  ind  i  Hallen;  han  kommer  fra 
Pevensey  med  Melding  til  Harold.  Normannerne  ere 
landede  —  fusende  Skibe,  hundrede  fusende  Mand  —  og 
de  hærge  Landet  vidt  og  bredt.     Gildet  er  til  Ende. 

Første  Scene  af  femte  Akt  foregaar  i  Harolds  Telt, 
hvorfra  man  har  Udsigt  til  Sletten  ved  Senlac.  Før 
Slaget  skal  staa,  sender  William  Munken  Margot  til 
Harold  med  Opfordring  til  at  henvise  deres  Strid  til 
Pavens  Afgørelse ;  men  Harold  afviser  med  Harme  al 
pavelig  Indblanding  i  Englands  Kongevalg.  Der  er  en 
ikke  ringe  Kraft  i  den  Forbandelse,  Munken  udtaler 
over  Kongen,  men  det  følgende  falder  lidt  mattere.  De 
Syner,  Harold  ser,  da  han  har  lagt  sig  til  Hvile,  minde 
om  lignende  Arrangementer  hos  Shakespeare  og  andre 
Elizabethanske  Dramatikere,  men  gøre  kun  liden  Virk- 
ning paa  Læseren,  og  noget  endnu  mere  »lavets-  er  der 
over  Ediths  pludselige  Indtrædelse  i  Kongens  Telt  midt 
om  Natten.  Lidt  efter  giver  ogsaa  Aldwyth  Møde,  men 
man  skuffes  i  Forventningerne  om  .  en  stærkt  dramatisk 
Scene  mellem  Kongen  og  disse  to  Kvinder;  det  hele 
falder  underlig  ubetydeligt  ud.  Kongen  befaler  Aldwyth 
at  gaa,  og  Dronningen  trækker  sig  tilbage,  idet  hun  — 
afsides  —  ønsker,  at  hun  kunde  dræbe  Edith  med  sin 
Dolk.  Harolds  Samtale  med  Edith  afbrydes  ved  Gurths 
Melding  om,  at  Normannerne  rykke  frem.  Stigand  faar 
Ordre  til  at  ledsage  den  unge  Kvinde,  og  medens  de 
vente  i  Teltet  for  at  se,  i  hvilken  Retning  Kampen  gaar, 
beskriver  han  Slagets  Gang  for  Edith,  medens  Munkenes 
Sang  lyder  gennem  den  vilde  Tummel.  Ogsaa  dette 
falder  lidt  mat :  vi  have  en  Følelse  af  at  have  set  denne 

Scene  alt  for  ofte  før.  Den  slutter  med  Stigands  Ud- 
raab,  der  forkynder  Læseren  Harolds  Død. 

Langt  betydeligere  er  det  næste  Optrin,  hvor  Dron- 
ningen og  Edith  mødes  om  Natten  efter  Slaget;  begge 
søge  efter  Harolds  Lig  iblandt  de  døde.  Senere  komme 
to  Kanniker  fra  Waltham  i  samme  Hensigt.  Åldwyth 
ønsker  at  forsones  med  Edith,  men  den  unge  Pige  har 
mistet  Forstanden  —  hendes  eneste  Tanke  gælder  Harold, 
og  hun  er  lykkelig,  da  hun  fmder  hans  Lig.  Hun  tror, 
at  hun  er  hans  Hustru  —  peger  paa  Ringen  paa  hans 
Finger:  den  Ring,  hun  har  baaret  —tager  den  af  den 
dødes  Finger  og  sætter  den  paa  sin  egen.  Saa  styrter 
hun  om  ved  Liget,  favner  ham  for  sidste  Gang,  og  dør. 

Underligt  nok  komme  ogsaa  William  og  Malet  til 
Stede  om  Natten  paa  Valpladsen,  hvor  Sejrherren  lover' 
at  bygge  en  Kirke  til  Minde  om  Slaget  og  giver  Befa- 
ling til  at  lade  Harold  og  Edith  begrave  sammen  i  uind- 
viet Jord  paa  den  øde  Kyst  ved  Hastings.  Derefter 
ender  Skuespillet  med  Williams  Løfte  om  at  ville  regere 
England  overensstemmende  med  dets  gamle  Love  og 
behandle  Dronningen  med  al  Ærbødighed. 

Digteren  meddeler  selv  i  Tilegnelsen,  at  foruden  de 
gamle  Beretninger  som  Bayeux  Tapetet  og  Boman  de  Bou 
har  Edward  Freemans  Eistory  of  the  Norman  Conquest 
og  Lord  Lyttons  Roman  Harold  været  ham  til  væsent- 
lig Nytte  under  Udarbejdelsen  af  dette  Drama.  Det 
ligger  da  nær,  at  drage  en  Sammenligning  mellem  de 
to  digteriske  Bearbejdelser  af  det  gamle  Stof:  og  det 
forekommer  mig,  at  en  saadan  Sammenligning  falder 
ud  til  Fordel  for  Romanen.  Fremstillingen  er  langtruk- 
ken: Fortællingen  tynges  af  det  store  historiske  Stof, 
hvormed  Forfatteren  har  arbejdet,  og  vi  se  af  Forordet, 
at  denne  selv  har  været  sig  dette  bevidst.  Men  vi  faa 
gennem  hans  Bog  et  langt  mere  levende  Billede  af  den 
Tid,  der  skildres,  end  vi  faa  igennem  Tennysons.  Man 
kunde  maaske  sige  om  Lord  Lyttons  Harold  det  samme. 

som  Forfatteren  selv  i  en  Note  til  den  (Bog  XI,  Kap. 
VI,  S.  394)  siger  om  Walter  Scotts  Co\mt  Robert  of 
Paris,  at  »om  den  end  ikke  er  en  af  hans  bedste  Romaner, 
er  den  dog  fuld  af  Sandhed  og  Skønhed«.  Ogsaa  Ten- 
nysons  Drama  har  smukke  og  gode  Scener,  men  de 
falde  lidt  usammenhængende  for  den,  der  ikke  i  For- 
vejen er  vel  kendt  med  Historien,  og  Karaktertegningen 
er  lidet  interessant.  Ingen  af  Dramaets  Personer  kan 
blot  tilnærmelsesvis  sammenlignes  med  Lyttons  Valliser- 
konge  Gryffyth  eller  Sweyn  og  hans  Søn  Haco,  skønt 
jo  heller  ikke  disse  i  dybere  Forstand  kunne  kaldes  be- 
tydelige. Selve  Hovedpersonen,  Harold,  er  temmelig  ens 
opfattet  af  begge  Forfattere.  Lyttons  Komposition  er 
tung;  Tennysons  nu  og  da  vilkaarlig.  Man  kan  næppe 
tilbageholde  et  Smil,  da  Pagen  i  anden  Akts  anden 
Scene  melder  William,  at  en  Udsending  er  kommen 
med  nyt.  Læseren  har  en  stærk  Følelse  af  at  samme 
blot  er  kommen,  for  at  Harold  kan  faa  Lejlighed  til  at 
udtrykke  sine  Følelser  i  en  lille  Monolog.  Et  Par  andre 
lige  saa  vilkaarlige  Scener  ere  allerede  nævnede  i  det 
foregaaende.  Men  saadanne  Ting  forstyrre  Illusionen. 
Personerne  blive  Dukker  i  Forfatterens  Haand;  vi  se 
Tennyson  staa  bag  ved  og  trække  ubehjælpsomt  i 
Snorene. 


IIL 

Becket.  —  Sammenligning   med  Korners   Rosamunde.  —  Addisons 
Rosamund.  —  Det  dramatiske  og  det  sceniske. 


Hindnu  en  Gang  forsøgte  Tennyson  sig  i  det  store 
historiske  Drama.  I  Aaret  1884,  otte  Aar  efter  Harold, 
udgav  han  Skuespillet  Becket,  i  visse  Maader  det  betyde- 

ligste  af  hans  dramatiske  Arbejder,  men  i  Følge  Forfat- 
terens Ord  i  Tilegnelsen  til  Lordkansleren,  Jarlen  af 
Selborne,  ikke  bestemt  til  Opførelse  i  dets  foreliggende 
Form.  ^)  I  Queen  Mary  havde  han  skildret  Kampen 
mellem  Katolicisme  og  Protestantisme;  i  Harold  er  det 
Angelsachser  og  Normanner,  der  staa  overfor  hinanden ; 
i  Becket  skildres  Striden  mellem  Stat  og  Kirke.  Skue- 
spillet bestaar  af  en  Prolog  og  fem  Akter.  Handlingen 
er  klar  og  udvikler  sig  naturligt,  Scene  for  Scene;  dog 
er  det,  som  om  Kongen  bliver  borte  for  os  henimod 
Slutningen.  Han  har  i  Vrede  raabt  til  Deckets  Fjender: 
»Vil  ingen  fri  mig  for  denne  forbandede  Præst !<  men  saa 
ser  man  ikke  mere  til  ham,  medens  Læseren  ønsker  at 
vide,  hvad  Virkning  Ærkebispens  Mord  frembringer  paa 
Henry.  Der  er  dramatisk  Fart  over  disse  sidste  Scener, 
og  det  har  sandsynligvis  været  vanskeligt  at  indføre 
Kongen  —  men,  som  sagt,  der  er  ligesom  noget  ufærdigt 
ved  det.  Det  samme  gælder  Kongens  Forhold  til  Dron- 
ning Eleanor  og  hans  Elskerinde,  Rosamund  de  Clifford : 
man  savner  Slutningen  paa  Historien. 

Lige  Begyndelsen  af  Prologen  —  Skakspillet  mellem 
Kongen  og  Becket  —  er  lidt  ufrisk:  dette  »Skakspil« 
har  været  benyttet  saa  ofte  før;  men  inden  længe  be- 
gynde vi  at  interesseres  for  Handlingen  og  de  optrædende 
Personer.  Den  store  første  Akt  er  ypperlig,  især  Scenen 
med  Tiggerne,  som  Ærkebispen  indbyder  til  Gildet,  da 
de  fornemme  Gæster  ikke  have  Mod  til  at  komme. 
Desværre    staar  ingen   af  de  følgende  Akter  paa  Højde 


1)  Medens  dette  blev  skrevet  (Decbr.  1892)  forberedte  Mr.  Henry 
Irving  Becket  i  bearbejdet  Skikkelse  til  Opførelse  paa  Lyceum 
Teatret  i  London.  —  Den  første  Forestilling  fandt  Sted  den 
6.  Februar  1893  med  Mr.  Terriss  og  Miss  Genevieve  Ward 
som  Kongen  og  Dronningen,  Miss  Ellen  Terry  spillede  Rosa- 
mund, og  Titelrollen  udførtes  af  Henry  Irving,  hvis  Becket,  i 
en  udførlig  Anmeldelse  i  The  Daily  Telegraph  (7.  Febr.  93), 
betegnes  som   >nothing  less  than  a  wonderful  creation«. 

med  denne.  Anden  Akt  er  saaledes  betydelig  svagere. 
I  tredie  er  Walter  Maps  Beskrivelse  af  Kroningsfesten 
(Scene  III)  ganske  vist  fortræffelig  i  sig  selv,  men  den 
er  udramatisk,  idet  den  standser  Handlingens  Gang;  den 
synes  medtaget  blot  for  at  indføre  den  vittige  gamle 
Satiriker  paa  Scenen.^)  Det  er  egentlig  først  i  femte 
Akt,  ved  Beckets  mandige  Optræden  under  Overfaldet 
paa  hans  Person  (Scene  II  og  III),  at  Skuespillet  virker 
med  større  dramatisk  Kraft. 

Scenerne  med  Rosamund  skuffe  Læseren  noget. 
Fra  en  Digter  med  Tennysons  lyriske  Evne  kunde  man 
have  ventet  mere:  større  Glans,  højere  poetisk  Flugt. 
I  denne  Retning  kunne  de  næppe  maale  sig  med  de  til- 
svarende Scener  i  Korners  Tragedie  Rosamunde  —  heller 
ikke  maaske  i  dramatisk  Virkning.  Men  paa  den  anden 
Side  er  Tennysons  Rosamund  de  Qifford  nok  saa  ka- 
rakteristisk som  den  tyske  Digters  Heltinde;  og  man 
maa  ikke  glemme,  at  medens  den  unge  Pige  er  Hoved- 
personen hos  Korner,  er  det  hos  Tennyson  først  og 
fremmest  Becket,  der  kræver  vor  Opmærksomhed. 
Scenen  mellem  Dronningen  og  Rosamund  (IV,  2)  er  af 
forholdsvis  underordnet  Betydning  i  det  engelske  Drama 
—  i  det  tyske  er  dette  Møde  (V,  10—12)  Skuespillets 
Kulminationspunkt.  Tennyson  lader  i  det  yderste  Øje- 
blik Rosamund  blive  frelst  ved  Ærkebispens  pludselige 
Indtrædelse.  Man  føler  dette  som  en  Vilkaarlighed  fra 
Forfatterens  Side;  der  synes  ikke  at  være  nogen  Anled- 
ning til  dette  for  Heltinden  saa  belejlige  Besøg.  Digteren 
har  haft  Brug  for  hende  i  sidste  Akt,  saa  det  gik  ikke 
an  at  lade  hende  dø  forinden.  I  Addisons  Opera  Bosa- 
mund,  der  nutildags  er  temmelig  ulæselig  og  vel  aldrig 


Ved  Opførelsen  var  Tiggerscenen  udeladt,  ligeledes  Walter 
Maps  Rolle ;  derimod  var  en  ny  Person,  Richard  de  Hastings, 
tilføjet.  De  fem  Akter,  der  i  den  oprindelige  Form  følge  Pro- 
logen, vare  sammentrukne  til  fire. 

har  haft  anden  Betydning  end  at  være  skreven  af  en 
stor  Mand,  begaar  Forfatteren  netop  denne  Fejl:  Helt- 
inden .myrdes  i  anden  Akt,  og  i  tredie  maa  man  saa  se 
at  komme  ud  af  det  uden  Stykkets  Hovedperson.  Begge 
Forfattere  have  paa  dette  Punkt  været  lige  uheldige  — 
hver  paa  sin  Maade  —  men  om  en  Sammenligning  mel- 
lem Tennysons  og  Addisons  Drama  kan  der  selvfølgelig 
ikke  være  Tale. 

Korner  var  en  og  tyve  Aar,  da  han  skrev  sin  Tra- 
gedie, Tennyson  fire  og  halvfjerds.  Der  er  Ungdom  i 
Bosamunde;  undertiden  bringer  en  Linie  os  til  at  smile, 
undertiden  virker  den  hele  Replik  som  tom  Deklamation, 
men  langt  oftere  rives  vi  med  af  Skuespillets  Skønhed 
og  dramatiske  Kraft.  BecJcet  er  skrevet  af  en  Olding, 
men  Alderdommen  tynger  det  ikke :  i  sit  hele  Anlæg  er 
det  langt  betydehgere  end  Bosamund,  og  intet  i  dette 
Skuespil  naar  første  Akt  af  Tennysons  Drama;  men 
hermed  har  Tragedien  kulmineret.  Saa  meget  interes- 
sant og  dygtigt,  der  findes  i  de  følgende  Akter,  er  der 
næppe  noget,  der  i  særiig  Grad  river  os  med.  K5rner 
var  født  Dramatiker,^)  og  hans  Skuespil  virke  sikkert 
stærkere,  naar  de  spilles,  end  naar  de  læses.  Tennysons 
Becket  er  et  Læsedrama,  noget  der  i  Virkeligheden  er 
Tilfældet  med  alle  hans  Skuespil,  ogsaa  med  dem  i 
hvilke  han  ikke  som  her  paa  Forhaand  har  givet  Afkald 


1)  Det  er  ganske  vist  hans  lyriske  Digte,  særligt  hans  Friheds- 
og  Kampsange,  der  ville  leve  længst  og  bevare  hans  Navn  for 
Efterverdenen;  men  den  Lethed  og  Hurtighed,  hvormed  han 
skrev  sine  Skuespil,  er  rent  ud  imponerende.  I  Januar  1812 
opførtes  to  een  Akts  Stykker,  og  derefter  præsterede  han  i 
Løbet  af  højst  15  Maaneder:  tre  Dramer,  tre  Sørgespil, 
fire  smaa  komiske  Stykker,  et  lyrisk  Drama  og  et  Sang- 
spil —  i  alt  26  Akter,  paa  Vers!  -—  foruden  at  han  afsluttede 
een  Opera,  begyndte  paa  en  anden,  lagde  Planen  til  en  Mængde 
større  og  mindre  Skuespil  og  skrev  adskillige  Digte.  —  Sam- 
menlign Theodor  Korners  såmmtliche  Werke  I — IV,  vol.  I, 
S.  32—33.     Rosamunde  er  trykt  i  vol.  III. 

paa  Scenens  Hjælp.  Men  selv  ved  et  Læsedrama  føle 
vi  Savnet  af  stigende  Effekt.  Læseren  vil  holdes  i 
Aande  saa  vel  som  Tilskueren.  Naar  vi  fordybe  os  i 
Tennysons  Skuespil,  fængsles  vi  ved  alt  det  skønne, 
dybsindige,  store,  som  findes  deri.  Der  er  Scener,  som 
ere  absolut  ypperlige,  netop  i  dramatisk  Henseende ;  men 
dels  staa  de  isolerede,  dels  føle  vi  netop  gennem  disse 
stundom  Mangelen  paa  dramatisk  Kraft  i  de  andre  saa 
meget  desto  stærkere.  Som  Helhed  er  intet  af  Tenny- 
sons Skuespil  godt  beregnet  for  Scenen:  Digteren 
holder  sig  fornemt  tilbage;  han  synes  næsten  at  undgaa 
det  teatralske  —  han  vil  ikke  indrømme  sit  Publikum 
noget.  Hans  Dramer  ville  næppe  nogensinde  blive  po- 
pulære i  samme  Udstrækning  som  hans  Ungdoms-  og 
tidligere  Manddomsværker.  Næsten  alle  Skuespil,  der 
have  »gjort  Lykke«  paa  Scenen,  ere  skrevne  hurtigt. 
Den  dramatiske  Digter  maa  mere  end  nogen  anden  give 
sig  hen  i  sit  Arbejde  og  skrive  løs.  Det  er  de  store 
Træk,  de  kraftige  Konturer,  der  virke:  Detaillerne  gaa 
Publikum  forbi.  Dette  gælder  baade  for  det  komiske 
og  det  tragiske  Skuespil,  i  ringere  Grad  for  de  moderne 
Konversationsstykker,  men  disse  ere  rigtignok  ogsaa  i 
Regelen  Hdet  dramatiske,  hvilke  gode  Egenskaber  de  end 
i  andre  Retninger  kunne  have.  Den  store  dramatiske 
Digter  formaar,  indenfor  denne  mere  »folkeHge<r  Form, 
at  nedlægge  i  sit  Værk  den  dybe  Visdom,  den  Skønhed 
og  Poesi,  den  komiske  Kraft  eller  skarpe  Iagttagelse  af 
Livet,  der  giver  Skuespillet  dets  højere  Betydning;  hvor 
dette  mangler,  bliver  Stykket  et  Døgnværk,  om  end  til- 
fældige Omstændigheder,  scenisk  Behændighed  eller 
daarlig  Smag  kan  sikre  dets  »Succes«  i  Øjeblikket. 
Mangler  Digteren  Blik  for  Scenens  Krav,  ville  hans  Skue- 
spil, hvor  meget  skønt  de  end  indeholde,  falde  til  Jorden 
ved  Opførelsen  og  selv  ved  Læsningen  ikke  helt  tilfreds- 
stille os;  thi  idet  vi  læse,  søge  vi  uvilkaarligt  at  danne 
os  et  Billede  af  Handling  og  Personer  —  vi  ønske  at  se 

Kalisch:  Studier  over  Tenny son.  \Q 

et  Drama  —  og  idet  vi  gøre  dette,  føle  vi  Savnet  af  den 
sceniske  Effekt.  Derfor  ville  Tennysons  Skuespil,  især 
hans  tre  historiske  Dramer,  aldrig  som  Helhed  gøre  den 
Virkning,    som   den  enkelte  Scene  ofte  kan  frembringe. 


IV. 

Mindre    Skuespil.  —  The  Cup.  —  The    Falcon.  —  Dette   Skuespils 
Kilde.  —  The  Promise  of  May.  —  The  Foresters. 


imellem  Harold  og  Becket  frembragte  Tennyson 
tre  mindre  Skuespil  af  højst  forskellig  Karakter  og 
Værdi.  The  Falcon  opførtes  paa  St  James's  Theatre 
med  Mrs.  Kendal  i  den  kvindelige  Hovedrolle,  i  De- 
cember 1879;  The  Cup  blev  spillet  for  første  Gang  den 
3.  Januar  1881  paa  Lyceum  med  Henry  Irving  og  Miss 
Ellen  Terry  i  de  største  Roller,  og  det  følgende  Aar  op- 
førtes The  Fromise  of  May  paa  Olohe  Theatre.  De  to 
første  udkom  samlede  i  eet  lille  Bind  1884. 

I  eet-Binds  Udgaven  er  Bægeret  trykt  foran  de 
andre.  Det  er  et  to  Akts  Skuespil,  bygget  over  den 
samme  klassiske  Fortælling,  som  en  halv  Snes  Aar 
senere  herhjemme  blev  benyttet  af  Herr  P.  Mariager 
som  Grundlag  for  hans  Novelle  Artemispræstinden.  ^) 

Som  Helhed  er  det  lille  Arbejde  det  mest  vellykkede 
af  Tennysons  Skuespil.  Man  følger  det  med  stedse  sti- 
gende Interesse,  og  Slutningsscenen  er  af  betydelig 
Virkning;  det  har  da  ogsaa,  støttet  af  en  smuk  Iscene- 
sættelse,   gjort   en  ikke  ringe   Lykke    ved   Opførelsen.  2) 

^)  P.  Mariager,  Dronningen  af  Kyrene  og  andre  antike  Fortæl- 
linger, Kjøbenhavn  1890. 

2)  »Et  yndigt  Digt«,  skriver  Mr.  Hamilton  om  det,  »som  blev 
ført  frem  for  Publikum  i  en  pragtfuld  Indfatning,  som  kun  en 

Handlingen  foregaar  i  Galatien:  Den  tidligere  Tetrark 
Synorix,  der  er  bleven  forjaget  paa  Grund  af  sin  skæn- 
dige Opførsel,  vender  tilbage  med  en  romersk  Hær  i 
Haab  om  at  genvinde  sin  tabte  Stilling.  Før  han  drog 
bort,  havde  han  forelsket  sig  i  en  ung  fornem  Kvinde, 
Gamma,  der  i  Mellemtiden  er  bleven  gift  med  hans 
Efterfølger  Sinnatus.  Ukendt  skaffer  han  sig  Adgang  til 
dennes  Hus,  og  da  Folket  senere  opdager,  hvem  han 
er,  frelser  Sinnatus  ham,  men  erklærer  samtidig,  at  han 
er  hans  dødeHge  Fjende.  Det  er  imidlertid  lykkedes 
Synorix  at  overbevise  Gamma  om,  at  Romerne  betragte 
hendes  Mand  som  Forræder.  Deres  Hær  staar  tæt  ved 
Byen;  Sinnatus  kan  umuligt  modstaa  Overmagten,  og 
den  mest  rædselsfulde  Død  vil  være  ham  vis.  Den 
eneste  Frelse  ligger  hos  hende  selv.  Den  romerske 
General  Antonius  vil  ved  Daggry  komme  til  Templet  — 
han  har  aldrig  afslaaet  en  Kvindes  Bøn:  vil  hun  træde 
frem  for  ham  og  bede  om  sin  Mands  Liv,  vil  han  maa- 
ske  kunne  frelses. 

Gamma,  der  har  følt  sig  tiltalt  ved  den  forhenvæ- 
rende Tetrarks  vindende  Person,  tror  kun  halvt  alt  det 
onde,  der  fortælles  om  ham.  Hun  tager  en  Dolk  med  og 
gaar  til  Templet  paa  den  fastsatte  Tid.  Synorix  fortæller 
hende,  at  Generalen  ikke  er  kommen  endnu,  men  hvis 
hun  vil  følge  ham  i  Retning  af  Lejren,  maa  de  mødes 
undervejs.  Da  hun  afslaar  dette,  vil  han  anvende  Magt 
imod  hende.  Hun  forsvarer  sig,  men  han  vrister  Dolken 
fra  hende.  I  det  samme  kommer  Sinnatus  til.  En  kort 
Kamp  mellem  de  to  Mænd  følger,  under  hvilken  Synorix 
støder  Sinnatus  ned  med  Gammas  Dolk,  medens  Kvinder 
fra  Templet,  der  komme  til  ved  Larmen,  drage  Gamma 
indenfor  de  hellige  Mure. 

Synorix  søger  derefter  ved  alle  Midler  at  bringe 
hende  til  at  tro,  at  Drabet  var  tilfældigt,  og  at  hun  gør 


saa  uskatterlig  Juvel  fortjener.«     The   Æsthetic  Movement  in 
England.     S.  32. 

ham  Uret,  naar  hun  tror  noget  ondt  om  ham.  Han  er 
bleven  udnævnt  til  Roms  Vicekonge  i  det  undertvungne 
Galatien.  Han  vil  gøre  hende  til  Dronning,  naar  hun 
blot  vil  ægte  ham.  Hun  gaar  ind  derpaa,  og  den  høj- 
tidehge  Handling  foregaar  i  Artemistemplet,  hvor  hun 
er  øverste  Præstinde.  Det  er  gammel  Skik,  at  Brud  og 
Brudgom  tømme  et  Bæger  Vin  med  hinanden  foran 
Gudindens  Alter.  Hun  drikker  og  rækker  ham  det  halv- 
tømte Bæger.  Men  hun  har  blandet  Gift  i  Vinen ;  begge 
maa  dø  —  kun  ved  at  ofre  sit  eget  Liv  kunde  hun 
hævne   sin  Mands  Død  og  Fædrelandets  krænkede  Ære. 

Bægeret  og  Artemispræstinden  stemme  ret  nøje 
overens  i  Karaktertegningen  for  de  tre  Hovedpersoners 
Vedkommende.  Selve  Handhngen  er  ogsaa  den  samme, 
men  Sceneriet  er  forskelligt,  undtagen  mod  Slutningen : 
den  tragiske  Bryllupsfest  i  Templet  maa  selvfølgelig 
være  Hovedscenen  i  begge. 

Falken  synes  mig  blottet  for  dramatisk  Interesse, 
og  de  to  komiske  Biroller  ere  lavede  efter  en  ofte 
benyttet  Recept.  Enkelte  af  Elisabettas  Replikker  minde 
om  Ammen  i  Romeo  og  Julie  og  vinde  ikke  ved  Sam- 
menhgningen.  Men  der  er  Stemning  over  det  lille  Stykke 
—  den  Stemning,  som  hviler  over  Boccaccios  smukke 
Fortælhng  af  samme  Navn,  ^)  der  danner  Grundlaget  for 
Tennysons  Arbejde.  Historien,  der  oftere  har  været  be- 
nyttet af  senere  Tiders  Digtere,  havde  ogsaa,  før  Ten- 
nyson  skrev  sit  Drama,  været  Genstand  for  poetisk 
Behandhng  paa  Engelsk  i  Longfellows  Digt  The  Falcon 
of  Ser  Federigo  (1863)  ^)  og  tager  sig  bedre  ud  i  denne 
Bearbejdelse  end  i  Tennysons  Skuespil;  men  ingen  af 
dem    naar    Originalens    simple    og    skønne    Naturlighed. 


1)  Decameron:  femte  Dag,  niende  Fortælling.     Den  danske  Over- 
sættelse ved  Alfred  Flinch,  vol.  I,  S.  506. 

2)  Tales  of  a  Wayside  Inn.   Part  First.     The  Student's  Tale.  — 
Poetical  Works,  S.  299. 

Det  er  i  Virkeligheden  en  Historie,  der  ikke  egner  sig 
\il  at  moderniseres,  mindst  af  alt  til  at  dramatiseres:  i 
rert  Fald  ikke  i  alvorlig  Form. 

Grev  Federigo  elsker  den  dejlige  Giovanna  og  bort- 
ødsler al  sin  Formue  for  at  vinde  hendes  Kærlighed; 
men  hun  gifter  sig  med  en  anden.  Federigo  lever  der- 
efter i  stor  Fattigdom  paa  Landet,  og  en  ædel,  kostbar 
Jagtfalk,  det  eneste,  han  har  tilbage  af  fordums  Heriig- 
hed,  hjælper  ham  til  at  forsyne  hans  Bord  med  det  nød- 
vendige. Giovanna  bhver  imidlertid  Enke  og  lever  et 
mere  tilbagetrukket  Liv,  optaget  af  Omsorgen  for  sin 
Søn.  Drengen  ser  en  Dag  Federigos  Falk,  og  da  han 
kort  efter  bliver  farlig  syg,  drejer  al  hans  Tanke  sig 
om  den  sjældne  Fugl  —  kunde  han  blot  faa  den,  vilde 
han  snart  blive  rask.  Det  gælder  Liv  eller  Død,  og  efter 
nogen  Tøven  gaar  Moderen  til  Federigo.  Hun  byder 
sig  selv  til  Frokost  hos  ham,  og  efter  Maaltidet  faar 
hun  Mod  til  at  komme  frem  med  sin  Bøn.  Da  viser 
det  sig,  at  Federigo,  der  ikke  i  sit  fattige  Hus  havde 
nogen  Ret,  han  kunde  stille  paa  Bordet  for  den  for- 
nemme Gæst,  har  slagtet  sin  Falk  til  Ære  for  den  til- 
bedte skønne.  Han  kan  ikke  opfylde  hendes  Bøn  — 
men  hun  ser  i  hans  HandUng  et  Bevis  for  hans  oprig- 
tige Kærlighed  og  ægter  ham.  I  Boccaccios  Novelle, 
og  ligeledes  hos  Longfellow,  dør  Barnet;  dette  kunde 
ikke  passe  ind  i  Dramaets  snævre  Ramme,  og  Tennyson 
lader  da  Federigo  trøste  Moderen  med,  at  Drengen  nok 
vil  blive  rask,  naar  de  begge  i  Forening  pleje  ham. 

The  Promise  of  May  indeholder  Scener,  i  hvilke 
der  er  mere  dramatisk  Kraft,  men  Handhngen  er  lidet 
tiltalende:  Philip  Edgar,  hvis  eneste  Maal  er  at  tilfreds- 
stille sin  Lyst,  forfører  en  sekstenaarig  ung  Pige,  Eva 
Steer,  der  er  Datter  af  en  velstaaende  Landmand.  Da 
han  forlader  hende,  flygter  hun  bort;  alle  tro,  hun  i 
Fortvivlelse  har  berøvet  sig  Livet,  og  hendes  Fader 
bliver  apoplektisk  og  blind  af  Sorg.     Efter  en  Del  Aars 

Forløb  kommer  Elskeren  under  et  andet  Navn  tilbage 
til  samme  Egn,  bedaarer  den  ulykkeliges  Søster,  Dora, 
der  aldrig  har  set  ham,  og  forlover  sig  med  hende.  Saa 
kommer  Eva  imidlertid  tilbage  til  Faderens  Hus.  Hun 
er  bleven  frelst  af  en  barmhjertig  Søster,  i  det  Øjeblik 
hun  vilde  springe  i  Floden,  og  har  i  de  mellemliggende 
Aar  ernæret  sig  kummerligt  ved  sit  Arbejde,  til  sidst 
som  Tjenestepige  i  et  Logihus.  Da  hun  hører,  at 
Faderen  er  døende,  vender  hun  tilbage  for  at  bede  om 
hans  Tilgivelse,  før  det  er  for  silde.  Dora  fortæller  om 
sin  Forlovelse  med  »Mr.  Harold«.  Han  træder  ind: 
Eva  genkender  ham  øjeblikkelig  og  styrter  død  tilJorden. 

Der  er  heri  mere  af  en  tarvelig  Roman  end  af  et 
ægte  Digterværk,  og  enkelte  idylliske  Scener  og  Smaa- 
sange  formaa  ikke  at  give  det  større  Interesse,  saa 
meget  mindre  som  disse  nærmest  tilhøre  den  Digtart, 
man  herhjemme  har  betegnet  som  Duftvaudevillen.  Det 
bør  maaske  bemærkes,  at  største  Delen  af  Stykket  er 
skreven  i  Bondedialekt,  paa  Prosa,  medens  Skuespillets 
»finere«  Personer  tale  paa  urimede  Vers. 

Med  The  Promise  of  May  slutter  Piækken  af  Ten- 
nysons  Skuespil  i  eet-Binds  Udgaven.  Digteren  har 
senere  skænket  os  endnu  et  Drama,  et  romantisk  Skue- 
spil The  Foresters  Rohin  Hood  and  Maid  Marian  (Lon- 
don 1892).  Den  17.  Marts  1892  blev  Stykket  opført 
første  Gang  i  New  York,  hvor  Hovedrollerne  spilledes  af 
Mr.  John  Drew  og  Miss  Ada  Rehan,  hvis  fortrinlige 
Spil  i  The  Taming  of  The  Shreiv  og  især  i  As  You  like  it 
i  Sommeren  1890  havde  begejstret  Londonerne.  TJie 
Foresters  gjorde  Lykke  hinsides  Atlanterhavet;  i  England 
er  det  endnu  ikke  opført  offenthgt. 

Det  er  ikke  af  de  Arbejder,  der  vække  Sensation. 
Handlingen  er  spinkel,  og  Karaktertegningen  frembyder 
intet  nyt.  Men  der  er  Poesi  og  Stemning  i  det  lille 
Stykke  —  ja,  trods  de  fire  Akter  føler  man  sig  fristet  til 
at  kalde  Stykket  »lille«  —og  der  er  en  elskværdig  Ung- 

dom  over  det,  som  mange  af  vore  unge  Forfattere 
kunde  misunde  den  gamle  Digter.  Man  høre  Marians 
første  Sang  (I,  1,  S.  8): 

»Love  flew  in  at  the  window 

As  Wealth  walk'd  in  at  the  door. 
'You  have  come  for  you  saw  Wealth  coming',  said  I. 
But  he  fluttev'd  his  wings  with  a  sweet  little  cry, 

ril  cleave  to  you  rich  or  poor. 

Wealth  dropt  out  of  the  window, 

Poverty  crept  thro'  the  door. 
'Well  now  you  would  fain  follow  Wealth',  said  I, 
But  he  flutter'd  his  wings  as  he  gave  me  the  lie, 

I  cling  to  you  all  the  more.« 


I 


Dette  er  ikke  stor  Poesi,  men  det  er  kønt,  frisk  og  til- 
talende. Og  hvilken  overlegen  Kunst  hører  der  ikke  til 
for  at  kunne  skrive  saadanne  naturlige,  simple  Vers? 
Første  Akt  er  den  livligste;  men  hele  Stykket  igennem 
træffer  man  smukke  Sange  og  unge,  frejdige  Tanker. 
Selve  den  romantiske  Handling,  hele  det  ydre  Sceneri, 
maa  vel  kaldes  gammeldags,  og  Historien  om  Robin 
Hood  og  Maid  Marian  er  ofte  behandlet;  men  ikke 
desto  mindre  læser  man  Skuespillet  med  Fornøjelse. 
Man  føler  Glæde  ved  Replikker  som  Marians,  da  Prins 
John  vil  føre  hende  bort  med  Magt.  Hun  spænder 
sin  Rue  : 

»No  nearer  to  me!  back!     My  hånd  is  firm, 
Mine  eye  most  true  to  one  hair's-breadth  of  aim. 
You,  Prince,  our  king  to  come  —  you  that  dishonour 
The  daughters  and  the  wives  of  your  own  faction  — 
Who  hunger  for  the  body,  not  the  soul  — 
This  gallant  Prince  would  have  me  of  his  —  what? 
Household?  or  shall  I  call  it  by  that  new  term 
Brought  from  the  sacred  East,  his  harem?    Never, 
Tho'  you  should  queen  me  over  all  the  realms 
Held  by  King  Richard,  could  I  stoop  so  low 
As  mate  with  one  that  holds  no  love  is  pure, 
No  friendship  sacred,  values  neither  man 

Nor  woman  save  as  tools  —  God  help  the  mark  — 
To  his  own  unprincely  ends.    And  you,  you,  Sheriff, 

[Turninq  to  the  Sheriff. 
Who  thought  to  buy  your  marrying  me  with  gold, 
Marviage  is  of  the  soul,  not  of  the  body. 
Win  me  you  cannot,  murder  me  you  may. 
And  all  I  love,  Robin,  and  all  his  men, 
For  I  am  one  with  him  and  his;  but  while 
I  breathe  Heaven's  air,  and  Heaven  looks  down  on  me. 
And  smiles  at  my  best  meanings,  I  remain 
Mistress  of  mine  own  self  and  mine  own  soul.« 

(IV,  1,  S.  139-40). 

En  to  Og  firsindstyveaarig  Digter,  der  skriver  saaledes, 
har  bevaret  sin  Ungdoms  Idealer  og  kæmper  for  dem 
til  det  sidste.  Livets  Skuffelser  have  ikke  gjort  ham 
bitter  og  udeltagende;  Kærlighed,  Renhed,  Trofasthed 
og  Mod  ere  ikke  tomme  Ord  for  ham :  den  gamle  Mands 
Hjerte  har  banket  ved  Maid  Marians  Tale. 

Vi  yngre,  der  ere  fødte,  da  Tennyson  var  en  mid- 
aldrende Mand,  blive  maaske  ikke  let  begejstrede  for 
denne  Art  af  Poesi.  Nye  Tider  fordre  nye  Tanker;  For- 
merne skifte;  Smagen  forandrer  sig.  Eohin  Hood  og 
Maid  Marian  tilhører  i  Virkeligheden  en  svunden  Tid. 
Men  naar  vi  studere  Tennysons  Værker,  da  se  vi,  at 
der  er  det  derimellem,  som  er  uafhængigt  af  nye  Tiders 
forandrede  Synspunkter  og  vekslende  Moder.  Det 
bedste,  Tennyson  har  skrevet,  vil  leve,  naar  vor  Smag 
og  Opfattelse  for  længst  har  veget  Pladsen  for  kom- 
mende Slægters. 

Skridt  for  Skridt  kæmper  Menneskeslægten  sig  frem 
mod  lysere,  lykkeligere  Tider.  I  denne  Kamp  har 
Tennyson  været  en  af  Førerne.  Han  har  peget  mod  de 
høje  Maal  og  vist  os  Vejen.  Ofte  har  han  fejlet  —  men 
aldrig  har  han  kæmpet  for,  hvad  han  ikke  selv  har  anset 
for  det  gode. 


SLUTNING. 

I. 

mserne  for  Tennysons  Talent.  —  Hans  kunstneriske  Udvikling. 
Landlivets  Indflydelse  paa  hans  Digtning.  —  Fremskridt  i  Karak- 
tertegning. —  Hans  Kundskaber.  —  Hans  Livsopfattelse. 


Vi  have  i  det  foregaaende  beskæftiget  os  med 
Studiet  af  Tennysons  Værker  hvert  for  sig;  det  vil  nu 
være  nødvendigt  at  samle  de  spredte  Træk  for  derved 
mere  bestemt  at  kunne  drage  Grænserne  for  hans  Talent 
og  danne  os  et  klarere  Billede  af  hans  Digterperson- 
lighed. 

Gang  efter  Gang,  under  Omtalen  af  de  enkelte 
Digte,  har  jeg  maattet  benytte  mig  af  Sprogets  stærkeste 
Adjektiver  for  at  udtrykke  den  Beundring,  jeg  føler  for 
dem,  og  den  Kærlighed,  hvormed  jeg  omfatter  dem; 
og  dog  findes  der  næppe  noget  af  hans  større  Arbejder, 
som  jeg  ubetinget,  helt  og  holdent,  turde  regne  mellem 
dem,  de  udvalgte  faa,  der  ville  blive  læste  og  forstaaede 
til  alle  Tider.  Hvis  Tennyson  aldrig  havde  skrevet 
noget  af  sine  mere  omfangsrige  Værker,  havde  hans 
sociale  Stilling,  hans  Betydning  for  sit  Land  og  sin  Tid, 
hans  Stilling  i  den  engelske  Litteratur,  maaske  været 
ringere,  end  den  nu  er,  men  et  Spørgsmaal  bliver  det, 
om   han    vilde  have  været  en  ringere   Digter;    og    dog 


i^oO  Slutning  I. 

vilde  hans  større  Arbejder  alene,  hvis  de  mindre  Poesier 
aldrig  havde  set  Lyset,  sikkert  have  stillet  ham  i  første 
Række  blandt  Englands  Digtere.  Thi  der  findes  i  dem 
alle  —  maaske  alene  med  Undtagelse  af  Skuespillet  The 
Fromise  of  May  —  saa  skønne  eller  gribende  Enkelt- 
heder, saa  stort  anlagte  og  dybt  tænkte  Scener,  som 
kun  den  store  Digter  kan  frembringe  dem.  Det  er  in- 
denfor den  mindre  Ramme,  at  Tennyson  har  skabt  sine 
bedste  Værker:  den  store  Komposition  er  næppe  nogen- 
sinde lykkedes  ham  fuldt  ud.  Prinsessen,  In  Memoriam, 
Mand,  Idyllerne  om  Kongen,  de  historiske  Skuespil  inde- 
holde Skønheder,  der  ikke  staa  tilbage  for,  ja  maaske 
staa  over,  det  bedste,  Digteren  har  frembragt  i  sine 
mindre  Arbejder:  intet  af  dem  er  helt  igennem  fuldt  ud 
vellykket.  Tennysons  Tanker  ere  dybsindige,  hans  Livs- 
syn omfattende,  hans  digteriske  Inspiration  kraftig  og 
oprindelig,  og  indenfor  den  snævrere  Ramme  er  hans 
Kunst  fuldendt.  Ja,  i  sine  mindre  Arbejder  er  han 
maaske  mere  Kunstner  end  Digter:  det  er  hans  Styrke, 
og  det  er  hans  Svaghed;  thi  den  kunstneriske  Beher- 
skelse kan  stundom  ligesom  dæmpe  den  poetiske  Inspi- 
ration. Men  naar  han  stiller  sig  en  større  Opgave,  er 
det  som  om  Evnen  til  (Jen  kunstnerisk  fuldendte  Ud- 
formning af  Stoffet  svigter  ham:  Kompositionen  i  det 
hele  og  store  bliver  famlende,  undertiden  springende; 
Handlingens  Enhed  brydes,  Tanken  bliver  uklar.  Det  er 
ikke  Læserens  Skyld  alene,  naar  flere  af  Tennysons 
større  Arbejder  ere  blevne  mistydede.  Naar  et  Digt 
kan  udlægges  paa  de  mest  forskellige  Maader,  naar  hver 
Kritiker  forklarer  det  paa  sin  Vis,  uden  at  nogen  af 
dem  maaske  træffer  Digterens  Tanke,  saa  skyldes  det 
en  Grundfejl  i  Digtet  selv.  Det  er  da  i  de  kortere  Ar- 
bejder eller  i  enkelte  Partier  indenfor  den  større  Kom- 
position, at  Tennyson  maa  siges  at  have  naaet  højest. 
Han  har  skænket  os  lyriske,  episke  og  dramatiske 
Værker.     Lyriker  var  han  fra  sin  tidligste  Fremtræden 

som  Digter  og  hele  Livet  igennem:  hans  første  større 
Fortælling,  Ftiiisessen,  der  ved  sin  blandede  Form  er 
halvt  lyrisk,  halvt  episk,  udkommer  i  hans  otte  og  tre- 
divte Aar,  *)  medens  hans  Hovedværk  som  episk  Digter, 
Idylls  of  the  King  efter  et  Par  mindre  Tilløb  begynder 
at  udkomme  i  Digterens  halvtredsindstyvende  Aar  og 
først  finder  sin  endelige  Afslutning  med  Balin  og  Balan 
seks  og  tyve  Aar  senere.  Dramatisk  er  hans  Digtning 
allerede  i  saadanne  tidlige  Værker  som  Majdronningen, 
St.  tSimeon  Stylites  og  andre,  men  som  Dramatiker  i 
egentlig  Forstand  optræder  han  først  med  Queen  Mary 
1875,  seks  og  tresindstyve  Aar  gammel.  Tennysons 
Udvikling  har  derfor  været  af  en  ganske  ejendommelig 
Art.  Født  Digter,  saa  at  sige,  frembringer  han  skøn 
Poesi  i  en  overordentlig  tidlig  Alder,  men  hans  videre 
UdvikUng  foregaar  langsomt,  nølende,  han  hgesom  føler 
sig  for,  Skridt  for  Skridt:  inden  han  paatager  sig  den 
større  Opgave  prøver  han  sig  varsomt  frem  gennem 
mindre  Arbejder  af  en  beslægtet  Natur.  Han  er  fuldt 
klar  over  sin  kunstneriske  Begrænsning,  men  han 
stræber  langsomt  at  flytte  Grænsepælene  og  udvide  sit 
kunstneriske  Omraade.  Hvor  han  finder  Grænserne 
uoverstigelige,  eller  foreløbig  uoverstigelige,  opgiver  han 
Forsøget  paa  at  overskride  dem :  for  bestandig  eller  for 
en  Tid.  Saa  megen  Humor  han  er  i  Besiddelse  af, 
varer  det  længe,  før  den  træder  kraftigt  frem  i  hans 
Digtning;  af  Vittighed  er  der  næppe  Spor  i  hans  Værker; 
efter  nogle  mindre  heldige  Forsøg  i  Sonetten  opgiver 
han  denne  Verseform  og  vender  først  tilbage  dertil  efter 
mange  Aars  Forløb. 

Som  Prosaskribent  kende  vi  kun  Tennyson  gennem, 
nogle  Scener  i  hans  Skuespil,  enkelte  korte  Noter  og 
Fortaler  til  hans  Værker  og  de  faa  Breve,    der  nu  og 


^)  Jeg  forbigaar  i  denne  Forbindelse  den  ungdommelige  Fortæl- 
ling The  Lover's  Tale. 

da  ere  fremkomne  paa  Tryk ;  i  sin  egentlige  Forfatter- 
virksomhed betjener  han  sig  af  Verset.  I  de  tidhgste 
Arbejder  ere  hans  Vers  i  høj  Grad  afvekslende,  ikke  blot 
i  de  forskellige  Digte,  men  indenfor  det  enkelte  Digt 
foretrækker  han  ofte  uregelmæssigt  byggede  Strofer. 
Det  ulegemlige,  der  er  over  disse  Poesier  i  Henseende 
til  Indhold,  svarer  paa  en  vis  Maade  til  deres  usikre, 
vage,  men  oftest  melodisk  skønne  ydre  Form.  Coleridge 
klager  over,  at  han  »næppe  kan  skandere  hans  Vers« 
(Se  Side  21);  at  omsætte  Tanken  eller  Indholdet  i  jævn 
Prosa  vilde  sikkert  ofte  være  lige  saa  umuligt.  Men 
snart,  alt  som  hans  eget  Liv  bliver  kraftigere  og  mindre 
drømmende,  bliver  Indholdet  fyldigere.  Formen  mere 
rolig  og  klar.  Dette  føles  allerede  i  Be  to  Stemmer-  og 
især  i  Oenone.  I  dette  sidste  er  han  vendt  tilbage  til 
det  engelske  blank  verse,  hvori  han  havde  forsøgt  sig 
allerede  i  The  Lover's  Tale  og  Timbiictoo,  og  i  hvilket 
saa  mange  af  hans  betydeligste  Arbejder  senere  bleve 
skrevne.  I  Oenone  har  det  endnu  næppe  den  faste 
Form,  det  senere  antager.  Man  træffer  fritbyggede  og 
skønne  Linier  som  disse: 

»And  at  their  feet  the  crocus  brake  like  fire, 
Violet,  amaracus,  and  asphodel, 
Lotos  and  lilies:  and  a  wind  axose, 
And  overhead  the  wandering  ivy  and  vine, 
This  way  and  thai,  in  many  a  wild  festoon 
Ran  riot,  garlanding  the  gnarled  boughs 
With  bunch  and  berry  and  flower  thro'  and  tl«-o'.« 

{Works,  S.  41). 

Men  disse  smaa  Friheder  i  Versets  Bygning,  ligesom  og- 
saa  i  andre  Dele  af  Digtet  de  mange  Ophold  inde  i  Linien, 
de  enkelte  kvindehge  Endelser,  der  forekomme,  den  tid- 
ligere paapegede  Gentagelse  af  de  samme  Vers,  alt  dette 
svarer  fortræffeligt  til  Digtets  hele  lyrisk-dramatiske 
Karakter.  I  Morte  d'Arthur  er  Verset  allerede  langt 
fastere,  men  lige  saa  fjernt  som  i  Oenone  fra  al  ængste- 

lig  Stivhed,  afpasset  efter  Fortællingens  mere  rolige 
Tone;  her  er  ingen  overflødig  Pynt;  bredt  og  majestæ- 
tisk bevæger  det  sig  frem.  —  Inden  længe  bliver  da 
»Blankverset«  den  af  Tennyson  mest  benyttede  Verse- 
form.  Han  tæller  ikke  med  bekymret  Mine  hver  Linies 
ti  Stavelser;  Verset  skifter  efter  det  vekslende  Stof: 
det  lyder  let  og  yndefuldt  i  Prinsessens  romantiske 
Scener,  det  udtrykker  den  dybe  Smerte  i  Idyllen  om 
Enoch  Arden  eller  skingrer  som  et  Skrig  i  Dronning 
Marvs  Vanvidstale: 

»O  God!    I  have  been  too  slack,  too  slack; 

There  are  Hot  Gospellers  even  among  our  guaids  — 

Nobles  we  daied  not  touch.     We  have  but  burnt 

The  heietic  priest,  workmen,  and  women  and  childien. 

Wet,  famine,  ague,  fever,  storm,  wreck,  wrath, — 

We  have  so  play'd  the  coward;  but  by  God's  giace, 

We'U  follow  Philip's  leading,  and  se.t  up 

The  Holy  Office  here  —  garner  the  wheat, 

And  burn  the  tåres  with  unquenchable  fire! 

Burn!  — 

Fie,  what  a  savour!  tell  the  cooks  to  close 

The  doors  of  all  the  offices  below. 

Latimer! 

Sir,  we  are  private  with  our  women  here  — 

Ever  a  rough,  blunt,  and  uncourtly  fellow  — 

Thou  light  a  torch  that  never  will  go  out! 

'Tis  out  —  mine  flames. « 

(V,  5.    Works  649). 

Fer   er  noget  af  Elizabethanernes  Kraft,    en  Efterklang 
af  Marlowes  »mighty  line«. 

Tennyson  har  en  betydelig  Evne  til  at  fmde  netop 
den  Verseform,  der  bedst  kan  udtrykke  Digtets  Tanke 
eller  slutte  sig  lettest  og  naturligst  om  dets  Indhold. 
Man  sammenligne  f.  Eks.  de  lange,  fuldtonende  Linier  i 
Lochsley  Hall,  der  med  samme  Skønhed  udtrykke  alle 
Monologens  skiftende  Stemninger,  Kærlighedens  Lykke 
og  Fortvivlelse,   den  vilde  Forbandelse  og  det  mandige 

Haab,  med  Digte  som  Den  lette  Brigades  Angreb,  Kap- 
tajnen eller  Offeret,  hvis  korte,  knappe  Vers  saa  for- 
træffeligt svare  til  Indholdet.  Eller  man  sammenligne 
det  ene  af  de  nævnte  Digte,  Kaptajnen  med  det  efter- 
følgende The  Lord  of  Burleigli :  hver  anden  Linie  i 
dette  indeholder  to  Stavelser  mere  end  den  tilsvarende 
Linie  i  hint,  ellers  ere  de  ens  byggede,  men  hvor 
mildne  ikke  disse  to  Stavelser  de  haarde,  næsten  kan- 
tede Vers  i  Kaptajnen,  og  hvor  passe  de  ikke  hver  for 
sig  til  den  fortalte  Historie.  I  Mand  udtrykke  de  skif- 
tende Vers  med  næsten  fuldendt  Mesterskab  Heltens 
vekslende  Følelser,  men  .  her  forekommer  selve  den 
valgte  dramatiske  Form  mig,  som  foran  berørt,  for  knap 
i  Forhold  til  Digtets  store  Indhold. 

Tennyson  er  født  og  opdraget  paa  Landet,  og  om 
han  end  nu  og  da  rejste  i  Udlandet  eller  opholdt  sig  i 
London,  følte  han  sig  aldrig  hjemme  i  de  store  Byer : 
det  larmende  Liv  i  Hovedstaden,  som  Dickens  saa  van- 
skeligt kunde  undvære,  havde  liden  Tiltrækningskraft  for 
ham.  Kun  i  faa  af  sine  Værker  har  han  skildret  mo- 
derne Bymennesker,  og  de  have  Hden  Betydning  i  hans 
Digtning.  Det  er  ude  paa  Landet,  han  søger  Stoffet  til 
sine  Nutidsskildringer  —  helst  paa  de  Egne,  hvor  han  er 
hjemme  og  daglig  færdes.  Paa  disse  stille  Steder  glider 
Livet  roligt  hen,  og  denne  milde  Ro  har  præget  Ten- 
nysons  Værker.  Han  dvæler  med  Glæde  ved  denne 
fredelige  Tilværelse;  det  idylliske  og  den-  lidt  ulegemlige 
Romantik  blive  i  mange  Aar  karakteristiske  for  hans 
Digtning.  Hvor  skøn  denne  er,  savner  den  oftest  ikke 
blot  den  kraftige  Menneskeskildring,  men  ogsaa  den 
Lidenskab  og  i  endnu  højere  Grad  den  Humor,  som 
sjælden  fremkaldes  uden  under  mere  bevægede  Forhold. 
Det  er,  som  om  Tennyson  selv  føler  dette:  i  Mand,  i 
Aglmer's  Field  forsøger  han  at  skildre  det  rystende,  det 
uhyggelige;  men  han  vender  atter  tilbage  til  de  mildere 
idyUisk-romantiske     Digtninge.       Menneskeskildringen    i 

Mand,  maaske  ogsaa  Skildringen  af  Præsten  i  Ayhnefs 
Field,  naar  dybere  end  Karaktertegningen  i  f.  Eks. 
Idylls  of  t/ie  King;  men  dette  Værk  indtager  ved  selve 
sin  Størrelse,  ved  sit  nationale  Emne,  sin  Tankerigdom 
og  de  gennem  alle  Fortællingerne  spredte  skønne  En- 
keltheder en  mere  betydningsfuld  Plads  imellem  hans 
Værker.  Mest  levende  er  hans  Karaktertegning  i  Dia- 
lektdigtene og  i  enkelte  af  de  andre  dramatiske  Mono- 
loger. Ogsaa  i  denne  Retning  gennemgaar  Digteren  en 
langsom  Udvikling,  men  ogsaa  her  naar  han  det  absolut 
fortrinlige.  Efter  hans  Kvindebilleder  i  Juvenilia  og 
den  følgende  Digtsamling  faa  vi  Værker  som  St.  ISimeon 
Stylites  og  Ulysses  i  Digterens  tre  og  tredivte  Aar, 
Maud  i  hans  seks  og  fyrretyvende,  Enoch  Arden  og 
The  Northern  Farmer  {Old  Style),  da  han  er  55;  elleve 
Aar  senere  følger  Queen  Mary  og  endelig  Eizpah,  da 
han  er  71.  Det  var  i  Digtsamlingen  Ballads,  and  other 
Poems,  at  denne .  Monolog  fremkom,  en  Samling,  der  i 
dette  Digt  rummer  den  mest  gribende  menneskelige 
Tragedie,  Tennyson  har  frembragt.  Side  om  Side  med 
e  Northern  Cohler's  brede  Humor. 
Det  er  Digterens  stadige  Ophold  paa  Landet,  vi 
skylde  de  virkelighedstro  Naturskildringer,  der  i  saa 
stor  Rigdom  findes  spredte  gennem  alle  hans  Værker. 
Hans  sikre  Øje  støttes  her  af  hans  omfattende  Viden; 
her  er  han  Realist  i  Ordets  bedste  Forstand:  vi  tør 
trygt  stole  paa  de  Billeder,  han  med  saa  levende  An- 
skuelighed tegner  for  os.  Han  elsker  denne  Natur  og 
har  studeret  den  til  alle  Tider,  i  Uvejr  og  Solskin,  oppe 
i  Landet  og  ude  ved  Kysten;  han  kender  hvert  Dyr  og 
hver  Plante,  hvert  skiftende  Vejrligs  Stemning,  saa  nøje 
som  de  Mennesker,  der  bo  paa  disse  Steder.  I  saa- 
danne  Billeder  er  ingen  naaet  højere  end  Tennyson. 

Men  om  end  Digteren  levede  paa  Landet,  saa  fjernt 
som  muligt  fra  Døgnets  Larm,  kunde  han  dog  ikke  ude- 
lukke sig  fra  den  personlige  Hyldest,  som  baade  Lands- 

mænd  og  fremmede  maatte  ønske  at  bringe  ham,  og 
han  kom  efterhaanden  i  Berøring  med,  til  Dels  i  nært 
Venskabsforhold  til  næsten  alle  Tidens  fremragende 
Personer.  Dog  giver  hans  tilbagetrukne  Liv  ham,  i 
ganske  anden  Grad  end  det  travle  Byliv  vilde  have  til- 
ladt ham  det,  ikke  blot  Lejlighed  til  at  studere  Naturen 
under  de  lange  Vandringer,  paa  hvilke  han  satte  saa 
stor  Pris,  men  ogsaa  Bo  til  de  omfattende  boglige  Stu- 
dier, der  stille  ham  paa  Højdepunktet  af  sin  Tids  Dan- 
nelse og  give  ham  Stoffet  til  saa  mange  af  hans  bedste 
Arbejder.  En  Gruppe  af  disse  ere  byggede  over  Mo- 
tiver fra  Oldtidens  Digtere,  med  hvilke  han  var  fortrolig 
som  faa;  de  vallisiske  Sagn  danne  Grundlaget  for  Idylls 
of  the  King  og  hermed  beslægtede  Digte;  gennem  ind- 
gaaende  historiske  Studier  tilegner  han  sig  Stoffet  til 
de  store  Skuespil,  og  han  formaar  at  trænge  ind  i  den 
svundne  Tids  Aand  med  en  saadan  Klarhed  og  Styrke, 
at  en  fremragende  Historiker  som  J.  B.  Green  erklærer, 
at  Tennysons  Becket  har  givet  ham  en  mere  levende 
Forstaaelse  af  Henrik  H  og  hans  Hof  end  alle  hans 
Studier  i  det  tolvte  Aarhundredes  Annaler.  ^)  Med 
Bibelen  er  Digteren  saa  fortrolig,  at  han  hvert  Øjebhk 
benytter  dens  Sprog.  Mr.  H.  van  Dyke  har  samlet  de 
bibelske  Citater  og  Hentydninger,  som  findes  i  Tenny- 
sons Værker,  og  hans  Liste  løber  op  til  over  300.  De 
give  hans  rehgiøse  og  filosofiske  Digte  en  egen  Farve, 
ligesom  hans  klassiske  Digte  farves  ved  Ord  og  Billeder 
fra  den  klassiske  Litteratur,  og  Idyllerne  om  Kong  Arthur 
karakteriseres  ved  gammel-engelske  Ord,  eller  nu  og  da 
et  Bogstavrim  (for  hvilket  Tennyson  i  det  hele  havde 
en  vis  Forkærlighed)  og  lignende  Træk  fra  den  ældre 
engelske    Litteratur.     At    han    har   haft    et    omfattende 


»)  Anført  af  H.  van  Dyke,  S.  220.  —  Se  ogsaa  en  Artikel  i  The 
Nineteenth  Century,  Febr.  1893:  The  Real  Thomas  Becket  af 
Miss  Agnes  Lambert. 

Kendskab  lil  den  poetiske  Litteratur  følger  vel  af  sig 
selv:  »hans  Kendskab  til  al  tidligere  Poesi  var  ubegrænset«, 
siger  Mr.  Knowles,  der  tillige  nævner  Chancer,  Shake- 
speare, Milton,  Wordsworth,  Dante  og  Goethe  som  hans 
Yndhngsdigtere.  ^)  For  de  nyere  Undersøgelser  paa 
Naturvidenskabernes  Omraade  interesserer  han  sig 
levende,  og  han  tager  i  flere  af  sine  Digte  med  Iver  Del 
i  Diskussionen  om  de  opstillede  Teorier.  Den  ameri- 
kanske Forfatter  Bayard  Taylor,  der  besøgte  ham  paa 
Øen  Wight  i  1857,  følte  sig  under  en  lang  Spadseretur 
med  Digteren  slaaet  ved  hans  mangesidige  Kundskaber: 
»Der  var  ikke  en  lille  Blomst  imellem  Klitterne,  som 
Faarene  havde  skaanet,  der  undgik  hans  Opmærksomhed, 
og  han  var  fuldstændig  fortrolig  med  Kystens  Geologi, 
baade  den  terristiske  og  den  undersøiske.  Jeg  tænkte 
paa  en  Bemærkning,  jeg  engang  havde  hørt  af  en  ud- 
mærket engelsk  Forfatter,  at  Tennyson  var  den  viseste 
Mand,  han  nogensinde  havde  kendt,  og  jeg  kunde  godt 
tro,  at  han  virkeUg  mente  det«.  Den  Forfatter,  der 
sigtes  til,  er  Thackeray.^) 

Disse  omfattende  Kundskaber,  denne  »Visdom« 
gennemtrænger  Tennysons  Værker  paa  saa  mange 
Punkter,  især  hvor  han  kommer  ind  paa  religiøse,  filo- 
sofiske eller  sociale  Spørgsmaal,  at  adskilhge  af  hans 
Landsmænd  i  dem  have  søgt  Raad  og  Vejledning  under 
Livets  vanskelige  Konflikter.  Hvad  han  i  saa  Henseende 
har  udrettet  tør  ikke  regnes  ringe. 

De  sidste  Ord  i  Tennysons  sidste  Digt  (The  silent 
Voices)  ere  Ow,  and  always  on:  de  kunde  staa  som 
Motto  over  hans  Liv  og  Værker.  »Fremad,  altid  fremad!« 
klinger  det  igennem  hans  Digtning  fra  hans  tidligste 
Ungdomspoesi  tfl  hans  Manddoms  og  Alderdoms  dybsin- 
dige og  gribende  Værker.     Fremad,   altid  fremad,   gaar 


1)  The  Nineteenth  Century,  Jan.  1893,  S.  171  &  173. 

2)  Tennysoniana,  S.  165. 

Kalisch:  Studier  over  Tennyson.  17 

han  gennem  Livet,  med  Blikket  rettet  mod,  hvad  han 
anser  for  det  højeste  og  bedste:  han  kan  Ude  Nederlag, 
men  han  rejser  sig  atter;  den  dybe  Sorg  fører  ham 
frem  i  Udvikling ;  han  bhver  sit  Folks  Afgud,  han  nyder 
de  største  Æresbevisninger,  men  han  stiller  kun  saa 
meget  desto  større  Fordringer  til  sig  selv  og  sit  Arbejde. 
Det  kraftige,  ungdomsfriske  »Fremad!«  bliver  for  ham 
Grundtanken  i  Verdensudviklingen;  »Mennesket  er  endnu 
i  sin  Vorden«,  og  for  den  enkelte  Menneskesjæl  er  det 
jordiske  Liv  kun  et  Punkt  i  hans  Tilværelse:  »De  døde 
ere  ikke  døde,  men  levende«.  Ligesom  Merlin^)  maa 
vi  »følge  GHmtet«:  »Fremad!«  er  Løsenet  for  den  enkelte 
som  for  hele  Slægten.  Naar  han  ser,  eller  tror  at  se, 
Tilbagegang,  vækkes  hans  Harme,  og  han  taler  bitre 
Ord  til  den  Slægt,  hvem  han  giver  Skylden  for  de 
laveste  Klassers  moralske  og  legemlige  Elendighed;  han 
harmes  over  den  Revolution,  der  styrter  i  Grus,  men 
glemmer  at  bygge  op,  den  Politik,  der  fornedrer  Landet 
i  dyrekøbt  Fred  i  Stedet  for  at  hævde  dets  Ære  og  føre 
det  frem.  Han  hæver  sin  Røst  mod  saadanne  aandelige 
Rørelser,  der  for  ham  staa  som  Tilbagegang,  som  øde- 
læggende for  Kunst  eller  Litteratur.  Han  bliver,  især  i 
sine  ældre  Aar,  ensidig  i  sin  Dom  over  saadanne  Fæno- 
mener og  stundom  uretfærdig;  men  han  taler  efter 
sin  Overbevisning,  han  anser  det  for  sin  Pligt  at  tale, 
og  det  er  aldrig  tomme  Ord,  han  fremfører. 

I  religiøs  Henseende  har  Tennyson  ført  et  kraftigt 
bevæget  indre  Liv.  Han  nøjes  ikke  med  det  engang 
givne;  han  fordrer  Lov  til  at  tænke  frit  og  selvstændigt. 
I  mange  Aar  før  sin  Død  gik  han  aldrig  i  Kirke,  uagtet 
han  stod  paa  en  god  Fod  med  de  omboende  Præster. 
Han  kaster  sig  med  Interesse  over  Studiet  af  det  over- 
sanseHge  og  er  et  af  de  første  Medlemmer  af  Det  meta- 
fysiske og  psykologiske  Selskab^   som   stiftedes  i  London 


^)  Merlin  and  the  Gleam  {Demeter,  and  other  Poems,  S.  132  ff.) 

1869.  Redaktøren  af  The  Nineteenth  Gentury^  Mr.  Knowles, 
der  undfangede  Ideen  til  dette  Selskab,  har  i  sit  Tidsskrift 
(Jan.  1893)  givet  interessante  Oplysninger  herom.  Han  an- 
fører tillige,  hvorledes  Tennyson  engang  efter  modent 
Overlæg  formulerede  sin  religiøse  Tro  i  de  Ord:  »Der 
er  et  Noget,  som  vaager  over  os,  og  vor  Individualitet 
vedvarer;  det  er  min  Tro,  og  det  er  hele  min  Tro<. 
(S.  169).  —  Og  samme  Frihed,  som  han  fordrer  for  sig 
selv,  forlanger  han  ogsaa  for  andre.  Dissenterpræsten, 
der  med  voldsomme  Ord  og  Fagter  maner  den  ander- 
ledes troende  ned  i  Helvedes  Dyb,  vækker  hans  Smil, 
og  han  harmes  over  Fyrsten,  som  med  Magt  vil  »drive 
et  Folk  fra  deres  gamle  Tros  Fold«;  en  saadan  Hand- 
ling er  for  ham:  »uviis,  ukongelig«.  (Se  foran  S.  87 — 88 
&  213  samt  Note  2,  S.   265). 

I  politisk  Henseende  beherskes  han  frem  for  alt  af 
sin  Nationalfølelse;  hvor  det  gælder  Englands  Ære, 
bliver  alt  andet  underordnet.  For  øvrigt  er  han  kon- 
servativ, og  jeg  har  foran  anført,  hvad  han  forstaar 
herved  (S.  205 ;  smlgn.  ogsaa  S.  52).  Ogsaa  her  gælder 
»Fremad!«  som  hans  Valgsprog,  men  langsomt,  trinvis. 
Holger  Drachmanns  »gamle  Kvinde«  i  Østen  for  Sol  og 
Vesten  for  Maane  synes  i  Slægt  med  Tennyson:  »man 
tør  ej  springe- Mellemleddet  over«  siger  ogsaa  hun; 
ogsaa  hun  tror,  at  »Tiden,  ordnet  efter  Love,  vil  dæmpe 
hver  en  Storm«.     (Smlgn.  foran  S.  .46  og  182-83). 

Tennyson  forstod  i  en  sjælden  Grad  den  vanskelige 
Kunst  at  vente,  til  Tidens  Fylde  kommer.  I  det  prak- 
tiske Liv,  i  Kunsten  og  Litteraturen  møde  vi  stundom 
geniale  Aander,  der  i  det  kortest  mulige  Spand  af  Tid 
udføre  deres  Værk  til  Menneskeslægtens  Lykke,  der 
med  rastløs  Iver  virke  ved  Nat  og  ved  Dag,  som  om 
de  følte,  at  deres  Frist  snart  var  ude,  og  som  dø  i  den 
Alder,  i  hvilken  Hverdagsmennesket  næppe  har  begyndt 
sit  Liv  for  Alvor.  Havde  Tennyson  en  Følelse  af,  at 
hans  Liv  vilde  blive  langt,   at   han  rolig   kunde  vente, 

17* 

medens  Tankerne  modnedes  og  klaredes?  Var  han  sig 
bevidst,  at  hans  Aand  var  af  en  anden  Art  end  hines, 
at  hans  Livsværk  kun  kunde  udføres,  netop  saaledes 
som  han  bragte  det  til  Udførelse,  gennem  et  langt  Livs 
rolige  Arbejde?  Da  han  i  sin  Ungdom  mishandles  af 
Kritikken,  udgiver  han  i  ti  Aar  ikke  nogen  Digtsamling. 
Men  han  ophører  ikke  at  digte;  han  venter  rolig  til 
Tiden  er  moden  for  ham.  Selve  den  overlegne  og  haa- 
nende  Kritik,  der  har  saaret  ham  saa  dybt,  drager  han 
sig  til  Nytte,  og  hvor  han  maa  indrømme,  at  han  har 
fejlet,  retter  han  sig  derefter.  De  Digte,  han  har  ud- 
givet, forandrer  han  atter  og  atter  i  senere  Udgaver  for 
at  give  dem  den  mest  fuldendte  Form,  han  kan  give 
dem.  Det  haster  ikke  saa  meget  med  det  nye,  at  han 
jo  har  Tid  til  at  fuldkommengøre,  hvad  han  alt  har  ud- 
givet. Han  tvinger  sig  ikke  til  at  skrive,  han  digter 
under  Inspiration;  men  naar  han  har  skrevet,  gennem- 
gaar  han  sit  Arbejde  med  den  omhyggeligste  Kritik 
og  kan  beholde  det  i  Aarevis,  før  han  lader  det  trykke. 
»Jeg  kan  altid  skrive«,  siger  han,  »naar  jeg  ser  mit 
Emne  for  mig,  skønt  jeg  undertiden  i  tre  Fjerdingaar 
ikke  sætter  Pennen  til  Papiret«,  og  »mange  tusende 
smukke  Linier«  putter  han  i  Kaminen.  ^)  Det  var  en 
Lykke  for  Tennyson,  at  han  blev  gammel,  og  blev  gam- 
mel uden  at  mærkes  med  Alderdommens  Tegn.  Efter 
en  Række  fortrinlige  Arbejder,  kulminerer  han  i  halv- 
fjerdsindstyve Aars  Alderen  og  faar  endnu  Tid  til  at 
skænke  os  en  lang  Række  Digtninge,  af  hvilke  de 
bedste  næppe  vise  nogen  Tilbagegang.  Han  opnaar  at 
føre  sit  Arbejde  til  Ende;  der  er  Harmoni  iraellem  hans 
Liv  og  hans  Værk. 


1)  The  Nineteenth  Century,  Jan.  1893,  S.  168. 

II. 


Nyere  Meddelelser  om  Tennyson.  —   Digterens   sidste  Leveaar.  — 

Hans  Sygdom  og  Død.  —  Begravelsen  i  Westminster  Abbedi.  — 

Tennysons  Betydning  for  den  engelske  Nation. 


JManuskriptet  til  nærværende  Afhandling  var  næ- 
sten sluttet,  da  Telegrafen  bragte  den  første  Meddelelse 
om  Digterens  Død.  En  hel  Tennyson-Litteratur  er  vokset 
op  siden  da;  et  Par  nye  Bøger  om  ham  ere  udkomne, 
udsolgte  Værker  ere  komne  i  nye  Oplag,  Blade  og  Tids- 
skrifter have  bragt  en  lang  Række  af  større  eller  mindre 
Biografier  og  kritiske  Afhandhnger,  personlige  Erin- 
dringer og  Anekdoter  om  den  store  Digter,  medens 
Mindedigte,  undertegnede  med  de  bedste  Navne  i  Eng- 
lands poetiske  Litteratur,  have  udtrykt  den  Hengivenhed 
og  Beundring,  hvormed  saa  vel  den  yngre  som  den  ældre 
Digterskole  se  op  til  ham. 

En  anonym  Forfatter,  der  har  kendt  Tennyson  per- 
sonlig, har  i  Daily  Telegraph  givet  et  Portræt  af  Dig- 
teren, som  denne  var  paa  sine  gamle  Dage.  ^)  Vi  høre 
her  igen  om  hans  tilbagetrukne  Liv,  hans  UvilHe  mod 
alt,  hvad  der  støjede  eller  forstyrrede  den  Ro,  hvorpaa 
han  satte  saa  stor  Pris.  Lige  til  det  sidste  holdt  han 
af  at  tale  med  sine  Venner,  og  han  læste  ofte  og  gerne 
højt.  Atter  her  finde  vi  Bekræftelse  paa  den  betagende 
Kunst,  hvormed  han  gengav  sine  Værker  og  paa  hans 
bløde  Stemmes  musikalske  Skønhed  og  Kraft:  »den 
kunde  være  mild  som  en  Piges  og  malmfuld  som  en 
Feltherres«.  —  Og  Forfatteren  beskriver  hans  ydre  Per- 
son: »En  af  de  nobleste  og  skønneste  af  Adams  Sønner 
var  han  at  se  paa«  i  sin  Alderdom  saa  vel  som  i  sine 


1)  Daily  Telegraph  for  den  7.  Oktober  1892:     Personal  Recollec- 
tions.    By  one  loho  knew  Mm. 

yngre  Dage.  Vi  høre  om  hans  store  brune  Øjne  med 
det  milde  og  kloge  Blik,  og  hvorledes  Rynkerne  for- 
vandledes til  lutter  Smilehuller  under  Samtalens  muntre 
Spøg.  Hans  Hænder  vare  ualmindeKg  smukke,  saa  at 
de  tiltrak  sig  enhver  fremmeds  Opmærksomhed.  Han 
bar  Haaret  paafaldende  langt,  bølgende  tilbage  fra  den 
høje  Pande,  og  lige  til  hans  Dødsdag  var  det  kun  ube- 
tydelig graasprængt.  Inde  i  Stuen  gik  han  med  en 
Fløjls  Kalot;  ude  havde  han  altid  en  meget  stor  blød 
Filthat  og  Slængkappe.  Ellers  var  der  intet  mærkehgt 
i  hans  Klædedragt.  Han  røg  meget  —  hellere  Pibe  end 
Cigar  —  helst  en  kort  Pibe  af  Træ   eller  en  Kridtpibe. 

Skønt  han  var  sky  for  fremmede,  saa  man  ingen 
Mangel  paa  Selvtillid  i  hans  ydre  Person.  Han  havde 
»en  kongelig  Sikkerhed«  over  sig  som  den,  der  kender 
sin  Stilling  og  ved,  hvad  der  skyldes  ham.  Han  kunde 
være  barsk  og  opfarende,  naar  man  plagede  ham,  men 
hans  Vrede  varede  aldrig  længe.  Dog  var  han  ikke 
den  Mand,  der  fandt  sig  i  Nonsens,  naar  han  disputerede 
med  en  Ven,  og  der  var  ikke  saa  lidt  Trættekærhed  blandet 
med  hans  Elskværdighed  og  Mildhed.  Han  talte  gerne 
om  Rejser  og  Bøger,  frem  for  alt  om  Folkesagn,  hvori 
han  var  kyndig ;  og  i  Lincolnshires  Dialekt  havde  han  sat 
sig  ind,  »som  om  den  havde  været  et  klassisk  Sprog.« 

*At  sige,  at  den  berømte  Digter  ikke  havde  sine 
svage  Sider,  smaa  menneskehge  Svagheder,«  hedder  det 
videre  i  den  ovenfor  citerede  Artikel,  »vilde  ikke  være 
Venskab,  men  Smiger.  Han  satte  en  Forfængelighed, 
en  ædel  Forfængehghed,  en  stolt  Glæde,  i  selve  den 
Berømmelse,  der  bragte  fremmede  til  at  kigge  ind  og 
liste  sig  rundt  om  hans  Parklaager  for  at  faa  et  Glimt 
af  ham  at  se«.  Og  der  kom  mange,  skønt  der  var 
malet  »Privat  Vej«,  »Privat  Ejendom«,  alle  Vegne.  An- 
densteds i)    høre   vi,    hvorledes    Tjenestefolkene    maatte 


^)  Lloyd's  Weekly  London  Neivspaper,  den  9.  Oktober  1892,  Side 
5,  Sp.  4. 

holde  Udkig  efter  saadanne  paatrængende  Gæster,  men 
da  det  gik  op  for  Digteren,  at  Folk  vare  fornøjede,  naar 
de  blot  troede,  at  de  havde  set  ham,  lod  han  undertiden 
en  af  sine  Arbejdsfolk  spadsere  om  i  Haven,  klædt  i 
Slængkappe  og  med  *den  historiske  Bulehat«  paa 
Hovedet.  Bondekarlen  havde  da  det  Hverv  »at  paatage 
sig  et  saa  drømmende  Udtryk,  som  hans  intellektuelle 
Evner  tillode  ham«,  og  de  fremmede  saa  med  Ærefrygt 
paa  ham  fra  deres  Skjulested.  Engang,  da  han  spad- 
serede med  den  bekendte  amerikanske  Skuespillerinde 
Miss  Mary  Anderson,  fortæller  den  samme  Meddeler, 
forbavsede  han  hende  ved  pludsehgt  at  løbe  sin  Vej  — 
han  havde  opdaget  nogle  ukendte  Personer,  der  kiggede 
paa  ham  gennem  Hækken!  Men  det  var  sandelig  heller 
ikke  uden  Grund,  at  han  søgte  Frelse  i  Flugten. 
Man  gør  sig  ingen  Idé  om,  hvor  paatrængende  Folk 
vare.  I  nogle  personlige  Erindringer  om  Tennyson 
{The  World,  den  12.  Oktober  1892)  fortælles,  hvorledes  en 
vildfremmed  bogstavelig  talt  forfulgte  en  af  Digterens 
Gæster  for  at  tvinge  denne  til  at  præsentere  ham  for 
Tennyson.  Da  han  ikke  kunde  shppe  fri  paa  anden 
Maade,  maatte  ogsaa  han  løbe  sin  Vej.  Ikke  desto 
mindre  kom  den  fremmede  lidt  efter  og  ringede  paa, 
men  blev  afvist,  da  Historien  imidlertid  var  bleven  for- 
talt. Saa  gemmer  han  sig  bag  en  Busk  i  Haven,  og  da 
Tennyson  senere  spadserer  ud  med  sin  Gæst,  træder 
han  frem  og  tiltaler  dem!^) 

Tennyson  holdt  heller  ikke  af  at  modtage  Breve  fra 
fremmede;  undertiden  kunde  han  give  et  Svar,  hvis 
Form  kun  kan  undskyldes,  naar  man  tænker  paa,  hvor 
mange  Breve  den  ulykkehge  Mand  er  bleven  plaget  med. 
Følgende  meddeles  af  Mr.  Arthur  Waugh  {Alfred  Lord  Ten- 


1)  I  The  Athenæum  for  8.  Oktober  1892  fortæller  Mr.  Theodors 
Watts  en  lignende  Historie  om  et  Par  vildfremmede  Herrers 
Paatrængenhed. 

ny  son,  S.  153):  En  Præstekone  i  Richmond  havde 
skrevet  til  ham  og  bedet  ham  forklare  hende  et  Sted  i 
et  af  hans  Digte,  som  hun  ikke  kunde  forstaa. 
Svaret  lød: 

»Dear  Madam, 

I  merely  supply  poetry  to  the  English  people  —  not 
brains.« 

Maaske  Spørgsmaalet  har  været  særhg  dumt  —  Svaret 
var  i  hvert  Fald  mere  end  almindelig  uelskværdigt. 
Men  til  andre  Tider  løb  hans  gode  Hjerte  af  med  ham. 
Kort  før  hans  sidste  Sygdom  sendte  en  Skolepige  i  Ful- 
well  ham  et  lille  Digt,  hun  selv  havde  lavet,  og  Dagen 
efter  modtog  hun  et  venhgt  Svar,  hvori  han  udtrykte 
sin  Tilfredshed  med  Digtet,  ja,  han  sendte  hende  endog 
en  Afskrift  deraf  med  et  Par  smaa  Rettelser,  som  han 
mente  vilde  forbedre  Versene,  I  en  Efterskrift  raadede 
han  den  unge  Forfatterinde  til  at  arbejde  videre  og 
vogte  nøje  paa  Versebygningen.  i) 

Tennysons  kraftige  Konstitution  havde  tilsyneladende 
lykkelig  overstaaet  et  Anfald  af  Influenza  og  Reuma- 
tisme, der  havde  varet  i  otte  Maaneder.  Han  var  atter 
oppe  og  færdedes  rundt  om,  munter  og  fornøjet ;  men 
hans  Helbred  var  dog  mere  skrøbeligt  end  før.  Hans 
Læge,  Sir  Andrew  Clark,  satte  sig  i  Forbindelse  med 
Dr.  Dabbs,  der  jævnligt  besøgte  ham,  men  man  ansaa 
ikke  Digterens  Tilstand  for  farlig.  Snart  kastedes  han 
imidlertid  atter  paa  Sygelejet,  og  i  Løbet  af  fea  Dage 
antog  hans  Sygdom  en  mere  alvorlig  Karakter.  Onsdag 
Eftermiddag  (den  5.  Oktober)  svævede  han  imellem  Liv 
og  Død.  Han  var  yderlig  afkræftet  og  sank  hen  i  en 
smerteløs,  drømmende  Tilstand.  En  Gang  imellem  var 
han  i  Stand  til  at  tale  med  sine  Omgivelser,  og  ved 
saadanne  Lejligheder  viste  han  en  rørende  Taknemme- 


1)  The  Times  for  den  8.  Oktober  1892,  S.  9,  Sp.  4. 

lighed  mod  sine  Læger  og  Sygeplejersker.  Fra  Sengen, 
hvor  han  hvilede,  kunde  han  se  vidt  ud  over  det  stille 
Landskab,  der  laa  i  det  skønneste  Sollys.  Han  bad  om 
Shakespeare  og  bladede  i  Bogen,  til  han  havde  fundet 
Cymheline.  Hans  Øjne  vare  fæstede  derpaa,  men  snart 
lod  han  atter  Blikket  glide  hen  over  Høj  og  Dal.  Det 
blev  Aften.  Man  undlod  at  tænde  Lys;  men  Maanen 
stod  op  og  kastede  en  Strøm  af  sølvhvide  Straaler 
ind  i  Stuen,  hvor  den  døende  Digter  laa,  med  venstre 
Haand  endnu  hvilende  paa  Shakespeare.  Naar  han 
talte,  var  han  ved  fuldstændig  Bevidsthed.  Lægerne, 
ygeplejerskerne  og  hans  nærmeste  Slægtninge  vare  til 
tede  ved  hans  Leje.  Den  nye  Dag  var  begyndt,  da 
han  døde;  Klokken  var  Hdt  over  halv  to,  Torsdag  den 
6.  Oktober  1892.i) 

Digterens  Død  vakte  Deltagelse  over  hele  England 
og  vidt  ud  over  Fædrelandets  Grænser.  Om  Lørdagen 
talte  Overrabineren  i  London,  Dr.  Adler,  fra  Præke- 
stolen   i    Bayswater    Synagogen    om    den    afdøde,  ^j    og 


')  Ovenstaaende  Skildring  af  Tennysons  Sygdom  og  Død  er  byg- 
get over  de  udførlige  Beretninger  i  The  Daily  Tdegraph  og 
Lloyd's  Weekly  London  Neicspaper  for  henholdsvis  den  7.  og 
den  9.  Oktober  1892. 

2)  Dr.  Adler  sigtede  i  sin  Tale  bl.  a.  til  et  Brev,  som  Tennyson 
Aaret  før  sin  Død  havde  sendt  til  et  Medlem  af  den  engelske 
Komité,  der  var  traadt  sammen  i  Anledning  af  Jødeforfølgel- 
serne i  Rusland.  Brevet  er  trykt  af  Mr.  Jennings  i  andenud- 
gave af  Lord  Tennyson,  S.  175,  og  derefter  i  The  Daily  Tele- 
graph for  den  8.  Oktober  1892.    Det  lyder  saaledes: 

Oktbi'.,  1,  1891. 
Min  Herre, 

Jeg  har  læst,  hvad  der  berettes  af  Deres  Blad  og  af 
Pressen  i  Almindelighed  om  de  russiske  Forfølgelser,  og, 
hvis  det  er  sandt,  kan  jeg  kun  sige,  at  Rusland  har  vanæret 
(disgraced)  sin  Kirke  og  sin  Nationalitet.  Jeg  har  en  Gang 
truffet  sammen  med  Zaren.    Han  syntes  at  være  en  venlig  og 

Dagen  efter  gentog  noget  lignende  sig  i  næsten  alle  de 
større  Kirker:  i  St.  PauPs  og  Westminster  Abbey,  iTemple 
Church  og  St.  Margaret's,  Westminster.  I  Haslemere  og 
Freshwater,  hvor  Tennyson  i  saa  mange  Aar  havde 
boet,  antog  Gudstjenesten  en  særlig  højtidehg  Form, 
især  i  Haslemere,  hvor  Biskoppen  af  Winchester  præ- 
kede, og  hvor  næsten  hele  Menigheden  var  klædt  i 
Sorg.i) 

Imidlertid  var  det  blevet  bestemt,  at  Begravelsen 
skulde  foregaa  i  Westminster.  Om  Tirsdagen  blev  Liget 
i  al  Stilhed  ført  til  London,  hvilende  i  en  dobbelt  Kiste, 
den  yderste  af  engelsk  Eg,  i  Følge  den  afdødes  Ønske, 
og  med  den  simple  Inskription  paa  Laaget: 

»Alfred,  Lord  Tennyson. 

Født  Åug.  5.,  1809. 

Død-  Oktbr.  6.,  1892.« 

Cymheline,  den  sidste  Bog,  han  berørte,  hviler  paa  hans 
Bryst.  Onsdag  den  12.  ved  Middagstid  fandt  derefter 
den  højtidelige  Begravelse  Sted.  Tusinder  og  atter 
Tusinder  trængtes  udenfor  Kirken;  og  indenfor*:  Digtere, 
Kunstnere,  Statsmænd  og  Gejstlige  —  alle  Partier,  alle 
Afskygninger  samlede  om  hans  Baare  for  at  bringe  ham 
det  sidste  Farvel.  Kisten  var  dækket  med  et  stort  engelsk 
Flag,  og  et  Flor  af  Blomster  var  sendt  fra  nær  og  fjern: 
en  Krone  var  sendt  fra  Shakespeares  Have  i  Stratford- 
on-Avon  og  en  Krans  fra  Virgils  Grav  i  Pausilipo, 
Blomster  fra  Dronningen  og  fra  Børnene  i  Louth  Skole. 
Atter  og  atter  gentages  det  i  de  engelske  Blade:    aldrig 


godmodig  Mand.  Jeg  kan  næppe  tro,  at  han  er  fuldt  vidende 
om  de  barbariske  Handlinger,  der  udføres  med  hans  tilsyne- 
ladende Billigelse. 

Tennyson.« 

1)  The  Times  for  den  10.  Oktober  1892  indeholder  Udtog  af  disse 
Prækener.  Sammenlign  hermed  en  Notits  om  Archdeacon 
Farrer's  Tale  i  The  Literary  World,  14.  Okt.  1892;  S.  286. 

maaske  har  det  gamle  Westminster  været  Vidne  til  en 
skønnere  eller  mere  gribende  Handling.  Tennysons 
Digt,  Crossing  the  Bar  var  blevet  komponeret  af 
Dr.  Bridge  til  denne  Lejlighed  efter  Anmodning  af  Dig- 
terens Søn ;  og  vi  forstaa,  hvor  dybt  de  skønne  Ord  og 
den  simple  Melodi  maa  have  bevæget  Tilhørerne.  ^)  Saa 
fulgte  den  afdødes  sidste  Digt,  der  hidtil  ikke  havde  været 
^trykt,  komponeret  af  hans  Hustru:  De  tavse  Stemmer, 

»When  the  dumb  Hour,  clothed  in  black, 
Brings  the  Dreams  about  my  bed, 
Call  me  not  so  often  back, 
Silent  Voices  of  the  dead, 
Toward  the  Iowland  ways  behind  me, 
And  the  sunlight  that  is  gone! 
Call  me  rather,  silent  voices, 
Forward  to  the  starry  track 
Glimmering  up  the  heights  beyond  me 
On,  and  al  ways  on!« 

nder  Gudstjenesten  i  Westminster  ringedes  med  Klok- 
kerne i  St.  Bartholomæus  Kirken  i  Haslemere,  og  alle 
Forretninger  i  den  lille  By  vare  lukkede.  Man  følte 
Trang  til  at  give  Sorgen  over  Digterens  Død  et  synligt 
Udtryk,  og  denne  Trang  har  fyldt  det  store  Flertal  af 
den  engelske  Nation.^)  Tennyson  var  ikke  blot  en  stor 
Digter,  han  var  frem  for  alt  en  national  Digter.  Han 
var  elsket  og  beundret  af  de  udvalgte  faa  som  af  den 
store  Befolkning.  Hans  Digtnings  svage  Sider  ere  ofte 
nok  paapegede;   man  var  ikke  blind  for  hans  Mangler; 


^)  Musikkei 
den  15.  i 


)  Musikken  med  underlagt  Tekst  fulgte  med  The  Graphic  for 
den  15.  Oktober  1892.  —  Skildringen  af  Tennysons  Begravelse 
støtter  sig  til  Beretningen  i  Daily  Telegraph  d.  13.  Oktbr. 

')  The  Literary  World  for  den  14.  Oktbr.  1892  tager  til  Orde 
imod  Pressens  Overdrivelser  i  Anledning  af  Tennysons  Død; 
men  selve  disse  Overdrivelser  ere  maaske  en  ret  god  Maale- 
stok  for  den  almindelige  Stemning  i  de  nærmeste  Dage  der- 
efter. 


268  Slutning  II. 

men  man  elskede  ham,  saaledes  som  han  var.  Han 
var  som  en  Ven  eller  Broder  for  Millioner  af  sine 
Landsmænd;  han  var  deres  Raadgiver  og  Trøster, 
deres  Sanger,  deres  ophøjede  Lærer.  Og  saa  var  han 
i  sin  Svaghed  som  i  sin  Storhed  saa  ægte  engelsk. 
Folkets  Blod  bankede  i  hans  Hjerte.  Han  har  tolket 
dets  Følelser  og  Stemninger  som  ingen  anden  Digter  i 
dette  Aarhundrede.  Derfor  var  der  næppe  noget  Hus  i 
England,  hvor  man  ikke  paa  hin  Dag  mindedes  hans 
Navn  og  tænkte  paa  hans  Værker  med  Tak. 

For  os  Danske  staar  Tennyson  Qernere.  Hans 
Digtning  kan  ikke  være  et  Udtryk  for  vore  Tanker  og 
Følelser,  paa  samme  Maade  eller  i  samme  Grad  som  de 
have  været  det  for  hans  Landsmænd.  Men  der  er  i 
hans  bedste  Værker  noget  af  det  alment  menneskelige, 
der  forstaas  i  alle  Lande  og  til  alle  tider.  Hvor  eng- 
elske hans  Naturskildringer  end  ere,  forstaa  vi  deres 
Skønhed  og  glædes  derover.  Ogsaa  os  har  han  grebet, 
naar  vi  læste  den  simple  Fortælling  om  Enoch  Arden 
eller  saadanne  Digte  som  Godiva,  Locksley  Hall  .og 
Rizpah.  Og  hvor  mange  af  os  have  ikke  følt  Glæde 
over  Lady  Clare's  friske  Skønhed  eller  over  Værker  soyi 
Morte  d'Arthi(r,  Ulysses  og  St.  Simeon  Stylites,  mest 
maaske  over  de  Smaasange,  som  vi  finde  spredte  overalt  i 
hans  Værker.  Og  vi  forstaa  at  skatte  hans  mandige,  noble 
Personlighed,  hans  Stræben  mod  det  højeste  og  bedste. 

Lad  da  ogsaa  os  lægge  en  beskeden  Krans  paa 
hans  Kiste  —  en  Tak  for  alt  det  skønne,  han  har 
skænket  os. 


Alfabetisk  Fortegnelse 

over 

de  i  denne  Afhandling  citerede  Værker. 


Aarestrup,   Emil:   Samlede   Digte  udg.  af  F.  L.  Liebenberg.    Med 

en    Charakteristik    af  Digteren   ved  Georg  Brandes.     Kjøben- 

havn.     1877. 
Aarhundrede,  Det  nittende.     (Se  Brandes). 
Addison,  Joseph:   Rosamond    (The   Miscellaneous  Works  in  Verse 

and  Prose,  I— III,  London  1766.  vol.  II). 
Arnold,  Matthew:   Poems.  vol.  I   (Early  Poems,    Narrative  Poems, 

and  Sonnets).    London  1885. 
Art  Journal.     (Se  Graham). 
Athenæum,  October  8,  1892. 
Beaumont   &   Fletcher:    Works 

London. 
Bibelen. 

Blackburn,  Henry:  Academy  Notes.     1883  &  1886. 
Blicher,    St.   St:     Samlede    Noveller    og    Skizzer. 

Tidsfølgen  af  P.  Hansen,  vol.  II.     Kjøbenhavn  1882. 
fioccaccio,  Giovanni  di:     Decameron.     Oversat   af  Alfred   Flinch. 

I— II.    Kjøbenhavn  1873. 
Brandes,  G.:    Studier    over    Chr.  Winther.    (Det   nittende   Aarhun- 
drede, April  1876).     Kjébenhavn. 
Brandt,  C.  J.:  Romantisk  Digtning  fra  Middelalderen,    vol.  I  &  III. 

Kjøbenhavn  1869  &  1877. 
Caralis:  Hundrede  Digte.    Andet  Oplag.    Kjøbenhavn  1867. 

—       Digte  og  Sange.    Kjøbenhavn  1867. 
Chapman,   Elizabeth   Rachel:    A    Companion    to    In    Memoriam. 

London  1888. 


I— II,    udg.     af    George   Darley. 


London. 
Ordnede   efter 


270 

Collins,  John  Churton:  Illustrations  of  Tennyson.    London  1891. 

Craik,  Mrs.  (Miss  Muloch) :  The  Head  of  the  Family.  Tauch.  Ed., 
Leipzig  1858. 

Daily  Telegraph,  October  7..  8.  &  13.  1892  og  7.  Febr.  1893. 

Dante  Alighieris  Guddommelige  Komedie  oversat  af  Chv.  K.  F. 
Molbech.     Kjøbenhavn  1851. 

Dowden,  Edward:  Studies  in  Literature.  1789-1877.  Fifth  Edition. 
London  1889. 

Drachmann,  Holger:  Østen  for  Sol  og  Vesten  for  Maane.  Kjøben- 
havn 1880. 

Dyke,  Henry  van:  The  Poetry  of  Tennyson.     London  1892. 

Echo,  The.    Extra  Special,  Octbr.  12.,  1892. 

Elsdale,  Henry:  Studies  in  the  Idylls.    London  1878. 

Ferrier,  Miss:  Inheritance.     London. 

Fortnightly  Review,  Febr.  1881.     (Se  Swinburne). 

Froude,  J.  A.:  The  History  of  England,  vol.  VL     London  1860. 

Gatty,  Alfred:  A  Key  to  Lord  Tennyson's  >In  Memoriam«.  Fourth 
Edition.    London  1891. 

Gladstone,  W.  E.:  'Locksley  Hall'  and  the  Jubilee.  (The  Nine- 
teenth  Century.     Jan.  1887.     Second  Edition).    London. 

Globe,  The,  October  J2.;  1892. 

Graham,  P.  Anderson:  Lord  Tennyson's  Childhood.  (The  Art 
Journal,  Jan.  &  Febr.  1891).    London. 

Graphic,  The,  October  15,  1892. 

Hamilton,  Walter:  The  Æsthetic  Movement  in  England.  Third 
Edition.    London  1882. 

Hansen,  Adolf:  Oversatte  engelske  Digte.     Kjøbenhavn  1884. 

Harper's  Magazine.     (Se  Ritchie). 

Heiberg,  J.  L.:  En  Sjæl  efter  Døden  (Poet.  Skrifter,  vol.  X).  Kjø- 
benhavn 1862. 

Holberg,  Ludvig:  Niels  Klims  underjordiske  Reise.  Oversat  af 
Jens  Baggesen.     Udgivet  af  J.  Levin.     Kjøbenhavn  1867. 

Homers  Odyssee  oversat  af  Christian  Wilster.  Fjerde  Oplag.  Kjø- 
benhavn 1878. 

Hutton,  Richard  Holt:  Essays  on  some  of  the  Modern  Guides  to 
English  Thought  in  Matters  of  Faith.    London  1891. 

Japp,  Alex.  H.:  En  Række  Artikler  om  Brødrene  Tennyson  og 
Arthur  Henry  Hallam  i  The  Poets  and  The  Poetry  of  the 
Century  (Frederick  Tennyson  to  Arthur  Hugh  Clough).  Edited 
by  Alfred  H.  Miles.    London  [1892]. 

Jennings,  Henry  J.:  Lord  Tennyson.  A  Biographical  Sketch.  Lon- 
don 1884.  —  A  New  Edition,  revised  and  enlarged.  London 
1892. 


271 

teats,  John:  Poetical  Wovks.    With  a  Memoir  by  Lord  Houghton. 
A  New,  Revised,  and  Enlarged  Edition.    London  1865. 
lowles,  James :  Aspects  ofTennyson  II:  A  personal  reminisCense. 
(The  Nineteenth  Century.    Jan.  1893).    London, 
[orner,    Theodor:    Såmmtliche   Werke.     Herausgegeben  von  Karl 

Streckfuss.    I— IV.     Berlin  1838. 
jambert,    Agnes:     Aspects    of   Tennyson    III:     The   Real   Thomas 

Becket.    (The  Nineteenth  Century.    Febr.  1893).    London. 
Literary  World,  The,  Octbr.  14,  1892. 
Lloyd's  Weekly  London  Newspaper,  Octbr.  9.,  1892. 
London  News,  The  illustrated,  Octbr.  15.,  1892. 
Longfellow's  Poetical  Works.     Blackfriars  Edition.    London   1883. 
Lytton,  Lord:  Harold.     The  Last  of  the   Saxon  Kings.    London  & 
New  York.    1876.     (Lord  Lytton's  Novels.    Knebworth  Edition, 
vol.  VII). 
Mabinogion,  The.   By  Lady  Charlotte  Guest.    I— III.  vol.  I,  London 

1838,  II-III,  London  1849. 
^(Malory):  Le  Morte  Darthur.     Sir  Thomas  Malory's  Book  of  King 
Arthur   and    of  his  Noble  Knights   of  the  Round  Table.    The 
Text   of   Caxton    edited  by  Sir  Edward  Strachey,  Bart.     (The 
Globe,  Edition).     London  1891.. 
Mann,  Robert  James:  Tennyson's  »Maud«  vindicated:  An  explana- 
tory  Essay.     Second  Edition.     London, 
lariager,  P. :  Dronningen  af  Kyrene  og  andre  antikke  Fortællinger. 

Kjøbenhavn  1890. 
leisling,  S.:  Digte  fra  Oldtiden.     Kjøbenhavn  1832. 
litford,  Mary  Russell:  Our  Village.  vol.  I.    Fifth  Edition,  London 

1830  &  vol.  III.     Third  Edition,  London  1828. 
loore,  Thomas:    Poetical    Works.     (Nimmo's    Standard   Library). 

London  and  Edinburgh.     1882. 
[orley,   Henry:     English    Literature     in    the    Reign    of   Victoria. 

Tauchnitz  Edition.     Leipzig  1881. 
lunch,  A. :  Sorg  og  Trøst.     Syvende  Oplag.    Kjøbenhavn  1891. 
^Nineteenth    Century,    Jan.    1887,    Febr.    1892    samt   Jan.,    Febr.    & 
Marts    1893.    (Se    henholdsvis   Gladstone,   Tennyson,  Knowles, 
Lambert  og  Paul). 
'Ovidii   Nasonis,   P.:     Carmina.      Ed.     Alexander    Riese.     vol.    I. 

Lipsiae  MDCCCLXXI. 
Pall   Mali    Gazette,    June,    19.,    1890    (Tennyson's    School   Days); 

Octbr.  8.  &  12.  1892. 
Paludan-Miiller,    Frederik:     Tithon.     (Poetiske    Skrifter,    vol.    VI). 
Kjøbenhavn  1879. 


272 

» 

Paul,   Herbert:    Aspects   of   Tennyson   IV:    The  Classical  Poems. 

(The  Nineteenth  Century,  Marts  1893).     London. 
Percy,  Thomas:    Reliques    of  Ancient  English  Poetry.     Edited  by 

Robert  Willmott.    London  18.57. 
Phenix-Fuglen.    Et   angelsachsisk   Kvad.    Førstegang  udgivet  med 

Indledning,    Fordanskning    og   Efterklang    af    Nik.  Fred.  Sev. 

Grundtvig.    Rjøbenhavn  1840.     (Se  Stephens). 
Poets  and  Poetry  of  the  Century.    Edited  by  Alfred  H.  Miles.    (Se 

Japp). 
Revue  Celtique  (Se  Stokes). 

Rhys,  John:  Studies  in  the  Arthurian  Legend.     Oxford  1891. 
Ritchie,  Mrs.  Anne  Thackeray:  Alfred  Tennyson.     (Harper's  Maga- 

zine,  London,  Decbr.  1883). 
Robertson,  Frederick  W.:   Analysis  of  Mr.  Tennyson's    »In  Memo- 
riam«.    Thirteenth  Edition.    London  1890. 
Saxe,  John  .G.:  Poems.    Eleventh  Edition.     Boston  1859. 
Shakespeare's  Works. 

—  Dramatiske    Værker,    oversatte    af    Edv.    Lembcke. 

Tolvte    Del   (»Den   arrige    Kvinde,    der   blev  tam«). 
Kjøbenhavn  1872. 
Spenser,  Edmund:  Complete  Works.     Edited  by  R.  Morris.    (Globe 

Edition).     London  18(J9. 
Stedman,  Edmund  Clarence:  Victorian  Poets.   (Thirteenth  Edition). 

London  1887. 
Stephens,  George:  The  King  of  Birds;  or,  The  Lay  of  the  Phænix. 

(From  the  Archaeologia,  vol.  XXX).    London  1844. 
Stirling,  James  Hutchison:  Jerrold,  Tennyson  and  Macaulay,  with 

other  critical  essays.     Edinburgh  1868. 
Stokes,  Whitley:  The  voyage  of  Mael  Duin  (Revue  Celtique,    Tome 

IX  &  X).     Paris  1888  &  89. 
Swinburne,  Algernon  Chailes :     Tristram    of   Lyonesse    and    other 
Poems.     Third  Edition.    London  1884. 

—  Tennyson  and  Musset   (The  Fortnightly  Review,  Febr. 

1881). 
Sweet,  Henry:    An   Anglo-Saxon  Reader.      Fifth   Edition.     Oxford 

1885. 
Taine,    H.,    Den   engelske    Literaturs   Historie.      Oversat    af  H.   S. 

Vodskov,  vol.  IV.    Kjøbenhavn  1877. 
Taylor,  Tom:  Historical  Dramas.     London  1877. 
Tennyson,  Alfred:  Works,  London  1890. 

—  Demeter  and  other  Poems.    London  1889. 

—  The    Foresters   Robin   Hood    and  Maid  Marian. 

London  1892. 


273 


inyson,  Alfred:  The  Death  of  Oenone,  Akbars  Dream,  and  oIIrm 
Poems.    London  1892. 
The  Death  of  the  Duke  of  Clarence  and  Avon- 

dale  (The  Nineteenth  Century,  Febr.  1892). 
Idyller  om  Kong  Arthur.     Oversat  af  A.  Munch. 

Kjøbenhavn  1876. 
.  Enoch   Arden.     Oversat   af   A.    Munch.     Tredie 

Udgave.    Kjøbenhavn  1882. 
Anna    og    Locksley    Slot.      Oversatte     af    Ad. 

Hansen.    Kjøbenhavn  1872. 
Kystdromme  og  Aylmersfield.     Oversat  af  F.  L. 

Mynster.     Kjøbenhavn  1877. 
Maria  Tudor.     Oversat  af  F.  L.  Mynster.     Kjø- 
benhavn 1881. 
Eennysoniana.     Second  Edition.     London  1879. 
"The  Times,  October  8.  &  10.,  1892.    ^ 
Tit-Bits,  October  29.,  1892. 

Vergils  Gedichte.     Erklårt  von  Th.  Ladewig,  vol.  II,  Berlin  1884. 
Waugh,  Arthur:    Alfred  Lord  Tennyson.    A  Study  of  his  Life  and 

Work.     London  1892. 
Walters,  John  Cuming:  In  Tennyson  Land.     London  1890. 
Winther,  Christian:  Hjortens  Flugt.    (Samlede  Digtninger.    Syvende 

Bind).    Kjøbenhavn  1860. 
World,  The.    A  Journal  for  Men  and  Women.     October  12.,    1892. 
Wordsworth,  William:  Poetical  Works.     Edinburgh. 


m 


I 


^ 


<^ 


&       * 


m 


PLEASE  DO  NOT  REMOVE 
CARDS  OR  SLIPS  FROM  THIS  POCKET 


UNIVERSITY  OF  TORONTO  LIBRARY 


Kalisch,  Carl 

Studier  over  Tennyson 


p 

I^S^K 

1         CO 

o 

(£> 

S      ^ 

1 

s^s> 

s  s 

f     to 

'i 

•^ 

1    S 

CA>            =n 

1      O) 

! 

1 

-n 2 

i  o 

-O 0) 

<.  *» 

^           =m 

i 

S  ° 

1  ^ 

1 

IVI 

1 

^— — ~ 

lZ 

™.^ 

E 

HH 

